
Haastattelussa  Mikko  Tarmia 

"Peli  ilman  musiikkia  on  kuin  kossu  ilman  vissyä." 

Hyvä  pelimusiikki  vahvistaa  parhaillaan  immersiota,  peliin  uppoutumista.  Loistavaa 
pelimusiikkia  ei  välttämättä  edes  huomaa,  jos  se  on  toimivaa.  Kansainvälisesti  tunnettu 
mikkeliläinen  muusikko  Mikko  Tarmia  tietää  kaiken  tästä,  sillä  mies  on  säveltänyt  esimerkiksi 
universaalisti  rakastettuun  Amnesia:  The  Dark  Descent  -peliin  ääniraidan. 

Teksti:  Teemu  Purhonen  Kuvat:  Teemu  Purhonen,  Mikko  Tarmia 


ikko  Tarmia  kiin¬ 
nostui  musiikin 
tekemisestä  vuon¬ 
na  1990,  jolloin 
hän  teki  tracker- 
ohjelmilla  teknoa.  Harrastus  jatkui 
vuosien  ajan.  Vuosikymmenen  lop¬ 
pupuoliskolla  hän  innostui  erilaisten 
soittimien  soittamisesta,  ja  sitä  kautta 
musiikkityyli  muuttui  elektronisesta 
instrumenttimusiikkiin  ja  näiden  vä¬ 
limaastoon.  Videopelit  ovat  olleet  aina 
osa  hänen  elämäänsä,  ja  pelimusiikin 
tekeminen  tuntuikin  luonnolliselta  jat¬ 
kumolta. 

Aivan  aluksi  projekteja  ei  ollut  juu¬ 
rikaan  tarjolla,  joten  Tarmia  ryhtyi 
harj  oittelemaan  orkesterimusiikin 
säveltämistä.  Ensimmäinen  projekti, 
sukellusvenepeli  Deep  Trouble  Macil¬ 
le,  osui  kohdalle  vuonna  2002.  Sen  jäl¬ 
keen  töitä  onkin  riittänyt  niin  pelien 
parissa  kuin  muutenkin,  kuten  Teemu 
Purhonen  haastattelussa  selvittää. 

Kuinka  peleihin  säveltäminen  eroaa 
muun  musiikin  työstämisestä? 

Pelimusiikki  toimii  pitkälti  samalla 
tavalla  kuin  elokuvamusiikki,  eli  sen 
funktio  on  tukea  kuvaruudulla  tapah¬ 
tuvia  tilanteita  ja  toimia  osana  tarinan¬ 
kerrontaa.  Pelimusiikki  eroaa  kuiten¬ 
kin  elokuvamusiikista  siinä  mielessä, 
että  se  ei  ole  lineaarista  vaan  interaktii¬ 
vista  eli  se  on  usein  sidoksissa  pelaajan 
toimintaan. 

Interaktiiviselle  musiikille  on  omi¬ 
naista  toisto,  joten  musiikin  on  kes¬ 
tettävä  toisteisuutta.  Hyvin  tehty  mu¬ 
siikki  antaa  pelille  tunnelman,  tekee 
kokonaisuudesta  saumattoman  ja  tällä 
tavoin  syventää  pelaajan  immersiota 
eli  uppoutuneisuutta  pelin  maailmaan. 

Millainen  prosessi  pelimusiikin  sä¬ 
veltäminen  on  kokonaisuutena? 

Prosessi  voi  olla  hyvinkin  pitkä  ja 
kestää  pelin  suunnitteluvaiheesta  lähes 
julkaisuun  asti  -  eli  joskus  useamman¬ 
kin  vuoden.  Alkupäässä  päätetään, 
minkä  tyylistä  musiikin  tulee  olla,  ja 
valitaan  sille  alustavasti  instrumentaa- 
tio.  Pelin  suunnittelija  tai  audiovastaa- 


va  lähettää  säveltäjälle  listan  tarvitta¬ 
vista  musiikkiraidoista  sekä  kuvaukset 
siitä,  mikä  on  minkäkin  raidan  funktio 
pelissä  ja  kuinka  pitkiä  niiden  tulisi 
olla.  Pelin  sisältö  saattaa  muuttua  vah¬ 
vastikin  tuotannon  aikana,  joten  mu- 
siikkiraidat  tulee  yleensä  tehtyä  aluksi 
hahmotelmina,  jotka  sitten  tuotannon 
loppuvaiheessa  viimeistellään  valmiiksi. 

Kuinka  vapaat  kädet  säveltäjällä 
on  peliprojektissa? 

Riippuu  aivan  tilaajasta.  Jos  tilaa¬ 
jalla  on  erityinen  käsitys  siitä,  miltä 
musiikin  tulee  kuulostaa,  se  rajoittaa 
tietty  myös  musiikintekijän  vapauksia. 
Jotkut  tarttuvat  hyvinkin  pieniin  asi¬ 
oihin,  mutta  monesti  myös  säveltäjän 
vaistoon  luotetaan.  Pidän  itse  siitä,  että 
joku  vähän  "piiskaa”  säveltäjää,  sillä  se 
saa  lopulta  musiikin  toimimaan  pa¬ 
remmin  pelissä.  Eli  vaikka  musiikki- 
raita  olisi  muuten  hyvä,  voi  säveltäjällä 
olla  toisenlainen  käsitys  sen  käyttötar¬ 
peesta  kuin  pelin  suunnittelijalla. 


Mikä  pelimusiikissa  on  tärkeintä? 

Tärkeintä  on  juuri  se,  että  musiikki 
sulautuu  peliin  ja  täydentää  sitä.  Joku 
peliarvostelija  joskus  sanoi,  että  hän 
ei  edes  huomannut  pelissä  olevaa  mu¬ 
siikkia  ja  juuri  se  teki  siitä  erinomais¬ 
ta.  Ajattelin,  että  tuohan  on  monessa 
määrin  totta,  mutta  sen  toimivuudessa 
tärkeää  on  harkinta  musiikin  käytön 
suhteen.  Mitä,  miten,  milloin  ja  missä? 
Esimerkiksi  tekemäni  kauhupelimu- 
siikki  on  luonteeltaan  sellaista,  että  se 
toimii  paljolti  taka-alalla  lähes  piilossa 
mutta  sille  tulee  aika  ajoin  aina  tilai¬ 
suuksia  nousta  taustalta  esiin. 

Tämä  mainittu  ajattelutapa  ei  tie¬ 
tenkään  päde  kuin  osaan  peleistä.  Jos 
otetaan  vaikkapa  Zelda-pelit,  niin 
niissähän  musiikki  on  lähes  koko  ajan 
sellaista,  jota  voi  viheltää  mukana.  Ja  se 
musiikki  kestää  myös  toisteisuutta.  Sii¬ 
nä  on  esimerkki  erittäin  hyvin  tehdystä 
musiikista. 

Pelimusiikissa  parasta  on,  että  se  luo 
pelille  tunnelman.  Vaikeinta  on  ehkä 
sellaisen  yhtenäisyyden  rakentaminen, 
joka  kulkee  ja  kehittyy  pelin  alusta  lop¬ 
puun. 

Kuinka  yhteistyösi  Frictional 
Gamesin  (Penumbra,  Amnesia:  The 
Dark  Descent,  SOMA)  kanssa  sai 
alkunsa? 

Olin  samoissa  peliprojekteissa  ruot¬ 
salaisen  äänisuunnittelijan  Jens  Nils¬ 
sonin  kanssa.  Hän  oli  jo  aikaisemmin 
pyytänyt  minua  tekemään  musiikkia 
tekniseen  demoon,  jota  he  olivat  ka¬ 
vereineen  työstämässä.  Demo  oli  Pe¬ 
numbra,  joka  sai  netissä  niin  hyvän 
vastaanoton,  että  siitä  päätettiin  teh¬ 
dä  kaupallinen  peli.  Frictional  Games 
-yhtiö  syntyi  ja  vaikeuksien  kautta 
nousi  yllättäen  indiepeliyhtiöiden  kär- 
kisarjaan.  Olen  tehnyt  heidän  kanssaan 
töitä  lähes  alusta  asti,  vuodesta  2006. 

Millaisella  laitteistolla  tuotat  mu¬ 
siikkia? 

Tärkein  työkaluni  musiikin  tuotta¬ 
misessa  on  Logic  Studio  -ohjelmisto, 
jota  olen  käyttänyt  jo  pitkälle  toista¬ 
kymmentä  vuotta.  Siinä  ohessa  on 
käytössä  suuri  määrä  erilaisia  sämp- 
lekirjastoja  sekä  muita  lisäosia.  Kaik¬ 
kea  ei  kuitenkaan  tehdä  tietokoneella, 
vaan  studiosta  löytyy  myös  valikoima 
erilaisia  syntikoita  ja  akustisia  instru¬ 
mentteja.  Lisäksi  löytyy  myös  perin¬ 
teistä  studiorautaa  eli  kompressoreita 


Säveltäminen  on  säveltämistä,  teki  sitä  sitten  koneella  tai  akustisella  kitaralla.  Tarmia  hallitsee- 
kin  sekä  konemusiikin  että  aidot  instrumentit. 


Pienestä  teknologiademosta  kasvoi  kulttipeli,  joka  on  ruokkinut  kauhunnälkäisten  pelkokertoi- 
mia  jo  lähes  vuosikymmenen  ajan. 


5 


ja  efektejä.  Syntikoita  löytyy  muun 
muassa  pieni  modulaarinen  setti,  Nord 
Rack  2,  Korg  MS-20,  DSI  Mopho  sekä 
hieman  erikoisempi  Akai  EWI,  joka 
on  elektroninen  puhallininstrumentti 
analogimoduuliin  kytkettynä. 

Kenen  pelisäveltäjän  musiikkia  ar¬ 
vostat  eniten? 

Pitkän  linjan  säveltäjistä  Koji  Ron¬ 
do  (Zeldat,  Mariot)  olisi  varmaankin 
se  ykkönen,  jos  joku  pitäisi  valita.  Yk¬ 
sittäisistä  uudemmista  tuotoksista  on 
painunut  mieleen  Austin  Wintoryn 
tekemä  ääniraita  Journey-peliin.  Se  on 
myös  ensimmäinen  Grammy- ehdok¬ 
kuuden  napannut  pelisoundtrack. 

Suhtaudutaanko  pelisäveltäjiin  eri 
tavalla  kuin  säveltäjiin  yleensä? 

Jossain  vaiheessa  pelimusiikkia  ei 
arvostettu  samaan  tapaan  kuin  esi¬ 
merkiksi  elokuvamusiikkia,  mutta  ti¬ 
lanne  on  vuosien  varrella  muuttunut. 
Pelibisnes  on  pyyhältänyt  jo  elokuva- 
bisneksen  ohitse,  ja  ihmiset  käyttävät 
yhä  enemmän  aikaa  pelaamiseen.  Tun¬ 
netut  elokuvasäveltäjät  tekevät  välillä 
musiikkia  peleihinkin  ja  pelimuusikot 
puolestaan  elokuviin.  Profiloitumisesta 
on  tullut  häilyvämpää.  Vaikka  minut¬ 
kin  profiloidaan  pelisäveltäjäksi,  näen 
itseni  enemmän  muusikkona,  joka  te¬ 
kee  musiikkia  erilaisiin  käyttötarkoi¬ 
tuksiin.  Pelit  ovat  yksi  ilmaisun  alusta, 
joka  saavuttaa  myös  ihmiset  hyvin. 

Kuinka  paljon  itse  pelaat? 

Aina  silloin  tällöin,  kun  ehtii.  Suo- 
sikkipelejäni  ovat  Zeldat,  Extreme 
sports  -tyyppiset  pelit  (Tony  Hawkit 
yms.),  RTS-pelit  (Starcraft  on  yksi  par¬ 
haista)  sekä  vanhat  arcade-pelit. 

Pystytkö  pitämään  pelistä,  vaikka 
siinä  sattuisi  olemaan  mielestäsi 
huonot  musiikit? 

Kyllä,  jos  peli  on  itsessään  hyvä.  Mu¬ 
siikit  saa  yleensä  pois  päältä. :-) 

Millä  tapaa  on  ollut  erilaista  sävel¬ 
tää  musiikkia  uusimpiin  pelipro- 
jekteihisi,  SOMAan  ja  Overgrovvt- 
hiin? 

Täysin  erilaista.  SOMAssa  instru- 
mentaatio  on  lähes  kauttaaltaan  syn¬ 
teettistä,  joten  suuri  osa  ajasta  menee 
instrumenttien  luomiseen.  Musiikin 
tekeminen  SOMAan  on  enemmänkin 
äänimaisemien  maalailua  kuin  varsi- 

Ruotsalaisen  Frictional  Gamesin  kehittämä,  syyskuussa  julkaistava  SOMA  on  täyttä  avaruus- 
kauhua. 


naista  säveltämistyötä.  Overgrowthin 
instrumentaatio  nojaa  puolestaan  pe¬ 
rinteisiin  instrumentteihin  (lähinnä 
jouset,  puhaltimet  ja  perkussiot),  joten 
voin  keskittyä  puhtaasti  säveltämiseen. 

Millainen  kokemus  oli  voittaa  vuo¬ 
den  2011  Independent  Game  Fes- 
tivalissa  Excellence  in  Audio  -pal¬ 
kinto  ääniraidasta  peliin  Amnesia: 
The  Dark  Descent? 

Olihan  se  hienoa,  että  saimme  työs¬ 
tämme  sillä  tavoin  ammatillista  tun¬ 
nustusta.  En  seurannut  palkintogaalaa 
livenä,  mutta  sieltä  sitten  pamahti  heti 
perään  muilta  sähköpostia,  että  pal¬ 
kinto  tuli.  En  koe  kuitenkaan,  että  pal¬ 
kinnon  saaminen  olisi  ollut  mitenkään 
merkittävää  uusien  projektien  saami¬ 
sen  kannalta. 

Oletko  ollut  ammatillisissa  teke¬ 
misissä  kotimaisten  pelitalojen 
kanssa? 

Hyvin  vähän.  Olen  tehnyt  ainoas¬ 
taan  yhdelle  suomalaiselle  pelitalolle 
pienemmän  projektin.  En  tietenkään 
väittele  kotimaisia  pelitaloja,  mutta 
Suomessa  kysyntää  työlleni  ei  ole  vain 
ollut.  Täällä  on  kuitenkin  paljon  osaa- 
via  pelisäveltäjiä,  joten  tekijöitä  riittää. 


Kauhuseikkailu  Amnesia  on  niittänyt  kiitosta, 
ei  vähiten  musiikkiensa  ansiosta. 


se  on  enemmänkin  kanava  omien 
tuotantojen  julkaisemiseen,  lähinnä 
pelisoundtrackien.  Ensimmäinen  jul¬ 
kaisu  AIKA  oli  puolestaan  peleistä  ir¬ 
rallinen  projekti,  jossa  teimme  muuta¬ 
man  säveltäjän  voimin  musiikkia,  joka 
kuvaili  levyä  varten  kirjoitetun  novel¬ 
lin  tapahtumia.  Mukana  projektissa  oli 
myös  kirjoittaja  ja  kuvittaja. 


Onko  pelisäveltäjän  ura  häirinnyt 
muun  musiikin  tekemistä  tai  jul¬ 
kaisemista? 

Onhan  se.  Aikaa  ns.  oman  musiikin 
tekemiselle  ei  juurikaan  ole  ollut. 

Kertoisitko  levy-yhtiöstäsi  The 
Sound  of  Fictionista? 

The  Sound  of  Fiction  ei  oikeas¬ 
taan  ole  varsinainen  levy-yhtiö,  vaan 


Tunkevatko  popmusiikin  trendit 
myös  pelimusiikkiin?  Onko  tällä 
hetkellä  nähtävissä  jonkinlaisia 
trendejä  pelimusiikissa,  kuten  esi¬ 
merkiksi  retrosaundeja,  dubstepiä 
tai  muuta? 

Kyllä  ne  kantautuvat  pelimusiikkiin- 
kin.  Varsinkin  indiemarkkinoille  on 
pullahtanut  paljon  retrohenkisiä  pe¬ 
lejä,  joissa  vastaavasti  ammennetaan 


AIKA  oli  irtiotto  peleistä. 

Soundtrack  coinpo^cd  by 
Mikko  Tarrtjia 


Säveltäjän  suurin  unelma?  Oma  nimi  pelin  tai  edes  soundtrackin  kannessa. 


saman  aikakauden  saundimaailmaa. 
Pop-musiikissahan  80-luvun  vaikut¬ 
teita  on  ollut  esillä  jo  pidemmän  aikaa. 

Onko  olemassa  peliä  tai  pelisar¬ 
jaa,  johon  säveltäminen  olisi  ura¬ 
si  hienoin  saavutus,  oikea  Graalin 
malja? 

Ei  oikeastaan.  Olen  erittäin  otettu  jo 
näistä  mahdollisuuksista,  joita  minul¬ 
le  on  tarjoutunut,  ja  uskon,  että  tulen 
tekemään  jatkossakin  mielenkiintoisia 
projekteja.  En  lähde  aivan  kaikenlai¬ 
siin  projekteihin  mukaan  vaan  arvioin 
sitä,  onko  pelillä  mitään  innovaatioar- 
voa  pelialalle  ja  itselleni  muusikkona. 

Mikä  on  omista  töistäsi  se  kaik¬ 
kein  tärkein?  Miksi? 

Kyllä  se  on  Amnesia,  ihan  vain  sen 
saavuttaman  suosionkin  vuoksi.  Pelin 
soundtrackia  jälkeenpäin  analysoitua¬ 
ni  tuntuu,  että  sain  tehtyä  musiikis¬ 
ta  jokseenkin  eheän  kokonaisuuden, 
joka  istuu  pelin  visuaaliseen  tyyliin 
hyvin.  Musiikin  luomisvaiheessa  olin 


skeptisempi  onnistumisen  suhteen, 
mutta  tällainen  epäily  tuntuisi  kuulu¬ 
van  sävellysprosessiini  jokaisen  pelin 
kohdalla. 

Tunnetko  paljon  muita  pelisävel- 
täjiä?  Onko  esimerkiksi  netissä 
pelimusiikkisäveltäjien  yhteisöä? 

Täytyy  sanoa,  että  en  tunne  kovin¬ 
kaan  montaa  pelisäveltäjää.  On  ole¬ 
massa  ainakin  sellainen  isompi  järjes¬ 
täytynyt  yhteisö  kuin  G.A.N.G.  (Game 
Audio  Network  Guild),  mutta  en  ole 
kokenut  tarvetta  liittyä  mihinkään  sel¬ 
laiseen. 

Millaisia  vinkkejä  antaisit  pelimu- 
siikkialalle  tähtäävälle? 

Jotta  olisi  valmiuksia  ottaa  vastaan 
hyvin  erityyppisiä  projekteja,  kan¬ 
nattaa  harjoitella  musiikin  tuotantoa 
laaja-alaisesti  aina  orkesterimusiikis¬ 
ta  elektroniseen  musiikkiin  ja  jopa 
pop-  ja  jazz-musiikkiin,  sillä  koskaan 
ei  tiedä,  mitä  tilaaja  haluaa.  Projektien 
saaminen  on  paljolti  suhdetoimintaa, 
joten  olisi  hyvä 
päästä  tutustu¬ 
maan  alalla  työs¬ 
kenteleviin  ihmi¬ 
siin. 

Projektien 
saaminen  vaatii 
myös  kärsiväl¬ 
lisyyttä.  Netistä 
löytyy  useita  pe- 
likehittäjien  kes¬ 
kustelupalstoja, 
joissa  on  välillä 
tarjolla  töitä  sä¬ 


veltäjillekin.  Ottajia  on  kuitenkin  pal¬ 
jon,  joten  hyvän  portfolion  luominen 
auttaa  työn  saamisessa.  Ja  sitä  mukaan 
kun  tehdyt  projektit  lisääntyvät  CV:ssä, 
sitä  helpompaa  on  saada  töitä.  Alku  on 
se  hankalin  vaihe. 

Missä  näet  itsesi  säveltäjänä  vii¬ 
den  vuoden  päästä? 

Olen  haaveillut  saavani  enemmän 
jalkaa  oven  väliin  elokuvamusiikin 
puolelle,  joten  toivottavasti  sillä  saral¬ 
la  tapahtuu  edes  jotakin  viidessä  vuo¬ 
dessa.  Toki  tulen  jatkamaan  pelienkin 
parissa,  mutta  pieni  vaihtelu  ei  olisi 
pahasta.  & 

Mikko  Ta rm ia  (s.  1978) 

Asuu  Mikkelissä 

Koulutus:  Tampereen  ammattikorkea¬ 
koulu 

http  ://www.  m  i  k  kota  r  m  i  a .  co  m 

Videopelisävellykset 

•  Deep  Trouble  (2002) 

•  Epsilon  Tahari:  Reign  of  the  Machines 
(2003) 

•  Rally  Shift  (2004) 

•  Deep  Trouble  2  (2005) 

•  Penumbra:  Overture  (2007) 

•  Penumbra:  Black  Plague  (2008) 

•  Penumbra:  Requiem  (2008) 

•  Amnesia:  The  Dark  Descent  (2010) 

•  Overgrovvth 

•  SOMA 

Palkinnot:  Excellence  in  Audio  -palkinto 

Independent  Games  Festival  -gaalassa 

vuonna  2011. 


Pitkään  kehitetty  indieseikkailu  Overgrovvth  on  sananmukaisesti 
eläimellinen  peli. 

Softa 


MenuetOS  -  kurkistus  minimalistiseen  käyttöjärjestelmään. 

Viisitoista  vuotta  harrastuksena  kehitetty  käyttöjärjestelmä  MenuetOS  saavutti  keväällä  versi¬ 
on  LO.  Katsastimme  järjestelmän  ja  haastattelimme  projektin  perustajaa  Ville  Turjanmaata. 

Teksti:  Ronja  Koistinen  Kuvat:  Risto  Mäki-Petäys,  Ronja  Koistinen 


Vuodesta  2000  lähtien  Ville 
Turjanmaa  on  luotsan¬ 
nut  puhtaalta  pöydältä 
aloitettua  MenuetOS- 
käyttöj  ärj  estelmäproj  ektia.  Järj  estelmä 
ei  pohjaudu  esimerkiksi  Unix-  tai  Po- 
six-malleihin,  vaan  se  on  suunniteltu 
alusta  asti  itse.  Se  on  myös  kirjoitettu 
kokonaan  x86-assemblerilla.  Menue¬ 
tOS  saavutti  tänä  keväänä  version  1.0, 
joten  on  korkea  aika  hieman  tutustua 
siihen.  Näppäsimme  version  1.02.20  ja 
panimme  sen  Virtualboxiin  pyörimään. 

Kysyimme  kuitenkin  aluksi  Ville 
Turjanmaalta,  mikä  on  saanut  hänet 
perustamaan  MenuetOS -projektin  ja 
millaiseen  tarpeeseen  järjestelmä  vas¬ 
taa.  Hän  vetoaa  muitta  mutkitta  kone- 
kieliohjelmoinnin  ylivertaisuuteen: 

-  Konekieli  on  objektiivisesti  tar¬ 
kasteltuna  muita  ohjelmointikieliä 
tehokkaampaa  ja  nopeampaa.  Ja  osa 
ohjelmointikielistä  on  jo  niin  kauka¬ 
na  prosessorista,  että  ne  muistuttavat 
ratkaisuiltaan  enemmän  humanistisia 
tieteitä. 

8  5KRDLLI  2  01  5.3 


3 2 -bittinen  MenuetOS  on  julkaistu 
GPL-lisenssillä  ja  on  siten  vapaata  oh¬ 
jelmistoa  mutta  myöhemmin  uudel¬ 
leen  kirjoitettu  64-bittinen  versio  ei. 
Sen  keskeisimpien  osien  lähdekoodeja 
ei  ole  vapaasti  saatavilla,  mutta  se  on 
saatavilla  ilmaiseksi,  ja  yksityinen,  epä¬ 
kaupallinen  käyttö  on  sallittua. 

MenuetOS  on  reaaliaikainen,  useaa 
suoritinta  tukeva,  graafinen  työpöytä- 
käyttöjärjestelmä.  Se  on  hyvin  nopea  ja 
pieni:  koko  hoito  mahtuu  yhdelle  1,44 
megatavun  levykkeelle.  Laitteistotuki 
on  vielä  suppea,  mutta  hyvällä  alulla. 
Menuet  tukee  joitakin  verkkokortteja, 
äänikortteja,  tulostimia,  webkameroi- 
ta,  digi-tv-kortteja  ynnä  muuta.  Kaikki 
grafiikkalaskenta  tehdään  keskussuo- 
rittimella,  joten  vaatimuksia  moni¬ 
mutkaisille  näytönohjainajureille  ei 
ole. 

Kaikkea  tätä  Turjanmaa  ei  suinkaan 
ole  yksin  puurtanut  kokoon. 

-  Menuetin  kehittämiseen  on  osal¬ 
listunut  muun  muassa  Mike  Hibbett 
(TCP/IP),  Madis  Kalme  (GUI-funk- 


tioita)  ja  Akos  Mogyorosi  (Fourier- 
muunnos  ja  audiodekoodereita).  Li¬ 
säksi  useita  muita  ihmisiä  Euroopasta 
ja  muualta,  Turjanmaa  valottaa  kehi- 
tystiimin  koostumusta. 

Turjanmaa  muistuttaa  myös  näytön- 
ohjainkorttien  suljettujen  rajapintojen 
aiheuttamista  yhteensopivuusongel¬ 
mista  monissa  järjestelmissä: 

-  Menuetissa  on  perusversiot  useista 
käyttöjärjestelmältä  odotetuista  omi¬ 
naisuuksista:  esimerkiksi  pre-emptive 
moniajo,  moniprosessorituki  ja  graa¬ 
finen  käyttöliittymä  läpinäkyvyys  efek¬ 
tillä.  Ja  koska  konekieli  mahdollistaa 
nopeamman  koodin  suorittamisen, 
niin  graafisen  käyttöliittymän  las¬ 
kutoimitukset  tehdään  64-bittisessä 
x86-prosessorissa,  mikä  parantaa  yh¬ 
teensopivuutta.  Useilla  muilla  käyttö¬ 
liittymillä  on  ollut  hankaluuksia  ni¬ 
menomaan  grafiikkakorttien  kanssa. 
Eikä  tämä  ilmeisesti  lähiaikoina  tule 
muuttumaan,  sillä  valmistajat  pitävät 
tarkemmat  API:t  omana  tietonaan. 


MenuetOS:n  mukana  tulee  FASM-konekielikääntäjä  ja  muutama 
esimerkkiohjelma  lähdekoodeineen. 


Työpöytä  on  perinteisen  selkeä  mutta  menevän  värinen. 


Paljon  säätämistä,  niukasti 
ominaisuuksia 

MenuetOSiää  kokeiltiin  Virtualbox- 
virtuaalikoneella,  jonka  käyttöön  on 
selkeät  ohjeet  käyttöjärjestelmän  net¬ 
tisivuilla.  Ohjeissa  esimerkiksi  neuvo¬ 
taan,  millaisen  verkkokortin  emulointi 
kannattaa  valita  ja  kuinka  verkkoyhteys 
virtuaalikoneesta  käsin  pystytetään. 

Käyttömukavuudessa  Menuet  on 
vielä  lapsenkengissä.  Nykypäivänä 
tuntuu  vaivalloiselta  pystyttää  verk¬ 
koyhteys  manuaalisesti  ja  määrittää 
järjestelmän  ominaisuuksia  napute¬ 
lemalla  heksadesimaaleja  valtavaan 
asetustiedostoon.  Esimerkiksi  tuki  hii¬ 
ren  rullalle  on  oletuksena  pois  päältä, 
ja  jos  sitä  kokee  tarvitsevansa,  täytyy 
käydä  asetustiedostossa  vaihtamassa 
yksi  0x00  0x01:ksi.  Samaten  asetustie¬ 
dostossa  varataan  järjestelmälle  ole¬ 
tuksena  niin  vähän  keskusmuistia,  että 
web-selain  kaatuu  ilmoitukseen  liian 
pienestä  muistimäärästä. 

Ehkäpä  asetusten  määrittelyyn  on 
kuitenkin  myöhemmin  tulossa  auto¬ 
maatiota.  On  toki  ymmärrettävää,  että 
vielä  ei  ole  moiselle  riittänyt  resursseja. 

Linux-käyttäjälle  Menuetissa  tuntuu 
hassulta,  että  se  on  kokonaan  graafi¬ 
nen.  Testissämme  virtuaalikone  käyn¬ 
nistyy  suoraan  graafiselle  työpöydäl¬ 
le,  eikä  mistään  löydy  minkäänlaista 
komentoriviä.  Jopa  konekielikääntäjä 
FASM  on  yksinkertainen  ikkunoitu 
ohjelma,  jossa  tekstikenttiin  kirjoite¬ 
taan  luettavan  lähdekoodin  ja  ulos  tu¬ 
levan  binäärin  polut. 

Hyvä  harjoitusprojekti  voisikin  olla 
koodata  Menuetiin  terminaaliemu- 
laattori,  Unix- tyyppinen  komentotulk¬ 
ki  ja  työkaluohjelmat. 

Minimalismissaan  ja  yksinkertai¬ 
suudessaan  Menuet  on  kaikesta  huo¬ 


limatta  valtavan  viehättävä.  Jopa  pro¬ 
jektin  dokumentaatio  ja  nettisivut  ovat 
pienet  ja  karut,  mutta  lyhyen  hämmäs¬ 
telyn  jälkeen  ne  osoittautuvat  täysin 
kattaviksi.  Esimerkiksi  Menuetin  kaik¬ 
kien  järjestelmäkutsujen  dokumentaa¬ 
tio  on  aivan  tavallinen  70  kilotavun 
tekstitiedosto,  jossa  yksinkertaisesti 
luetellaan  yksi  kerrallaan,  miten  ku¬ 
kin  kutsu  tehdään  ja  mitä  se  palauttaa. 
Herkullisen  suoraviivaista. 

Järj  estelmäkutsuluettelon  lisäksi 
projektin  sivustoita  löytyy  toki  myös 
linkkejä  harrastajien  foorumeille,  pie¬ 
niä  esimerkkikoodin  pätkiä  ja  selon¬ 
tekoa  siitä,  millä  laitteilla  järjestelmä 
on  todettu  toimivaksi.  Siis  esimerkiksi 
tieto  toimivista  verkko-  ja  äänikorteis¬ 
ta  löytyy  sivustoita  helposti. 

Kuka  tätä  käyttäisi? 

Järjestelmässä  on  helppolukuinen  doku¬ 
mentaatio  ohjelmointiin  nimenomaan 
assemblerilla,  sillä  Menuet  on 
itsekin  kirjoitettu  sillä  koko¬ 
naan.  Samaan  tapaan  kuin  uni¬ 
xeissa  tulee  mukana  C-kään- 
täjä  ja  hyvät  manuaalisivut 
C-ohjelmointiin,  Menuetissa 
on  tilalla  valmiiksi  asennettu 
FASM-konekielikääntäjä  ja 
ohjeet  konekieliohjelmointiin. 

Menuet  soveltuu  siis  erin¬ 
omaisesti  harjoittelualustaksi 
ohjelmointia  jo  jonkin  verran 
taitavalle  nikkarille  -  erityi¬ 
sesti  sellaiselle,  jonka  sielua 
kalvaa  nykyajan  ohjelmisto¬ 
jen  tuhlaileva  laskentatehon 
käyttö.  Kaveriksi  voi  ottaa 
Skrollin  numeron  2015.2, 
jossa  julkaisimme  pienen 
johdatusjutun  siihen,  mistä 
assembler-kielissä  on  kyse. 


Myös  Turjanmaa  itse  pitää  konekie- 
lipohjaisuutta  sekä  ohjelmointirajapin¬ 
nan  nopeaa  omaksuttavuutta  Menue¬ 
tin  tärkeänä  puolena: 

-  Nykyään  on  ihan  riittävästi  mui¬ 
hin  ohjelmointikieliin  perustuvia  oh¬ 
jelmointiympäristöjä.  Lisäksi  kun  tar¬ 
koituksena  on  käyttää  konekieltä,  niin 
on  tietenkin  luontevaa  kirjoittaa  API 
konekielelle.  Menuetin  API  on  selkeä 
ja  nopea  oppia  ja  lisäksi  helppokäyttöi¬ 
sempi  kuin  useat  muut  API:t. 

Toivotaan,  että  harrastelu  Menuet- 
OS:n  parissa  jatkuu  ja  järjestelmäs¬ 
tä  saadaan  uusia  ja  parempia  versi¬ 
oita.  Alku  näyttää  jo  viehättävältä. 
MenuetOSdlä  voi  nyt  jo  katsella  tele¬ 
visiota,  irkkailla,  surffata  webissä,  ope¬ 
tella  konekieliohjelmointia  tai  jopa  pe¬ 
lata  Doomia  ja  Quakea.  Suosittelemme 
kokeilemaan,  jos  hyppysissä  pysyy  on¬ 
gelmitta  joko  korppu  tai  virtuaalikone 
ja  tekee  mieli  sukeltaa  uuteen. 


Skrollin  nettisivu  ei  piirry  ihan  oikein  MenuetOS:n 
HTTPC-selaimella. 


MenuetOS:n  sivusto  http://menuetos.net/ 
Käyttäjien  foorumi  http://menuet.fr.yuku.com/ 
IRC-kanava  #menuetos  @  Ircnet 

Tietokone  typografian  tuhoajana 

Tekstin  typografia  on  osa  sen  viestiä ,  ja  entisajan  ammattilaiset  hallitsivat  sen  hyvin. 
Tietokoneistuminen  romahdutti  typografian  tason  monissa  viestinnän  muodoissa,  ja  vielä 
nykyäänkin  tekstien  ulkoasu  heijastelee  kirjoituskoneiden  ja  varhaisten  tietokoneiden 
asettamia  rajoituksia. 

Teksti:  Jukka  K.  Korpela 

Kuvat:  Sakari  Leppä,  Jukka  K.  Korpela 


Jos  avaamme  minkä  tahansa 
1900-luvun  alkupuolella  jul¬ 
kaistun  kirjan,  saamme  käsi¬ 
tyksen  vanhasta  kirjapainoty- 
pografiasta.  Kun  vertaamme 
sitä  nykyaikaiseen  tekstinkä¬ 
sittelyohjelmalla  tehtyyn  dokument¬ 
tiin,  näemme  jotain  paljon  alkeelli¬ 
sempaa,  karkeampaa  -  ensimmäisenä 
huomio  kiinnittyy  ehkä  palstan  tasaa- 
mattomuuteen.  Vielä  alkeellisempaan 
päästään  tyypillisessä  tietokonetulos- 
teessa  kuten  viranomaisen  lähettä¬ 
mässä  kirjeessä,  joka  on  muodoltaan 
henkilökohtainen  mutta  ohjelmalla 
generoitu.  Tyypillisesti  se  on  tuotettu 
ikään  kuin  kirjoituskoneen  ehdoilla  - 
ja  siltä  se  näyttääkin. 

Kuvat  1-3  esittävät  typografian  kol¬ 
mea  eri  tasoa  sovellettuina  samaan 
tekstiin:  Volter  Kilven  romaanin  Alas¬ 
talon  salissa  varsinaisen  tekstin  alkua 
eri  muodoissa:  pelkkänä  tekstinä  Cou- 
rier  New  -fontilla  (Lönnrot-projektin 
aineistoa),  epub -muotoisena  e-kirjana 
(Elisa  Kirjan  aineistoa)  ja  ladotusta 


kirjasta  pdf-muotoon  muunnettuna 
(Suomalaisen  klassikkokirjaston  ai¬ 
neistoa). 

Mitä  typografia  on? 

Markus  Itkosen  Typografian  käsikirjan 
mukaan  typografia  on  ”tekstin  val¬ 
mistamista  tai  sen  muotoilua  valmiilla 
-  ennakkoon  valmistetuilla  -  kirjai¬ 
milla”.  Laajemmassa  mielessä  typogra¬ 
fialla  voidaan  tarkoittaa  tekstiä  sisältä¬ 
vän  julkaisun  tai  asiakirjan  muotoilua 
muutoinkin. 

Aikoinaan  ”ennalta  valmistettu” 
tarkoitti  irtokirjasimia,  joita  valettiin 
metallista  sarjatuotantona.  Tämä  oli 
ratkaiseva  keksintö,  joka  mahdollisti 
kirjapainotaidon  sellaisena  kuin  sen 
tunnemme.  Nykyisin  kirjainten  esityk¬ 
set  ovat  ”ennalta  valmistettuja”  paljon 
abstraktimmassa  mielessä:  fonttitie- 
dosto  sisältää  ohjeet  (algoritmin),  jol¬ 
la  ohjelma  voi  tuottaa  kunkin  merkin 
halutunkokoisen  esityksen  vektorigra¬ 
fiikalla  ja  sitten  rasteroida  sen  pikseli- 
esitykseksi. 


Joka  tapauksessa  ”ennalta  valmiste¬ 
tut”  tietyn  merkin  esitykset  ovat  keske¬ 
nään  identtisiä.  Pois  jää  käsin  kirjoite¬ 
tun  tekstin  vaihtelevuus,  jossa  merkin 
esitys  voi  riippua  sen  asemasta  sanassa 
tai  kirjoittajan  mielialasta.  Luettavuus 
paranee,  etenkin  kun  käsialojen  per¬ 
soonallinen  vaihtelu  jää  pois.  Mutta 
tätä  voidaan  pitää  myös  esteettisenä 
köyhtymisenä.  Kautta  aikojen  on  ollut 
jännitettä:  helppolukuisuus  ja  kauneus 
eivät  kulje  käsi  kädessä,  tai  ainakin 
tämä  riippuu  kauneusihanteista. 

Miksi  typografia  on  tärkeää? 

Tekstin  muoto  on  aina  viesti,  halusim¬ 
me  tai  emme.  Jos  teksti  näyttää  huo¬ 
limattomasti  ladotulta,  sen  oletetaan 
olevan  huolimattomasti  kirjoitettua, 
kuten  se  usein  onkin.  Eri  fontteihin  ja 
muuhun  ulkoasuun  liittyy  mielikuvia: 
Times  New  Romanilla  ladottu  teksti 
tuo  mieleen  sanomalehdet,  Arial  käsi¬ 
kirjat  ja  käyttöohjeet,  Comic  Sans  ehkä 
lasten  sarjakuvat.  Tällaisia  asioita  on 
vaikea  tutkia  tieteellisesti,  mutta  vai- 

_  0460.txt  -  Muistio 

1  °  11  s  iteal 

Tiedosto  Muokkaa  Muotoile  Näytä  Ohje 

Ensimmäinen  luku. 

□ 

Alastalo  ottaa  vieraita  vastaan. 


Kaksitellen  ja  kolmitellen  heitä  verkalleen  asteli  rantamäkeä  ylös, 
välistä  useampikin  mies  yhdessä  joukossa,  kuinka  paatit  olivat  rantaan 
saapuneet  ja  kuinka  oli  seisoskeltu  ja  odoteltu  muitakin,  kun 
päästelivät  purjeitansa  alas  ja  laittelivat  venheitänsä  jättökuntoon. 
Alastalo  seisoi  kuistin  suulla  vieraitansa  vastassa,  kätteli  mies 
mieheltä  ja  röhisi  hyvänahkaista  puhetta,  opasteli  ja  lykkiskeli 
kuistin  puolelle  ja  sieltä  tampuurin  kautta  saliin.  "Istumaan,  istumaan 
vaan!  Lämmittelemäänkös  sinä  istut,  Mikkelsson,  kun  kohta  oven  pieleen 
itsesi  jätät,  kakluunin  viereen?  Ei  se  kyllä  enää  kuumia  hekottele, 
Valpuristi  sitä  viimeksi  on  prasutettu,  ja  almanakka  on  jättänyt  jo 
Mikkelinkin  taakseen!  keinutuolejakin  on  salissa,  ei  suinkaan  ison 
Krooklan  isäntä  oven  suuhun  jää!"  kehoitteli  hän  pitkäleukaista 
äijänkränää,  joka  itsepintaisesti  kuitenkin  jäi  tuolille,  jonka  oli 
valinnut.  "Peremmälle,  peremmälle  vaan,  kyllä  meillä  tuoleja  on 
takaseinälläkin!"  tyrkki  ja  kehoitteli  Alastalo  vieraitaan; 
kuistinporstuassa  kopisi  jo  uusia  askeleita. 

Alastalossa  oli  iso  päivä  tänään.  Viime  talvena  asiata  jo  oli 

Kuva  1.  Alastalon  salissa  -romaanin  alku  pelkkänä  tekstinä. 


Ensimmäinen  luku 


Alastalo  ottaa  vieraita  vastaan 

Kaksitellen  ja  kolmitellen  heitä  verkalleen  asteli  rantamäkeä  ylös, 
välistä  useampikin  mies  yhdessä  joukossa,  kuinka  paatit  olivat  rantaan 
saapuneet  ja  kuinka  oli  seisoskeltuja  odoteltu  muitakin,  kun  päästelivät 
purjeitansa  alas  ja  laittelivat  venheitänsä  jättökuntoon.  Alastalo  seisoi 
kuistin  suulla  vieraitansa  vastassa,  kätteli  mies  mieheltä  ja  röhisi 
hyvänahkaista  puhetta,  opasteli  ja  lykkiskeli  kuistin  puolelle  ja  sieltä 
tampuurin  kautta  saliin.  "Istumaan,  istumaan  vaan!  Lämmittelemäänkös 
sinä  istut,  Mikkelsson,  kun  kohta  oven  pieleen  itsesi  jätät,  kakluunin 
viereen?  Ei  se  kyllä  enää  kuumia  hekottele,  Valpuristi  sitä  viimeksi  on 
prasutettu,  ja  almanakka  on  jättänyt  jo  Mikkelinkin  taakseen! 
keinutuolejakin  on  salissa,  ei  suinkaan  ison  Krooklan  isäntä  oven 
suuhun  jää!  "  kehoitteli  hän  pitkäleukaista  äijänkränää,  joka 
itsepintaisesti  kuitenkin  jäi  tuolille,  jonka  oli  valinnut.  "Peremmälle, 
peremmälle  vaan,  kyllä  meillä  tuoleja  on  takaseinälläkin!  "  tyrkki  ja 
kehoitteli  Alastalo  vieraitaan;  kuistinporstuassa  kopisi  jo  uusia  askeleita. 

Alastalossa  oli  iso  päivä  tänään.  Viime  talvena  asiata  jo  oli 

Kuva  2.  Saman  romaanin  alku  e-kirjana. 


Ensimmäinen  juku. 

Alastalo  ottaa  vieraita  vastaan. 

Kaksitellen  ja  kolmitellen  heitä  verkalleen  asteli  rantamäkeä 
ylös,  välistä  useampikin  mies  yhdessä  joukossa,  kuinka  paatit 
olivat  rantaan  saapuneet  ja  kuinka  oli  seisoskeltu  ja  odoteltu 
muitakin,  kun  päästelivät  purjeitansa  alas  ja  laittelivat  ven¬ 
heitänsä  jättökuntoon.  Alastalo  seisoi  kuistin  suulla  vierai¬ 
tansa  vastassa,  kätteli  mies  mieheltä  ja  röhisi  hyvänahkaista 
puhetta,  opasteli  ja  lykkiskeli  kuistin  puolelle  ja  sieltä  tam¬ 
puurin  kautta  saliin.  »Istumaan,  istumaan  vaan!  Lämmittele¬ 
määnkös  sinä  istut,  Mikkelsson,  kun  kohta  oven  pieleen  itsesi 
jätät,  kakluunin  viereen?  Ei  se  kyllä  enää  kuumia  hekottele, 
Valpuristi  sitä  viimeksi  on  prasutettu,  ja  almanakka  on  jättänyt 
jo  Mikkelinkin  taakseen!  keinutuolejakin  on  salissa,  ei  suinkaan 
ison  Krooklan  isäntä  oven  suuhun  jää!»  kehoitteli  hän  pitkä¬ 
leukaista  äijänkränää,  joka  itsepintaisesti  kuitenkin  jäi  tuolille, 
jonka  oli  valinnut.  »Peremmälle,  peremmälle  vaan,  kyllä 
meillä  tuoleja  on  takaseinälläkin!»  tyrkki  ja  kehoitteli  Alas¬ 
talo  vieraitaan;  kuistinporstuassa  kopisi  jo  uusia  askeleita. 

Alastalossa  oli  iso  päivä  tänään.  Viime  talvena  asiata  jo 

Kuva  3.  Romaanin  tekstiä  ladottuna 
vanhanajan  menetelmillä. 


kutukset  ovat  silti  todellisia. 

Tekstin  luettavuuteen  vaikuttavat 
suuresti  fontti,  fonttikoko,  tekstin  ja 
taustan  värien  kontrasti,  rivinpituus 
ja  riviväli.  Näistä  epäselvin  on  fontin 
vaikutus,  josta  on  paljon  käsityksiä  ja 
myös  tutkimuksia  mutta  tuloksiltaan 
vaihtelevia.  Luettavuuden  kannal¬ 
ta  onkin  olennaisempaa  valita  muut 
muotoiluseikat  niin,  että  ne  ovat  sopi¬ 
via  valitulle  fontille. 

Ulkoasun  miellyttävyys  on  vahvas¬ 
ti  subjektiivinen  ja  kiistanalainenkin 
asia.  Julkaistavat  tekstit  joka  tapauk¬ 
sessa  yleensä  halutaan  muotoilla  niin, 
että  ne  ”näyttävät  hyviltä”.  Ladotun 
tekstin  esteettinen  vaikutelma  koetaan 
usein  jopa  niin  tärkeäksi,  että  sen  ni¬ 
missä  tehdään  luettavuuden  kannalta 
selvästi  huonoja  ratkaisuja. 

Typografian  ensimmäiset 
vuosisadat 

Kirjapainotaidon  keksimisen  jälkeen 
tekstit  jakautuivat  selvästi  kahteen 
tyyppiin:  latojan  tekemällä  ladelmalla 


tuotettuun  painotekstiin  ja  käsin  kir¬ 
joitettuun  tekstiin.  Latominen  oli  am¬ 
mattityötä,  jonka  tekijältä  vaadittiin 
sekä  kielen  osaamista  että  typografisia 
taitoja.  Se  ei  ollut  pelkkää  kirjasimien 
laittamista  järjestykseen,  vaan  lato¬ 
ja  myös  huolehti  tekstin  muotoilusta 
siisteiksi  palstoiksi  muun  muassa  ta¬ 
vutuksen  ja  välistyksen  avulla.  Välistys 
tehtiin  lisäämällä  kirjasinten  väliin  ka¬ 
peita  metallisuikaleita. 

Typografiaan  syntyi  oppeja  ja  pe¬ 
rinteitä,  jotka  vaikuttavat  yhä.  Niihin 
kuuluu  käytännöllisiä  periaatteita 
kuten  luettavuuden  kannalta  sopiva 
rivinpituus,  mutta  myös  esteettisiä  va¬ 
lintoja  kuten  yleensä  tekstin  tasaami¬ 
nen  molemmista  reunoista.  Kirjasin¬ 
tyyppejä  (fontteja)  kehitettiin  suuri 
määrä  eri  tarkoituksiin,  mutta  niiden 
käyttö  oli  hillittyä:  yhdessä  julkaisussa 
käytettiin  yleensä  vain  yhtä  tai  kahta 
eri  tyyppiä.  Vaihtelua  saatiin  aikaan 
sekä  käyttämällä  eri  kokoja  että  kursii¬ 
villa  ja  lihavoinneilla. 


Typografia  ja  tottumukset 

Suuri  osa  typografiasta  on  tottumukseen  pe¬ 
rustuvaa.  Entisinä  aikoina  luettiin  vain  joko 
painettuja  kirjoja  tai  käsin  kirjoitettuja  teks¬ 
tejä.  Kirjapainoalan  käytäntöihin  totuttiin. 
Tottumus  vaikuttaa  typografiassakin  kahdel¬ 
la  tavalla:  se  luo  tuttuutta,  turvallisuutta  ja 
helppoutta,  mutta  toisaalta  sitä  vastaan  kapi¬ 
noidaan,  koska  halutaan  erottua.  Voidaankin 
sanoa,  että  nykyajan  mainonnassa  rikotaan 
kaikkia  mahdollisia  vanhan  typografian  sään¬ 
töjä,  jopa  vain  rikkomisen  takia.  Mainoksen 
on  erotuttava  massasta,  muuten  sen  vaikutus 
jää  liian  pieneksi.  Tämä  johtaa  mainosalan 
sisäiseenkin  kilpailuun  ja  yhä  erikoisempiin 
ratkaisuihin. 

Tietokoneviestintää  on  harjoitettu  niin 
kauan,  että  sekin  on  jo  vaikuttanut  tottumuk¬ 
siin.  Vaikutus  on  suurin  siellä,  missä  perintei¬ 
sesti  taitettuja  kirjoja  ja  muita  painojulkaisuja 
luetaan  vähiten.  On  selvää,  että  esimerkiksi 
Facebook-kirjoittelussa  ei  pyritä  huoliteltuun 
asuun  sen  enempää  kielenkäytön  kuin  typo¬ 
grafiankaan  osalta.  Typografiaan  ei  juuri  ole 
mahdollisuuksiakaan,  sillä  Facebookissa  ei 
voi  käyttää  edes  kursivointia  eikä  muuta  fon¬ 
tin  vaihtelua.  Sama  koskee  monia  muitakin 
viestinnän  muotoja,  jotka  saattavat  muodos¬ 
taa  jopa  valtaosan  kaikesta,  mitä  tietokoneajan 
ihminen  lukee. 

Olemme  laajasti  tottuneet  tietokonevies¬ 
tinnän  moniin  outouksiin  niin,  että  saatamme 
pitää  niitä  luonnollisina  ja  tavanomaisina. 
Tämä  johtaa  jopa  siihen,  että  kummeksutaan 
sellaisia  käytäntöjä,  jotka  ovat  kirjapaino- 
alan  monisatavuotista  ja  koeteltua  perinnet¬ 
tä.  Pieni  esimerkki  tästä  on,  että  Helsingin 
Sanomat  otti  joitakin  vuosia  sitten  käyttöön¬ 
sä  "vanhanaikaiset"  gemenanumerot,  jotka 
ovat  korkeudeltaan  vaihtelevia  (kuva  4).  Jon¬ 
kin  ajan  kuluttua  tästä  luovuttiin,  luultavasti 
kielteisen  palautteen  takia.  Perinteisen  ja  pe¬ 
rustellun  käsityksen  mukaan  gemenanume¬ 
rot  kuitenkin  sopivat  tavalliseen  ei-tekniseen 
tekstiin  paremmin  kuin  taulukoita  yms.  varten 
kehitetyt  "nykyaikaiset"  numerot. 

Se  tapahtui  9.  elokuuta  1827. 

Se  tapahtui  9.  elokuuta  1827. 

Kuva  4.  Gemenanumerot  (ylempi  teksti) 
olisivat  useimmiten  sopivampia  tavalliseen 
tekstiin. 

Esitysasun  piirre 

Kirjoituskonetasoinen  esitys 

Kirjapainotasoinen  esitys 

Kappaleen  muoto 

Vasensuora,  liehureuna  oikealla,  ei 
tavutusta. 

Tasattu  molemmista  reunoista, 
tavutus  käytössä. 

Kappaleiden  erottaminen 

Tyhjä  rivi  välissä. 

Kappaleen  1 .  rivin  sisennys. 

Palstoitus 

Yksi  palsta. 

Tarvittaessa  useita  palstoja. 

Korostus 

Versaali  tai  alleviivaus. 

Isompi  fontti,  kursiivi,  lihavointi,  väri, 
taustaväri  ym. 

Otsikkomuotoilu 

Tyhjä  rivi  yllä  ja  alla.  Versaali  ainakin 
ylimmille  otsikoille. 

Yleensä  tyhjää  tilaa  edellä.  Eri 
muotoilukeinoja  kuten  iso  fontti. 

Taulukko 

Välilyönneillä  "käsin"  muotoiltu 
taulukko. 

Ohjelmalla  tehty  taulukko,  johon  voi 
liittyä  katsetta  ohjaavia  viivoja  ym. 

Fontit 

Yksi  tasalevyinen  fontti,  yksi 
fonttikoko. 

Yksi  tai  useampia  fontteja,  eri 
fonttikokoja. 

Merkkien  muodon  vaihtelu 

Tietty  merkki  aina  samanmuotoinen. 

Merkistä  voi  olla  eri  muunnelmia  eri 
yhteyksissä. 

Välimerkit 

Ascii-merkit "  '  - 

Perinteiset " '  - 

Merkkien  välistys 

Ei  välistystä. 

Automaattinen  tai  manuaalinen 
välistys. 

Kuvitus 

Ei  mahdollista.  Joskus  "Ascii- 
grafiikkaa"  tilalla. 

Mahdollista. 

Taulukko  1 .  Kirjoituskonetekstin  ja  ladotun  tekstin  eroja. 


Kirjoituskoneiden  tulo 

Kirjoituskoneet  eivät  aluksi  uhanneet 
kirjapainotypografiaa,  sillä  niillä  ei 
tehty  painettavia  tekstejä  vaan  kirjoi¬ 
tettiin  asiakirjoja.  Niitä  käytettiin  tar¬ 
koituksiin,  joihin  ennen  oli  käytetty 
käsin  kirjoittamista.  Asiakirja  tehtiin 
yhtenä  kappaleena  tai  hiilipaperin 
avulla  kahtena  tai  muutamana  kap¬ 
paleena.  Aikanaan  kävi  mahdolliseksi 
monistaa  konekirjoitustekstejä  vaha- 
monistuksella  ja  myöhemmin  valo- 
kopioinnilla.  Konekirjoitusjäljestä  tuli 
myös  julkaisumuoto. 

Konekirjoitusjäljelle  on  ominaista 
yhden  kiinteän  fontin  käyttö,  ja  ky¬ 
seessä  on  normaalisti  tasalevyinen 
(monospace)  fontti.  Tasalevyisyys  tar¬ 
koittaa,  että  kaikki  merkit  vievät  sa¬ 
man  verran  tilaa  vaakasuunnassa,  kun 
merkkiin  kuuluva  tyhjä  tila  otetaan 
huomioon.  Tämän  takia  merkkien 
muodot  ovat  suorastaan  luonnottomia, 
kun  niitä  verrataan  kirjapainotypogra- 
fiaan  tai  käsin  kirjoittamiseen.  Esi¬ 
merkiksi  i-kirjain  on  keinotekoisesti 
venytetty  pääteviivojen  avulla,  ja  W-  ja 
M-kirjaimet  vaikuttavat  sivusuunnassa 
rutistetuilta. 

Tasalevyisyys  johtui  kirjoituskonei¬ 
den  mekaniikasta,  mutta  siitä  oli  myös 
etua  alkeellisen  taulukoinnin  toteut¬ 
tamisessa.  Välilyöntien  avulla  voidaan 
peräkkäisten  rivien  kohtia  asetella 
kohdakkain  niin,  että  tulos  näyttää 
taulukolta.  Myös  tekstin  sisennys  on¬ 
nistuu  helposti,  joskin  kömpelösti. 
Yhä  edelleen  käytetään  ohjelmoinnissa 
ja  ohjelmakoodin  esittämisessä  yleen¬ 
sä  tasalevyisiä  fontteja,  vaikka  nykyisin 
sisennykset  voisi  tietysti  hoitaa  muu¬ 
tenkin. 

Konekirjoitustekstistä  puuttuvat  sel¬ 
laiset  muotoilun  peruskeinot  kuin  kur¬ 
siivi  ja  lihavointi.  Värejäkään  ei  juuri 
käytetty,  vaikka  niitä  olisi  periaatteessa 
saatu  aikaan  erivärisillä  värinauhoilla. 
Korostuskeinoiksi  jäivät  kirjoittaminen 
VERSAALILLA  eli  suuraakkosilla  ja 
alleviivaus.  Niistä  varsinkin  versaalin 
käyttö  elää  yhä  vahvasti,  vaikka  tarjolla 
olisi  suuri  joukko  muita  keinoja.  Alle¬ 
viivaus  jäi  laajasti  pois  käytöstä,  kun 
konekirjoituksesta  siirryttiin  muihin 
tapoihin,  mutta  se  tuli  takaisin  verkko¬ 
sivujen  ja  yleensä  hypertekstin  linkkien 
esittämisen  keinona.  Lihavointia  ja 
kursivointia  pyritään  joskus  jäljittele¬ 
mään  tai  kuvaamaan  erikoismerkkien 
avulla:  *lihavaa*  ja  /kursiivia/. 


Suppea  merkistö 

Kirjoituskoneiden  mekaniikasta  johtui 
sekin,  että  niiden  merkkivalikoima  oli 
suppea.  Pienestä  valikoimasta  huoli¬ 
matta  kirjoittaminen  vaati  niin  monia 
näppäimiä,  että  merkkivarsien  tarttu¬ 
minen  toisiinsa  oli  todellinen  ongelma. 
Nykyisten  tietokonenäppäimistöj  en 
suppeus  jatkaa  samaa  perinnettä,  vaik¬ 
ka  teknisiä  syitä  ei  enää  ole.  Perinne 
elää,  koska  ihmiset  ovat  tottuneet  näp¬ 
päinten  pienehköön  määrään  ja  nykyi¬ 
siin  näppäinasetteluihin. 

Merkkivalikoiman  pitämiseksi  pie¬ 
nenä  kaikki  eri  kielten  lainausmerkit 
ym.)  korvattiin  yhdellä  uudella 
merkillä,  pystysuoralla  lainausmerkil¬ 
lä  (").  Yksinkertaiset  lainausmerkit  ja 
heittomerkki  (’)  korvattiin  pystysuo¬ 
ralla  heittomerkillä  (').  Yhdysmerkki 
(-),  ajatusviiva  (-),  pitkä  ajatusviiva 
( — )  ja  miinusmerkki  (-)  korvattiin 
yhdysmerkiksi  sanotulla  merkillä  (-), 
jonka  oli  tarkoitus  siis  hoitaa  neljän 
eri  viivamerkin  tehtävää  ja  muutama 
muukin. 

Vanhoista  kirjoituskoneista  oli  usein 
jopa  numerot  0  ja  1  jätetty  pois;  niiden 
tilalla  käytettiin  äl-kirjainta  1  ja  versaa- 
li-o:ta  O.  Vaikka  tästä  sentään  luovut¬ 
tiin,  jäljet  saattavat  yhä  näkyä:  mones¬ 
sa  fontissa  1  ja  1  sekoittuvat  toisiinsa, 
joskus  myös  0  ja  O.  Tavallisessa  tekstis¬ 
sä  tämä  ei  haittaa,  koodimerkinnöissä 
sen  sijaan  ehkä  paljonkin.  Esimerkiksi 
kirjoitettaessa  lennon  varaustunnusta, 


jossa  on  kirjaimia  ja  numeroita,  pitää 
tietää  tai  arvata,  että  O  on  aina  o -kir¬ 
jain  eikä  numero  0. 

Tietokoneet  kirjoituskoneina 

Kun  tietokoneiden  hinta  oli  laskenut 
sen  verran,  että  niitä  voitiin  käyttää 
tekstinkäsittelyyn,  käyttö  oli  hyvin 
kirjoituskonetyyppistä.  Laitteissa  - 
kuten  näyttöpäätteissä  ja  rivikirjoitti- 
missa  -  ei  juuri  ollut  mahdollisuuksia 
muuhun.  Ohjelmat  olivat  tekstiedito¬ 
rin  tyyppisiä,  ilman  muotoilukeinoja. 
Tiedostomuoto  oli  tyypillisesti  pelkkää 
tekstiä  (plain  text). 

Osittain  elämme  vielä  tätä  aikaa. 
Nopeaan  muistiinpanojen  kirjoittami¬ 
seen  saattaa  tekstieditori  edelleen  olla 
sopivin.  Typografinen  ongelma  syntyy, 
kun  näin  kirjoitettuja  tekstejä  käyte¬ 
tään  asiakirjoina  tai  jopa  julkaistavina 
teksteinä. 

Suomalaiset  asiakirjamallit  ja  -stan¬ 
dardit  heijastavat  nekin  vielä  suurelta 
osin  kirjoituskoneiden  aikakautta.  Ne 
on  suunniteltu  -  usein  kai  jotenkin 
itsestäänselvästi  -  sellaisiksi,  että  nii¬ 
tä  voi  käyttää  myös  kirjoituskonetta 
käytettäessä.  Vasta  vuonna  2007  muu¬ 
tettiin  yleistä  asiakirjastandardia  SFS 
2487  muun  muassa  niin,  että  otsake- 
tietoja  ei  enää  suositella  kirjoitettavak¬ 
si  versaalilla. 

Taulukko  1  esittää  keskeisiä  muotoi- 
lupiirteitä,  joissa  kirjoituskonetekniik- 
ka  aikoinaan  saneli  tiettyjä  ratkaisuja, 

ja  vastaavia  kirjapainotasoisen  tekstin 
piirteitä.  Kuvat  1  ja  3  havainnollistavat 
näitä  eroja.  Monet  kirjoituskonetas öi¬ 
set  ratkaisut  ovat  edelleen  tavallisia 
silloinkin,  kun  käytössä  on  moderni 
tekniikka. 

Konekirjoitustekstin  kaltainen  esi¬ 
tystapa  on  säilynyt  monilla  aloilla 
muun  muassa  siksi,  että  se  toimii  kai¬ 
killa  laitteilla  ja  kaikissa  ohjelmissa, 
vaikka  ulkoasu  onkin  ruma.  Esimer¬ 
kiksi  Internetin  tekniset  määrittelyt 
RFC:t  julkaistaan  yhä  pelkkänä  teks¬ 
tinä,  joka  rakenteeltaan  täysin  vastaa 
(Ascii-merkistöön  rajoittuvaa)  kone¬ 
kirjoitustekstiä.  Tosin  nykyisin  toissi¬ 
jaisena,  epävirallisena  esitysmuotona 
on  myös  yksinkertainen  HTML-muoto. 

Tekstinkäsittely  tuli  -  ei  oltu 
valmiita 

Tekstinkäsittelyohj elmien  käyttöönot¬ 
to  muutti  asiakirjatuotantoa  olennai¬ 
sesti,  mutta  typografiaan  sen  vaikutus 
oli  paljon  vähäisempi  kuin  olisi  voinut 
luulla.  Vaikka  ohjelmat  tarjoavat  mo¬ 
nipuolisia  muotoilumahdollisuuksia, 
useimmat  käyttäjät  hyödyntävät  niistä 
vain  pientä  murto-osaa.  Tekstinkä¬ 
sittelyohjelmilla  kirjoitetaan  paljolti 
kuten  tekstieditoreilla  ja  sitä  ennen 
kirjoituskoneilla.  Yleensä  on  sentään 
opittu  olemaan  itse  rivittämättä  teks¬ 
tiä  ja  painamaan  enter-näppäintä  vas¬ 
ta  kappaleen  lopussa,  ja  kursivointi  ja 
lihavointi  ehkä  osataan  mutta  ei  juuri 
muuta. 

Asiakirjojen  muodossa  vallitsee  mo¬ 
nia  kirjoituskoneiden  ajan  perinteitä. 
Kappaleet  erotetaan  toisistaan  tyhjillä 
riveillä.  Tämä  on  omiaan  pilkkomaan 
esityksen  visuaalisesti  erillisiksi  pala¬ 
siksi,  mikä  saattaa  sopia  tekniseen  se¬ 
lostukseen.  Painotekstin  perinteenä  on 
kappaleen  ensimmäisen  rivin  sisennys 
uuden  kappaleen  alun  osoittamiseksi; 
vain  laajahkojen  tekstijaksojen  välis¬ 
sä  saattaa  olla  tyhjä  rivi  osoittamassa 
aihepiirin  vaihtumista.  Muutoinkin 
tekstinkäsittelyohjelmalla  tehdyn  do¬ 
kumentin  muoto  on  usein  lähempänä 
konekirjoitustekstiä  kuin  painotekstiä. 
Tosin  fontti  ei  yleensä  ole  tasalevyinen, 
koska  oletusfontti  ei  ole  sellainen. 

Aina,  kun  tekstien  esittämiseen  tulee 
uusia  teknisiä  mahdollisuuksia,  suurin 
osa  ihmisistä  käyttää  niistä  vain  pien¬ 
tä  osaa,  mutta  merkittävä  vähemmistö 
innostuu  liiaksikin  niiden  käytöstä. 
Kun  ensin  tekstinkäsittelyohjelmat  ja 


aikanaan  myöhemmin  verkkosivujen 
teon  ohjelmat  tarjosivat  mahdollisuu¬ 
den  eri  fonttien  käyttöön,  siinä  lyötiin 
yli  raskaasti.  Perinteisessä  kirjapai- 
noladonnassa  käytetään  yleensä  yhtä 
fonttia,  mutta  siitä  eri  muunnelmia 
(tavallinen,  kursiivi,  lihava  ja  eri  koot), 
tai  joskus  harkitusti  kahta  tai  kolmea¬ 
kin  fonttia.  Mutta  liiallinen  innostus 
uusien  välineiden  käytössä  on  saanut 
käyttämään  jopa  kymmentä  eri  fonttia 
samassa  dokumentissa. 

Jokamiehen  julkaisuoikeus 

Tekstinkäsittelyohj  elmalla  kir j  oitettu 
teksti  voidaan  kopioida  ja  tulostaa  hel¬ 
posti,  ja  jopa  julkaistavia  kirjoja  teh¬ 
dään  niin.  Itse  asiassa  jos  se  tehdään 
hyvin,  tulos  on  typografisesti  parempi 
kuin  osaamaton  käyttäjä  saa  aikaan 
hyvällä  taitto -ohjelmalla.  Tekstejä  voi¬ 
daan  kirjoittaa  myös  jaettaviksi  verkon 
kautta  tai  myytäviksi  e-kirjoina. 

Sikäli  kuin  julkaisemisen  kynnys  on 
riippunut  tekniikasta,  se  alkoi  olennai¬ 
sesti  laskea  jo  vuosikymmeniä  sitten  ja 
on  nyt  kokonaan  poistunut.  Julkaise¬ 
misen  käsitekin  on  hämärtynyt.  Ajatte  - 
lemme  yhä,  että  runokirja  on  julkaisu 
mutta  yrityksen  asiakastiedote  ei,  vaik¬ 
ka  jälkimmäisellä  voi  olla  tuhat  kertaa 


enemmän  lukijoita. 

Tämä  on  toisaalta  merkinnyt  sitä, 
että  typografia  on  yhä  enemmän  aivan 
amatöörien  käsissä.  Suurin  osa  niin  sa¬ 
notusta  jokamiehen  julkaisemisesta  on 
sellaista,  missä  typografiaa  ei  ajatella 
lainkaan. 

Tekniikoiden  ja  niiden  soveltami¬ 
sen  kehitys  on  johtanut  siihen,  että 
julkaisun  muotoileminen  on  siirtynyt 
erikoistuneesta  latojan  ammattityös¬ 
tä  jokamiehen  työksi  -  mutta  ilman 
ammattitaitoa  ja  riittävää  tehtävään 
paneutumista.  Kustantamoissa  on 
kyllä  vielä  ammattilaisia,  mutta  hekin 
hoitavat  suurimman  osan  muotoilemi¬ 
sesta  suoraan  ohjelmilla,  vain  hiukan 
pahimpia  ongelmia  korjaillen  ja  para¬ 
metreja  säätäen. 

Asiakirjan  tai  julkaisun  muotoilu 
hoidetaan  nykyisin  yleensä  muun  työn 
ohessa  ja  nopeasti.  Paljon  pelastaisi 
se,  että  siinä  käytettäisiin  hyviä  doku¬ 
menttipohjia,  joissa  perusmuotoilut 
on  asetettu  hyvin.  Niin  ei  kuitenkaan 
yleensä  tehdä.  Pohjaksi  saatetaan  kyllä 
ottaa  jokin  vanha  dokumentti,  mutta 
harvemmin  sellainen,  jota  kannattaisi 
käyttää.  Niinpä  tuotteissa  on  tyypilli¬ 
sesti  useita  typografisia  perusvirheitä 
(ks.  oheinen  tietolaatikko). 


Typografisia  perusvirheitä 

•  Liian  pitkä  rivinpituus.  Typografinen  suositus  on  noin  55-60  merkkiä  rivillä,  mutta  ei  ole 
harvinaista,  että  pituus  on  yli  100  merkkiä,  jolloin  luettavuus  kärsii  selvästi. 

•  Liian  pieni  riviväli.  Tämä  on  kytköksissä  edelliseen,  koska  rivivälin  pitäisi  olla  sitä  suu¬ 
rempi,  mitä  suurempi  rivinpituus  on. 

•  Tavutuksen  puute  silloinkin,  kun  se  aiheuttaa  pahaa  jälkeä  ja  automaattinen  tavutus 
olisi  helposti  otettavissa  käyttöön. 

•  Tavutusvirheet.  Jos  automaattinen  tavutus  on  käytössä,  tulee  vääriä  tai  huonoja  tavu¬ 
tuksia  (kuten  kansa-nedustaja)  noin  yksi  kappale  sivua  kohti,  ellei  tulosta  tarkisteta. 

•  Liian  pieni  fontti.  Asiakirjastandardin  suosittaman  10-12  pisteen  sijasta  joudutaan 
usein  tihrustamaan  selvästi  pienempää  tekstiä.  Ongelman  vakavuus  riippuu  muun 
muassa  fontista  ja  siitä,  onko  kyseessä  painotuote  vai  ruudulta  luettava  teksti. 

•  Tausta  sotkee.  Etenkin  lehdissä  on  tavallista,  että  osalla  tekstistä  on  taustanaan  kuva 
tai  värillinen  alue.  Tähän  virhetyyppiin  voidaan  lukea  myös  etenkin  verkkosivuilla 
tavallinen  tapa  käyttää  kyllä  valkoista  taustaa  mutta  tekstin  värinä  harmaata  niin,  että 
tekstin  ja  taustan  kontrasti  on  riittämätön. 

•  Otsikot  eivät  erotu.  Otsikot  on  saatettu  kirjoittaa  jopa  aivan  samalla  tyylillä  kuin  teksti- 
kappaleet. 

•  Liikaa  fontteja.  Vaikutelma  voi  olla  erittäin  sekava,  ja  lukija  joutuu  arvaamaan,  mitä  on 
tarkoitettu  korostaa,  kun  tekstissä  on  toinen  toistaan  erilaisempia  fontteja. 

•  Väärä  fontti.  Esimerkiksi  kokeileva,  erikoinen  fontti  leipätekstissä  on  lähes  aina  selvä 
virhe,  samoin  Comic  Sans  asialliseksi  tarkoitetussa  tekstissä. 

•  Merkkitason  virheet  kuten  yhdysmerkki ajatusviivan  tai  miinusmerkin 
tilalla  tai  "pystyt11  lainausmerkit  "kaarevien"  tilalla. 

Tulosteiden  typografia 

Nykyaikaisessa  hallinnossa  ja  elinkei¬ 
noelämässä  tuotetaan  suuria  määriä 
dokumentteja,  jotka  luodaan  tieto¬ 
kannasta  tai  muuten  automaattisesti. 
Usein  ne  ovat  henkilökohtaisia”  kir¬ 
jeitä,  joissa  yleiseen  kirjepohjaan  on 
ohjelmallisesti  sijoitettu  tietyn  vas¬ 
taanottajan  tiedot.  Ehkä  on  hyväkin, 
että  sellaiset  viestit  näyttävät  persoo¬ 
nattomilta,  tietokonemaisilta.  Joka 
tapauksessa  yleensä  olisi  mahdollista 
tuottaa  paljon  parempaakin  jälkeä. 

Generoidut  dokumentit  ovat  yleisesti 
”konekirjoitusmuotoisia”  jopa  niin,  että 
fontti  on  tasalevyinen  (kuva  5).  Sel¬ 
laisten  tuottaminen  voi  olla  teknisesti 
helpompaa,  mutta  paljolti  kyse  on  vain 
tavasta  ja  vanhojen  ohjelmien  käytöstä. 

Nykyisin  tuotetaan  myös  laaduk¬ 
kaampaa  jälkeä,  mutta  silloinkin  typo¬ 
grafisessa  muotoilussa  tehdään  yleises¬ 
ti  virheitä.  Etenkin  liian  pitkät  rivit  ja 
liian  pieni  fontti  ovat  tavallisia. 

Verkkojulkaiseminen  ja 
e-kirjat 

Kun  verkkojulkaiseminen  alkoi 
1990-luvulla,  se  oli  aluksi  lähinnä 
kirjoituskonemuotoista  sekä  Gopher- 
järjestelmässä  että  sen  melko  pian 
syrjäyttäneessä  WWW:ssä.  Jo  muuta¬ 
man  vuoden  kuluttua  tuli  kuitenkin 
mahdollisuus  käyttää  eri  fontteja,  eri 
fonttikokoja,  lihavointeja  ja  muita  ko¬ 
rostuksia  sekä  myös  kuvia.  Tilanne 
muodostui  siis  suunnilleen  samaksi 
kuin  varhaisessa  tekstinkäsittelyssä. 

Sen  jälkeen  WWW-julkaisemisen 
tekniikat  ovat  typografian  kannalta 
kehittyneet  hitaasti.  Suuri  osa  typogra- 
fisesti  merkittäviä  tekniikoita  on  nyt 
toteutettu  vain  osaan  nettiselaimista  ja 
osittain,  joten  niitä  ei  vielä  juuri  käyte¬ 
tä.  Esimerkiksi  tasalevyinen  palsta  on 
melko  harvinainen,  ja  oikealla  tavalla 
-  tavutusta  käyttäen  -  tehty  tasapalsta 
on  vielä  paljon  harvinaisempi. 

Historia  on  toistanut  itseään  e-kir- 
jojen  tekniikoissa.  Vaikka  e-kirjafor- 
maattien  määrittelyt  sallivat  modernin 
HTML:n  ja  CSS:n,  todellisuudessa  se, 
mikä  toimii  useimmissa  lukuohjel¬ 
missa,  on  suunnilleen  samalla  tasolla 
kuin  verkkojulkaiseminen  noin  vuon¬ 
na  1995.  Monet  lukuohjelmat  jättävät 
lähes  kaikki  e-kirjan  tekijän  tekemät 
muotoilut  huomiotta  ja  enimmäkseen 
vain  näyttävät  tekstisisällön  omalla  ta¬ 
vallaan,  fonttia  myöten. 


Hei*  Työnhakusi  on  uusittu  Ja  on  voimassa  toistaiseksi.  Käytännössä 
tämä  tarkoittaa*  ettei  sinun  tarvitse  itse  uusia  työnhakuasi 
jatkossa  *  TE  -toimisto  uusii  työnhakusi  automaattisesti  n.  6  kk ; n 
kuluttua/  mikäli  et  ole  ilmoittanut  muutoksesta  ennen  sitä* 
Työnhakuun  liittyvät  muutokset  voit  itse  suorittaa 

verkkopalvelussamme  osoitteessa  www.te-palvelut.fi  -  Asioi  verkossa 
oma  Asiointi  Henkilöasiakkaalle.  Yhteydenottoihin  voit  käyttäs 
puhelinnumeroa j  0295  040  ÖQQ  tai  sähköpostiosoitetta  £ 
kirjaamo +uuslmaaate- toimisto -f 1  ystävällisin  terveisin 


Kuva  5.  Viranomaisen  kirjeen  typografiaa  vuonna  2015. 


Historian  raskas  painolasti 

Tavallinen  tietokoneen  näppäimistö 
on  yhä  olennaisesti  samanlainen  kuin 
1800-luvun  mekaanisissa  kirjoitus¬ 
koneissa  ja  1950-luvun  tietokoneissa. 
Myös  kosketusnäyttölaitteissa  on  ylei¬ 
sesti  pyritty  qwerty-näppäimistöön 
sen  tuttuuden  takia.  Emme  tunnu  pää¬ 
sevän  irti  näppäimistön  yleisraken¬ 
teesta,  vaikka  sen  suunnittelua  ohjan¬ 
neet  mekaanisten  vipuvarsien  liikkeet 
ovat  jo  historiaa.  Seuraukset  näkyvät 
typografiassa  merkkien  valinnan  ta¬ 
solla.  Harva  käyttää  päivittäisessä  kir- 
joittamisessaan  sellaisia  merkkejä,  joi¬ 
ta  ei  löydy  näppäinhatuista. 

Kirjoituskoneet  ovat  muutenkin  vai¬ 
kuttaneet  tekstien  ulkoasuun  vahvasti, 
muun  muassa  luomalla  liehureunai- 
sen,  tavuttamattoman  ja  usein  liian  le¬ 
veän  palstan.  Myös  sellainen  vaikutus 
pysyy  hyvin  sitkeästi.  Harva  käyttää 
enää  kirjoituskonetta,  mutta  monet 
käyttävät  tietokonetta  miltei  kuin  kir¬ 
joituskonetta  ja  tuottavat  sen  mukaista 
jälkeä.  Esimerkiksi  tekstinkäsittelyoh¬ 
jelman  tyylien  käyttö  on  jäänyt  jonkin 
tietokonekurssin  harjoituksiin,  jos  mi¬ 
tään  kurssia  on  käytykään.  Tulokset 
ovat  tyylittömiä. 

Tyylittömyyden  maailmassa  pieni¬ 
kin  pyrkimys  tyyliin  erottaa  massasta. 
Jos  joku  vaikkapa  kirjoittaa  pöytäkir¬ 
jan  tai  muistion  niin,  että  edes  alkeelli- 
simpia  typografian  ja  hyvän  asiakirja- 
käytännön  sääntöjä  noudatetaan,  niin 
sehän  näyttää  melkein  painotekstiltä. 
Lukija  alkaa  helposti  ajatella,  että  onpa 
tämä  tehty  huolellisesti.  Riskinä  toki 
on,  että  laatua  pidetään  snobbailuna. 
Riski  kannattanee  ottaa,  sillä  nyky¬ 
aikaisessa  viestinnässä  -  olipa  se  esi¬ 
merkiksi  markkinointiviestintää  tai 
tieteellisten  tulosten  julkaisemista  -  on 
yhä  tärkeämpää  erottua  massasta.  & 


Kirjasimista 

fonttitiedostoihin 

Artikkelin  alussa  siteeratussa  typografian 
määritelmässä  käytetään  ilmausta  "valmiilla 
-  ennakkoon  valmistetuilla  -  kirjaimilla".  Kir¬ 
jaimella  tarkoitetaan  tällöin  minkä  tahansa 
kirjoitusmerkin  erityistä  ulkoasua,  glyyfiä. 
Aluksi  kirjaimet  tässä  mielessä  olivat  fyy¬ 
sisesti  ennakkoon  valmistettuja,  metallista 
valettujen  kappaleiden,  kirjakkeiden,  pin¬ 
nassa  olevia  kohokuvioita,  kirjasimia,  jotka 
löivät  jäljen  paperiin. 

Nykyisin  "ennalta  valmistettuja"  ovat 
merkkien  muodot,  jotka  sisältyvät  fonttitie¬ 
dostoihin.  Fontti  voidaan  tulkita  tietokone¬ 
ohjelmaksi,  joka  sisältää  eri  glyyfejä  piirtäviä 
aliohjelmia.  Vanhoissa  rasterifonteissa  kukin 
glyyfi  esitettiin  kuvan  tavoin  bittikarttana, 
mutta  nykyaikaisissa  vektorifonteissa  glyy- 
fin  tuottaminen  perustuu  vektorigrafiikkaan. 
Tällä  on  olennainen  merkitys  tuotettaessa  eri 
fonttikokoja,  sillä  vektorigrafiikka  on  täysin 
skaalautuvaa:  glyyfiä  voidaan  suurentaa  tai 
pienentää  tarkkuuden  kärsimättä  -  joskin 
näyttölaitteen  esitystarkkuus  eli  resoluutio 
vaikuttaa  lopputulokseen. 

Varhaiset  tietokonefontit  olivat  rasteri- 
fontteja.  Jopa  monille  tutuksi  tullut  Courier 
on  nykyisin  yleensä  korvattu  vektorifontilla 
Courier  New.  Toisaalta  yhä  on  käytössä  muun 
muassa  GNU  Unifont,  joka  on  merkkivalikoi¬ 
maltaan  hyvin  laaja  mutta  ulkoasultaan  kar¬ 
kea.  Kuva  6  havainnollistaa,  miten  Unifontin 
suurentaminen  merkitsee  karkean  pikseliesi- 
tyksen  pikselien  kasvattamista,  kun  taas  vek- 
torifontissa  (tässä  Times  New  Roman)  muoto 
pysyy  normaalina. 


Kuva  6.  Rasterifontin  suurentaminen  aiheut¬ 
taa  usein  rakeisuutta,  vektorifontin  ei. 

Kolumni 


Päivitimme  laitteesi, 
se  on  nyt  pilalla! 

Kuka  rakastaisi  vanhaa  androidia? 

Mikko  Heinonen 

idän  makuuhuoneen 
pöydällä  Android-tablet- 
tia,  jolta  katselen  satun¬ 
naisia  nettisisältöjä  en¬ 
nen  nukahtamista.  Tässä 
tarkoituksessa  on  palvellut  reilun  parin 
vuoden  ajan  Google  Nexus  7  (2012). 

Tarvitsemani  ohjelmat  toimivatkin 
siinä  oikein  mukavasti,  kunnes  Google 
työnsi  laitteeseen  Android  5  -päivityk¬ 
sen.  Heti  käynnistyksen  jälkeen  kävi 
ilmi,  että  tablettiparka  on  läkähtyä  jo 
pelkän  käyttöjärjestelmän  alla.  Siirty¬ 
minen  sovellusten  välillä  on  tahmeaa, 
ja  etenkin  videotoisto  hidastui  selvästi. 

Kun  mainitsin  asiasta  pitkän  linjan 
Android-käyttäjille,  sain  vakiovasta¬ 
uksen:  kikkeliskokkelis,  mitäs  päivitit. 
Vanhan  laitteen  omistajan  olisi  kannat¬ 
tanut  pitäytyä  vanhassa  versiossa,  joka 
kuluttaa  vähemmän  resursseja.  Tämä 
on  ongelmallista  siksi,  että  Androidista 
on  löydetty  myös  tieto turvapuutteita 
ja  samaista  tablettia  on  tullut  käytettyä 
myös  reissun  päällä  vaikkapa  lippujen 
varaamiseen.  Haluan  laitteen  olevan 
tietoturvan  suhteen  niin  ajan  tasalla 
kuin  mahdollista,  ja  näitä  päivityksiä 
on  luvassa  vain  uusimpaan  versioon. 

Joku  sentään  välittää 

Samalla  tajuan  olevani  onnellisessa  ase¬ 
massa.  Googlea  kiinnostaa  kääriä  uusia 
ohjelmistoversioita  näihin  referenssilait- 
teisiinsa  peräti  kahden  vuoden  ajan  nii¬ 
den  julkaisusta.  Taloudesta  löytyy  myös 
uudempi  kiinalainen  halpatabletti,  jon¬ 
ka  käyttöjärjestelmäpäivitysten  määrä 
viimeisen  vuoden  ajalta  on  pyöreä  nolla. 
Sen  kanssa  ollaan  jatkossa  foorumeiden 
kotipolttoisten  zip-pakettien  varassa. 

Eikä  orvoksi  jääminen  rajoitu  margi- 
naalivalmistajiin.  Takuukorjatut,  hal¬ 


vat  Iphone  4:t  aiheuttivat  viime  vuon¬ 
na  ostoryntäyksiä  myymälässä  jos 
toisessakin.  Harva  taskurahahintaista 
muotiluuria  hamunnut  tuli  ajatelleek¬ 
si,  että  juuri  hankitussa  puhelimessa 
on  ainakin  yksi  vakava  tietoturva-auk¬ 
ko,  jota  Applella  ei  ole  pienintäkään 
aikomusta  paikata.  Viisi  vuotta  vanha 
laite  on  end-of-life -tuote,  jolle  ei  enää 
tehdä  uusia  käyttöjärjestelmäversioita. 

Asennemuutosta  ilmassa 

Windows  XP:n  tuen  loppuminen  oli  se¬ 
kin  kuuma  puheenaihe  viime  vuonna. 
Vanhalta  sotaratsulta  vedettiin  lopulta 
piuhat  irti  13  vuoden  iässä,  ja  moni  jäi 
sitä  edelleen  kaipaamaan.  Maailmalla  on 
edelleen  miljoonittain  XP-asennuksia, 
joista  koitunee  jatkossa  monenlaista 
riemua  niin  koneiden  omistajille  kuin 
muun  muassa  tietoverkkojen  ylläpitäjille. 

XP:n  päivittäminen  tuli  Microsoftille 
kalliiksi.  Hankkimalla  halvan  OEM-li- 
senssin  vuonna  2001  sai  nauttia  ilmai¬ 
sista  päivityksistä  yli  vuosikymmenen 
ajan.  Uudet  versiot  eivät  tarjonneet 
mitään  ratkaisevan  erilaista,  joten  XP 
oli  liian  pitkään  liian  suosittu,  jotta  sen 
tuen  olisi  voinut  vain  katkaista.  Myös 
Windows  7:n  tukea  jouduttiin  jatka¬ 
maan  vuoteen  2020  asti,  koska  siirty¬ 
minen  XP:stä  siihen  alkoi  jälkijunassa. 

Tämän  ongelman  Microsoft  pyrkii 
selvästi  välttämään  Windows  1 0:n  kans¬ 
sa.  Ilmaiseksi  tarjottavalla  päivityksellä 
yritetään  hivuttaa  käyttäjät  uusimpaan 
versioon  ja  keventää  historian  paino¬ 
lastia.  Sivu  on  lainattu  kilpailijan  op¬ 
pikirjasta,  sillä  Apple  on  jakanut  OS  X 
-päivityksiä  ilmaiseksi  jo  pitempään. 
Erona  on  tietenkin  se,  että  OS  X  toimii 
(ilman  kikkailua)  vain  Applen  laitteis¬ 
tolla.  Microsoft  joutuu  subventoimaan 
ilmaispäivitystä  mainostuloilla. 

Omenatkin  happanevat 

Sukulaisnainen  kyseli  jokunen  kuu¬ 
kausi  sitten  apua  vanhan  Macbookinsa 


kanssa.  Kyseessä  on  ehkä  6-7  vuotta 
vanha  läppäri,  joka  toimii  vielä  aivan 
hyvin  ja  riittää  käyttötarkoitukseensa. 
Valitettavasti  vain  sen  näytönohjain 
on  valmistajan  mielestä  niin  vanha, 
ettei  koneeseen  enää  saa  uutta  käyttö¬ 
järjestelmää.  Tämä  taas  aiheuttaa  sen, 
ettei  monikaan  uudempi  ohjelmisto 
edes  asennu.  Totesin,  että  modernim¬ 
man  softan  toivossa  on  joko  siirryttävä 
avoimen  lähdekoodin  vaihtoehtoihin 
tai  suunnattava  myymälään. 

Toinen  tuttava  taas  onnistui  kyllä 
päivittämään  vanhan  Macinsa,  mutta 
tuloksena  oli  suorituskyvyn  täydelli¬ 
nen  romahtaminen.  Muutaman  viikon 
kuluttua  hän  päätti  lopettaa  kärvistelyn 
ja  ostaa  uuden  tietokoneen.  Kauppaan 
suuntasin  muuten  minäkin  tuskastut¬ 
tuani  oman  tablettini  hidasteluun. 

Kävelevät  aikapommit 

Tarjoamalla  uusimman  päivityksen  il¬ 
maiseksi  valmistajat  itse  asiassa  karsi¬ 
vat  omia  tehtäviään.  Kun  antiikkisetkin 
raudat  vedetään  perässä  uusimpaan 
koodipohjaan,  ei  tarvitse  murehtia 
edellisten  julkaisujen  korjaamisesta. 
Ajoittain  sitten  vain  päätetään,  mitkä 
sukupolvet  tiputetaan  kelkasta. 

Vanhan  laitteen  omistajalle  ajatus 
uudesta  käyttöjärjestelmästä  on  hieno 
siihen  asti,  kunnes  hän  tajuaa,  että  ky¬ 
seessä  on  ehkä  valinta  ruton  ja  koleran 
väliltä.  Hyväksynkö  tietoturvan  puut¬ 
teet  ja  muut  ongelmat  vai  hidastanko 
laitteen  sietokyvyn  rajamaille? 

Päätös  on  helppo  niin  kauan  kuin 
kuluttajalla  on  varaa  ja  tahtoa  uusia 
laitteistoaan  parin  vuoden  välein.  Näin 
ei  kuitenkaan  läheskään  aina  ole,  ja  ne 
vanhatkin  laitteet  päätyvät  usein  jolle¬ 
kin  käyttöön.  Maailmalla  on  kasapäin 
epäkuranttia  rautaa,  jonka  ohjelmistoja 
kukaan  ei  enää  päivitä.  Keskimääräinen 
käyttäjä  ei  ymmärrä,  miksi  toimiva  laite 
pitäisi  vaihtaa  uuteen,  jos  sillä  saa  tehtyä 
tarpeelliset  asiat.  Tai  miksi  pitäisi  siirtyä 
GNU/Linuxiin  viimeistään  silloin,  kun 
laitteistoon  alkaa  kertyä  vuosirenkaita. 

Onkin  totta,  että  Windows  XP:llä  saa 
avattua  netistä  uutissivut.  Vanhalla  An- 
droidilla  tai  iOS:llä  varustettu  puhelin 
käy  edelleen  soittamiseen  ja  facebookai- 
luun.  Ongelmaksi  tämä  muodostuu  sii¬ 
nä  vaiheessa,  kun  näitä  eläviä  kuolleita 
on  miljoonittain  kytkettynä  maailman¬ 
laajuiseen  tietoverkkoon.  Riittävän  her¬ 
kullisen  reiän  löydyttyä  niistä  syntyy 
kokonainen  zombiearmeija. 

Teekkareiden  ja  taideopiskelijoiden 
yhteinen  olohuone 

Nintendonyyttärit ,  Darrabingo,  LOVE-69  Deittailutekniikan  perusteet ,  TEDxOtaniemi ,  Open 
mic  -ilta  sekä  VJ -työpaja.  Nämä  ja  monet  muut  tapahtumat  hellivät  eri  alojen  opiskelijoita  ja 
kaupunkilaisia  Otaniemi  pop  up  -olohuoneessa  toukokuussa  lähes  kolmen  viikon  ajan. 

Teksti:  Elli  Kurkikangas 

Kuvat:  Antti  Kurkinen,  Essi  Laurila 


Olohuoneeseen  eli 
Otaniemi  Pop  Up  Li- 
ving  Roomiin  sai  tul¬ 
la  kuka  tahansa,  eikä 
pelkästään  osallistu¬ 
maan  tapahtumiin,  vaan  myös  kokei¬ 
lemaan  tapahtuman  järjestämistä.  Ma¬ 
talan  kynnyksen  kohtaamispaikka  oli 
kaikille  avoin,  mutta  kohderyhmänä 
olivat  erityisesti  otaniemeläiset  opis¬ 
kelijat.  Tapahtumia  sai  järjestää  ilman 
aiempaa  kokemusta. 

Olohuoneen  tapahtumat  eivät  rajoit¬ 
tuneet  pelkästään  läsnä  olleisiin,  vaan 
joitakin  niistä  saattoi  myös  seurata  etä- 
nä  nettistriimin  kautta. 

Otaniemessä  opiskelee  teekkareiden 
lisäksi  nykyään  enenevässä  määrin 
Arabian  kampukselta  siirtyneitä  taide-, 
media-  ja  arkkitehtuuriopiskelijoita 
sekä  jatkossa  myös  kauppakorkeakou¬ 
lun  opiskelijoita.  Eri  opiskelijaryhmien 
välinen  kohtaaminen  ei  tapahdu  itses¬ 


tään.  Yksi  Pop  up  -olohuoneen  idea 
olikin  synnyttää  Aalto Arts -kulttuuria 
eli  entisen  Taideteollisen  korkea¬ 
koulun  opiskelijoiden  kulttuuria  myös 
Otaniemen  kampukselle. 

-  Paikan  tarkoitus  oli  olla  kokeile¬ 
misen  tila.  Otaniemessä  on  paljon  eri¬ 
laisia  kerhoja  ja  järjestöjä.  Tavoitteena 
oli,  että  eri  opiskelualojen  ja  järjestöjen 
ihmiset  tutustuisivat  toisiinsa  yhdessä 
tekemisen  kautta,  idean  alullepanija 
Essi  Laurila  kertoo. 

Maanalainen  studio 

Olohuone  oli  Otaniemi  Underground 
Broadcasting  Systemsin,  nykyään 
OUBS  ry:n  tiloissa,  jossa  on  tv-studi- 
otason  varustus.  OUBS  ry:n  puheen¬ 
johtaja  Antti  Kurkinen  suunnitteli  ja 
vastasi  Olohuoneen  tapahtumien  tek¬ 
nisestä  toteutuksesta.  Hän  huolehti 
siitä,  että  mikrofonit,  mikserit,  valot, 
johdot,  sähköt  ja  muu  laitteisto  oli  kyt¬ 


ketty  oikein  sekä  siitä,  että  joku  osaava 
käyttäjä  oli  paikalla. 

-  Olohuone  oli  täydellinen  testi 
OUBSin  studiolle.  Studiossa  on  aiem¬ 
minkin  järjestetty  tapahtumia.  Kui¬ 
tenkin  erityisesti  kesän  remonttia  ja 
syksyn  vuokrakäyttöä  silmällä  pitäen 
oli  hyvä  saada  kokemuksia  erilaisten 
tilaisuuksien  järjestämisestä.  Tapah¬ 
tumien  tarpeiden  mukaan  osasimme 
paremmin  suunnitella  rempattavia 
asioita,  kuten  ääni-  ja  kuvakaapelive- 
toja  sekä  tavaroiden  säilytysratkaisuja, 
Kurkinen  kertoo. 

OUBSin  laitteisto,  kuten  valot,  tykit, 
mikrofonit  ja  monikameratuotanto 
järjestettiin  tapahtumakohtaisesti  Olo¬ 
huoneen  käyttäjien  tarpeisiin.  Tekniik- 
kavaatimukset  olivat  varsin  erilaisia 
riippuen  siitä,  oliko  kyseessä  bändin 
keikka,  livelähetys  vai  työpaja.  Esi¬ 
merkiksi  Äänenkäyttö  shamanismissa 
-päivä  kuvattiin  monikamerateknii- 

Otaniemi  Pop-up  Olohuone  oli  matalan  kynnyksen  kohtaamispaikka  Otaniemessä,  jossa  jokainen 
halukas  sai  toteuttaa  ideoitaan,  järjestää  tapahtumia  ja  työpajoja  tai  tuoda  luovuuttaan  esille. 


Darrabingon  finaalissa  kilpailtiin  Alepan  lahjakortin  pääpalkinnosta.  Bingoisäntänä  oli  Jarno 
Kokkonen. 


kalla  ja  editoitiin  myöhempää  käyttöä 
varten.  Myös  editointi  tapahtui  OUB- 
Sin  resursseilla. 

-  Suurin  osa  tapahtumista  oli  tekni¬ 
sesti  helppo  järjestää  ja  vaati  lähinnä 
taustamusiikkia,  videotykin  ja  valot 
päälle.  Suurimmat  haasteet  OUBSille 
heittivät  Äänenkäyttö  shamanismis¬ 
sa  -päivän  äänihoitajan  taltiointi  sekä 
Skrollin  livestream.  Kummatkin  tal¬ 
tiointiin  usealla  kameralla  ja  mikro¬ 
fonilla  ja  kestivät  useamman  tunnin, 
Kurkinen  toteaa. 

-  Olohuone  oli  monipuolinen  pro¬ 
jekti,  jota  oli  mielenkiintoista  tehdä. 
Päivittäiset  tilaisuudet  työllistivät  pal¬ 
jon,  mutta  niistä  saatu  hyvä  palaute 
antoi  voimaa. 

Matalan  kynnyksen  hyppy 
tuntemattomaan 

Aalto -yliopiston  teknillisen  fysiikan  ja 
matematiikan  opiskelija  Lauri  Niemi¬ 
nen  osallistui  aktiivisesti  Olohuoneen 
tapahtumiin. 

-  Yleensä  Otaniemessä  on  ainejär¬ 
jestön  juhlia  ja  perusjuttuja.  Pop  up 
-olohuoneessa  oli  tästä  poiketen  mo¬ 
nipuolisia  tapahtumia  ja  itsensä  kehit¬ 
tämiseen  liittyviä  juttuja.  Olohuone  oli 
hyppy  tuntemattomaan  matalalla  kyn¬ 
nyksellä.  Jos  tuli  yhtenä  päivä  tapahtu¬ 
maan,  saattoi  seuraavana  päivänä  olla 
taas  jotain  ihan  uutta,  Nieminen  ker¬ 
too  kokemuksistaan. 

Hän  piti  kiinnostavimpana  Äänen 
käyttö  shamanismissa  ja  nykypäivä¬ 
nä  -työpajaa.  Allegra  Lab  Helsinki  ja 
äänihoitaja  Merja  Valve  järjestivät  yh¬ 
teistyönä  harjoituksia  ja  teoriaa  yhdis¬ 
tävän  työpajan  äänen  käytöstä  ja  sen 
erilaisista  kulttuurisista  merkityksistä. 
Lisäksi  keskusteltiin  tekniikoiden  sha- 
manisesta  luonteesta,  äänen  resonans¬ 
sista  ja  sen  terveysvaikutuksista. 

-  Sai  rentoutua  ja  osallistua  ääni- 
hoitoon,  muttei  tarvinnut  aktiivisesti 
toimia.  Kaikki  olivat  yhdessä  mukana 
kokemuksessa,  Nieminen  kuvailee. 

Otaniemi  pop  up  -olohuone  oli  on¬ 
nistunut  kokeilu,  vaikkakin  kävijä¬ 
määrä  vaihteli  paljon  eri  tilaisuuksissa. 
Yhteensä  kävijöitä  oli  muutama  sata. 
Määrä  tosin  tuplaantuu,  kun  mukaan 
lasketaan  Skrollin  Tietokonejournalis- 
mia  ja  supervoimia  -keskustelutilaisuu¬ 
teen  etänä  osallistuneet.  Tilaisuudesta 
uutisoitiin  Skrollin  20 15. 2 -numerossa. 

Essi  Laurila  toivoo,  että  jatkossakin 
tiloja  voisi  osan  ajasta  käyttää  saman¬ 


tyyppiseen  opiskelijatoimintaan  kuin 
toukokuussa.  Myös  Lauri  Niemisen 
mukaan  jatko  olisi  toivottavaa. 

-  Aivan  ehdottomasti!  Otaniemessä 
on  Suomen  nerokkaimmat  ihmiset  ja 
Olohuone  antoi  Artsin  toteuttamana 
uusia  vaihtoehtoja  teekkareille.  Hu¬ 
maanille  kosketukselle  on  tarvetta, 
hän  sanoo. 

-  Olohuone  voisi  toimia  esimerkiksi 
kerran  viikossa  OUBSin  kertavuokrat- 
tavan  tilan  lisäksi.  Tähän  tarvittaisiin 
sopiva  porukka  tekijöitä,  Nieminen 
jatkaa. 

Antti  Kurkisen  mukaan  tila  toimii 
hyvin  erilaisten  tapahtumien  järjestä¬ 
misessä.  OUBS  ry  on  mielellään  mu¬ 
kana  jatkossakin  erityisesti  tekniikkaa 
ja  kuvaamista  vaativissa  projekteissa. 
Tällaisia  projekteja  voivat  olla  esimer¬ 


kiksi  Skrollin  livestreamin  kaltaiset 
tilaisuudet,  bändi-illat,  äänitykset  ja 
kuvaukset. 


OUBS  ry  vuokraa  studiota  Aalto 
Yliopiston  Ylioppilaskunnan  jäsenille 
sekä  muille  kiinnostuneille  AYY:n 
kertavuokrattavana  tilana.  Perushinta 
sisältää  videotykin  ja  perustason  äänen¬ 
toiston.  Lisähintaan  saa  käyttöönsä 
paremman  äänentoiston  sekä  studion 
katossa  olevat  valot.  OUBS  ry:n  kanssa 
sopimalla  voidaan  toteuttaa  muutoksia 
valaistukseen  tai  sisustukseen,  sekä 
mahdollistaa  livemusiikin  toisto  tai 
livekuvan  lähetys  studiossa.  Tarkemmat 
tiedot  vuokraamisesta  löytyvät  syksyllä 
osoitteesta  oubs.ayy.fi. 

Tuottajan  näkökulma:  unelmasta 
yhteisöllisestä  olohuoneesta 


Teksti:  Essi  Laurila 

Otaniemi  pop  up  -olohuoneen 
toukokuisten  päättäväisten 
jälkeisenä  aamuna  heräsin 
studion  sohvalta  yksin,  nauraen  raiku¬ 
vasi  ääneen.  Olin  toteuttanut  unelma¬ 
ni  ja  olin  siitä  onnellinen.  Edellisenä 
iltana  olin  pyörinyt  innoissani  kuin 
hyrrä  ja  halunnut  tanssittaa  OUBS 
ry:n  tekniikan  pojat  läpi  kiitollisuu¬ 
desta  heidän  työlleen.  Ilman  heitä  pro¬ 
jekti  ei  olisi  onnistunut. 

Pop  up  -olohuone  syntyi  tarpeesta 
luoda  yhteisöllinen  tila,  jossa  opiske¬ 
lijat  voisivat  tavata  toisiaan  koulutus¬ 
alaan,  teekkarikerhoon  tai  sukupuo¬ 
leen  katsomatta.  Otaniemi  oli  tähän 
herkullinen  paikka,  koska  se  on  enene¬ 
vissä  määrin  eri  koulutusalojen  opis¬ 
kelijoiden  sulatusuuni.  Otaniemessä 
on  paljon  eri  järjestöjen  tiloja,  muttei 
tietääkseni  yhtäkään  kaikille  avoin¬ 
ta,  yhteisöllistä  ja  opiskelijalähtöisesti 
koordinoitua  tilaa,  jonne  kuka  tahansa 
voisi  tulla  osallistumaan  ja  käyttämään 
luovuuttaan.  Pop  up  -olohuoneessa 
voisi  myös  järjestää  tapahtumia  ja  työ¬ 
pajoja  matalalla  kynnyksellä  ja  ilman 
kustannuksia. 

Inspiraationi  yhteisöllisiä 
tiloja  kohtaan  syntyi  jo  pari 
vuotta  sitten  Tampereella. 
Paikallinen  kaveriporukka 
vuokrasi  Pispalasta  liikehuo¬ 
neiston,  Mahdollisuuksien 
tilan,  jonka  toiminta  perus¬ 
tui  yhdessä  tekemiselle  ja 
leikille.  Meininki  oli  luovuu¬ 
teen  kannustavaa,  ja  uskalsin 
järjestää  siellä  ensimmäiset 
Leikkisät  konemusabileet 
-nimiset  kokeelliset  juhlat. 

Olin  todella  inspiroitunut 
hyvin  menneestä  kokemuk¬ 
sesta  ja  muutenkin  paikan 
hengestä,  mutta  päätin 
muuttaa  järkisyistä  toiseen 
kaupunkiin.  Minua  harmit¬ 
ti,  että  menetin  mahdolli¬ 
suuden  ja  unelman  toimia 
ympäristössä,  jossa  ihmiset 
inspiroivat  toisiaan.  Siten 
tajusin,  että  vastaavanlaiselle 
tilalle  oli  tarvetta  muualla¬ 
kin. 


Hetkeä  myöhemmin  löysin  itseni 
Otaniemestä  opiskelemasta  taiteen 
maisteriksi.  Viime  maaliskuussa  jut- 
telin  kahden  opiskelutoverini,  Laura 
Mellasen  ja  Emilia  Hyvösen,  kanssa 
kahvipöydän  ääressä  ja  tajusimme,  että 
meillä  oli  samanlainen  visio  matalan 
kynnyksen  tilasta,  joka  olisi  kaikille 
avoin. 

Tuumasta  toimeen  ryhdyttyämme 
saimme  TTER- rahastolta  ja  Tokyo 
ry:ltä  yhteensä  vajaat  2000  euroa  apu¬ 
rahaa.  OUBS  ry  tarjosi  pitkään  varas¬ 
tona  ollutta  AYY:n  omistamaa  studio¬ 
tilaansa  kolmeksi  viikoksi  projektille 
remonttiapua  vastaan.  Vapusta  eteen¬ 
päin  tiloissa  järjestettiin  taideopiske¬ 
lijoiden  ja  teekkarien  yhdessä  pyö- 
rittämä  Otaniemi  pop  up  -olohuone. 
Kuka  tahansa  sai  buukata  Olohuoneen 
kalenteriin  haluamansa  ajan  erilaisten 
tempausten  järjestämisellle,  ja  pian  ka¬ 
lenteri  alkoikin  täyttyä. 

Olohuone  oli  projektina  innostava 
kokeilu,  mutta  sen  suosio  tuotti  yllät¬ 
tävän  paljon  työtä.  Olin  OUBS  ry:n 
puheenjohtajan  Antti  Kurkisen  kanssa 


Pop  up  -olohuoneen  tapahtumien  taustalla 
oli  paljon  teknistä  valmistelua  ja  operointia. 
Kuvassa  Harri  Häivälä  ja  Lauri  Halinen  miksa- 
uspöydän  ja  kuvamikserin  äärellä. 


Skrollin  tapahtuma  kuvattiin  monikameratuotantoa  käyttäen.  Kameran  takana  Jukka  Kiiski. 

paikalla  useampina  päivinä  ja  pistäy¬ 
tyivät  studiolla  ohikulkumatkallaan. 
Yllättävin  olohuonevieras  oli  dubai- 
lainen  elämäntaitovalmentaja  Hassan 
ai  Natour,  joka  sattui  paikalle  eräänä 
iltana  ja  intoutui  itsekin  pitämään  it¬ 
seluottamusta  käsittelevän  Ultimate 
Confidence  -työpajan. 

Henkilökohtaisella  tasolla  Pop  up 
-olohuone  oli  huikea  kokemus,  jolle 
toivoisin  jatkoa  tulevaisuudessakin. 
Kävijöiden  palaute  projektista  loi  us¬ 
koa  tulevaan  ja  osoitti,  että  olohuo¬ 
neen  tapaisille  paikoille  on  Otanie¬ 
messä  kysyntää.  OUBS  ry:n  studio 
on  syksystä  lähtien  Aalto -yliopiston 
ylioppilaskunnan  kertavuokrattava 
tila,  joten  sen  funktio  hieman  muut¬ 
tuu.  Vuokrattavanakin  tila  tarvitsee 
näkyvyyttä,  käyttöä  ja  sisältöä,  joten 
uskon,  että  projektilla  on  potentiaalia 
myös  jatkossa.  Tavoitteena  olisi  koota 
sopiva  porukka  eri  alojen  opiskelijoita, 
joiden  kanssa  voisi  jatkaa  Olohuoneen 
koordinointia  ja  OUBS  ry:n  kanssa  yh¬ 
teistyön  tekemistä.  & 


lähes  joka  päivä  studiolla 
pitkää  päivää.  Antti  valmis¬ 
teli  tekniikan  ja  minä  tuo¬ 
tin,  tiedotin  sekä  hostasin 
tapahtumia.  Lisäksi  OUBS 
ry:n  muut  jäsenet  auttoivat 
kuvaamisessa  ja  muissa  tek¬ 
nisissä  hommissa. 

Kiinnostavaa  Pop  up 
-olohuoneessa  oli  tapahtu¬ 
mien  vaihteleva  sisältö,  kos¬ 
ka  jokainen  päivä  oli  täysin 
erilainen.  Lisäksi  oli  mielen¬ 
kiintoista  nähdä,  löytäisi¬ 
vätkö  paikalliset  opiskelijat 
Olohuoneen,  sekä  tulisivat¬ 
ko  samat  ihmiset  uudestaan 
eri  tapahtumiin  ja  illanviet¬ 
toihin. 

Koko  Otaniemi  ei  kui¬ 
tenkaan  löytänyt  paikalle 
vajaassa  kolmessa  viikossa. 
Tapahtumiin  tuli  yleensä 
järjestäjätahojen  kavereita, 
heidän  kohdeyleisöään  sekä 
satunnaisia  ohikulkijoita. 
Innokkaimmat  olohuone - 
kävijät  olivat  kuitenkin 


Vj-jamien  aikana  kuka  tahansa  sai  kokeilla  videoklippien  pyörittämistä  Resolume  4  -ohjelmalla. 

Kuva:  Essi  Laurila 

Skrolli-illan  artikkelin  ja  taltioidut  videot  löydät  Skrolli.fi-sivustolta  Artikkelit-kansiosta  tai  tämän 
linkin  naputelemalla:  www.skrolli.fi/2015/05/skrolli-live-suunpieksantaa-pelialasta-ja-tekniikasta/. 

Neuroverkkojen  mysteerit  auki 

Neuroverkot  tekevät  hämmästyttäviä  asioita.  Ne  tunnistavat  ihmisiä  kasvonpiirteistä,  ohjaavat 
itsestään  ajavia  autoja  ja  tuottavat  taidetta.  Ne  eivät  kuitenkaan  ole  täysin  käsittämättömiä 
taikalaatikotta  -  kuolevaisellakin  on  aivan  hyvät  edellytykset  ymmärtää  niiden  periaatteita. 

Teksti:  Ville-Matias  Heikkilä  Kuvat:  Tapio  Lehtimäki,  Mitol  Meerna,  Ville-Matias  Heikkilä 


Useimmat  tavanomai¬ 
set  tietojenkäsittely- 
tehtävät  eivät  kaipaa 
neuroverkkoja  avuk¬ 
seen.  Viivanpiirtoa, 
varmuuskopioiden  automatisointia  tai 
toimintapelin  mekaniikkaa  toteuttava 
ohjelmoija  pystyy  analysoimaan  ongel¬ 
man  täydellisesti  omassa  mielessään. 
Hän  voi  helposti  käydä  kaikki  mahdol¬ 
liset  poikkeustilanteet  systemaattisesti 
läpi  ja  järkeillä  niille  pätevät  tai  jopa 
optimaaliset  ratkaisut.  Kaikki  tehtävät 
eivät  kuitenkaan  ratkea  näin  helposti  - 
monien  ongelmien  kohdalla  analyytti¬ 
nen  järki  saattaa  pettää  täysin. 

Otetaanpa  esimerkiksi  pelit.  Pe- 
limekaniikka  voi  olla  hyvin  helppo 
toteuttaa,  mutta  entäpä  peliä  hyvin 
pelaava  tekoäly?  Tekoälyn  ohjelmoija 
päätyy  helposti  kokeilemaan  melko 
umpimähkäisesti  erilaisia  parametreja, 
kaavoja,  apumuuttujia  ja  ehtolauseita. 
Tällaiseen  tilanteeseen  jouduttuaan 
ohjelmoijan  onkin  usein  aiheellista  ky¬ 
syä  itseltään,  olisiko  järkevää  kokeilla 
neuroverkkoa  tai  jotain  muuta  auto¬ 
maattisesti  säätyvää  mekanismia. 


Neuroverkon  toimintaperiaate 

Yksinkertaisia  toimintapelejä  pelaavat 
neuroverkot  ovat  melko  helppoja  ym¬ 
märtää  ja  toteuttaa,  ja  ennen  kaikkea 
niiden  lopputulokset  ovat  havainnol¬ 
lisia.  Niitä  onkin  tästä  syystä  näkynyt 
monissa  viraalivideoissa,  jotka  tutus¬ 
tuttavat  ihmisiä  neuroverkkojen  peri¬ 
aatteisiin. 

Keinotekoinen  neuroverkko  on  hy¬ 
vin  karkeasti  määriteltynä  matemaat¬ 
tinen  malli  tai  tietokoneohjelma,  joka 
jäljittelee  luonnollisia  neuroverkkoja, 
elävien  olentojen  hermojärjestelmiä. 
Neuroverkon  perusyksiköstä  käyte¬ 
täänkin  biologiasta  tuttua  nimitystä 
neuroni.  Yksittäisen  neuronin  tila  ku¬ 
vataan  tietokoneessa  yleensä  yhdellä 
liukuluvulla  -  se  on  siis  huomattavasti 
yksinkertaisempi  kuin  elävä  hermosolu. 

Neuronit  on  useimmissa  verkois¬ 
sa  aseteltu  kerroksiksi  ( layers ),  joista 
oleellisimpia  ovat  syöttö-  ja  tulostus- 
kerrokset.  Nokian  matopelin  kaltaista 
peliä  pelaavalla  verkolla  voisi  olla  esi¬ 
merkiksi  7x7  neuronin  syöttökerros, 
joka  esittää  madon  pään  ympäristön 
siten,  että  tyhjiä  ruutuja  vastaa  luku  0, 
esteitä  luku  1  ja  syötäviä  hedelmiä  -1. 


Tulostuskerros  puolestaan  voisi  koos¬ 
tua  neljästä  neuronista,  jotka  vastaavat 
madon  neljää  mahdollista  liikkumis¬ 
suuntaa.  Tulostuskerrosta  tulkittaisiin 
siten,  että  verkko  haluaa  madon  ete¬ 
nevän  siihen  suuntaan,  jota  vastaava 
neuroni  "loistaa  kirkkaimmin”. 

Neuronien  välillä  on  linkkejä,  joiden 
biologinen  vastine  on  synapsi.  Suora¬ 
viivaisina  linkitys  on  ns.  eteenpäin 
syöttävissä  verkoissa  (feed-forward 
network ),  joissa  yhden  kerroksen  neu¬ 
ronit  linkittyvät  aina  seuraavan  ker¬ 
roksen  neuroneihin  ja  data  kulkee  aina 
yhteen  suuntaan. 

Kullakin  synapsilla  on  yleensä  liu¬ 
kulukuna  kuvattu  painokerroin,  joka 
ilmaisee  sen,  kuinka  paljon  sen  lähtö- 
neuronin  tila  vaikuttaa  kohdeneuro- 
nin  tilaan.  Useimmiten  neuronin  tila- 
arvoksi  asetetaan  painotettu  summa 
siihen  linkittävien  neuronien  arvoista. 
Monesti  tulosta  vielä  "vahvistetaan” 
aktivaatiofunktiolla,  joka  voi  olla  esi¬ 
merkiksi  maksimi  tai  tangentti.  Akti¬ 
vaation  tehtävä  on  samantapainen  kuin 
transistoreilla  mikropiireissä:  se  auttaa 
verkkoa  valitsemaan  useiden  vaihto¬ 
ehtojen  välillä.  Painotettua  summaa  ja 

Piilokerrokseton  matopeliverkko  kytkee  peli¬ 
maailman  ruudut  suoraan  liikkumissuuntiin. 


aktivaatiofunktiota  käyttävä  neuronira- 
kenne  on  nimeltään  perseptroni. 

Syöttö-  ja  tulostuskerroksen  välisiä 
kerroksia  kutsutaan  piilokerroksiksi 
( hidden  layers).  Niitä  ei  aivan  kaikis¬ 
sa  tehtävissä  tarvitse,  mutta  tällöin  on 
kyse  pikemminkin  lineaarifunktiosta 
kuin  varsinaisesta  neuroverkosta. 

Matopeliä  jotenkuten  pelaavan  ver¬ 
kon  saa  toimimaan  ilman  piiloker- 
roksiakin.  Tällöin  verkon  voi  kuvata 
yksinkertaisesti  synapsitaulukkona, 
jossa  on  kullekin  pelinäkymän  pik- 
selille  neljä  kerrointa.  Nämä  kertoi¬ 
met  osoittavat,  kuinka  paljon  madon 
etenemis  todennäköisyys  kuhunkin 
suuntaan  muuttuu  siitä,  jos  kyseisessä 
ruudussa  on  jotain  muuta  kuin  tyhjää. 
Aiemmin  mainituilla  syöttö-  ja  tulos¬ 
tuskerroksen  neuronimäärillä  synap- 
simääräksi  tulee  kaikkiaan  7x7x4  eli 
196,  mikäli  kerrokset  kytketään  toi¬ 
siinsa  kokonaan. 

Se  oppii  itse! 

Vaikka  neuroverkkojen  painokertoi- 
mia  voi  säätää  käsinkin,  on  niiden  var¬ 
sinainen  juju  säädön  automatisoinnis¬ 
sa  eli  verkon  koulutuksessa. 

Koulutustavat  voidaan  jakaa  ohjat- 
tuihin  (super vised)  ja  ohjaamattomiin 


( unsupervised ).  Ohjattua  tapaa  voi¬ 
daan  käyttää,  jos  tarjolla  on  runsaasti 
”esipureksittua”  dataa,  jossa  esimerk- 
kisyötteet  on  yhdistetty  haluttuihin 
tulosteisiin.  Peliä  pelaavassa  verkossa 
tällaisena  datana  voitaisiin  käyttää 
esimerkiksi  hyvien  ihmispelaajien  re¬ 
aktioita  erilaisiin  pelitilanteisiin.  Oh¬ 
jaamattomassa  verkossa  valmiita  ei 
esimerkkejä  ole. 

Pelejä  pelaaviin  verkkoihin  sopiva 
ohjaamaton  koulutustapa  on  neuro - 
evoluutio.  Siinä  annetaan  satunnais¬ 
ten  verkkojen  kilpailla  keskenään,  ja 
kunkin  kierroksen  jälkeen  huonoiten 
pärjänneet  verkot  korvataan  uusilla 
verkoilla,  jotka  on  risteytetty  parhai¬ 
ten  pärjänneistä.  Useiden  tuhansien 
risteytyssukupolvien  kuluessa  verkko¬ 
jen  pitäisi  vähitellen  säätyä  aina  vain 
paremmin  tehtävän  hallitseviksi.  Neu- 
roevoluutio  on  helppo  toteuttaa  ja  siksi 
sopiva  vaikkapa  harjoitusprojektiksi. 
Esimerkkikuvan  matopeliverkko  on 
treenattu  evoluutiolla. 

Eteenpäin  syöttävät  verkot  koulute¬ 
taan  useimmiten  takaisinvälityksellä 
( back-propagation ).  Tässä  tekniikassa 
verkolle  annetaan  esimerkkisyöte  ja 
verrataan  sen  antamaa  tulostetta  ha¬ 
luttuun  tulosteeseen.  Tämän  jälkeen 
lasketaan  kerros  kerrallaan  tulostus- 
kerrokselta  taaksepäin  edeten,  kuinka 
paljon  kunkin  synapsin  painokerroin  - 
ta  on  rukattava  ja  mihin  suuntaan, 
jotta  tulos  olisi  hieman  lähempänä 
haluttua.  Matemaattisemmin  ilmais¬ 
tuna  tämä  on  gradientin  seuraamista, 
ja  siihen  yleisesti  käytetty  algoritmi  on 
nimeltään  SGD  eli  stochastic  gradient 
descent. 


Gradienttia  orjallisesti  seuraamalla 
juututaan  helposti  ns.  paikallisiin  mak- 
simeihin:  ei  päästä  mäennyppylältä  sen 
vieressä  olevalle  vuorelle,  koska  välissä 
on  alamäkeä.  Ongelmaa  voi  ratkaista 
satunnaistekij öillä.  SGD:ssä  satunnai¬ 
suutta  tuo  koulutusdatan  läpikäynti- 
järjestyksen  arpominen,  ja  lisäksi  ver¬ 
kon  neuroneista  voidaan  kytkeä  tietty 
satunnainen  osuus  pois  päältä  kullakin 
kierroksella. 

Verkko  voi  luoda  kategoriansa  myös 
itse,  jolloin  se  soveltuu  esimerkiksi  ta¬ 
vallisen  ja  epätavallisen  erottamiseen 
toisistaan.  Teuvo  Kohosen  itseorga¬ 
nisoituvat  kartat  toimivat  näin.  Kai¬ 
kissa  neuroverkoissa  ei  myöskään  ole 
erillistä  koulutus-  ja  käyttömoodia, 
vaan  ne  oppivat  käytön  aikana  samaan 
tapaan  kuin  biologiset  hermostot.  Tä¬ 
mäntyyppiset  verkot  koostuvat  muis¬ 
tavista  neuroniyksiköistä,  joiden  teh¬ 
tävänä  on  oppia  ennustamaan  niihin 
tulevia  signaaleja.  Jos  ennuste  ei  vastaa 
todellisuutta,  yksikkö  voi  vaikkapa  ”yl- 
lättyä”  ja  antaa  siitä  signaalin  eteenpäin. 

Kuvantunnistusverkot 

Hahmontunnistus  on  ongelmatyyppi, 
jossa  neuroverkot  pääsevät  loistamaan. 
Kuvantunnistusverkoilla  on  myös  äs¬ 
kettäin  havaittu  häkellyttäviä  graafisia 
kykyjä,  kun  niiden  on  annettu  tuottaa 
takaisinvälityksen  kautta  omia  hallu¬ 
sinaatioitaan”. 

Eräänlainen  kuvantunnistusohjel- 
mistojen  vuotuinen  kuninkuusmitte- 
lö  on  ILSVRC  ( Imagenet  Large  Scale 
Visual  Recognition  Challenge).  Kukin 
kilpailuun  osallistuva  ryhmä  toimittaa 
siihen  ohjelman  -  tyypillisesti  esikou¬ 


luilla  tavoin  synapsien  säätönuppeja  on  pyöriteltävä,  jotta  mittarit  osoittaisivat  aina  oikein? 
Ihmiseltä  saattaisi  mennä  hermot,  joten  tehtävä  on  paras  jättää  koneelle. 

VGG-tiimin  16-kerroksinen  verkko  vuodelta 
2014. 


lutetun  neuroverkon  -  jonka  tehtävänä 
on  määrittää  sille  annetuista  kuvista, 
mitä  niissä  on.  Luokittelukategorioita 
on  kaikkiaan  tuhat  erilaista,  ja  niihin 
kuuluu  mm.  satoja  eläinlajeja  ja  arki¬ 
elämän  esineitä. 

Viime  vuosina  hyvin  menestyneet 
verkot  ovat  usein  olleet  ns.  syviä  kon- 
volutiivisia  verkkoja.  Syvyys  tarkoittaa 
sitä,  että  verkossa  on  paljon  piiloker- 
roksia  -  jopa  useita  kymmeniä.  Tämä 
antaa  verkolle  tilaa  muodostaa  varsin 
pitkälle  vietyjä  abstraktioita  näkemäs¬ 
tään.  Konvolutiivisuus  puolestaan  tar¬ 
koittaa  kytkentätapaa,  jossa  kerroksen 
kuhunkin  neuroniin  vaikuttaa  edelli¬ 
sessä  kerroksessa  samassa  kohti  ole¬ 
va  3x3,  5x5  tai  useamman  neuronin 
tai  neuronipinon  rypäs.  Tällä  tavoin 
kytketyt  kerrokset  toimivat  pitkälti 
samaan  tapaan  kuin  kuvankäsittelyoh¬ 
jelmien  konvolutiiviset  suotimet. 

Monet  ILSVRQssä  kilpailleet  ver¬ 


kot  ovat  vapaasti  ladattavissa  ja  käy¬ 
tettävissä  ei-kaupallisiin  tarkoituksiin. 
Googlen  ja  Oxfordin  yliopiston  me¬ 
nestyksekkäät  verkot  ovat  ajettavissa 
Caffe- ohjelmistolla,  joka  on  etenkin 
syvien  verkkojen  tutkimukseen  ke¬ 
hitetty  avoimen  lähdekoodin  ohjel¬ 
ma.  Caffe  panostaa  nopeuteen  ja  osaa 
hyödyntää  CUD A- rajapinnan  kautta 
mm.  grafiikkasuorittimien  rinnakkais¬ 
laskentaa.  Ohjelmointirajapintoja  on 
tarjolla  C++:lle  ja  Pythonille,  ja  eten¬ 
kin  Python-esimerkkikoodia  on  varsin 
helppo  löytää. 

Ohessa  on  kuvattu  Oxfordin  yli¬ 
opiston  Visual  Geometry  Groupin, 
vuonna  2014  käyttämä  16 -kerroksi¬ 
nen  verkko,  joka  yksinkertaisesta  ra¬ 
kenteestaan  huolimatta  pärjäsi  kisassa 
erinomaisesti.  Useimmat  sen  kerrokset 
ovat  3x3-konvoluutiokerroksia,  jotka 
leikkaavat  samalla  summista  negatii¬ 
viset  arvot  nolliksi.  Aina  muutaman 
konvoluutiokerroksen  jälkeen  on  max- 
pool- kerros,  joka  ottaa  kustakin  2x2:n 
tai  3x3:n  neuronin  ryppäästä  talteen 
suurimman  arvon.  Maxpool-kerrokset 
vähentävät  verkon  herkkyyttä  kuvien 
merkityksettömille  asemointieroille. 
Viimeistä  maxpool-kerrosta  seuraa 
kolme  kerrosta,  joiden  jokainen  neu¬ 
roni  on  kytketty  jokaiseen  edellisen 
kerroksen  neuroniin.  Näistä  viimei¬ 
sessä  on  tuhat  neuronia  -  yksi  kutakin 
luokitteluryhmää  varten. 

Verkon  vaatima  tallennustila  riippuu 
varsin  suoraan  sen  synapsimäärästä. 
Googlen  kuvantunnistusverkko  Goog- 
lenetin  mallidata  vie  levyltä  reilut  50 
megatavua,  kun  taas  VGG:n  verkkojen 
koot  ovat  olleet  useita  satoja  megoja. 
Muistiin  ladattu  verkko  vaatii  lisäksi 
tilaa  neuronikohtaiselle  datalle. 

Mysteereihin  valoa 
uneksimalla 

Neuroverkkojen  rakenteita  ylläpitävä 
algoritmiikka  on  varsin  yksinkertais¬ 
ta,  ja  sen  voi  halutessaan  ohjelmoida 
melko  kivuttomasti  itsekin.  Se  ku¬ 
vaa  kuitenkin  pelkän  raaka-aineen, 
josta  varsinainen  logiikka  muotou¬ 
tuu  koulutuksessa.  Tämä  logiikka  on 
huomattavasti  vaikeaselkoisempaa, 
optimointialgoritmit  kun  eivät  kunni¬ 
oita  ihmisinsinöörien  modularistisia 
ihanteita.  Sitä  on  ollut  vaikea  kuvata 
asiantuntij  oidenkaan  ymmärtämässä 
muodossa. 

Jos  kuvantunnistusverkon  tietyn  ker¬ 


roksen  neuronitilat  visualisoidaan  suo¬ 
raan  2D -kuvaksi,  tuloksena  on  yleensä 
epämääräisiä  läikkiä.  Nämä  läikät  ovat 
kuin  aivojen  magneettikuvia  -  tutkija 
saattaa  pystyä  esittämään  niiden  pe¬ 
rusteella  valistuneen  arvauksen,  mitä 
verkossa  tapahtuu,  mutta  maallikolle 
ne  eivät  sano  mitään.  Huomattavasti 
havainnollisempi  visualisointiapa  on 
Googlen  tutkijoiden  melko  äskettäin 
keksimä,  takaisinvälitysmekanismia 
hyödyntävä  menetelmä. 

Miltä  tietokone  näyttää  neuroverkon 
mielestä?  Syötetään  verkolle  aluksi  ko¬ 
hinaa,  josta  se  saattaa  tunnistaa  mitä 
tahansa.  Tämän  jälkeen  lasketaan, 
kuinka  kuvaa  pitää  muuttaa,  jotta  sen 
tunnistus  olisi  hieman  lähempänä 
tietokonetta.  Pöytätietokoneen  tun¬ 
nistava  tuloskerroksen  neuroni  on 
ILSVRC12-kategorioiden  mukaan  nu¬ 
mero  527,  joten  sen  ulostulo  on  saata¬ 
va  kasvamaan. 

Koulutuskäytössä  takaisinvälityk- 
seen  kuuluu  kaksi  vaihetta:  ensin  las¬ 
ketaan,  kuinka  kunkin  edelliskerrok- 
sisen  neuronin  ulostulo  muuttuu,  jos 
tuloskerroksen  neuroneille  tehdään 
halutut  muutokset,  ja  sen  jälkeen  ru¬ 
kataan  synapsikertoimia  näiden  muu¬ 
tosten  mukaan.  Tässä  tapauksessa 
jälkimmäinen  vaihe  voidaan  unohtaa, 
sillä  meitä  kiinnostaa  vain,  kuinka 
syöttökerroksen  neuronien  tilat  muut¬ 
tuvat  tuloskerroksen  muutoksen  myö¬ 
tä.  Kun  muutoksia  kasataan  silmukas¬ 
sa  alkuperäisen  kuvan  päälle,  kohinan 
seasta  paljastuu  vähitellen  verkon  käsi¬ 
tys  tietokoneesta. 

Entäpä,  jos  halutaan  tietää,  mitä  ku¬ 
vantunnistusverkon  mikäkin  kerros 
tekee?  Kun  tietyn  kerroksen  neuronien 
arvoja  kasvatetaan  sitä  enemmän,  mitä 
suurempia  ne  ovat  ennestään,  saadaan 
takaisinvälityksen  avulla  vahvistettua 
kuvasta  niitä  yksityiskohtia,  joihin 
tämä  nimenomainen  kerros  kiinnittää 
huomiota.  Alimmilta  kerroksilta  pal¬ 
jastuu  tyypillisesti  perustason  kuvan- 
käsittelyoperaatioita  kuten  värirajojen 
etsintää,  kun  taas  ylimmät  kerrokset 
tuottavat  jo  selvästi  tunnistettavia  eläi¬ 
miä,  esineitä  ja  rakennuksia.  Tämä 
kuvan  piirteiden  vahvistamistapa  sai 
Googlen  tutkijoilta  nimen  deep  dream. 

Taiteelliset  ulottuvuudet 

Googlen  kuvantunnistusverkon  tuot¬ 
tamat  deep  dream  -kuvat  saivat  kesällä 
2015  aikaan  netti-ilmiön,  jossa  samaa 

VGG:n  verkolta  maaniteltiin  esiin  kuvia,  jotka  sen  mielestä  tunnistuvat  erityisen  vahvasti 
tiettyihin  aiheisiin:  hedelmäpeli,  liikennevalo,  kynttilä,  höyryveturi. 


Tällaisia  pintoja  syntyy,  kun  VGG:n  verkolle  annetaan  oppaaksi  kuvat  lahottajasienistä  ja 
avaruusaluksesta. 


Googlen  esimerkkikoodia  sovellet¬ 
tiin  sellaisenaan  kaikenlaisiin  kuviin. 
Koska  ILSVRCin  tuhanteen  tunnistus- 
kategoriaan  kuuluu  useita  eri  koiraro¬ 
tuja,  syntyy  Imagenet- datalla  treena¬ 
tuille  verkoille  herkästi  taipumus  etsiä 
kuvista  yksityiskohtia,  jotka  erottavat 
näitä  rotuja  toisistaan.  Niinpä  deep 
dream  -kuviinkin  generoitui  koiran- 
päitä  suorastaan  kyllästymiseen  asti. 

Kuvantunnistusverkoissa  on  kuiten¬ 
kin  huomattavasti  enemmän  taiteellis¬ 
ta  potentiaalia,  kuin  mihin  kesän  jär- 
kytysmeemi  ehti  yltää.  Yksityiskohtien 
vahvistumista  voi  ohjata  lukematto¬ 


milla  eri  tavoilla,  verkkoja  voi  treenata 
omilla  materiaaleilla  ja  niitä  voi  yhdis¬ 
tää  moniin  muihin  tekniikoihin.  Mah¬ 
dollisuuksissa  on  hädin  tuskin  päästy 
edes  raapaisemaan  pintaa. 

Hyvä  tapa  saada  aavistus  verkon 
luovuudesta  on  antaa  sen  "uneksia” 
eli  sukeltaa  omien  tuotostensa  sisään: 
kun  kuvan  yksityiskohtia  on  vahvis¬ 
tettu  deep  dream  -algoritmilla,  sitä 
skaalataan  hieman  ja  skaalattu  kuva 
syötetään  takaisin  algoritmille.  Kun 
tätä  jatketaan  silmukassa,  syntyy  frak- 
taalizoomeria  muistuttava  animaatio, 
jossa  kuvan  yksityiskohdista  paljastuu 


loputtomiin  uusia  yksityiskohtia. 

Vapaa  uneksinta  paljastaa  kuiten¬ 
kin  vain  pienen  osan  verkon  mieliku¬ 
vitusmaailmasta,  sillä  tietyt  elementit 
korostuvat  siinä  suhteettoman  paljon. 
Kuten  ihmismieli  on  kärkäs  tunnis¬ 
tamaan  kasvoja  jopa  epämääräisistä 
läikistä,  myös  neuroverkot  kehittävät 
herkästi  vastaavanlaisen  taipumuksen. 
Unien  sisältöön  voi  vaikuttaa  rukkaa¬ 
malla  kaavoja,  jotka  määräävät,  minkä 
neuronien  arvoja  voimistetaan  ja  kuin¬ 
ka  painokkaasti. 

Helppo  tapa  ohjata  uneksintaa  on 
antaa  verkolle  opaskuva  (guide ),  jossa 
on  halutunlaisia  piirteitä.  Opaskuvan 
tuottamia  neuroniarvoja  käytetään 
uneksinnan  aikana  painokertoimina 
neuroniarvojen  muutoksille.  Näen¬ 
näisestä  hallittavuudestaan  huolimatta 
tulokset  saattavat  kuitenkin  olla  hyvin 
odottamattomia:  esimerkiksi  eräs  ava¬ 
ruusalusta  esittävä  opaskuva  tuottaa 
gigermäistä  lonkero  seinämää.  Ava¬ 
ruusalus  ei  kuulu  Imagenet-kategori- 
oihin,  joten  verkko  ilmeisesti  yhdisti 
kuvan  mereneläviin. 

Yleiset  kuvantunnistusverkot  ovat 
uneksintakokeilujen  perusteella  eri¬ 
tyisen  kyvykkäitä  pienissä  orgaanisissa 
yksityiskohdissa,  jotka  ovat  toisinaan 
jopa  häiritsevän  realistisia.  Pinnat, 
varjostukset  ja  palasten  yhteenliittä- 
miset  ovat  verkkojen  vahvuusalueita, 
kun  taas  perspektiivit  ja  rakennetut 
muodot  ovat  ainakin  Imagenet-kuvista 
oppinsa  saaneille  verkoille  paljon  vai¬ 
keampia.  Kokeilemistani  esitreena- 
tuista  verkoista  ainoastaan  Googlenet 
tuottaa  uneksiessaan  maisemakuvia, 
ja  niissäkin  saattaa  kuvan  alareunaan 
ilmestyä  toinen  taivas. 

Deep  dream  -tyyppiset  algoritmit 
saattavat  hyvinkin  ruveta  valtaamaan 
alaa  taiteilijoiden  apureina,  jotka  vä- 
kertävät  yksityiskohtia  ja  varjostuksia. 
Taiteilija  saattaa  piirtää  esimerkiksi 
luonnoksen,  jossa  on  eri  alueet  mer¬ 
kitty  sen  mukaan,  mitä  niille  halutaan 
tehtävän.  Reaaliaikaisemmassa  vaih¬ 
toehdossa  nämä  eri  käsittelytavat  voi¬ 
sivat  olla  erilaisia  "siveltimiä”.  Lisäksi 
esimerkiksi  äskettäisessä  Siggraph- 
konferensissa  oli  artikkeli  kuvan  va¬ 
laistuksen  muuttamisesta  neurover¬ 
koilla.  Mahdollisuuksia  on  siis  moneen 
suuntaan. 

Nykyisten  kuvantunnistusverkkojen 
yhdellä  kertaa  käsittämä  näkökenttä 
on  yleensä  vajaat  256x256  pikseliä. 

Kuvan  keskiosaan  on  uneksittu  sisältöä  eri  opaskuvalla  kuin  reunoille.  Rajakohdassa  näkyy, 
kuinka  verkko  pyrkii  sovittamaan  erityyppisiä  rakenteita  yhteen. 


Kuvan  voi  toki  rakentaa  useissa  pala¬ 
sissa  ja  skaalaustasoissa,  mutta  tällöin 
eri  vaiheet  saattavat  ikävästi  sotkea 
toisiaan.  Myös  osa  tämän  artikkelin 
kuvista  on  tästä  syystä  varsin  karkeita. 

Omaa  verkkoa  opettamaan 

Esitreenatuilla  verkoilla  on  mukava 
leikkiä,  mutta  silloin  ollaan  sidoksissa 
niihin  kuviin  ja  kategorioihin,  joilla 
verkko  on  alun  perin  koulutettu.  Täs¬ 
tä  syystä  olisi  mukava  kouluttaa  aivan 
oma  verkko  tai  vaikka  useampikin,  joi¬ 
den  taiteelliset  taipumukset  ovat  yhtä 
persoonalliset  kuin  kouluttaj ansakin. 

Koska  monimutkaisten  verkkojen 
treenaukseen  saa  helposti  uppoamaan 
paljon  laskentaresursseja,  lienee  ai¬ 
heellista  vältellä  sooloilua  ja  tukeutua 
valmiisiin  malleihin.  Tutkijat  kuiten¬ 
kin  ovat  vuosikausien  ajan  viilailleet 
kuvantunnistusverkkoj  aan. 

Mutta  mitkä  mallit  ovat  hyviä  taide- 
käyttöön?  Hyvä  menestys  ILSVRQn 
tunnistustehtävissä  ei  välttämättä  tar¬ 
koita,  että  sen  tuottama  takaisinväli- 
tyskuvasto  olisi  mitenkään  esteettistä. 
Latailin  vertailun  vuoksi  Caffe-wikin 
model  zoosta  joukon  erilaisia  verkkoja, 
jotka  oli  valmiiksi  koulutettu  samalla 


Imagenet-datalla,  ja  annoin  jokaisen 
uneksia  jonkin  aikaa  samalla  opasku- 
vien  sarjalla.  Tein  ajoista  myös  Youtube- 
videon  ( Comparing  the  hallucinations  of 
four  similarly  trained  neural  nets). 

Vaikka  Googlenet  ja  VGG:n  CNN- 
S -verkko  tuottivatkin  esteettisesti 
mielenkiintoisinta  jälkeä,  päätin  va¬ 
lita  ensimmäiseksi  koulutettavakse¬ 
ni  Singaporen  yliopistossa  kehitetyn 
NIN-mallin  ( Network  in  Network). 
Pääasiallisena  syynä  valintaani  oli  re- 
surssinkäyttö:  verkkoa  on  nopeampi 
ajaa  kuin  kilpailijoitaan,  ja  sen  myös 
luvataan  oppivan  nopeasti.  Käytössäni 
ei  ole  CUDAn  tukemaa  laskentarautaa, 
enkä  halua  odotella  ensikokeilujen!  tu¬ 
loksia  kuukausitolkulla. 

NIN  poikkeaa  tämänhetkisestä  ku¬ 
vantunnistusverkkoj  en  valtavirrasta 
siinä,  että  se  käyttää  lineaaristen  kon- 
voluutiosuotimien  sijaan  pieniin  neu¬ 
roverkkoihin  pohjautuvia  suotimia. 
Singaporelaiset  uskovat,  että  pienois- 
verkkojen  ilmaisuvoima  lineaarisiin 
funktioihin  nähden  antaa  NIN- verkol¬ 
le  kokoonsa  nähden  vahvan  abstrak¬ 
tiokyvyn,  ja  se  päihittääkin  tunnistus- 
tehtävissä  monet  isommat  verkot. 

Kuvantunnistusverkon  ohjattu  kou¬ 


Netvvork  in  Network  -verkon  rakenne. 


lutus  tarvitsee  valtavan  määrän  luo¬ 
kiteltua  kuvamateriaalia.  Imagenet 
tarjoaa  yksinkertaisen  tekstitiedoston, 
jossa  on  hulppeat  14  miljoonaa  ku- 
vaurlia  yhdistettynä  kymmeniintu- 
hansiin  Wordnet-indekseihin,  jotka 
toimivat  luokittelujen  pohjina.  Image- 
netin  luokitteluissa  on  silti  ammotta¬ 
via  aukkoja  -  en  esimerkiksi  löytänyt 
siitä  havupuita  lainkaan.  Tein  siksi  sen 
avuksi  skriptin,  joka  täydentää  aukkoja 
Flickr-hakujen  avulla. 

Ajattelin  aloittaa  kevyesti  opettamal¬ 
la  verkon  tunnistamaan  muutamaa  eri 
sientä  ja  marjaa  -  kaikkiaan  noin  12  000 
kuvan  joukko.  Valikoimaa  voisi  laajen¬ 
taa  myöhemmin  muunlaisiin  kohtei¬ 
siin,  jos  tulokset  näyttävät  lupaavilta. 

Kun  treenauskuvat  on  haettu  tiedos¬ 
toihin,  niistä  muodostetaan  LMDB- 
tietokanta  Caffen  mukana  tulevalla 
convert_imageset-  työkalulla.  Avuksi 
tarvitaan  myös  tekstitiedosto,  jossa  on 
kullakin  rivillä  tiedoston  nimi  ja  sen 

DARPAn  SyNAPSE  16  -neurolaskentalauta  mallintaa 
rinnakkain  16  miljoonaa  neuronia  ja  4  miljardia  synapsia. 
Kuva:  DARPA 


NIN-verkon  unet  eivät  ole  vielä  sadantuhan¬ 
nen  koulutusiteraationkaan  jälkeen  kovin 
tolkullisia. 


sisällön  luokitteleva  kategorianume- 
ro  välilyönnein  erotettuna.  Samal¬ 
la  työkalulla  kannattaa  muodostaa 
myös  testauksessa  käytetty  suppeam¬ 
pi  va/-kuvasto,  jolla  verkon  tunnis¬ 
tuskyvyn  kypsymistä  voi  seurata. 
vMolemmista  kuvastoista  lasketaan 
compute_image_mean- työkalulla  kes¬ 
kiarvo,  joka  vähennetään  kaikista  ver¬ 
kolle  syötettävistä  kuvista.  Jos  keskiar- 
vokuvaa  ei  lasketa,  verkon  parametrit 
voivat  ruveta  koulutusvaiheessa  puol¬ 
tamaan  äärettömyyksiä  päin,  jolloin 
koko  ajo  epäonnistuu. 

Caffe-oppaat  neuvovat  yleensä  kou¬ 
luttamaan  verkot  puhtaalta  pöydältä. 
Tässä  on  kuitenkin  omat  ongelmansa: 
suuri  osa  laskenta- ajasta  menee  sii¬ 
hen,  kun  verkko  opettelee  näkemisen 
alkeet,  ja  jos  koulutus  menee  pieleen 
epäonnisten  valintojen  vuoksi,  verkko 
ei  koskaan  opi  edes  niitä.  Siksi  voi  olla 
mielekästä  käyttää  pohjana  esitreenat- 
tua  verkkoa.  Jos  verkossa  ennestään 
oleva  kuvasto  häiritsee,  kouluttaja  voi 
alustaa  verkon  kerroksia  yksi  kerral¬ 
laan  ylhäältä  alaspäin,  kunnes  se  ei 
enää  uneksi  mitään  tunnistettavaa. 
Valmiin  verkon  täydennys-  ja  uudel¬ 
leenkoulutuksessa  on  kuitenkin  omat 
hankaluutensa  siinäkin. 

Neuroverkon  luominen  on  hyvin 
erilaista  kuin  perinteinen  ohjelmis- 
tonkehitys.  Sitä  voisi  verrata  vaikkapa 
siihen,  mitä  kasvien  kasvattaminen  on 
verrattuna  koneiden  rakentamiseen. 
Kouluttaja  tarjoaa  verkolle  sopivaa 
kasvualustaa  ja  ravintoa  ja  ehkä  välillä 
hieman  karsii  tai  kitkee.  Toki  neuro¬ 
verkkojakin  voi  rakentaa  kouluttamal¬ 
la  sen  osia  erikseen  ja  liittämällä  niitä 
yhteen,  mutta  etenkin  ns.  syväoppi¬ 
miseen  (deep  learning)  kuuluu  se,  että 


myös  ison  mittakaavan  rakenteet  muo¬ 
toutuvat  verkkoon  ilman  insinöörityötä. 

Lähemmäksi  ihmisaivoja 

Tavanomaiset  eteenpäin  syöttävät  ver¬ 
kot  ovat  sielukkaista  taipumuksistaan 
huolimatta  aika  paljon  lähempänä 
tietokoneohjelmia  kuin  ihmisaivoja. 
Kun  verkko  on  kertaalleen  koulutettu, 
se  antaa  samalla  syötteellä  joka  kerta 
saman  tulosteen  -  ellei  siihen  ole  var¬ 
ta  vasten  rakennettu  satunnaisuutta. 
Verkon  kehitystyö  ja  käyttö  ovat  sel¬ 
västi  erillisiä  asioita,  eikä  koulutukseen 
tarvitse  välttämättä  käyttövaiheessa 
palata  enää  koskaan.  Syväkin  eteen¬ 
päin  syöttävä  verkko  on  oikeastaan 
”tyhmempi”  kuin  tietokone:  sen  voi 
rakentaa  vaikkapa  analogiseksi  piirik¬ 
si,  johon  ei  kuulu  yhtäkään  Turing- 
täydellistä  osaa. 

Biologiset  hermostot  eroavat  yksin¬ 
kertaisimmista  neuroverkkomalleista 
etenkin  siinä,  että  ne  ovat  luonteeltaan 
ajallisia.  Ne  reagoivat  muuttuviin  ti¬ 
lanteisiin  ja  sopeutuvat  ajallisiin  sig- 
naalinmuutoksiin.  Keinotekoiseen 
neuroverkkoon  saa  aikaulottuvuuden 
esimerkiksi  linkittämällä  joitakin  sen 
neuroneita  edellisen  ajokierroksen 
neuronitiloihin,  jolloin  syntyy  rekur- 
rentti  verkko  (RNN).  Toinen  vaihto¬ 
ehto  on  antaa  verkolle  muistisoluja, 
joiden  sisältöä  se  pystyy  lukemaan  ja 
kirjoittamaan. 

Ajalliset  verkot  soveltuvat  toisaalta 
esimerkiksi  puheen,  musiikin  tai  teks¬ 
tin  tunnistamiseen  ja  tuottamiseen, 
toisaalta  taas  ohjaustehtäviin,  joita  on 
esimerkiksi  robotiikassa  ja  teollisuu¬ 
dessa.  Ajalliset  verkot  vaativat  kuiten¬ 
kin  usein  toisenlaisia  koulutusmenetel¬ 
miä,  koska  suhde  syötteen  ja  tulosteen 
välillä  ei  ole  enää  niin  suoraviivainen. 

Kun  verkolla  on  oma  muisti,  joka 
pystyy  korvaamaan  synapsipainotus- 
ten  tehtäviä,  se  ei  välttämättä  tarvitse 


erillistä  koulutusvaihetta 
vaan  oppii  toimiessaan. 
Tällaisia  verkkotyyppe¬ 
jä  ovat  esimerkiksi  LSTM 
(Long  Short-Term  Memory) 
ja  PBWM  ( Prefrontal  Cor¬ 
tex  Basal  Ganglia  Working 
Memory ),  joista  jälkimmäi¬ 
sen  esikuvana  on  varsin 
suoraan  ihmisaivojen  otsa- 
lohko.  Nämä  rakenteet  pys¬ 
tyvät  jäljittelemään  yhtä  lail¬ 
la  perinteisen  tietokoneen 
kuin  biologisten  aivojenkin  toimintaa. 

Erilaisia  neuroverkko  tyyppejä  on 
lukemattomia,  ja  rajatapauksissa  voi 
olla  epäselvää,  milloin  kyseessä  on 
neuroverkko  ja  milloin  ei.  Esimerkiksi 
Googlen  kääntäjä  on  tilastollinen  itse¬ 
oppiva  järjestelmä  samaan  tapaan  kuin 
monet  neuroverkot,  mutta  sen  tallen- 
nusmalli  ei  perustu  synapsityyppisiin 
säätyviin  parametreihin,  joten  sitä  ei 
pidetä  neuroverkkona. 

Erityyppisten  verkkojen  toteuttami¬ 
seen  on  tarjolla  erilaisia  ohjelmistopa¬ 
ketteja.  Esimerkiksi  Caffe  on  tarkoitet¬ 
tu  erityisesti  syväoppiviin  eteenpäin 
syöttäviin  verkkoihin,  vaikka  sen 
pystyykin  jotenkuten  taivuttamaan 
myös  rekurrentteihin  ja  muistaviin 
verkkoihin.  Caffe  kuitenkin  laajentaa 
jatkuvasti  alaansa,  joten  sen  opettelu  ei 
ole  välttämättä  mikään  huono  päätös 
aivosimulaatiostakaan  kiinnostuneille. 

Laitteistopuolella  neurolaskentaan 
käytetään  useimmiten  joko  tavallista 
suoritinta  tai  GPU: ta,  mutta  erityisesti 
sitä  varten  suunnitellun  laskentalait- 
teiston  voi  olettaa  yleistyvän  tulevai¬ 
suudessa.  Nanometriluokan  ”neuro- 
morfisten”  piirien  kehittämiseksi  on 
käynnissä  useita  tutkimusprojekteja 
mm.  HP:llä  ja  IBMdlä. 

Neurolaskenta  ei  kuitenkaan  vaadi 
erikoista  rautaa.  Esimerkiksi  moniin 
mobiilisovelluksiinkin  kuulu  neuro - 
verkkopohj aisia  hahmontunnistimia. 
Samalla  Googlen  kaltaiset  tahot  kyt¬ 
täävät  ihmisiä  yhä  laajemmalla  ko¬ 
neistolla,  jossa  neuroverkot  ovat  yhä 
tärkeämmässä  osassa.  Tämän  vuok¬ 
si  tavallisenkin  kansalaisen  on  hyvä 
oppia  ymmärtämään  neuroverkkoja, 
vaikkapa  sitten  kuvantunnistusver- 
koilla  leikkimällä.  Ja  kun  leikkiessä 
saa  samalla  näkökulmaa  myös  omien 
aivojensa  toimintaan,  niin  kovin  hyviä 
syitä  jättää  tutustumatta  neuroverk¬ 
koihin  ei  enää  ole.  & 

Softa 


Vim  on  tehokas  tekstieditori, 
jonka  toiminta  perustuu 
ikivanhoihin  ideoihin 
ja  hyväksi  havaittuihin 
perinteisiin.  Ehkä  juuri  siksi 
se  on  niin  ylivoimainen 
verrattuna  nuorempaan 
editorisukupolveen. 

Unohda  siis  lelueditorit 
ja  ota  käyttöön  todellinen 
tehotyökalu. 

Teksti:  Teemu  Likonen 
Kuvat:  Mitol  Meerna,  Teemu 
Likonen,  VVikimedia  Commons 
(DOktorz,  StuartBrady,  Chris 
Jacobs),  Jason  Long 

os  tietokoneessasi  on  Unixin 
kaltainen  käyttöjärjestelmä 
kuten  GNU/Linux  tai  OS  X, 
siihen  on  hyvin  todennäköi¬ 
sesti  asennettu  tekstieditori 
nimeltä  Vim.  Se  perustuu 
vuonna  1976  kehitettyyn  Vi- 
editoriin,  jota  käytettiin  alkuaikojen 
Unix-j  ärj  estelmissä. 

Mutta  miksi  nykyaikaiset  käyttöjär¬ 
jestelmät  raahaavat  vieläkin  mukanaan 
ikivanhoja  Unixin  ohjelmaraatoja? 


Osasyynä  on  Unixin  perinne  ja  stan¬ 
dardi,  mutta  tärkeämpi  peruste  on  se, 
että  ohjelma  on  ihan  oikeasti  tarpeelli¬ 
nen  ja  tehokas  nykyaikanakin. 

Vi  kylläkin  kehitettiin  aivan  toisen¬ 
laiseen  maailmaan.  Alkuperäisen  Vim 
kehittäjä  Bill  Joy  käytti  yksinkertaista 
päätelaitetta,  jossa  kirjaimet  ropisivat 
ruudulle  300  baudin  nopeudella.  Ny¬ 
kyajan  tekniikkaan  verrattuna  ruudun 
päivitys  oli  erittäin  tahmeaa,  ja  se  pa¬ 
kotti  miettimään  erikoisia  ratkaisuja 
tekstin  muokkausohjelmaan.  Vim  toi¬ 
minta  perustuikin  siihen,  että  editorin 
piti  olla  tehokas  yksinkertaisilla  ja  hi¬ 
tailla  pääteyhteyksillä. 

Alkuperäiset  Vim  kehittämisen  läh¬ 
tökohdat  eivät  tietenkään  enää  ole 
voimassa,  mutta  editori  on  hämmäs¬ 
tyttävän  tehokas  tekstinmuokkaaja 
nykykoneissakin.  Rajallisia  resursseja 
varten  hiottu  ohjelma  on  hyvä  lähtö¬ 
kohta  myös  uudistuksille,  koska  perus¬ 
asiat  ovat  varmasti  kunnossa. 

Viistä  on  aikojen  saatossa  tehty  usei¬ 
ta  erilaisia  versioita,  ja  niistä  suurin  ja 
kaunein  on  Vim,  johon  tämä  artikkeli 
keskittyy.  Vim  sisältää  alkuperäiseen 
Viihin  verrattuna  runsaasti  uusia  toi¬ 
mintoja  ja  on  myös  laajennettavissa. 
Tutkikaamme  tarkemmin,  millaisesta 
editorista  on  kyse. 


Tilasta  toiseen 

Tavallisissa  tekstieditoreissa  näp¬ 
päimistöä  käytetään  lähinnä  vain 
tekstin  tuottamiseen  ja  kursorin  lii¬ 
kuttamiseen.  Erikoisemmat  toiminnot 
haetaan  hiiren  avulla  valikoista,  tai  joi¬ 
takin  on  sijoitettu  myös  toimintonäp¬ 
päinten  kuten  Ctrhn  taakse. 

Vim  ei  ole  tavallinen  editori.  Sen 
toiminta  perustuu  eri  tiloihin,  jois¬ 
sa  näppäimistö  käyttäytyy  eri  tavoin. 
Normaalitilassa  (normal  mode)  näp- 


Ohjelmatyyppi 

Tekstieditori 

Ensimmäinen  julkaisu 

1.14(2.11.1991) 

Uusin  versio 

7.4  (10.8.2013) 

Kehittäjä 

Bram  Moolenaar 

Käyttöjärjestelmät 

Linux,  OS  X,  Windows  ym. 

Kotisivu 

http://www.vim.org 

päimistön  kirjaimet,  numerot  ja  muut 
merkit  ovat  komentoja,  joilla  esimer¬ 
kiksi  liikutaan  tekstissä  tai  muokataan 
sitä.  Lisäystilassa  (insert  mode)  näp¬ 
päimistöä  käytetään  tekstin  kirjoitta¬ 
miseen  kuten  editoreissa  tavallisesti. 
Normaalitilassa  näppäimellä  i  siirry¬ 
tään  lisäystilaan;  takaisin  normaaliti¬ 
laan  palataan  Esc-näppäimellä. 

Erillinen  tila  tekstin  muokkausko¬ 
mennoille  johtui  alun  perin  siitä,  että 
70-luvun  päätelaitteiden  näppäimistöis¬ 
sä  ei  juuri  ollut  hyviä  vaihtoehtoja  teks- 
tinmuokkauskomennoille.  Samanlaisia 
rajoituksia  ei  nykykoneissa  ole,  mutta 
eri  tiloihin  perustuva  tekstinmuokkaus 
toimii  hienosti  edelleen.  Normaaliti¬ 
lassa  näppäimistön  merkkivalikoimaa 
hyödynnetään  tehokkaasti,  koska  se  on 
kokonaan  varattu  muokkauskomen¬ 
noille  ja  tekstissä  liikkumiseen. 

Liikettä 

Normaalitilan  komennot  voidaan  ja¬ 
kaa  kolmeen  ryhmään:  liikekomen- 
toihin,  operaattoreihin  ja  tekstinva- 
lintakomentoihin.  Liikekomennoilla 
siirretään  kursoria  tekstin  seassa.  Kur¬ 
soria  voi  liikuttaa  esimerkiksi  yhden 
merkin,  rivin,  sanan,  virkkeen,  sulje- 
parin,  kappaleen  tai  kuvaruudun  ver¬ 
ran. 

Tavallinen  kursorin  liikuttaminen 
sujuu  tuttuun  tapaan  nuolinäppäimil¬ 
lä,  mutta  Vimissä  on  toinenkin,  kenties 
tehokkaampi  vaihtoehto,  joka  sekin  on 
peräisin  kaukaa  menneisyydestä.  Al¬ 
kuperäisen  Vi:n  kehittäjän  päätelait¬ 
teessa  ei  ollut  erillisiä  nuolinäppäimiä 
vaan  kursoria  liikutettiin  näppäimillä 
h,  j,  k  ja  /.  Ratkaisu  voi  tuntua  köm¬ 
pelöltä,  mutta  sen  hyvä  puoli  on,  että 
kättä  ei  tarvitse  siirtää  pois  kirjainnäp¬ 
päinten  luota  edes  kursorin  liikuttami¬ 
seksi.  Ainakin  Vimin  tehokäyttäjille  se 
kelpaa,  sillä  he  pyrkivät  kehittämään 
ergonomian  ja  muokkausnopeuden 
mahdollisimman  pitkälle. 

Liikekomentoihin  voi  kytkeä  luku¬ 


määrän,  jolloin  samaa  komentoa  tois¬ 
tetaan  useita  kertoja.  Esimerkiksi  w 
siirtyy  yhden  sanan  verran  eteenpäin 
mutta  3w  siirtyykin  kolmen  sanan  ver¬ 
ran.  Taulukkoon  1  on  kerätty  tavalli¬ 
simpia  liikekomentoja. 

Operaattoreita 

Operaattoreiden  avulla  muodostetaan 
tekstinmuokkauskomentoja.  Ne  eivät 
toimi  yksinään  vaan  tarvitsevat  avuk¬ 
seen  esimerkiksi  liikekomennon,  jolla 
ilmaistaan  operaattorin  vaikutusalue. 
Esimerkiksi  d  (delete)  on  poisto-ope¬ 
raattori,  ja  kun  se  yhdistetään  liikekö - 
mentoon  $,  saadaan  komento  d$>  joka 
poistaa  tekstiä  rivin  loppuun  saakka. 
Samalla  tavalla  käytetään  muitakin 
operaattoreita,  esimerkiksi  kopiointi- 
operaattoria  y  (yank). 

Poisto-  ja  kopiointikomennot  siirtä¬ 
vät  tekstin  rekisteriin  (vrt.  leikepöytä), 
josta  tekstin  voi  myöhemmin  palaut¬ 
taa.  Rekisterissä  oleva  teksti  liitetään 
komennolla  p  tai  P.  Taulukossa  2  on 
esimerkkejä  poisto-  ja  kopiointiko  - 
mennoista,  ja  taulukossa  3  on  lueteltu 
muita  operaattoreita. 

Valintoja 

Operaattoreita  voi  käyttää  liiketoi¬ 
mintojen  lisäksi  myös  tekstinvalinta- 
komentojen  kanssa.  Tekstinvalinta- 
komennot  eivät  yksinään  tee  mitään, 
mutta  ne  sisältävät  ajatuksen  teksti- 
alueesta  kuten  virkkeestä,  kappaleesta, 
lainauksesta  tai  muusta  rakenteesta. 

Esimerkiksi  monissa  ohjelmointi¬ 
kielessä  ilmaistaan  {}-merkeillä  koo- 
dilohko,  joka  voi  sisältää  useita  ohjel¬ 
mointikielen  lauseita.  Vimissä  tällaisen 
koodilohkon  voi  poistaa  komennolla 
da},  jossa  d  on  poisto-operaattori  ja 
a}  on  koodilohkon  valinta.  Vastaavas¬ 
ti  lainausmerkeillä  rajattu  tekstialue 
poistetaan  komennolla  da".  Tekstikap- 
pale  saadaan  rivitettyä  uudelleen,  kun 
yhdistetään  muotoiluoperaattori  gq  ja 
kappaleenvalinta  ap. 


h 

vasemmalle 

j 

alas 

k 

ylös 

1 

oikealle 

w 

sana  eteenpäin 

b 

sana  taaksepäin 

) 

virke  eteenpäin 

( 

virke  taaksepäin 

} 

kappale  eteenpäin 

{ 

kappale  taaksepäin 

0 

rivin  alkuun 

$ 

rivin  loppuun 

gg 

puskurin  alkuun 

G 

puskurin  loppuun 

5G 

riville  5 

Taulukko  1.  Vimin  normaalitilan 
liikekomentoja. 


Poisto 

Kopiointi 

Vaikutusalue 

dw 

yw 

seuraava  sana 

d2b 

y2b 

kaksi  edellistä  sanaa 

d0 

y0 

rivin  alkuun  saakka 

d$ 

y$ 

rivin  loppuun  saakka 

d) 

y) 

virkkeen  loppuun  saakka 

dG 

yG 

puskurin  loppuun  saakka 

dd 

yy 

nykyinen  rivi 

Taulukko  2.  Esimerkkejä  poisto-  ja  kopiointi- 
komennoista. 


d 

poista 

y 

kopioi 

< 

rivien  siirto  sarkaimen  verran  vasemmalle 

> 

rivien  siirto  sarkaimen  verran  oikealle 

gu 

pienet  kirjaimet 

gu 

isot  kirjaimet 

gq 

muotoilu  (rivitys  uudelleen) 

; 

muokkaus  ulkoisen  ohjelman  avulla 

Taulukko  3.  Vim-editorin  operaattoreita. 

aw 

iw 

sana 

as 

is 

virke 

ap 

ip 

kappale 

a" 

i" 

lainaus 

a} 

i> 

{}-merkeillä  rajattu  alue 

a] 

i] 

[]-merkeillä  rajattu  alue 

at 

it 

HTML-tagien  pari 

Taulukko  4.Tekstinvalintakomentoja:  a-versio 
vaikuttaa  koko  alueeseen  mutta  z-versio  vain 
sisältöön. 


Taulukossa  4  esitellään  muutama 
tekstinvalintakomento.  Jokaisesta  ko¬ 
mennosta  on  olemassa  kaksi  eri  versio¬ 
ta:  taulukon  ensimmäisessä  sarakkees¬ 
sa  oleva  a-alkuinen  versio  vaikuttaa 
koko  tekstialueeseen  mutta  toisen  sa¬ 
rakkeen  /-versio  vain  alueen  sisältöön. 
Esimerkiksi  jos  kursori  on  HTML- 
koodissa  rakenteen  <em>tekstiä</ 
em>  sisällä,  komento  dat  poistaa  sekä 
tagit  että  niiden  sisällön,  mutta  ko¬ 
mento  dit  poistaa  pelkästään  tagien 
välissä  olevan  alueen. 

Tekstin  valitsemiseen  on  olemassa 
myös  visuaalinen  tila  (visual  mode), 
joka  on  sama  asia  kuin  muista  edito¬ 
reista  tuttu  tekstin  maalaaminen  hiiren 
avulla.  Visuaalisia  tiloja  on  kolme  eri¬ 
laista,  ja  ne  käynnistetään  komennoilla 
v,  V  tai  Ctrl+v.  Ensin  mainittu  valitsee 
tekstiä  merkin  tarkkuudella,  toinen 
kokonaisia  rivejä  ja  kolmas  suorakul¬ 
maisen  tekstilohkon.  Kun  tekstialue 
on  valittu  visuaalisen  tilan  avulla,  sii¬ 
hen  voi  kohdistaa  minkä  tahansa  ope¬ 
raattorin. 

Komentorivi 

Normaalitilassa  kaksoispistekomento 


(:)  avaa  ruudun  alareunaan  komento¬ 
rivin,  joka  mahdollistaa  pidempien  ko¬ 
mentojen  kirjoittamisen.  Myös  tämän 
juuret  ovat  kaukana  menneisyydessä, 
sillä  osa  komentorivin  komennoista  on 
peräisin  ikivanhasta  Unixin  riviedito¬ 
rista  Ed. 

Komentoriviä  käytetään  Vimissä 
paljon.  Tekstin  editoijan  arkipäivää 
ovat  tiedoston  tallentaminen  (:w  tie¬ 
dosto,  txt),  lataaminen  ( :e  tiedosto.txt) 
sekä  ohjelmasta  poistuminen  ( :q ). 
Usein  tarvitaan  myös  ;s-komentoa, 
jota  toteuttaa  etsi  ja  korvaa  -toimin¬ 
non.  Komento  on  monille  tuttu  Unixin 
sed-työkalusta. 

:%s/etsi /korvaa/g 

Todellinen  voimatyökalu  on  :g ,  jol¬ 
la  voi  suorittaa  jonkin  muun  komen¬ 
non  kaikille  riveille,  jotka  täsmäävät 
tiettyyn  säännölliseen  lausekkeeseen 
(regular  expression).  Komento  on  kä¬ 
tevä  esimerkiksi  silloin,  kun  halutaan 
poistaa  kaikki  rivit,  joilla  esiintyy  tietty 
teksti.  Alla  on  siitä  esimerkki;  komen¬ 
torivin  lopussa  oleva  d  on  poistoko- 
mento. 

:%g/teksti/d 

Komentoriviä  käytetään  myös  sil¬ 
loin,  kun  halutaan  muuttaa  editorin 
asetuksia.  Erilaisia  asetuksia  on  Vimis¬ 
sä  runsaasti,  ja  niiden  avulla  editorin 
voi  säätää  toimimaan  haluamallaan  ta¬ 
valla.  Asetuksia  muutetaan  yleensä  ko¬ 
mennolla  :set ,  jolle  annetaan  muutet¬ 
tavan  asetuksen  nimi  ja  mahdollisesti 
uusi  arvo.  Esimerkiksi  komento  :set 
textwidth-72  asettaa  rivin  pituuden  72 
merkkiin  ja  komento  :set  Backup  aset- 


filetype  plugin  indent  on 
syntax  enable 

set  nocompatible 
set  ruler 
set  wildmenu 
set  laststatus=2 
Listaus  1 .  Omia  suosikkiasetuksiaan  voi 
kirjoittaa  -/.vimrc-tiedostoon. 

taa  varmuuskopioinnin  päälle,  min¬ 
kä  seurauksena  tekstitiedoston  vanha 
versio  säilytetään  tallennuksen  yhtey¬ 
dessä. 

Tyypillisesti  Vimin  käyttäjä  tallentaa 
suosikkiasetuksensa  ~/.vimrc-tiedos- 
toon,  joka  ladataan  automaattisesti 
ohjelman  käynnistyessä.  Hakemiston 
nimi  -/  viittaa  käyttäjän  kotihakemis¬ 
toon  Unixissa  ja  sen  kaltaisissa  käyt¬ 
töjärjestelmissä.  Asetustiedosto  voi 
sisältää  mitä  tahansa  Vimin  komento¬ 
rivin  komentoja  tai  ohjelmointikielen 
lauseita.  Listauksessa  1  on  esimerkki 
~/.vimrc-tiedostosta,  joka  kytkee  pääl¬ 
le  eräitä  hyödyllisiä  ominaisuuksia. 

Muita  komentorivin  käyttökohteita 
ovat  esimerkiksi  tekstipuskurien  käsit¬ 
tely  ja  Vimiin  sisältyvän  ohjelmointi¬ 
kielen  lauseiden  suorittaminen.  Kai¬ 
ken  kaikkiaan  komentorivi  on  paikka, 
josta  voi  vaikuttaa  ohjelman  toimin¬ 
taan  kaikkein  eniten. 

Vim  script 

Vakavasti  otettavissa  tehotyökaluissa 
pitää  tietysti  olla  oma  ohjelmointikieli 
-  niin  on  Vimissäkin.  Vimin  ohjel¬ 
mointikieli  on  nimeltään  Vim  script, 


File  Edit  Jools  Syntax  Buffers  Window  Help 

s  u  Q  u  cö  %  as  a  -  n  s  > 


Lorem  ipsum  dolor  sit  amet 

^  _ _  2w  ^  . . . .  ^ _ Ctrl+v 

Lorem  Qpsum  dolor  sit  amet,  consectetuer  adipiscing  @lit.  P&8 

interdum  sem.  Quisque  ligula  eros  ullamcorper  quis,  lacini^BmB 
facilisis  §ed  sapien.  Nauris  varius  diam  vitae  arcu.  §ed 
auctor  vitaäVconsectetTier^et-vene?^ti^-öao±_v€llTr^Sed  augue  orci, 
lacinia  e<sabänw?fcdunt  et  eleifend  necd*lacus.  Donec  (JLTRICIES  NISL  ut 
felis,  suspendisse  potenti.  Lor^m  ut  hen@IY£yit  mollis, 

ipsum  erät  vehicula  risus,  eu  suscipit  sem  libero  nÄs^aäts.ol%ri^^M!(ifl^rat 
volutpat.  "Sed  congue  @ugue  vitae  neque . "  Nulla  consectetuer  porttitor 
pede.  Fusce^purus  morpji  tortor  magna  rcondimentum  veljj,  placerat  id 
blandit  Sit  $mä$u$fMTrfePien  sisältö  pois)  “^^vastakkaisen 

Mauris  sed  iibero.  Suspendisse  facilisis  nulla  inlkfacinia  laoreet,  lorem 
velit  accumsafifc  velit  vei  mattis  Qibero  nisl  et  sem.  Proin  interdum 
maecep^^^a^jg^j^agittis  in rirTtendum  no.^  Aobgrtis  ^rttäeHnätsa. 
Quisque  purus  lectus,  posuere  eget  imperd^^^al^gM^rcu. 
Vestibulum  elit  pede  dictum  eu,  viverra  non  tincidunt  eu  ligula. 

lorem_ipsum.txt  4,7  Top 

"lorem_ipsum.txt"  36L,  1995C  written _ 


Liike- ja  muokkauskomentoja. 

ja  se  muistuttaa  hieman  Pythonia  ja 
Bourne  Shell  (sh)  -komentotulkin 
kieltä. 

Ohjelmointikielen  avulla  tekstiedi¬ 
toria  voi  ”skriptata”  eli  niputtaa  useita 
komentoja  tai  kokonaisuuksia  yhden 
komennon  taakse.  Vimissä  on  tähän 
tarkoitukseen  myös  näppäilymakrojen 
tallennus  ja  toisto,  mutta  ohjelmoin¬ 
tikieli  mahdollistaa  monimutkaisem¬ 
man  toimintalogiikan. 

Listauksessa  2  on  pieni  esimerkki¬ 
ohjelma,  joka  luo  Vimiin  uuden  :Shell- 
komennon.  Komennolle  annetut  argu¬ 
mentit  suoritetaan  käyttöjärjestelmän 
komentotulkissa  (esim.  Bash)  ja  tulos¬ 
te  näytetään  uudessa  Vimin  ikkunassa 
ja  puskurissa. 

Ohjelman  rivillä  1  määritellään 
funktio  nimeltä  s  he  11  komento.  Ri¬ 
veillä  2-3  luodaan  uusi  ikkuna  ja 
puskuri  sekä  määritellään  puskurille 
muutama  asetus,  jotka  tekevät  siitä  vä¬ 
liaikaisen.  Varsinainen  komentotulkin 
komento  suoritetaan  rivillä  4.  Siinä 
hyödynnetään  Vimin  read-komentoa, 
joka  ajaa  ulkoisen  ohjelman  ja  kirjoit¬ 
taa  tulosteen  Vimin  puskuriin.  Funk¬ 
tion  lopuksi  (rivi  5)  siirretään  kursori 
takaisin  puskurin  ensimmäiselle  rivil¬ 
le.  Rivillä  8  luodaan  vielä  Vimin  ko¬ 
mentorivillä  toimiva  komento  :Shell , 
joka  hyväksyy  yhden  tai  useampia  ar¬ 
gumentteja  ja  joka  kutsuu  edellä  mää¬ 
riteltyä  funktiota. 

Omat  Vim  script  -ohjelmat  voi  tal¬ 
lentaa  ~/.vimrc-tiedostoon,  tai  ne  voi 
sijoittaa  myös  ~/.vim/plugin-hakemis- 
toon,  josta  ne  ladataan  automaattisesti 
Vimin  käynnistyessä. 

Vim  script  ei  ole  yhtä  monipuoli¬ 
nen  kuin  muut  nykyajan  skriptikie- 
let,  mutta  se  kytkeytyy  saumattomasti 
Vim-editoriin:  kaikki  Vimin  komen¬ 
torivin  komennot  ovat  samalla  Vim 
script  -kielen  lauseita.  Jos  Vim  scriptin 
ominaisuudet  loppuvat  kesken  ja  kai- 
paa  ilmaisuvoimaisempaa  kieltä,  Vi¬ 
iniä  voi  ohjelmoida  myös  esimerkiksi 
Perl-,  Python-,  Ruby-,  Lua-  tai  Tel¬ 
kkien  avulla. 

Tekstipäätteessä  ja 
työpöydällä 

Alkuperäistä  Vi:tä  käytettiin  teks- 
tipääteyhteyden  kautta,  ja  se  olikin 
ainoa  vaihtoehto.  Myös  nykyaikana 
on  paljon  tilanteita,  joissa  graafista 
käyttöliittymää  ei  voi  käyttää.  Esimer¬ 
kiksi  tietokonejärjestelmien  ylläpitä- 


1  funetion!  s : shellkomento(komentorivi) 

2  botright  new 

3  setlocal  buftype=nofile  bufhidden=wipe  nobuflisted  noswapfile  nowrap 

4  execute  'silent  $read  !’  .  a: komentorivi 

5  1 

6  endfunetion 

7 

8  command!  -nargs=+  -complete=f ile  Shell  call  s: shellkomento(<q-args>) 

Listaus  2.  Oma  Vim-komento  :Shell,  joka  ajaa  komentotulkissa  ohjelman  ja  näyttää  tulosteen 
editorin  puskurissa. 


t/README.md  index.txt  1 

(defun  find-records  (tag-names) 

decimals/ 

det  ((record-ids  doop  :for  tag  :in  tag-names 

enchant/ 

:coYlect 

eval-bot/ 

Hquery-nconc  "SELECT  j.record  id  - 

general-accumulator/ 

FROM  record  tag  AS  j  - 

iterator/ 

LEFT  JOIN  tags  AS  t  ON  j.tag  id  =  t.id  - 

koas/ 

VHERE  t.name  LIKE  ~A" 

patheonv/ 

(sql-like-esc  tag  t  t) ) 

posix-getopt/ 

:into  coYlection 

sbcl-script/ 

: f inally 

tagdb/ 

(return  (delete-duplicates 

COPYING 

(reduce  #'nintersection  coYlection))))) 

make-image.lisp 

(tags  nil) 

Makefile 

(records-error-msg  "No  records  found.")) 

README.rnd 

tagdb. asd 

(unless  record-ids 

tagdb.lisp 

(throw-error  records-error-msg)) 

►  voikko/  ->  /home/dtw/Docu> 

doop  :for  record-id  :in  record-ids 

:for  record-tag-names  :=  (query-nconc  "SB_ECT  t.name  - 

FROM  record  tag  AS  j  - 

LEFT  JOIN  tags  AS  t  ON  j.tag  id  =  t.id  ~ 

VHERE  j.record  id  =  ~A"  record-id) 

:coYlect  (cons  record-id  (sort  record-tag-names  #'string-lessp) ) 

:into  coYlection 

: f  inally  (unless  (setf  tags  coYlection) 

(throw-error  records-error-msg) ) ) 

(def system  :tagdb 

rdescription  "Tag-based  command-line  database  tool" 

:author  "Teemu  Likonen  <tlikonen@iki.fi>" 

dicence  "The  GNU  General  Public  License  version  3" 

:depends-on  (rsqlite  :split-sequence  :local-time  :unix-options) 

:components  ((:file  “tagdb"))) 

#-sbcl  (error  "Vorks  only  with  the  SBCL  implementation. ") 

(require  :sb-posix) 

Itagdb/tagdb.asd  [RO]  1,1  AU 

<uments/Tietokoneet/Lisp/prg| 

Vim  7.4  tekstipäätteessä  (Xterm)... 


tagdb.lisp  (~/Documents/Tietokoneet/Lisp/prg/tagdb)  -  GVIM 


File  Edit  ]öols  Syntax  Buffers  Window  Help 

u  u  q  ^  ^  cd  *  *  <*  e*  a  o  n  m  > 

|  3  «tagdb.lisp  1  t/README.md  index.txt 

E»  3 

(defun  fn 

(let  ((record-ids  (loop  :for  tag  :in  tag-names 

: collect 

Hquery-nconc  "SELECT  j.record  id  ~ 

general-accumulator/  B 

FROM  record  tag  AS  j  ~ 

LEFT  JOIN  tags  AS  t  ON  j.tag  id  =  t.id  - 

VHERE  t.name  LIKE  ~A" 

>  patheonv/  ■ 

(sql-like-esc  tag  t  t) ) 

posix-getopt/  l] 

:into  collection 

: f inally 

< 

(return  (delete-duplicates 

COPYING 

(reduce  #' nintersection  collection))))) 

make- image . lisp 

(tags  nil) 

Makefile 

(records-error-msg  "No  records  found.")) 

README . md 

tagdb. asd 

(unless  record-ids 

tagdb . lisp 

(throw- error  records-error-msg)) 

voikko/  ->  /home/dtw/Docu 

(loop  :for  record-id  :in  record-ids 

:for  record-tag-names  :=  (query-nconc  "SELECT  t.name  ~ 

FROM  record  tag  AS  j  ~ 

LEFT  JOIN  tags  AS  t  ON  j.tag  id  =  t.id  ~ 

WHERE  j.record  id  =  ~A“  record-id) 

:collect  (cons  record-id  (sort  record-tag-names  #' string-lessp) ) 

rinto  collection 

:finally  (unless  (setf  tags  collection) 

(throw-error  records-error-msg) ) ) 

(loop  :for  (id  .  names)  :in  tags 

def system  : tagdb 

rdescription  "Tag-based  command-line  database  tool" 

:author  "Teemu  Likonen  <tlikonen@iki .fi>" 

:licence  "The  GNU  General  Public  License  version  3" 

:depends-on  (:sqlite  :split-sequence  :local-time  :unix-options) 

:components  ( ( : file  "tagdb"))) 

#-sbcl  (error  "Vorks  only  with  the  SBCL  implementation.") 

(require  :sb-posix) 

-  Itaqdb/taqdb .  asd  1, 1 

<uments/Tietokoneet/Lisp/prq| 

...ja  graafisena. 

jät  työskentelevät  usein  etäyhteyden 
(ssh)  varassa  ja  hallitsevat  esimerkiksi 
yrityksen  palvelinohjelmistoa.  Silloin 
tekstipäätteessä  toimiva  editori  on  ah¬ 
kerassa  käytössä. 

Nykyajan  Vimissä  on  graafinen 
käyttöliittymä,  jossa  on  hiiren  avulla 
käytettäviä  valikoita,  työkalupainik- 
keita  sekä  muita  graafisista  ohjelmista 
tuttuja  toimintoja.  Vim  on  kuiten- 


Vi  muualla 

Vi-editorin  kahteen  toimintatilaan  ja 
yksinkertaisiin  näppäinkomentoihin 
perustuva  tekstinmuokkaus  on  osoit¬ 
tautunut  niin  suosituksi  ja  tehokkaaksi, 
että  sama  idea  on  kopioitu  toisiinkin 
ohjelmiin. 

Esimerkiksi  GNU/Linux-järjestelmien 
komentotulkit  (mm.  Bash)  ja  monet 
muutkin  ohjelmat  sisältävät  komen¬ 
torivin  tai  tekstinsyöttökenttiä,  jotka 
toteutetaan  GNU  Readline  -nimisen 
ohjelmakirjaston  avulla.  Sen  saa  Vi- 
tilaan,  kun  lisää  tiedostoon  -/.inputrc 
seuraavan  rivin: 
set  editing-mode  vi 

Oletuksena  on  päällä  lisäystila, 
josta  pääsee  normaalitilaan  tutulla 
Esc-näppäimellä.  Edellä  mainitun  ase¬ 
tustiedoston  avulla  voi  vaikuttaa  pal¬ 
jon  muuhunkin,  esimerkiksi  näppäin¬ 
komentoihin.  Ohjeita  GNU  Readlinen 
toimintoihin  saa  kirjoittamalla  komen¬ 
totulkissa  "man  readline". 

Vim  tai  Vimin  komennot  saa  mo¬ 
niin  editoreihin  ja  ohjelmien  kehitys¬ 
ympäristöihin.  Vi-näppäimiä  tukevia 
ohjelmistoja  ovat  esimerkiksi  Eclipse, 
Intellij,  Sublime  Text  ja  GNU  Emacs.  Vi- 
näppäimillä  ja  -komennoilla  voi  ohjata 
myös  Firefox-nettiselainta,  kun  asentaa 
siihen  Vimperator-  tai  Pentadactyl- 
lisäosan.  Vastaava  Chrome-selaimen 
lisäosa  on  nimeltään  Vimium. 


kin  suunniteltu  sellaiseksi,  että  kaikki 
editorin  toiminnot  ovat  käytettävissä 
tekstipäätteessä  ja  pelkän  näppäimis¬ 
tön  avulla.  Tehokäyttäjä  yleensä  suosii¬ 
kin  näppäinkomentoja,  koska  niiden 
käyttö  on  nopeampaa. 

Miksi  Vim? 

Maailma  on  täynnä  tekstieditoreja; 
miksi  pitäisi  käyttää  vanhanaikaista 
Vimiä?  Ehkä  siksi,  että  se  on  todennä¬ 
köisesti  paljon  tehokkaampi  kuin  mi¬ 
kään  aiemmin  käyttämäsi.  Teho  edito¬ 
rin  opettelu  kannattaa,  jos  työskentelee 
paljon  tekstitiedostojen  parissa.  Lisäk¬ 
si  Vi  tai  Vim  on  valmiiksi  asennettuna 
kaikkiin  Unix- tyyppisiin  käyttöjärjes¬ 
telmiin,  joten  sen  hallintaa  voi  pitää 
Unix-maailman  kansalaistaitona. 

Vaikka  Vimin  varsinainen  tarkoi¬ 
tus  on  olla  vain  tehokas  tekstieditori, 
siihen  sisältyvä  ohjelmointikieli  tekee 
mahdolliseksi  kaikenlaisten  lisäomi¬ 
naisuuksien  toteuttamisen.  Eri  tiedos¬ 
totyypeille,  esimerkiksi  lähdekoodi- 
tiedostoille,  on  tarjolla  vähintäänkin 
tekstin  värjääminen  syntaksin  mukai¬ 
sesti.  Vakiovarusteisiin  kuuluu  myös 
ohjelmakoodin  rivien  oikeanlainen 
sisentäminen,  mutta  muitakin  ohjel¬ 
mointia  helpottavia  toimintoja  on  saa¬ 
tavilla. 

Jotkut  viettävät  Vimin  ja  tekstitie¬ 
dostojen  parissa  niin  paljon  aikaa,  että 
mielellään  laajentavat  editoria  perin¬ 
teisen  käyttöalueen  ulkopuolelle.  On 
olemassa  esimerkiksi  lisäosa  tiedosto¬ 
jen  käsittelyyn,  versionhallintaohjel- 
mien  kuten  Gitin  käyttöön  sekä  muis¬ 
tiinpanojen  hallintaan.  Pakollinen 
Tetriskin  on  tietysti  saatavilla. 

Vim  ei  ehkä  ole  aloittelijan  eikä  sa¬ 
tunnaisen  peruskäyttäjän  editori,  mut¬ 
ta  se  on  saavuttanut  suuren  suosion 
tietokonehar  rastaj  ien  keskuudessa. 
Sen  ympärille  on  muodostunut  käyt¬ 
täjäyhteisö,  joka  tapaa  irc-kanavilla  ja 
sähköpostilistoilla.  Käyttäjät  auttavat 
toisiaan  editointipulmissa,  ja  osa  heis¬ 
tä  osallistuu  editorin  tai  sen  lisäosien 
kehittämiseen. 

Editorin  monipuolinen  komento - 
valikoima  on  innostanut  harrasta¬ 
jia  myös  leikittelemään.  Esimerkiksi 
netissä  Vimgolf.com -sivus  tolia  kil¬ 
paillaan,  kuka  suoriutuu  annetuista 
muokkaustehtävistä  pienimmällä  näp¬ 
päinpainallusten  määrällä.  Lyhyiden  ja 
eleganttien  ratkaisujen  keksiminen  on 
mukava  älyllinen  haaste. 


V]  neovim 

-  seuraava  sukupolvi? 

Osa  Vim-editorin  aktiivikäyttäjistä  halu¬ 
aa  kehittää  editoria  hieman  eri  suuntaan 
kuin  Vimin  pääkehittäjä  Bram  Moole- 
naar,  joka  puolestaan  suhtautuu  edito¬ 
rin  ominaisuuksiin  ja  muutoksiin  melko 
konservatiivisesti.  Erilaiset  tavoitteet 
johtivat  siihen,  että  Thiago  de  Arruda  pe¬ 
rusti  Neovim-projektin,  joka  pyrkii  luo¬ 
maan  editorista  uudistetun,  seuraavan 
sukupolven  version. 

Neovim-editori  on  ulkoisesti  pitkälti 
samanlainen,  mutta  uudistuksia  on  lu¬ 
vassa  ohjelman  sisäiseen  toimintaan. 
Yksi  suurimmista  tavoitteista  on,  että 
editori  tukee  paremmin  rinnakkaisajoa. 
Esimerkiksi  editorin  lisäosat  toimivat 
omina  prosesseinaan,  jotka  kommuni¬ 
koivat  Neovim-prosessin  kanssa.  Erilliset 
prosessit  ja  rinnakkainen  toiminta  anta¬ 
vat  lisäosille  enemmän  vapautta  ja  mah¬ 
dollistavat  monipuolisempien  toimin¬ 
tojen  tekemisen.  Lisäosat  voi  kirjoittaa 
millä  ohjelmointikielellä  tahansa. 

Tarkoituksena  on  myös  erottaa  edi¬ 
torin  ydintoiminnot  ja  käyttöliittymä 
paremmin  toisistaan.  Tässäkin  on  kyse 
sisäisestä  muutoksesta,  jossa  käyttöliit¬ 
tymä  toimii  melko  itsenäisesti  ja  hyö¬ 
dyntää  editorin  ytimen  palveluita.  Ra¬ 
kenteen  etuna  on  se,  että  on  helpompaa 
luoda  Neovimille  erilaisia  käyttöliittymiä 
ja  kytkeä  editori  osaksi  muita  ohjelmia. 

Projekti  on  vasta  puolentoista  vuoden 
ikäinen,  eikä  editorista  ole  vielä  viral¬ 
lista  julkaisua  olemassa.  Lähdekoodi  ja 
valmiita  asennuspaketteja  on  kuitenkin 
saatavilla,  ja  jotkut  ovat  jo  siirtyneet 
käyttämään  sitä.  Lisätietoja  saa  ohjel¬ 
man  kotisivulta:  http://neovim.io/. 

Aloittelijan  ei  ehkä  kannata  lähteä 
golf-turnaukseen,  vaan  ensimmäiset 
Vim-askeleet  voisi  ottaa  vaikkapa  edi¬ 
torin  oman  opetusohjelman  seurassa. 
Mukana  tuleva  vimtutor-ohjelma 
tuutoroi  aloittelijan  mukaan  tehoedi- 
torin  maailmaan.  Alussa  kannattaa 
hyödyntää  ahkerasti  :help- komentoa  ja 
sen  takana  olevia  erinomaisia  ohjeita. 
Siitä  se  lähtee.  :wq  & 

Vi-editorien  historia 


Ed,  Em,  En,  Ex,  Vi 

Vi-editorin  taustalla  piilee  vanha  Unixin  rivieditori  nimeltä  Ed. 
Nimensä  mukaisesti  rivieditorit  käsittelevät  tekstitiedostoja  riveittäin. 
Ohjelman  komennoilla  käyttäjä  saattoi  tulostaa  näkyviin  osan 
tekstitiedostosta,  poistaa  rivejä  tai  kirjoittaa  uusia  rivejä  entisten 
lisäksi  tai  tilalle.  Rivieditorit  olivat  kovassa  käytössä  etenkin  silloin, 
kun  tietokoneen  "näyttönä"  oli  pelkkä  tulostin  tai  kun  pääteyhteys 
mahdollisti  vain  rivien  tulostamisen  edellisten  perään. 

Vähitellen  päätteet  kehittyivät  ja  alkoivat  osata  ohjauskoodeja, 
joiden  avulla  voitiin  hallita  koko  kuvaruudun  sisältöä.  Muutoksen 
myötä  tuli  mahdolliseksi  entistä  visuaalisempien  käyttöliittymien 
toteuttaminen. 

Herra  nimeltä  Bill  Joy  aloitti  opiskelun  Kalifornian  yliopistossa 
Berkeleyssä  vuonna  1975.  Sittemmin  hän  työskenteli  laitoksella 
Chuck  Haleyn  kanssa  eräässä  ohjelmointiprojektissa,  jossa  he  käytti¬ 
vät  Ed-editoria.  Alkeellinen  ja  hankala  tekstieditori  aiheutti  harmaita 
hiuksia,  mutta  lievää  helpotusta  toi  Em-editori  ("Editor  for  Mortals"), 
jonka  oli  kehittänyt  George  Coulouris  Lontoon  Queen  Mary  Colleges- 
ta.  Em  ei  ollut  kokoruutueditori,  mutta  se  hyödynsi  joitakin  päätteen 
ohjauskoodejapa  kursoria  pystyi  sentään  liikuttamaan  edestakaisin 
yksittäisellä  rivillä. 

Bill  Joy  paranteli  Ed-editoria  ja  lisäsi  siihen  Em-editorin  omi¬ 
naisuuksia.  Hän  kutsui  tekelettään  ensin  nimellä  En,  myöhemmin 
nimellä  Ex.  Uudessa  editorissa  oli  visuaalinen  toimintatila,  eli  siitä  oli 
kehittynyt  oikea  kokoruutueditori.  Editorin  nimeksi  vakiintui  sittem¬ 
min  Vi,  koska  yliopiston  omassa  Unixissa  (BSD)  oli  vi-komento,  joka 
käynnisti  Ex-editorin  suoraan  kokoruututilassa. 

Vi-editorin  luoja  Bill  Joy  ei  itse  jatkanut  editorin  kehitystä  kovin 
pitkään.  Sen  sijaan  kaupallisten  Unixien  kehittäjät  ottivat  editorin 
omakseen  80-luvun  alussa  ja  parantelivat  sitä.  Vi:stä  tuli  erottamaton 
osa  Unixia. 

Kloonien  hyökkäys 

Vi-editorin  jakelulisenssi  ei  sallinut  ohjelman  eikä  sen  lähdekoo¬ 
din  vapaata  levittämistä,  joten  Vi:tä  ei  ollut  heti  saatavilla  muihin 
kuin  kaupallisiin  Unixeihin.  Editorin  maine  oli  kuitenkin  kiirinyt  jo 


ADM-3A-pääte,  Bill  Joyn  käyttämä  Vi-editorin  kehitys- ja  käyttöympä¬ 
ristö  vuonna  1976.  Kuva:  Chris  Jacobs  (VVikimedia  Commons). 


kauemmas,  ja  editori  herätti  kiinnostusta  ja  kateutta  Unix-maailman 
ulkopuolella. 

1980-luvun  lopulla  alkoi  erilaisten  Vi-kloonien  vyöry.  Tim  Thompson 
julkaisi  oman  Stevie-nimisen  klooninsa  Atari  ST  -tietokoneelle  vuonna 
1987.  Parin  vuoden  päästä  Steve  Kirkendall  julkaisi  Elvis-nimisen 
kloonin,  joka  oli  aluksi  tarkoitettu  Minix-käyttöjärjestelmälle  mutta 
levisi  sitten  muihinkin  Unix-tyyppisiin  järjestelmiin. 

Kloonit  eivät  olleet  täysin  samanlaisia  kuin  Unixin  Vi-editorit:  niistä 
saattoi  puuttua  ominaisuuksia,  tai  niihin  oli  lisätty  jotakin  uutta. 
BSD-Unixin  parissa  työskentelevä  Keith  Bostic  kuitenkin  halusi  täysin 
samanlaisen,  vapaalla  jakelulisenssillä  varustetun  kloonin,  jossa  myös 
alkuperäisen  editorin  bugit  on  säilytetty.  Bosticin  ohjelmoima  Nvi- 
niminen  klooni  julkaistiin  4.4BSD-Litell:n  mukana  vuonna  1994.  Nvi 
on  hyvin  merkittävä  vapaalla  lisenssillä  julkaistu  Vi-klooni,  ja  se  on 
edelleen  saatavilla  nykyajan  Linuxeihin  ja  Unixeihin  -  joissakin  se  on 
jopa  oletus-Vi-editorina. 

Vi  Improved 

Kloonituotantoon  lähti  mukaan  myös  Bram  Moolenaar,  joka  käytti 
Amiga-tietokonetta  ja  halusi  sillekin  kunnollisen  Vi-editorin.  Joitakin 
klooneja  oli  Amigalle  jo  olemassa,  mutta  Moolenaar  ei  ollut  niihin 
tyytyväinen.  Hän  lähti  liikkeelle  Stevie-editorin  lähdekoodista  ja  ryhtyi 
parantelemaan  sitä.  Editorin  koodi  muuttui  niin  paljon,  että  hän 
päätyi  antamaan  sille  uuden  nimen:  Vim.  Se  julkaistiin  ensimmäisen 
kerran  Amigan  Fish-levykekokoelmassa  vuonna  1991. 

Bram  Moolenaarin  Vim  eli  Vi  Improved  herätti  heti  kiinnostusta,  ja 
muut  ohjelmoijat  alkoivat  lähettää  tekijälle  parannusehdotuksia  ja 
koodinpätkiä.  Vimin  suosio  kasvoi,  ja  se  siirrettiin  useille  käyttöjärjes¬ 
telmille. 

Vuosien  aikana  Vim  on  saavuttanut  aseman  tärkeimpänä  ja  kehit¬ 
tyneimpänä  Vi-editorina.  Unix-tyyppisten  käyttöjärjestelmien  perus¬ 
kalustoon  ja  POSIX-standardiin  kuuluu  Vi-editori,  mutta  käytännössä 
sen  tilalla  on  useissa  järjestelmissä  Vim. 

Vimin  kehitystä  johtaa  edelleen  sama  mies,  Bram  Moolenaar, 
mutta  kehitykseen  ovat  osallistuneet  vuosien  aikana  monet  muutkin. 
Oheiseen  taulukkoon  on  koottu  tärkeimpiä  kehitysvaiheita. 


Versio 

Julkaisu 

Ominaisuuksia 

1.14 

2.11.1991 

Ensimmäinen  julkaisu  (Amiga,  Fish-levyke  #591). 

1.22 

1992 

Siirretty  Unixille. 

3.0 

12.8.1994 

Tuki  useille  tekstipuskureille  ja  ikkunoille. 

4.0 

29.5.1996 

Graafinen  käyttöliittymä. 

5.0 

19.2.1998 

Tekstin  värit  syntaksin  perusteella. 

6.0 

26.9.2001 

Tekstialueiden  piilottaminen,  ohjelmoitavat  lisäosat. 

7.0 

8.5.2006 

Oikoluku,  välilehdet,  älykäs  kirjoituksen  täydennys,  undo-haarat. 

7.4 

10.8.2013 

Uusin  versio. 

Vim-editorin  kehitysvaiheita. 

Maasta  Kuuhun  -  ja  ehkä  takaisin 

Ensimmäinen  kuulento  laukaistiin  Cape  Canaveralista  16.7.1969.  Eagle  laskeutui  Kuun  pin¬ 
nalle  24.7.  Seurasi  pieni  askel  ihmiselle,  suuri  ihmiskunnalle.  Ikiaikainen  unelma  oli  saavutet¬ 
tu.  Se  on  inspiroinut  myös  pelintekijöitä.  Ei  tosin  monta. 

Teksti:  Jukka  O.  Kauppinen 

Kuvat:  Jukka  O.  Kauppinen,  VVikimedia  Connnnons 


Kuu,  tuo  läheinen  ystä¬ 
vämme.  Niin  lähellä, 
niin  kaukana,  niin  vai¬ 
keasti  saavutettavissa. 
Tarvittiin  kylmä  sota, 
yksi  tuhottoman  rikas  demokratian 
asevarasto  ja  niin  komea  presidentti, 
että  hän  pystyi  pokkana  päättämään, 
että  nyt  viedään  muutama  ukko  kä¬ 


velylle  elottomalle  kivelle.  Avaruuskil- 
pailussa  tähän  saakka  turpiinsa  otta¬ 
nut  Yhdysvallat  tarttui  haasteeseen,  ja 
Apollo  1 1  laskeutui  Kuuhun. 

Avaruuskilpajuoksu  on  kuitenkin 
inspiroinut  yllättävän  harvoja  pelejä. 
Ihme  ja  kumma,  sillä  aihehan  on  mitä 
lumoavin.  Lauotaan  avaruuteen  tyyp¬ 
pejä  ja  toivotaan,  että  lennä  Juri  Gaga¬ 


rin,  tule  elävänä  takaisin. 

Onneksi  jotkut  ovat  sentään  vähän 
yrittäneet.  Tai  joku.  Se  ensimmäinen 
tyyppi  Kuussahan  oli  Neil  Armstrong 
ja  Kuuta  kiertävään  komentomoduu- 
liin  jäi  isännäksi  Michael  Collins.  Ja 
sitten  se  yksi  hemmo,  se  toinen  mies 
Kuussa.  Buzz  Aldrin.  Buzzilla  on  bis- 
nesvaistoa,  ja  hän  on  lainannut  nimen¬ 
sä  kahteen  aivan  erityisen  hienoon 
peliin,  jotka  molemmat  kuvaavat  Yh¬ 
dysvaltain  ja  Neuvostoliiton  avaruus- 
kilpajuoksua  1950-luvulta  eteenpäin. 
Ne  pelit  ovat  Buzz  Aldrins  Race  Into 
Space  ja  Buzz  Aldrins  Space  Program 
Manager:  Race  to  the  Moon. 

FMV-aikakauden  kaunis  helmi 

Buzz  Aldrins  Race  Into  Space  (1993, 
Interplay)  on  todellinen  historiallinen 
helmi.  Se  syntyi  tähdenlennoksi  jää¬ 
neen  Strategic  Visions  -studion  käsissä 
aikana,  jolloin  PC-pelit  olivat  suun¬ 
nattoman  murroksen  ääressä.  Vanhat 
16-bittiset  pelikoneet  olivat  väistymäs¬ 
sä  PC-juggernautin  tieltä,  ja  CD-ROM 


Ensimmäiset  kosmonautit  palasivat  maan  pinnalle  heittoistuimen  avulla. 

BuzzAIdriiVs  Race  Into  Space,  1993. 


teki  tuloaan.  Vaikka  CD-versio  oli 
pelattavuudeltaan  identtinen  korppu- 
painokseen  nähden,  oli  hopeakiekko- 
pelissä  puhutut  ääni-  ja  radioviestinnät 
sekä  tuhottomasti  ihan  aitoa  ja  alkupe¬ 
räistä  NASAn  videokuvaa.  Tämä  teki 
jälkimmäisestä  hienon  elämyksen  niil¬ 
le,  jotka  nauttivat  avaruusmatkailun 
syvistä  saloista  täydellä  sydämellään. 

Pelinä  Buzzin  Race  oli  teos,  joka 
lämmitti  suunnattomasti  meikäläisen 
scifistisydäntä.  Se  toi  kilpajuoksun 
Kuuhun  peliruuduille  strategiapelik¬ 
si,  jossa  saattoi  valita  ohjattavakseen 
joko  Yhdysvaltain  tai  Neuvostoliiton 
avaruusohjelman.  Tästä  eteenpäin 
edettiin  askel  askeleelta  ja  kuukausi 
kuukaudelta  kohti  korkeuksia,  kun 
pelaajan  komentamat  tiedemiehet  ke¬ 
hittivät  avaruustekniikkaa,  raketteja  ja 
aluksia,  laukoen  alkuun  miehittämät¬ 
tömiä  satelliitteja  ja  koealuksia,  sitten 
ladaten  kapselit  koekaniineillaan.  Et¬ 
hän  räjähdä  (uudestaan)? 

Buzzin  molemmista  peleistä  voidaan 
itse  asiassa  puhua  samassa  yhteydessä, 
sillä  sekä  Buzz  Aldrins  Race  Into  Space 
että  Buzz  Aldrins  Space  Program 
Manager:  Race  to  the  Moon  (2014, 
Matrix  Games)  pohjautuvat  samaan 
vuonna  1989  julkaistuun  Liftoff-lauta- 
peliin.  Molemmissa  on  sama  perusme- 
kaniikka,  eroja  on  vain  toteutuksessa  ja 
viimeistelyssä. 

Interplay  oli  näet  aikansa  isoja  peli- 
taloja,  jonka  teokset  olivat  AA  A- tasoi¬ 
sesti  hiottuja,  ison  budjetin  laatupele- 
jä.  Matrix  Gamesin  avaruusstrategiaa 
sen  sijaan  on  pakko  pitää  nykyajan 
melkein -indienä.  Tämä  näkyy  muun 
muassa  siinä,  että  visuaaliset  raamit 
ja  viimeistely  ovat  vaatimattomampia, 


201 4  julkaistu  Buzz  AldrirVs  Space  Program  Manager:  Race  to  the  Moon  on  vasta  alkua.  Sarjan 
seuraavassa  pelissä  katseet  ovat  jo  Marsissa. 


vaikka  uudempi  peli  on  myös  monel¬ 
la  tapaa  miellyttävämpi  ja  helpompi 
pelata  sekä  paikoittain  tyylikkäämpi. 
Matrixin  versiosta  on  myös  nipistetty 
pois  osa  lautapelin  sisällöstä,  joka  In- 
terplayn  pelistä  löytyi. 

Sitä  ei  voi  silti  kiistää,  etteivätkö 
ne  kumpikin  tulkitse  aihetta  upeasti. 


Kohti  Kuuta,  (melkein)  hinnalla  millä 
hyvänsä.  Palkataan  tiedemiehiä  kehit¬ 
tämään  tekniikkaa,  raketti- inssejä  alati 
isompien  rakettien  pariin  ja  lisää  inssi- 
nautteja  satelliittien,  avaruuspukujen, 
miehitettyjen  ja  miehittämättömien 
avaruusalusten  pariin.  Raivaustrak¬ 
torit  laajentavat  laukaisualustoja  yhä 


Race  Into  Space  oli  ja  on  erinomainen  simulaatio  suurvaltojen  kilpajuoksusta  avaruuteen. 

suurempia  taivaskeihäitä  varten  ja  sekä 
astronautit  että  tiedemiehet  istuvat  vä¬ 
lillä  koulunpenkillä  opettelemassa  uu¬ 
sia  taitoja. 

Vaihtoehtohistoriaa 

Jos  pelkkä  avaruuden  tavoittelun  lumo 
ei  kiinnosta,  pelit  tarjoavat  myös  useita 
vaihtoehtoisia  tutkimussuuntia.  Sekä 
Neuvostoliitolla  että  Yhdysvalloilla 
oli  piirustuspöydällä  useita  vaihtoeh¬ 
toja  miehitettyjä  avaruus-  ja  kuulen¬ 
toja  varten,  joista  molemmat  valitsivat 
yhden  pääohjelmaansa  varten.  Mutta 
mikään  ei  estä  pelaajaa  valitsemasta 
toisin.  Mitä  jos  -avaruusfantasia  onkin 
ihastuttavan  vahvaa. 

Tämä  tee  oma  avaruusohjelmasi 
-valinnanvapaus  tuo  historiallisesti 
erittäin  tarkkaan  avaruusohjelma- 
simulaatioon  upeaa  hiekkalaatikon 
henkeä,  vaikka  loppumetreillä  valin¬ 
nat  tehdäänkin  valmiiksi  ladotuista 
kehityspoluista.  Samalla  jännittävää  on 
sekin,  että  videopelisimulaation  kautta 
todellisen  historian  riskit  ja  haasteet 
tuntuvat  kaamean  valtavilta.  Kylmän 
sodan  avaruuskisassa  moni  virstanpyl¬ 
väs  putosi  Neuvostoliiton  syliin  vain 
viikkojen  ja  kuukausien  kaulalla,  mut¬ 
ta  kun  pelaaja  yrittää  laukoa  rakette- 
jaan  historialliseen  tahtiin,  niin  johan 
riittää  tulipatsaita  laukaisualustoilla. 
Vainajatkin  ovat  valmiiksi  tuhkattuja. 

Liekö  koskaan  ihmiskunnan  histori¬ 
assa  pistetty  niin  paljoa  rahaa  niin  rai¬ 
vokkaan  nopeasti  kehitettyyn  tekno¬ 
logiaan,  jota  ammuttiin  taivaalle  niin 
valtavien  riskien  saattamina?  Välillä 
molemmilla  osapuolilla  kaikki  meni 
pieleen,  mutta  onneksi  jenkeillä  oli 
yksi  verraton  valttikortti  -  nimittäin 


vanha  kunnon  Werner  ”tähtäsin  Kuu¬ 
hun,  osuin  Lontooseen”  von  Braun. 
Von  Braun  tiesi  mitä  tahtoi  ja  tiesi  mitä 
teki,  ja  herran  ”oho,  tein  ylimittaisen 
V2:n”  Saturn  V:t  olivatkin  luotettavuu¬ 
dessaan  ainutkertaisen  hienoja  kapi¬ 
neita. 

Mutta  videopelaajalla  on  mahdolli¬ 
suus  tyriä  Wernerinkin  viritykset.  Ja 
se  on  osa  avaruuskisan  lumoa.  Miten 
kauan  raaskit  tai  uskallat  kehittää  tek¬ 
niikkaa,  ennen  kuin  sytytät  tulilangan? 

Ilmaiseksi  avaruuteen 

Avaruustutkimusta  voi  harjoittaa  myös 
ilmaiseksi.  Interplayn  Buzz  AldriiVs  Race 
Into  Spacen  oikeudet  palautuivat  alku¬ 
peräisille  kehittäjille  vuonna  2005,  jolloin 
nämä  aloittivat  kuusivuotisen  projektin  pe¬ 
lin  saamiseksi  nykyajan  tietokoneille.  Ver¬ 
sio  1 .0  Race  Into  Space  -  U.S.-Soviet  Space 
Race  Simulationista  julkaistiin  201 1 . 

Race  Into  Space  on  käytännössä  hieman 
hiottu  versio  lähes  kahden  vuosikymmenen 
takaisesta  avaruussimulaatiosta.  Se  on  yhä 
erittäin  kiinnostava,  haastava  ja  jännittävä 
avaruussimulaatio,  joskin  ei  ihan  kaikilta 
osiltaan  viimeisen  päälle  informatiivinen 
tai  pelaajaystävällinen.  Käyttöliittymä- 


Vuoden  1993  Interplay-peli  julkaistiin  uu¬ 
delleen  modernisoituna,  nykykoneilla  toi¬ 
mivana  ilmaispelinä. 


Onnistunut  tehtävä  tuo  mainetta  ja 
ehkä  lisää  budjettiakin;  epäonnistu¬ 
neen  lennon  jälkeen  sankarivainajat 
herättävät  päinvastaista  huomiota. 
Niin,  maine  on  loppumetreillä  iso  osa 
minkä  tahansa  viraston  toimintaa, 
nautittiin  sitten  kansan  rivien  tai  polit¬ 
byroon  luottamusta. 

Avaruusohjelmasimulaatioina  sekä 
Race  into  Space  että  Space  Program 
Manager  ovat  hienoja  ja  ainutlaatui¬ 
sia  pelejä,  jotka  avaavat  avaruuslento¬ 
jen  historiaan  monta  uutta  näkökul¬ 
maa.  Space  Program  Managerissa  on 
kuitenkin  se  bonus,  että  uudempana 
ohjelmana  sitä  tuetaan  ja  päivitetään 
yhä,  ja  jatko-osiakin  on  luvassa.  Sitä 
voi  myös  pelata  hiekkalaatikossa,  jos¬ 
sa  avaruuslentoja  voi  jatkaa  myös  sen 
jälkeen,  kun  ensimmäinen  ihminen  on 
saatu  Kuun  pinnalle.  Onhan  se  vähän 
päätöntä  puuhaa,  mutta  kuitenkin  yksi 
tapa  pelata. 

Space  Programiin  on  tulossa  myös 
uusia  osia,  joista  seuraavassa  katsotaan 
jo  Mars-planeetan  ja  avaruus  siirto¬ 
kuntien  suuntaan.  Ehkä  myös  avaruus¬ 
asemat  tulevat  mukaan  kuvaan. 

Elämme  hienoja  avaruusaikoja.  Sen 
kunniaksi:  katse  tähtiin! 


suunnittelu  kun  on  kehittynyt  ajan  mittaan. 
Mutta  hurjan  hyvä  peli  kaikille  aiheesta 
kiinnostuneille -ja  ilmaiseksi. 

Hyvin  erilainen  avaruussimulaatio  on 
Eagle  Lander  3D,  jo  viime  vuosikymme¬ 
nellä  julkaistu  avaruusalussimulaatio 
Eagle-kuumodulin  laskeutumisesta  arvat- 
kaas  mille  taivaankappaleelle.  Useiden  eri 
Apollo-lentojen  laskeutumisosuuden  lisäk¬ 
si  simulaatio  sisältää  myös  Apollo-komen- 
tomoduulin  sekä  mahdollisuuden  kävellä 
Kuun  pinnalla.  Ilmainen  share  ware  -versio 
sisältää  pelkän  laskeutumisosuuden,  mut¬ 
ta  täysversion  ostamalla  voi  leikkiä  jo  mo¬ 
nipuolisemmin.. 


Onko  sinusta  kuunautiksi?  Se  selviää  Eagle 
Lander  3D:ssä,  joskin  siinä  voi  aina  yrittää 
uudelleen. 

Kerbaalien  avaruusretki 

Äitini  kommentoi  joskus  ivallisesti,  ettei  tietokonepelien 
pelaaminen  ole  mitään  rakettitiedettä.  Väärässä  olit,  mutsi! 
Kerbal  Space  Program  korvaa  historiallisuuden  vapaudella, 
mutta  säilyttää  oikeasta  avaruusmatkailusta  tieteen, 
vaikeuden,  seikkailun  ja  saavutusten  riemun.  Tosin  nyt  saa 
myös  räjähtää  ja  nauttia  ilotulituksesta.  KABOOM! 


Teksti:  Jani  Salomaa 

erbal  Space  Programin 
peruspelimoodi  on 
hiekkalaatikko,  joka 
antaa  valtavan  kasan 
realistisen  tuntuisia 
osia,  joista  voi  kasata  avaruusraketteja 
ja  -lentokoneita  oman  mielensä  mu¬ 
kaan.  Riittävänä  haasteena  on  omaam¬ 
me  mukaileva  aurinkokunta.  Realis¬ 
mi  näkyy  siinä,  että  jos  kopioi  Saturn 
V  -raketin  designin,  niin  sillä  pääsee 
kuuhun  asti,  jos  lentää  oikein. 

Vaan  ihan  ensiksi  pitäisi  päästä  Maa¬ 
ta  muistuttavan  Kerbinin  kamaralta 
edes  ilmaan.  Siihen  vaaditaan  söpö 
kerbonauttiolio  nimeltä  Jebadiah,  ko- 
mentomoduuli,  moottori  ja  polttoai¬ 
netta.  Helppoa  kuin  heinänteko.  Paitsi, 
että  unohdin  laskuvarjon.  Hupsis!  Ta¬ 
kaisin  piirustuspöydälle  parissa  sekun¬ 
nissa,  siis. 

Nälkä  kasvaa  kauemmaksi  lentäes¬ 
sä,  mutta  vaikeusaste  nousee  samalla. 
Mahdollisuuksia  on  pienen  mieliku¬ 
vituksen  verran.  Saat  vaikka  rakentaa 
omia  avaruusasemia  tai  vaikka  val¬ 


tavalla  lämpökilvellä  suojatun  aurin¬ 
koon  syöksyvän  vempeleen.  Jos  kaipaa 
pelilleen  rakennetta,  ura-  ja  tiedemoo- 
deissa  edetään  tehtävä  tehtävältä  kor¬ 
keammalle. 

Kerbal-oliot  pehmentävät  pelikö - 
kemusta.  Ne  kuolevat  törmäyksissä  ja 
räjähdyksissä,  mutta  eivät  menehdy 
hapen  puutteeseen.  Hyvä  niin,  sillä  pa¬ 
rinkymmenen  katastrofin  opettamana 
Jebadiah  pääsi  lopulta  vakaalle  kierto¬ 
radalle.  Karvat  pystyssä  katsoin  ylpeä¬ 
nä  auringonnousua.  Päihitin  sen!  Lä¬ 
hin  kuu,  Mun,  näyttää  olevan  kutsuvan 
lähellä. . .  Ja  sitten  tajusin,  ettei  tankissa 
ollut  polttoainetta  maan  kamaralle  pa¬ 
laamiseen.  Hupsis!  Nauti  maisemista, 
Jebadiah.  Pian  opin  pelastamaan  sinut 
kiertoradalta. 

Alusten  kasaaminen  osista  on  peri¬ 
aatteessa  helppoa:  ihan  kuin  laittaisi 
legoja  yhteen  mainion  käyttöliittymän 
auttamana.  Myös  alusten  ohjaaminen 
on  varsin  vaivatonta.  Nämä  ovat  sitten 
suunnilleen  ainoat  helpotukset,  sillä 
muuten  peli  on  armoton,  ainakin  mitä 
fysiikkaan  tulee. 

Raketeissa  pi¬ 
tää  ottaa  huo¬ 
mioon  muun 
muassa  kuorman 
ja  polttoaineen 
massa,  rakentei¬ 
den  kestävyys, 
painopiste,  ae¬ 
rodynamiikka, 
työntövoima, 
kantorakettien 
hylkäys  löpön  lo¬ 
puttua  ja  lämpö - 


Kerbal  Space  Program  on  ihastuttava  avaruushiekkalaatikko. 


suojaus  ilmakehään  palatessa.  Ja  vasta 
oikeassa  avaruudessa  toimiminen, 
lentäminen  ja  kiertoratojen  muuttami¬ 
nen,  on  kunnon  aivojen  sekoittaja. 

Parasta  KSPissä  on  se,  ettei  mikään 
pakota  oppimaan,  mutta  seikkailun 
mahdollisuus  motivoi  siihen.  Jos  ha¬ 
luaa  leikkiä  hupsuilla  virityksillä,  niin 
antaa  mennä  vaan.  Jos  haluaa  asettaa 
itselleen  tavoitteita,  peli  venyy  vaikka 
mihin.  Ellei  veny,  siihen  löytyy  toden¬ 
näköisesti  modi. 

Kerbal  Space  Program  on  hiekkalaa¬ 
tikko  parhaimmillaan.  Olet  sitten  ta¬ 
vallinen  tallaaja  tai  astrofyysikko,  niin 
siitä  löytyy  jokaiselle  leikittävää.  Jotain 
sellaista,  joka  saa  tuntemaan,  että  olet 
voittanut  itsesi  ja  avaruuden,  et  vain 
peliä. 

Kun  Jebadiah  kaikkien  koettelemus- 
tensa  jälkeen  käveli  Munin  pinnalla  ja 
iski  lippuni  siihen,  itkin  ilosta.  Oikeas¬ 
ti.  Iso  mies.  Koska  se  oli  kaikki  minun 
työtäni.  Minun  saavutukseni. 

Nostin  katseeni  ylös  ja  mietin:  mihin 
seuraavaksi? 


Buzz  AldriiTs  Space  Program 
Manager:  Race  to  the  Moon 

Julkaisu:  2014  -  hinta  29  euroa 
Tekijä:  Polar  Motion  /  Matrix  Games 
Saatavilla:  Android,  iOS,  Mac,  PC 

www.matrixgames.com 

Buzz  Aldrin's  Race  into  Space 

Julkaisu:  1993  -  retro 

Tekijä:  Strategic  Visions  /  Interplay 

Saatavilla:  PC 

www.mobygames.com/game/buzz- 

aldrins-race-into-space 

Race  Into  Space 

Julkaisu:  201 1  -  ilmainen 
Tekijä:  Strategic  Visions 
Saatavilla:  Linux,  Mac,  PC 

www.raceintospace.org 

Kerbal  Space  Program 

Julkaisu:  2015-40  euroa 
Tekijä:  Squad 
Saatavilla:  Linux,  Mac,  PC 

www.kerbalspaceprogram.com 

Eagle  Lander 

Julkaisu:  2009  -  ilmainen  /  25  dollaria 
Tekijä:  Go  For  Landing  LLC 
Saatavilla:  PC 

www.eaglelander3d.com 

Neuvostoliiton 

kuuraketti 

Yhdysvallat  ehti  ensin  Kuu¬ 
hun ,  mutta  kyllä  Neuvos¬ 
toliittokin  yritti .  Punalipun 
kuurakettiohjelman  olomas- 
saolo  tosin  tunnustettiin 
vasta  Neukkulan  romah¬ 
duksen  jälkeen,  eikä  mikään 
ihme .  Homma  nimittäin  kusi 
totaalisesti. 

Kuva:  Fred  the  Oyster/ 
VVikimedia  Connnnons 

euvostoliiton  ava- 
ruussaavutukset 
1950-  ja  1960-lu- 
vuilla  olivat  pää¬ 
tähuimaavia,  eikä 
Venäjän  osaamis¬ 
ta  tällä  saralla  kannata  väheksyä  edel¬ 
leenkään.  Kyllä  siellä  osataan!  Mutta 
aina  ei  ole  osattu.  Zond-ohjelman 
mukainen  miehitetty  lento  Kuun  ym¬ 
päri  Soyuz  7K-OK  -avaruusaluksella 
oli  määrä  laukaista  8.12.1968,  mutta 
se  peruttiin,  kun  alus  ei  ollut  riittävän 
luotettava  edes  Neuvostoliiton  stan¬ 
dardeilla.  Apollo  8  nappasikin  pokaa- 
lin  ympärilennosta  21.12.1968.  Täpä¬ 
rälle  jäi.  Kun  tappio  tuli,  neuvostojohto 
perui  ohjelman  saman  tien. 

Entäs  kosmonautti  Kuussa?  N1/L3- 
ohjelman  mukaan  Kuuhun  oli  määrä 
laukaista  etukäteen  tukikohta-alus  kah¬ 
den  kuumönkijän  kera,  joita  seuraisi 
muutaman  viikon  kuluttua  miehitetty 
lento.  LK-kuualuksella  ehdittiin  suo¬ 
rittaa  useita  miehittämättömiä  lentoja 
Maan  kiertoradalla,  ja  myös  Apolloa 
vastaava  7K-LOK-avaruusalus  osoit¬ 


Yhdysvaltojen  Saturn  V  -kantoraketti  ei 
pettänyt  kertaakaan.  Neuvostoliiton  N1  joka 
kerta. 


tautui  koelennoilla  toimivaksi  värkiksi. 

Neuvostoliiton  kuulento -ohjelmassa 
kuitenkin  riitti  muita  ongelmia,  ja  sen 
lopullinen  kuolinisku  oli  N 1 -kantora¬ 
ketin  täydellinen  epäonnistuminen. 
Rakettihistoria  kertoo,  että  Neuvos¬ 
toliiton  poliittinen  johto  hoputti  lau¬ 
kaisuja,  vaikka  tiedemiehet  tiesivät, 
etteivät  raketit  ole  luotettavia.  Nl:n 
kehitys  joutui  myös  pahoin  harhateille, 
kun  Neuvostoliiton  rakettinero,  Ava¬ 
ruuslentojen  isä”  Sergei  Korolev,  me¬ 
nehtyi  kesken  projektin.  Politbyroon 
Ampukaa  se  raketti  tai  päitä  putoi¬ 
lee”  -ukaasien  jälkeen  Neuvostoliiton 
avaruusohjelma  vajosi  historialliseen 
pohjamutaansa:  neljä  laukaisua,  neljä 
räjähtänyttä  kantorakettia,  ei  kosmo¬ 
nauttia  Kuussa. 

Suurvallan  arvovalta  ei  kestänyt  nöy¬ 
ryytystä,  joten  N1 -rakettien  olemassa¬ 
oloa,  paukkumisia  tai  edes  kuulento- 
ohjelmaa  ei  tunnettu  ulkomaailmassa 
virallisesti  ennen  kuin  äimistyneet  län¬ 
tiset  tutkijat  löysivät  niistä  haudatut 
raportit  Neuvostoliiton  jäämistö  arkis¬ 
toista  glasnostin  alettua. 


Tietokoneella 

Kuuhun 

Teksti:  Ville-Matias  Heikkilä  ja 
Jukka  O.  Kauppinen 

hdys vallat  oli  tieto¬ 
tekniikan  pionee¬ 
ri,  ja  kuulentoihin 
käytetyissä  Apollo - 
avaruusaluksissa  ja 
Eagle-kuumoduu- 
lissa  onkin  aikaansa  nähden  erittäin 
kehittynyt  tietokone.  Mutta  myös  Neu¬ 
vostoliitossa  käsitettiin  tietotekniikan 
tärkeys  avaruuslennoissa.  Jo  Voshod- 
avaruusaluksissa  oli  äimistyttävä  säh¬ 
kömekaaninen  Globus-tietokone,  joka 
laski  neuvostoaluksen  sijaintia  avaruu¬ 
dessa  käsittämättömän  monimutkai¬ 
sella  järjestelmällä. 

Globus  sisälsi  satoja  mekaanisia  osia, 
jotka  pyörittivät  laitteen  pääkonsolissa 
pientä  maapalloa.  Tästä  kosmonautit 
näkivät  jatkuvasti,  minkä  maanosan 
yllä  alus  oli.  Erittäin  tarkka  ja  luotet¬ 
tava  mekaaninen  sijainninmääritin  oli 
käytössä  Neuvostoliiton  ja  Venäjän  ava¬ 
ruusaluksissa  aina  vuoteen  2002  saakka. 

Neuvostoliitolla  kun  ei  ollut  käytös¬ 
sään  yhtä  kattavaa  viestintäasemien 
verkostoa  kuin  US  Ailia,  niin  kosmo¬ 
nautit  tarvitsivat  tarkempaa  mukana 
kulkevaa  sijaintitietoa  kuin  Yhdys¬ 
valtain  astronautit.  Globus  oli  myös 
tärkeä  osa  paluujärjestelmää,  jos  kos¬ 
monauttien  täytyi  ottaa  avaruusalus 
käsiohjaukseen. 

Kosmonauttikin  tarvitsi  silti  kuu- 
lentoon  jotain  järeämpää,  ja  neuvos- 
totiedemies  otti  haasteen  vastaan. 
Zond-kuuohjelman  7K- avaruusaluk¬ 
siin  kehitettiinkin  täysin  digitaalinen 
Argon- 1 1  S-tietokone.  Äärimmäisiin 
olosuhteisiin  tarkoitettu  tietokone  kes¬ 
ti  10  G:n  kiihtyvyyden  ja  kaikki  sen 
toiminnot  oli  varmistettu  kolminker¬ 
taisesti.  Koneen  RAM-muisti  koostui 
128:sta  14-bittisestä  sanasta  ja  ROMia 
oli  4096  17-bittistä  sanaa. 

Vaikka  kuulentoa  ei  koskaan  toteu¬ 
tettukaan,  ohjasi  Argon- 11  S-tietokone 
Kuun  ympäri  kiertäneen  miehittämät¬ 
tömän  Zond  7  -avaruusaluksen  turval¬ 
lisesti  sinne  ja  takaisin  elokuussa  1969. 
Myöhempää  Argon  16  -tietokonetta 
käytettiin  kantorakettien  ohjaustieto - 
koneina,  Saljut-,  Almaz-  ja  Mir- ava¬ 
ruusasemissa  sekä  Sojuz-  ja  Progress- 
avaruusaluksissa  aina  2000 -luvulle 

Globus  oli  sähkömekaaninen  paikannuslaite,  kuin  avaruusaluksen  GPS. 


asti.  Satojen  lentojen  aikana  koneessa 
ilmeni  jokunen  ohjelmisto -ongelma 
mutta  ei  ainuttakaan  laitteistovikaa, 
mitä  voidaan  pitää  uskomattomana 
saavutuksena. 

Myös  Yhdysvaltain  Apollo -avaruus¬ 
aluksissa  osattiin.  Niihin  suunniteltu 
Apollo  Guidance  Computer  (AGC) 
oli  paitsi  ensimmäisiä  moderneja  su¬ 
lautettuja  järjestelmiä,  myös  ensim¬ 
mäisiä  integroituihin  piireihin  perus¬ 
tuvia  tietokoneita.  AGC:n  tehoja  on 
monissa  jutuissa  verrattu  taskulaski¬ 
miin,  mutta  todellisuudessa  sillä  ei  ole 
mitään  hävettävää  esimerkiksi  80-lu- 
vun  kotimikrojen  rinnalla.  Koneen 
sananleveys  oli  16  bittiä,  pääkellotaa- 
juus  2  MHz,  ja  siinä  oli  RAM-muistia 
nykytermeissä  4  kilotavua.  AGC:n 
DSKY-käyttöliittymäpaneeli  koostui 
numeronäppäimistöstä  ja  releohjatus- 


ta  seitsensegmenttinäytöstä.  AGCdlä 
pääsee  nykyisin  leikkimään  myös 
emulaattoriprojektien  kautta. 

AGC:n  toimintaa  ohjasi  moniajava 
reaaliaikakäyttöjärjestelmä,  jota  säi¬ 
lönyt  72  kilotavun  ROM-muisti  oli 
kirjaimellisesti  käsityötä:  tekstiilialan 
ammattilaiset  nypläsivät  yksittäiset 
bitit  paikoilleen  pujottamalla  johtimia 
ferriittirenkaiden  läpi,  minkä  vuoksi 
sitä  kutsuttiin  myös  Little  Old  Lady- 
eli  LOL-muistiksi. 

Ensimmäinen  kuulaskeutuminen 
tuotti  yllättävän  ongelman  -  kesken 
kaiken.  386  000  kilometriä  kotoa, 
vauhdilla  vierasta  taivaankappaletta 
kohti  syöksyvän  avaruusaluksen  tie¬ 
tokone  näet  päätti,  että  nyt  en  jaksa, 
liikaa  tekemistä,  reboottaan.  Tutka- 
laitteen  ja  tietokoneen  välinen  vies- 
tiliikenne  oli  joutunut  epäsynkkiin, 


mikä  aiheutti  koneelle  valtavan  kes- 
keytysvyöryn.  Käyttöjärjestelmä  ei 
ehtinyt  käsitellä  keskeytyksiä,  joten  se 
hätäratkaisuna  boottasi  koneen  ja  an¬ 
toi  surullisenkuuluisan  virhekoodin 
1202.  Tässä  vaiheessa  amerikkalaisten 
avaruuslentäjien  taidot  pantiin  toden 
teolla  puntariin.  Tietokone  jumissa, 
nyt  mennään  käsipelillä  -  ja  kaiken  li¬ 
säksi  ohi  maalialueesta. 

Ensimmäinen  ihmisen  avaruus¬ 
alus  Kuuhun  lensikin  tässä  vaiheessa 
vaakalentoa  122  metrin  korkeudessa. 
Polttoaine  hupeni  hurjaa  vauhtia  ja 
Neil  Armstrong  ohjasi  avaruusalus¬ 
taan  käsiohjauksella  etsien  tasaista 
paikkaa,  jonne  aluksen  voisi  istuttaa. 
Armstrong  ohjasi  avaruusalustaan  yhä 
alemmas  ja  alemmas,  kiitäen  lopulta 
kolmen  metrin  korkeudella  kuupö- 
lypilvessä,  arvioiden  lopulta  aluksen 
korkeutta  aluksen  ja  kuun  pinnalla  ole¬ 
vien  kivien  varjon  perusteella.  Lopulta 
lentäjä  löi  päälle  jarruraketit,  pysäytti 
aluksen  ja  vajuutti  sen  Kuun  pinnalle. 

"Houston,  Tranquility  Base  here. 
Eagle  has  landed.” 

Polttoainetta  oli  jäljellä  enää  25  se¬ 
kunniksi. 

Joskus  maailman  kehittyneinkään 
tietotekniikka  ei  riitä,  vaan  tarvitaan 
astronautti  hoitamaan  homma  kotiin. 
Tai  siis  Kuuhun. 

P.S.  Skrolli  julkaisisi  mielellään  laa¬ 
jemmankin  artikkelin  Neuvostoliiton 
ja  USA:n  varhaisilla  -  ja  miksei  myös 
myöhemmillä  -  avaruuslennoilla  käyt¬ 
tämästä  tietotekniikasta.  Soita  suutasi 
toimituksen  suuntaan,  jos  koet  aiheen 
omaksesi!  & 


Zond-avaruusalusten  tulevaa  kuulentoa  varten  kehitettiin  täysin  uusi  digitaalinen  ja 
vuosikymmeniä  Neuvostoliiton  avaruusohjelmaa  erittäin  luotettavasti  palvellut  Argon- 
tietokoneiden  perhe.  Ebs08,  VVikimedia  Commons. 

Lisää  tallennustilaa  Amigaan 

Onko  Amiga  kaivettu  kaapista  ja  korppuja  vaihdeltu  jo  niin  paljon,  että  tenniskyynärpäätä 
kolottaa?  On  aika  siirtyä  pohtimaan  kiintolevyn  tai  CF-kortin  asennusta.  Vanhan  tietokoneen 
ja  modernin  tallennusteknologian  yhdistäminen  ei  kuitenkaan  aina  käy  aivan  helposti. 


Teksti:  Ville  Jouppi 

Kuvat:  Manu  Pärssinen,  Ville  Jouppi 

os  koneesi  on  Amiga  600,  1200 
tai  4000,  siinä  on  IDE-väylä  suo¬ 
raan  emolevyllä.  Amiga  3 000: n 
emolevyllä  on  IDE:n  sijaan  no¬ 
pea  DMA-SCSI-väylä.  Muiden 
mallien  omistajien  pitää  sovitella  pai¬ 
kalleen  jokin  sisäinen  tai  ulkoinen  le¬ 
vyohjain. 

Tässä  artikkelissa  keskitytään  lä¬ 
hinnä  emolevylle  integroituihin  IDE- 
väyläisiin  ohjaimiin  ja  MC68000- 
suorittimen  kantaan  asennettaviin, 
Amiga  600:n  IDE-väylää  emuloiviin 
kortteihin.  Käyttöjärjestelmän  suhteen 
oletamme,  että  käytössä  on  vähintään 
Kickstartin  ja  Workbenchin  versio 
2.05,  revisio  37.300. 

Neljän  gigan  tuolle  puolen 

Amigan  kiintolevyistä  puhuttaessa  tu¬ 
lee  usein  vastaan  neljän  gigatavun  raja. 
Kyseessä  on  suurin  luku,  joka  voidaan 
esittää  32-bittisessä  muuttujassa.  Kun 
muuttujan  lukualue  pyörähtää  ympäri, 
aloitetaan  luku-  tai  kirjoitusoperaa¬ 
tion  paikan  laskeminen  levyn  alusta 
uudelleen.  Huonolla  tuurilla  kirjoite¬ 
taan  jonkin  tiedoston  sisältöä  uusiksi, 
ja  todella  huonolla  tuurilla  osiotaulu 
sotkeentuu.  Tällöin  kiintolevyajuri  ei 
enää  löydä  osioita,  kun  kone  käynnis¬ 
tetään  seuraavan  kerran. 


Ongelman  ensimmäisen  osan  muo¬ 
dostaa  kiintolevyajuri.  Se  sisältää 
3 2 -bittistä  matematiikkaa,  joka  rajoit¬ 
taa  suurimman  osoitettavissa  olevan 
loogisen  tietueen  neljän  gigatavun 
kohdalle.  Toinen  pulma  on  tiedosto¬ 
järjestelmä.  Myös  sen  täytyy  ymmärtää 
64-bittisen  matematiikan  päälle,  jotta 
laskurit  eivät  pyörähdä  ympäri  neljän 
miljardin  kohdalla. 

Ongelmaksi  voi  muodostua  myös 
itse  sovellusohjelma.  Harvempi  sovel¬ 
lus  kuitenkaan  haluaa  käsitellä  kiin¬ 
tolevyä  suoraan,  vaan  tämä  jätetään 
tiedostojärjestelmän  huoleksi.  Käytän¬ 
nössä  sovellustason  ongelmia  voi  tulla 
erilaisten  levynkorjaus-,  eheytys-  ja 
varmuuskopiointiohj  elmien  kanssa. 
Myös  jotkin  emulaattorit  käsittelevät 
levyä  suoraan,  joten  niitä  käytettäessä 
täytyy  myös  pitää  huoli  siitä,  että  vir- 
tuaalilevykuvat  sijaitsevat  neljän  giga¬ 
tavun  rajan  alapuolella. 

Valtaosa  ohjelmista  saadaan  siis 
tukemaan  yli  neligigaisia  kiintolevy¬ 
jä,  kun  korjataan  kiintolevyohjaimen 
ajuri  ja  tiedostojärjestelmä.  Rajan  ylit¬ 
täminen  onnistuu  kolmella  tavalla: 
TD64,  NSD  ja  DirectSCSI. 

Kaksi  ensimmäistä  ovat  saman  ide¬ 
an  eri  toteutustapoja,  eli  alkuperäisten 
luku-  ja  kirjoituskäskyjen  lisäksi  kiin- 


tolevyajuriin  on  lisätty  niistä  64-bitti- 
set  versiot.  TD64  on  itsenäisten  Ami- 
ga-kehittäjien  muodostaman  porukan 
kehittämä  standardi,  ja  NSD  on  erään 
Amiga  Technologiesin  työntekijän 
yksin  kehittämä.  Tähän  luonnollisesti 
liittyi  draamaa,  kuten  aina  Amiga-pii- 
reissä.  Molemmat  tavat  kuitenkin  toi¬ 
mivat  kutakuinkin  samalla  periaatteel¬ 
la,  ja  kummassakin  tapauksessa  sekä 
kiintolevyajuri  että  tiedostojärjestelmä 
pitää  vaihtaa  tai  paikata. 

DirectSCSI  puolestaan  siirtää  vas¬ 
tuuta  tiedostojärjestelmälle,  eli  tällöin 
tiedostojärjestelmä  käskyttää  suorilla 
S CSI -käskyillä  kiintolevyä  toimitta¬ 
maan  halutut  sektorit.  Kaikki  SCSI- 
ohjaimet  eivät  tue  TD64:ää  eivätkä 
NSD:tä,  jolloin  DirectSCSI  on  toimiva 
vaihtoehto.  DirectSCSLn  tapauksessa 
vaihdetaan  yleensä  pelkkä  tiedostojär¬ 
jestelmä,  mutta  joissain  kiintolevyaju- 
reissa  on  puutteita,  jotka  silti  asettavat 
rajan  esimerkiksi  1  Gt:n  tai  7,8  Gt:n 
kohdalle. 

Huomattavaa  on,  että  8  Gt:n  ni- 
melliskapasiteetilla  varustettu  Com- 
pactFlash-kortti  mahtuu  oikeasti  7,8 
Gt:n  rajan  sisälle,  joten  pelkkä  tiedos¬ 
tojärjestelmän  päivitys  riittää  8-gigai- 
sen  CF-kortin  kanssa.  Paikkaamat¬ 
ta  jätetty  ROMissa  asuva  A600:n  tai 

A1200:n  scsi.device  osaa  osoittaa  suu¬ 
rimmillaan  16  383:a  uraa,  16:ta  luku- 
päätä  ja  63 :a  sektoria  per  ura.  Kun  näi¬ 
hin  lasketaan  mukaan  sektorikoko  512 
tavua,  saadaan  todellinen  raja:  16  383 
x  16  x  63  x  512  =  8  455  200  768  tavua 
eli  7,8  Gt. 

Pääpiirteittäin  jako  menee  niin, 
että  OS  3.5:n  ja  3.9:n  käyttäjät  valit¬ 
sevat  joko  NSD:n  tai  DirectSCSIin, 
kun  taas  3.1:n  ja  vanhempien  käyttäjä 
suuntaa  katseensa  kohti  TD64:ää  tai 
DirectSCSLtä. 

Muiden  kuin  Commodoren  toimit¬ 
tamien  levyohjainten  käyttäjien  kan¬ 
nattaa  tarkistaa,  sattuisiko  oma  ohjain 
tukemaan  TD64-käskykantaa.  Aina¬ 
kin  kaikki  Phase5:n  SCSI -ohjaimet 
ovat  TD64-yhteensopivia,  ja  myös 
useimmat  Jens  Schönfeldin  tuotteet 
noudattavat  TD64- standardia. 

Oma  suositukseni  on  ensisijaisesti 
TD64,  mikäli  kiintolevyaj urista  tuki 
löytyy,  ja  toisena  DirectSCSI,  mikäli 
kiintolevyajuri  sattuu  tukemaan  suoria 
SCSI-komentoja. 


Kiintolevy  hallintaan 

Emolevylle  integroidun  IDE -ohjaimen 
ajuri  löytyy  suoraan  Kickstart-ROMis- 
ta  versiosta  2.05  (37.300)  eteenpäin. 
Historiallisista  syistä  ajurin  nimi  on 
scsi.device,  vaikka  se  jutteleekin  IDE- 
levyille. 

Versioita  on  lukuisia,  mutta  yhteistä 
niille  kaikille  on,  että  normaalitilan¬ 
teessa  raja  menee  4  Gt:n  kohdalla.  Jos 
käytetään  ROMista  löytyvää  vakio - 
ajuria  ja  DirectSCSI-yhteensopivaa 
tiedostojärjestelmää,  raja  kasvaa  7,8 
gigatavuun  asti. 


Useimpien  oikeiden  SCSI -ohjainten 
tapauksessa  DirectSCShllä  voidaan 
osoittaa  kahteen  teratavuun  asti.  Kui¬ 
tenkin  esimerkiksi  A590/A2091:n  aju¬ 
rit  versioon  6.6  asti  tukevat  ainoastaan 
yhteen  gigatavuun  asti.  Versiolla  7.0 
saadaan  mukaan  laajennetut  SCSI- 
käskyt  ja  raja  nousee  kahteen  terään. 

Jos  ajossa  on  OS  3.5  tai  3.9,  Set- 
Patch-komento  päivittää  sisäistä  IDE- 
ohjainta  käskyttävän  scsi.devicen  ja 
käynnistää  koneen  uudelleen.  Neljän 
gigatavun  raja  rikotaan  joka  kylmä- 
käynnistyksellä  ja  uudeksi  rajaksi  tulee 
128  gigatavua.  Voit  käyttää  NSD-  tai 
DirectSCSI-yhteensopivaa  tiedostojär¬ 
jestelmää.  Käynnistysosion  tulee  sijai¬ 
ta  neljän  gigatavun  rajan  alapuolella, 
mikäli  valitsemasi  tiedostojärjestelmä 
ei  tue  sekä  NSD:tä  että  DirectSCSLtä. 

Vanhempien  käyttöjärjestelmien 
käyttäjillä  on  vaihtoehtoina  IDE-Fix 
tai  yksityisten  kehittäjien  tekemät 
päivitetyt  ajurit.  IDE-Fix-paketti  (ny¬ 
kyään  IDE-Max)  päivittää  scsi.de¬ 
vicen  tukemaan  NSD:tä,  TD64:ää  ja 
DirectSCSLtä  128  gigatavuun  asti. 

Kyseessä  on  maksullinen 
tuote,  jonka  voit  ostaa 
joltain  jäljellä  olevista 
Amiga-j  älleenmyyj  istä. 
IDE-Fixin  asenta¬ 

misen  jälkeen  täytyy 
korvata  s:startup-se- 
quenceen  ilmestynyt 
rivi  ”c:idefix”  rivillä 
”c: loadide  reset”, 
joka  tekee  IDE-Fixin  aju¬ 
rista  resetinkestävän. 

Ilmainen  ratkaisu  ai¬ 
heuttaa  hieman  enem¬ 
män  vaivaa.  Joudut 
hakemaan  netistä  TD64- 
yhteensopivan  scsi.de¬ 
vicen  ja  sille  päivityksen, 
joka  poistaa  beetaversion 
aikarajan.  Lisäksi  tarvitaan  LoadMod- 
ule-käsky,  jolla  ajuri  ladataan  muistiin 
kylmäkäynnistyksen  jälkeen. 

Kätevä  oikotie  tiedostojen  haalimi¬ 
seen  on  hakea  ClassicWB  68k  -paketti 
ja  kopioida  tarvittavat  tiedostot  Sys- 
tem.hdf:stä  ulos.  Tiedostot  löytyvät 
hakemiston  MyFiles/LargeHD  alla 
olevista  hakemistoista.  Suosittelen 
ensisijaisesti  hakemistosta  SCSI_ 
v43_45_ChrisToni  löytyvää  ajuria, 
koska  LBA48-tuen  lisäksi  se  korjaa 
yhden  muistiylivuodon  scsi.devicestä. 
Mikäli  sieltä  ei  löydy  sinun  koneellesi 


sopivaa,  seuraavaksi  paras  valinta  on 
SCSI_v43_24. 

Jos  omaa  konettasi  vastaavan 
43.45-ajurin  puute  jäi  kaivelemaan 
mieltä,  version  43.45  paikkatiedostot 
löytyvät  Aminet-tiedostopalvelusta 
(www.aminet.net).  Jos  käytössäsi  on 
AmigaOS  3.9,  voit  itse  purkaa  Amiga- 
OS  ROM  Update  -tiedostosta  konetta¬ 
si  vastaavan  scsi.devicen  ja  paikata  sen 
Aminetistä  haetun  paketin  ohjeiden 
mukaan. 

A500:n  68000-kantaan  liitettävät 
MKIDE  ja  Kipper2k:n  IDE  käyttävät 
samaa  ajuria  kuin  A600.  Muitakin 
ajuriversioita  on  tarjolla  ClassicWB:n 
mukana,  mutta  niiden  väliset  erot  eivät 
ole  tässä  merkitseviä. 

PFS3  AIO  -tiedostojärjestelmä  ja 
LoadModule-käsky  löytyvät  myös  sa¬ 
masta  hakemistopuusta,  joten  sinul¬ 
la  on  kaikki  kätevästi  saatavilla.  Voit 
kopioida  tiedostot  ulos  WinUAE:lla, 
kun  lisäät  ClassicWB-konfiguraatioon 
kiintolevyksi  jonkin  Windowsissa  ole¬ 
van  hakemiston.  Sitten  vain  emulaatto¬ 
ri  käyntiin  ja  kopioimaan  ne  emulaat¬ 
torin  sisällä  ”hakemistokiintolevylle”. 

Tiedot  järjestykseen 

Tiedostoja  ei  voi  heitellä  massamuistil¬ 
le  hujan  hajan,  vaan  tarvitaan  tiedos¬ 
tojärjestelmä  pitämään  kirjaa  niiden 
nimistä  ja  sijainnista.  Amigalla  on 
käytössä  oikeastaan  neljä  eri  tiedosto¬ 
järjestelmää: 

•  Muinainen  OFS,  Old  FileSystem, 
joka  oli  jo  kickstart  1.0:ssa. 

•  FFS,  Fast  FileSystem,  joka  esiteltiin 
1.3:n  myötä  ensin  levypohjaisena, 
2.0:sta  eteenpäin  ROMissa. 

•  PFS3,  Professional  FileSystemin  kol¬ 
mas  versio,  aikanaan  kaupallinen, 
nykyään  avointa  lähdekoodia. 

•  SFS,  Smart  FileSystem,  kaksi  eri 
kehityspuuta,  ilmainen. 

OFS  voidaan  unohtaa  kiintolevyjen 
kanssa  heti  kättelyssä,  sillä  sen  suurin 
osiokoko  on  jossain  40  megatavun 
hujakoilla,  ja  sen  sisäinen  kirjanpito 
aiheuttaa  paljon  lukupään  edestakaista 
liikettä.  Valtaosa  Amigan  korpuista  on 
OFS -formaatissa  yhteensopivuuden 
vuoksi. 

FFS  oli  aikanaan  siedettävän  nopea, 
mutta  osion  maksimikoko  on  kaksi 
gigatavua,  ja  jos  kone  kaatuu  kesken 
kirjoitusoperaation,  seuraavan  käyn¬ 
nistyksen  yhteydessä  on  edessä  pitkä 
ja  muistia  syövä  validointi.  Sadan  me- 

gan  validointia  jaksaa  vielä  odotella,  mutta  useamman  giga¬ 
tavun  kokoisissa  osioissa  menee  pahimmillaan  kymmeniä 
minuutteja.  Suurten  osioiden  kanssa  validointi  ei  välttämät¬ 
tä  pääse  koskaan  loppuun,  sillä  koneen  muisti  voi  loppua 
kesken. 

PFS3  ja  SFS  ovat  molemmat  hollantilaista  tuotantoa.  Mo¬ 
lemmat  tarjoavat  yli  32  merkin  mittaiset  tiedoston  nimet, 
atomiset  päivitykset  ja  tuen  isoille  osioille.  Atomisten  päivi¬ 
tysten  ansiosta  OFS:n  ja  FFS:n  validointirumbaa  ei  tarvitse 
käydä  läpi,  jos  kone  kaatuu  tai  virrat  katkeavat,  vaan  tiedos¬ 
tojärjestelmä  vain  unohtaa  viimeisimmät  muutokset. 

PFS3:sta  löytyy  kolme  eri  versiota.  Normaali  PFS3  tukee 
TD64-käskykantaa,  PFS3ds  on  DirectSCSI-yhteensopiva 
ja  myöhemmin  kehitetty  PFS3aio  tukee  kaikkia  kolmea: 
TD64:ää,  NSD:tä  ja  DirectSCShtä. 

SFS:stä  löytyy  kahta  eri  pääversiota.  Vanha  alkuperäi¬ 
sen  kehittäjän  1.84-versio  tukee  kaikkia  kolmea  standardia 
ja  uudempi  1.279  vain  TD64:ää  ja  NSD:tä.  Itse  valitsisin 
PFS3aio:n,  sillä  siinä  on  hyvä  tuki  kaikille  standardeille,  ja  se 
tarkistaa,  voiko  osion  loppua  lukea.  Jos  PFS3aio  ei  pysty  lu¬ 
kemaan  osion  viimeistä  tavua,  se  ei  kiinnitä  osiota  lainkaan, 
jolloin  tiedon  menetyksen  riski  pienenee  huomattavasti. 

Kurkistus  työkalupakkiin 

Valtaosa  varteenotettavista  Amigan  kiintolevyajureista  tu¬ 
kee  RDB-osiointistandardia.  Se  on  huomattavasti  moni¬ 
puolisempi  kuin  PC:ssä  käytetty  MBR-osiointi.  Muutamia 
ominaisuuksia  mainitakseni  asematunnukset  ovat  käyttäjän 
valittavissa  ja  tulevat  RDB:stä.  Sinne  voi  myös  asentaa  tie¬ 
dostojärjestelmiä.  Käyttäjä  voi  valita,  kiinnitetäänkö  osio 
automaattisesti,  mitä  tiedostojärjestelmää  käytetään  ja  niin 
edelleen. 

Useimpien  kiintolevyohjaimien  mukana  tulevalla  oheis - 
korpulla  on  jonkinlainen  osiointityökalu,  mutta  käytännös¬ 
sä  RDB-yhteensopivan  ohjaimen  kanssa  on  syytä  tehdä  va¬ 
linta  joko  HDToolBoxin  tai  HDInstToolsin  väliltä.  Muiden 
valmistajien  osiointityökalut  eivät  välttämättä  tue  kaikkia 
RDB:n  ominaisuuksia  tai  sekoilevat  isojen  kiintolevyjen 
kanssa  pahasti. 

HDToolBox 

HDToolBox  on  Commodoren  itsensä  kehittämä  työkalu.  Se 
esiteltiin  A590/2091  -ohjainten  myötä,  ja  sillä  voi  muuttaa 
kaikkia  RDB:n  tukemia  asetuksia.  Versio  2.22  toimii  vielä 
kickstart  1.3:n  alla,  mutta  sen  jälkeen  tulleet  versiot  vaativat 
2.04:n  tai  uudemman.  Versio  2.22  löytyy  hämäävästi  Install 
2.04,  2.05  ja  2.1  -levyiltä,  vaikkei  se  2.0:aa  vaadikaan.  2.04:n 
ja  uudempien  käyttäjille  suosittelen  3.1 -version  Install-le- 
vykkeen  mukana  tulevaa  versiota  40.4. 

Nämä  vanhemmat  HDToolBoxin  versiot  eivät  osaa  näyt¬ 
tää  suuria  lukuja,  joten  tulet  luultavasti  näkemään  liian  pie¬ 
niä  ja  negatiivisia  lukuja,  kun  osioiden  ja  levyjen  kokoja  las¬ 
ketaan.  Geometria-arvot  ovat  kuitenkin  ne,  joilla  pelataan, 
ja  ne  eivät  vuoda  yli,  joten  haitta  on  lähinnä  kosmeettinen. 
Voit  halutessasi  laskea  osioiden  koot  itse  täyden  varmuuden 
saamiseksi. 

Mikäli  käytössä  on  AmigaOS  3.5  tai  3.9,  käyttöjärjestel¬ 
män  mukana  tuleva  HDToolBox  vaatii  ReAction-käyttöliit- 
tymäkirjastot.  Kirjastot  tulevat  asennuksessa  mukana,  mut¬ 
ta  jos  aiot  tehdä  käynnistyslevykkeen  HDToolBoxia  varten, 


joudut  kopioimaan  enemmän  tiedostoja  HDToolBoxin 
kaveriksi.  Viimeisissä  HDToolBox-versioissa  on  korjattu 
suurten  lukujen  esitysongelma,  joten  suosittelen  toki  niiden 
käyttöä,  mikäli  aiot  ajaa  viimeisiä  käyttöjärjestelmäversioita. 

Tämä  artikkeli  keskittyy  kuitenkin  klassiseen  HDTool- 
Boxiin.  Uudemmissa  ReAction-versioissa  toiminnot  ovat 
hieman  eri  paikoissa  mutta  käytetyt  termit  ovat  pääpiirteit¬ 
täin  samoja. 

Vanhempien  HDToolBox-versioiden  kanssa  on  otetta¬ 
va  huomioon  se  seikka,  että  ne  eivät  tue  Removable-tilassa 
tunnistuvia  massamuisteja.  Aminetistä  löytyy  paikkatie- 
dostot  tätä  varten  paketista  HDToolBoxPatch.lha.  Tarvitset 
lisäksi  paketin  gpatch.lha.  Paikkatiedostoja  ei  löydy  aivan 
ensimmäisiin  HDToolBox  1.0  ja  1.1  -versioihin,  jotka  tuli¬ 
vat  A590-  ja  A2091 -ohjainten  asennuskorpuilla,  mutta  tämä 
ei  liene  suuri  menetys.  Paikkauspaketista  löytyvässä  .guide- 
hypertekstissä  on  mukana  myös  ohjeet  manuaalista  paik¬ 
kausta  varten,  mikäli  haluat  muuttaa  tavut  heksaeditorilla 
ilman  gpatchia. 

HDInstTooIs 

Toinen  suosittu  työkalu  on  Oliver  Kastiin  kirjoittama 
HDInst  Tools.  Se  on  helppokäyttöinen,  osaa  näyttää  suuret¬ 
kin  luvut  nätisti  ja  hallitsee  myös  kaikki  RDB:n  ominaisuu¬ 
det.  Tämäkin  löytyy  Aminetistä  paketista  hdinst.lha. 

HDInstTooIs  on  muuten  hyvä  työkalu,  mutta  siihen  on 
jäänyt  yksi  vaarallinen  bugi.  HDInstTooIs  laskee  levyn  geo¬ 
metrian  aina  omalla  algoritmillaan,  ja  mikäli  olet  alustanut 
levyn  jollain  toisella  työkalulla,  RDB:ssä  oleva  geometria  ei 
välttämättä  vastaakaan  HDInstToolsin  itse  laskemaa  geo¬ 
metriaa.  Mikäli  geometriat  eivät  täsmää,  kaikki  toisella  työ¬ 
kalulla  luomasi  osiot  ovat  HDInstToolsin  mielestä  pielessä, 
ja  se  tuhoaa  ne,  kun  tallennat  muutokset. 

Tämän  johdosta  HDInstToolsia  tulee  käyttää  vain  tyhjil¬ 
le  levyille  tai  sellaisille  levyille,  joiden  tiedät  olevan  samalla 
ohjelmalla  alustettuja  aiemmin.  Tämän  vuoksi  en  myöskään 
voi  ihan  varauksetta  suositella  sen  käyttöä,  vaikka  se  muu¬ 
ten  hyvä  työkalu  onkin. 

Temppu  ja  miten  se  tehdään 

Varsinainen  osiointiprosessi  voidaan  suorittaa  joko  oikealla 
Amigalla  tai  emulaattorilla.  Mikäli  sinulla  on  mahdollisuus 
kirjoittaa  Amiga-korppuja,  on  prosessi  mielenkiintoinen 
tehdä  aidolla  koneella.  Mikäli  tätä  mahdollisuutta  ei  ole, 
emulaation  käyttäminen  jää  helpommaksi  ja  luultavasti 
myös  ainoaksi  vaihtoehdoksi. 

Ensiksi  tulee  haalia  tarvittavat  työkalut  kasaan: 

•  HDToolBox  40.4  (paikkaa  tarvittaessa) 

•  pfs3_aio-handler 

•  Version-käsky 

•  Format-käsky 

•  Info -käsky. 

Mikäli  mennään  yli  7,8  gigatavun  rajan,  tarvitaan  lisäksi 
koneesi  kanssa  yhteensopiva  paikattu  scsi.device  sekä  Load- 
Module-käsky. 

Valmistelutoimet  Amigalla 

Asenna  kiintolevy  tai  CF-kortti  paikalleen.  Boottaa  Work- 
bench-levykkeeltä  ja  varaa  tyhjä  levyke  valmiiksi.  Huomaat- 
han,  että  Workbenchin  major- versio  ei  saa  olla  isompi  kuin 
Kickstart-versiosi,  sillä  muuten  osa  käskyistä  kieltäytyy  toi¬ 
mimasta.  Esimerkiksi  Workbench  2.x  ei  toimi  Kickstartin 
1.x- versiossa. 

Formatoi  tyhjä  levyke  ensimmäisessä  asemassa  ja  tee  siitä 
boottaava  Install-komennolla. 

1 .>  copy  c:install  ram: 

1 .>  sys : system/f ormat  drive  df 0 :  name  BOOT  noicons 

Vaihda  tyhjä  korppu  asemaan  ja  paina  Return,  kun  For- 
mat  niin  kehottaa. 

1 .>  ram:install  drive  df 0 : 

Install-käsky  ei  kysele  mitään  vaan  luo  boottisektorin 
heti,  joten  käsky  kopioitiin  c:stä  ram-levylle.  Luonnollisesti 
asemien  valinta  on  vapaaehtoinen.  Käytä  niitä  asematun- 
nuksia,  jotka  vastaavat  omaa  järjestelmääsi.  Jos  sinulla  on 
lisälevyasema,  työlevyke  on  helpointa  pitää  asemassa  DF1. 

Luo  uudelle  levylle  hakemisto  devs  ja  kopioi  Workbench- 
tai  Install-levyltä  devs/ system -configuration  uuden  korpun 
de  vs  -hakemisto  on . 

1.>  makedir  boot: devs 

1.>  copy  devs:system-configuration  boot: devs 

Kopioi  tarvittavat  työkalut  ja  handler  paikalleen. 

1.>  copy  hdtools/hdtoolbox  boot: 

(Löytyy  Install-korpulta  HDTools -hakemistosta.) 

1.>  copy  pfs3_aio-handler  boot: 

(Tämän  olet  haalinut  itse  jostain,  esimerkiksi  ClassicWB:n 
System.hdf:stä.) 

1.>  copy  scsi.device  boot: 

(Tämäkin  on  siellä,  mihin  sen  itse  laitoit.) 

1.>  copy  loadmodule  boot: 

(Tämäkin  on  sinun  j äijiltäsi.) 

1.>  copy  c/version  boot: 

(Löytyy  Install-  ja  Workbench-korppujen  c-hakemistosta.) 

1.>  copy  c/info  boot: 

(Löytyy  Workbench-korpun  c-hakemistosta.) 

1.>  copy  system/format  boot: 

(Löytyy  Install-  ja  Workbench-korppujen  system-hakemis- 
tosta.) 

Huomaa:  Edellä  mainitut  copy-käskyt  luultavasti  eivät 
toimi  sellaisenaan,  vaan  sinun  pitää  kertoa  copy-käskylle 
lähdetiedoston  koko  polku,  vaikkapa  dfl:c/info,  jos  Work- 
bench-levy  on  ensimmäisessä  lisälevyasemassa,  tai  sys:c/ 
info,  mikäli  käynnistit  koneen  Workbench-levykkeellä. 

Käynnistä  kone  uudella  levykkeellä  ja  siirry  seuraavan 
kohdan  yli  yhteisiin  ohjeisiin. 

Valmistelutoimet  WinUAE:lla 

Liitä  kiintolevy  tai  CF-kortti  PC:hen  haluamallasi  tavalla. 

Kerää  kaikki  edellä  mainitut  työkalut  samaan  hakemis¬ 
toon  Windowsin  puolella.  Tämä  kannattaa  tehdä  vaikkapa 
ClassicWB:llä,  niin  saat  kaikki  kerralla  kuntoon.  Huomioi 
kuitenkin,  että  mikäli  kohdekone  on  varustettu  Kickstart 
2.05:llä,  sinun  pitää  kopioida  käyttöjärjestelmästä  tulevat 
tiedostot  Workbench  2.x  -levykkeiltä. 

Klikkaa  WinUAE-ikonia  hiiren  kakkospainikkeella  ja 


käynnistä  se  järjestelmänvalvojana. 

Valitse  quickstartista  konettasi  vastaava  pohjakonfiguraa- 
tio.  Scsi.device  on  konekohtainen,  joten  valinnan  täytyy  täs¬ 
mätä.  MKLIDE-  tai  Kipper  IDE  -käyttäjät  valitsevat  A600:n. 

Mene  tämän  jälkeen  CD  &  Harddrives  -osioon  ja  liitä 
työkaluhakemistosi  kiintolevyksi  painamalla  Add  Directo- 
ry  or  Archive.  Laita  device-  ja  volume-nimiksi  BOOT  sekä 
poluksi  täysi  polku  kyseiseen  hakemistoon  Windowsin 
puolella.  Liitä  samalla  Amigaan  tuleva  massamuisti  kiinto¬ 
levyksi  Add  HardDrive  -nappia  painaen.  Valitse  alasvetolis- 
tasta  oikea  massamuisti  ja  valitse  HD  Controlleriksi  IDE  0. 
Tämä  on  tärkeää,  jotta  scsi.devicen  päivitys  voidaan  testata 
jo  emulaatiossa. 

Voit  tallentaa  nyt  konfiguraation  menemällä  Configura- 
tions-osioon  ja  valitsemalla  sille  nimen.  Tämä  kannattaa 
tehdä,  jotta  ei  tarvitse  aloittaa  alusta,  jos  homma  keskeytyy 
jostain  syystä. 

Boottaa  nyt  emulaattorin  sisällä  oleva  Amiga.  Sen  pitäisi 
käynnistyä  BOOT-hakemistostasi. 

Yhteiset  ohjeet 

Kun  Amiga  on  käynnistetty  tekemältäsi  boottikorpulta  tai 
emuloidusta  BOOT-hakemistosta,  voit  jatkaa  tästä. 

Voit  ensin  tarkastaa  scsi.devicen  version: 

1.>  version  scsi.device 

Paina  vanha  versio  mieleesi  tai  kirjoita  se  muistiin.  Sitten 
voit  ladata  uuden  scsi.devicen: 

1.>  loadmodule  scsi.device 

Amiga  käynnistyy  uudestaan  ja  palauttaa  sinut  komen- 
tokehotteeseen.  Kannattaa  tarkastaa  scsi.devicen  versio  uu¬ 
destaan  ennen  kuin  jatkat. 

1.>  version  scsi.device 

Nyt  pitäisi  näkyä  43.24  tai  uudempi,  riippuen  siitä  minkä 
valitsit. 


Seuraavaksi  voit  käynnistää  HDToolBoxin  ja  aloittaa  var¬ 
sinaisen  osioinnin.  HDToolBoxissa,  kuten  monissa  muis¬ 
sakin  vanhemmissa  Amiga- ohjelmissa,  täytyy  muistaa, 
että  tekstikentän  muokkaukset  pitää  aina  kuitata  Return- 
näppäimen  painalluksella.  Return  ei  sulje  nykyistä  näkymää 
kuten  Windowsissa  vaan  ainoastaan  vahvistaa  aktiivisen 
tekstikentän  muutokset.  Jos  et  muista  painaa  Returnia,  saat¬ 
taa  joihinkin  kenttiin  jäädä  oletusarvo  ja  joudut  vianhaku- 
puuhiin. 

Aivan  ensimmäiseksi  pitää  lukea  levyn  geometria.  Levyn 
pitäisi  näkyä  HDToolBoxin  listassa  Unknown-statuksella. 
Valitse  tämä  tuntematon  levyjä  sen  jälkeen  paina  nappulaa 
Change  Drive  Type.  Pääset  Set  Drive  Type  -näkymään,  jossa 
oikeastaan  ainoa  vaihtoehtosi  on  Define  New. 


Seuraavassa  näkymässä  FileName-laatikon  sisältöön  täy¬ 
tyy  tehdä  muutoksia.  HDToolBox  tallentaa  aiemmin  tun¬ 
nistetut  levyt  tiedostoon  drive  definitions.  Klikkaa  tekstin 
alkuun  ja  vaihda  sisällöksi  ram:drive  definitions.  Näin  toi¬ 
mimalla  tiedosto  luodaan  haihtuvalle  RAM-levylle.  Voit 
toki  myös  luoda  sen  käynnistyslevyllesi,  mikäli  se  ei  ole  kir- 
joitussuojattu,  ja  tällöin  voit  jättää  arvon  muuttamatta.  Le¬ 
vyjen  määritelmillä  ei  kuitenkaan  tee  nykypäivänä  mitään, 
kun  kaikki  varteenotettavat  kiintolevyt  osaavat  kertoa  itse 
tietonsa. 


Kun  FileName-kenttä  on  muutettu  (ja  Returnilla  kuitat¬ 
tu),  valitse  ”Read  configuration”  ja  kuittaa  ikkunan  keskelle 
ilmestyvä  valintaikkuna.  Nyt  sinulla  on  levyn  geometria- 
arvot  luettuna  ja  voit  valita  Ok.  Jos  Size-kohdassa  lukee  jo¬ 
tain  muuta  kuin  mitä  oletit,  voit  laskea  itse  koon  kaavalla 
cylinders  x  heads  x  blockspertrack  x  512.  Mikäli  oma  las¬ 
kutoimituksesi  täsmää  kiintolevyn  kannessa  lukevan  koon 


kanssa,  voit  jatkaa  hyvillä  mielin.  Saatat  tarvita  prosessin 
aikana  geometrialukuja  myöhemminkin,  joten  nuo  kolme 
muuttujaa  kannattaa  kirjoittaa  muistiin  ennen  kuin  jatkat. 


Ok- nappi  palauttaa  sinut  edelliseen  näkymään,  ja  listassa 
pitäisi  olla  valmiiksi  valittuna  tämä  vasta  tunnistamasi  levy. 
Paina  jälleen  Ok  ja  pääset  alkuruutuun.  Koska  et  kopioinut 
Fastfilesystemiä  työlevyllesi,  HDToolBox  valittaa  tässä  yh¬ 
teydessä,  että  Fastfilesystemiä  ei  löydy.  Voit  ohittaa  tämän 
Continue-painikkeella,  sillä  emme  tarvitse  Fastfilesystemiä. 


Hard  Drive  Preparation,  Partitioning  and  Fornatt ing  |E|ta 


42  5KRDLLI  2015  3 


Levy  paloihin 

Seuraavaksi  mennään  Partition  Drive  -näkymään  suoritta¬ 
maan  varsinainen  osiointi.  Aivan  ensimmäiseksi  laita  va- 
lintamerkki  Advanced  Options  -vaihtoehtoon,  sillä  meidän 
täytyy  myöhemmin  käydä  muuttamassa  näitä  lisävalintoja. 


Riippuen  levyn  koosta  HDToolBox  laittaa  sinne  ehdotuk¬ 
seksi  yhden  tai  useamman  osion.  Voit  nyt  venyttää  osioita 
haluamallasi  tavalla  ja  lisätä  tai  poistaa  niitä  tarpeesi  mu¬ 
kaan. 

Jostain  syystä  HDToolBox  ottaa  levyn  valmistajan  en¬ 
simmäisen  kirjaimen  Device  Namen  alkuun,  esimerkiksi 
Seagaten  levylle  tehdään  SDHO,  SDH1  jne.  Standardi  on 
kuitenkin  DHO,  DH1  jne.,  joten  itse  olen  tavannut  poistaa 
ylimääräisen  alkukirjaimen  osioista.  Muista  painaa  Return 
muutosten  jälkeen. 

Jälleen  kerran  suurilla  levyillä  saattaa  tulla  negatiivisia  ja 
liian  pieniä  lukemia,  joten  voit  halutessasi  laskea  varsinaiset 
koot  itse  kaavalla  total  cyl  x  heads  x  blockspertrack  x  512. 
Heads  ja  blockspertrack  kirjoitettiin  talteen,  kun  koko  levyn 
geometria  luettiin. 


Seuraavaksi  asennetaan  tiedostojärjestelmä  RDBihen, 
jotta  se  on  käynnistyksen  yhteydessä  käytettävissä.  Valitse 
osiointinäkymässä  Add/Update.  Pääset  valitsemaan  tiedos¬ 
tojärjestelmää.  Mikäli  boottikorpullasi  olikin  FFS,  se  on  nyt 
automaattisesti  asennettuna.  Tässä  tapauksessa  valitse  ja 
poista  se  ja  klikkaa  sitten  Add  New  File  System. 


Tyhjennä  tekstikenttä  ja  kirjoita  siihen  pfs3_aio- 
handler.  Valitse  sitten  Ok.  HDToolBox  lukee  käsittelijän 
levyltä  muistiin  ja  antaa  mahdollisuuden  asettaa  dostypen 
sekä  versio-  ja  revisiotiedot.  Näistä  dostype  on  tärkeä.  Tie¬ 
dostojärjestelmiä  voi  olla  muistissa  yhtä  aikaa  useita,  ja  dos¬ 
typen  avulla  kiintolevyajuri  tietää,  mitä  järjestelmää  kuhun¬ 
kin  osioon  tulee  käyttää.  Koska  tavoitteenamme  on  käyttää 
DirectSCShtä,  dostypeksi  tulee  PDS\03,  eli  kenttään  kirjoi¬ 
tetaan  0x50445303.  Jos  käyttäisimme  TD64:ää,  dostypeksi 
tulisi  PFS\03  eli  0x50465303.  Muista  jälleen  Returnin  pai¬ 
nallus  ja  valitse  Ok.  Kuittaa  myös  Add/Update -ikkuna  pois 
Ok:lla  ja  pääset  takaisin  osointinäkymään. 

Max  siirtelee 

Seuraavaksi  onkin  aika  asettaa  osioille  tiedostojärjestelmä 
ja  muuttaa  MaxTransfer-koko  sopivaksi.  Tee  tämä  jokaiselle 
osiolle. 


Valitse  osio  ruudun  yläreunassa  olevasta  palkista  ja  paina 
Change-nappulaa.  Seuraavan  ruudun  yläreunassa  on  kier- 
tovalinta  nimeltään  File  System.  Napsuttele  valintaa,  kunnes 
ruudussa  lukee  aiemmasta  riippuen  joko  PDS\03  tai  PFS\03. 
Näin  tiedostojärjestelmä  on  valittu. 


Seuraava  hyvin  tärkeä  asetus  on  MaxTransfer.  IDE-pro- 
tokolla  on  aikojen  saatossa  muuttunut,  mutta  scsi.device  on 
jämähtänyt  vuoteen  1992,  joten  se  ei  ole  uusien  massamuis¬ 
tien  kanssa  täysin  yhteensopiva.  Kiintolevyn  tapa  kuitata 
suuret  tiedonsiirrot  on  muuttunut  aikojen  saatossa,  eikä 
scsi.device  ymmärrä  uudenmallista  vastausta. 


Kiertoreittinä  voimme  MaxTransfer- asetuksella  raja¬ 
ta  siirrettävät  blokit  riittävän  pieniksi,  että  siirrettävä  tieto 
mahtuu  yhteen  IDE-käskyyn  eikä  bugiin  törmätä.  Tyhjen¬ 
nä  tekstikenttä  ja  vaihda  siihen  OxlfeOO  (muista  Return). 
Muuta  ei  tarvitse  osiolle  tehdä.  Voit  kuitata  tämän  näkymän 
Ok:lla  ja  siirtyä  tekemään  samat  temput  seuraavalle  osiol¬ 
le.  SCSI-ohjaimen  käyttäjien  ei  tarvitse  olla  niin  huolissaan 
MaxTransferista,  sillä  siellä  ei  vastaavaa  muutosta  ole  tapah¬ 
tunut. 


Kun  nämä  asetukset  on  muutettu  kaikkiin  osioihin,  voit  pa¬ 
lata  alkunäkymään  ja  valita  Save  Changes  to  Drive.  Sitten  voit¬ 
kin  poistua  HDToolBoxista  ja  käynnistää  Amigan  uudestaan. 

Aika  alustaa 

Kun  kone  on  käynnistynyt  uudestaan,  voit  listata  kiintolevy- 
ajurin  löytämät  loogiset  laitteet  Info -käskyllä: 

1 .>  info 

Kaikkien  aiemmin  luomiesi  osioiden  tulisi  näkyä  listassa. 
Jos  niin  ei  ole,  käy  HDToolBoxilla  tarkistamassa,  että  dos- 
type  on  tiedostojärjestelmässä  ja  kussakin  osiossa  oikein  ja 
muuttamiesi  tekstikenttien  muutokset  ovat  menneet  perille. 
Jos  jokin  muutos  ei  ensimmäisellä  kerralla  ollut  tarttunut, 
tee  muutos  uudestaan  ja  muista  painaa  Re tumia  joka  kerta. 
Tallenna  sitten  muutokset  levylle  ja  käynnistä  Amiga  uudes¬ 
taan. 

Kun  osiot  viimein  näkyvät,  alusta  ne: 

1.>  format  drive  dh0:  name  HardDrive0  noicons  quick 

Format-käskyn  drive-  ja  name-vivut  ovat  pakollisia.  Ko¬ 
mentorivillä  dhO:n  tilalle  vaihdat  alustettavan  osion  nimen 
ja  HardDriveOm  tilalle  haluamasi  pitkän  nimen  osiolle. 
Noicons-valinta  on  vapaaehtoinen,  ja  se  määrittelee,  tuleeko 
levylle  roskapönttöä.  Itse  jätän  roskiksen  yleensä  pois,  sillä 
Workbench-asennus  luo  sen  kuitenkin  myöhemmin. 

Quick-valinta  on  hyvin  tärkeä.  Useimmat  Amigan  For- 
mat-käskyistä  eivät  ymmärrä  yli  neljän  gigatavun  osioita. 
Quick  Format  sen  sijaan  on  aina  turvallinen,  sillä  se  pyy¬ 
tää  tiedostojärjestelmää  suorittamaan  alustuksen.  Kaiken 
lisäksi  se  säästää  paljon  aikaa  myös  alle  4  Gt:n  rajan  jäävil¬ 
lä  osioilla.  Mikäli  sinulla  on  SSD-asema  tai  flash-kortti,  et 
varsinkaan  halua,  että  Format-käsky  kirjoittaa  levyn  täyteen 
nollaa,  sillä  se  kuluttaa  flash-soluja  ja  merkitsee  niitä  vara¬ 
tuiksi  levyaseman  sisäisen  ohjaimen  mielestä. 


Kun  alustus  on  valmis,  pitäisi  ruutuun  tulla  pfs3:n  tie- 
toikkuna,  jossa  kerrotaan  versionumero  ja  tekijöiden  nimet. 
Kuittaa  tämä  ja  siirry  alustamaan  seuraavia  osiota. 

Työpöytää  kohti 

Kun  kaikkien  uusien  osioiden  alustus  on  tehty,  voit  siirtyä 
käyttöjärjestelmän  asentamiseen.  Jos  haluat  puhtaan  Work- 
benchin,  boottaa  Install-levyltä,  avaa  sen  sisältä  Install-ha- 
kemisto  ja  aloita  asennus  haluamallasi  kielellä. 

Mikäli  sinulla  on  jokin  olemassa  oleva  asennus  emulaat¬ 
torin  sisällä,  liitä  uusi  kiintolevysi  tämän  asennuksen  kon¬ 
figuraatioon,  käynnistä  emulaattori  ja  kopioi  tiedostot  seu- 
raavalla  käskyllä: 


1.>  copy  lähdeosio:  kohdeosio:  ali  clone 

Ali- vipu  kopioi  tiedostot  ja  hakemistot  rekursiivisesti,  ja 
clone  säilyttää  tiedostojen  kommentit  ja  suojausbitit  ennal¬ 
laan.  Info-käskyllä  näet  osioiden  nimet  Unit- sarakkeen  alla. 

Suosittelen  kopioinnin  yhteydessä  käyttämään  osioiden 
lyhyitä  nimiä,  mikäli  Name-kentässä  näkyvät  pitkät  nimet 
sattuvat  olemaan  samat  kahden  eri  osion  kesken.  Kiintole- 
vyajurit  huolehtivat  siitä,  että  osioiden  nimet  ovat  yksilölli¬ 
siä  lisäämällä  väliaikaisesti  kirjaimia  tai  numeroita,  kunnes 
kaikki  osiot  ovat  eri  nimisiä  keskenään.  Tämä  ei  tee  muu¬ 
toksia  RDB:hen,  vaan  toiminto  on  muistinvarainen. 

Muista  kopioida  LoadModule  kohdeosion  c-hakemistoon 
ja  paikattu  scsi.device  kohdeosion  devs-hakemistoon. 

Muokkaa  kohdeosion  s/startup-sequence-tiedostoa: 

1.>  ed  kohdeosio: s/startup-sequence 

Lisää  ensimmäiseksi  riviksi  seuraava: 

c:loadmodule  devs: scsi . device 

Tallenna  muutokset:  Esc  x  Return. 

Odota  muutama  sekunti,  että  pfs3  tekee  atomisen  päi¬ 
vityksen  (kiintolevyvalo  vilahtaa  pienen  tauon  jälkeen),  ja 
sitten  homma  on  valmis.  Jos  teit  operaation  emulaattorilla, 
siirrä  levy  oikeaan  Amigaan  ja  kokeile.  Jos  teit  sen  oikealla 
Amigalla,  katkaise  virrat  30  sekunniksi  ja  yritä  kylmäkäyn- 
nistystä  uudelta  kiintolevyltäsi. 

Mikäli  ongelmia  ilmenee,  kannattaa  etsiä  vaikkapa 
archive.org-sivustolta  Amigan  käsikirjat  ja  lukea  myös  Ami- 
netistä  löytyvän  alkuperäisen  pfs3 -paketin  mukana  tuleva 
dokumentaatio.  Myös  internetin  eri  foorumit  sisältävät  hy¬ 
vin  paljon  tietoa  ja  esimerkkejä  tämän  asian  tiimoilta. 

Onnea  matkaan,  ja  muista  edetä  rauhallisesti.  Prosessi  ei 
ole  kovin  vaikea,  mutta  hieman  työläs  se  kieltämättä  on.  & 

Linkit  tarvittaviin  tiedostoihin 

•  http://aminet.net/package/driver/media/SCSI4345p 
Scsi.device  43.35  -paikat 

•  http://os.amigaworld.de/index.php?lang=en&page=37 
Scsi.device  43.24  -paikat 

•  http://aminet.net/package/util/sys/patchstrip 
Scsi.device  43.24:n  aikarajan  poistopaikka. 

•  http://aminet.net/package/disk/misc/HDToolBoxPatch 
HDToolBox  type  7  -paikat. 

•  http://aminet.net/package/util/misc/gpatch 
Paikkatiedostojen  asennusohjelma. 

•  http://aminet.net/package/disk/misc/pfs3aio 
PFS3aio. 

•  http://aminet.net/package/util/boot/LoadModule 
LoadModule-käsky. 

•  http://www.amigaforever.com/shop/ 

l.x-3.1  käyttöjärjestelmien  levykuvat  (Image  Pack)  online- 
kaupasta. 

•  http://thomas-rapp.homepage.t-online.de/4gb_faq.html 
Thomas  Rappin  hyvä  UKK-sivu  aiheesta  englanniksi. 

•  http://thomas-rapp.homepage.t-online.de/filesyslimits.html 
Thomas  Rappin  tekemä  suhteellisen  ajantasainen  taulukko  eri 
tiedostojärjestelmien  ja  kiintolevyajureiden  kokorajoista. 

Pelit 


Everdrive 

Loputtomasti  pelattavaa 
klassikkokonsolille 

Olet  vihdoin  saanut  hankittua  takaisin  lapsuutesi  suo 
sikkikonsolin  ja  kaikki  rakastamasi  pelit.  Pian  kuiten¬ 
kin  huomaat,  että  menneessä  ajassa  oli  myös  huonot 
puolensa:  isokokoisia  pelejä  on  hankala  kuljettaa  ja 
niiden  toimivuus  on  oikukasta.  Mitenköhän  voisi  saa¬ 
da  parhaat  puolet  sekä  uudesta  että  vanhasta? 


Teksti  ja  kuvat:  Mikko  Heinonen 

hjelmoitavat  FPGA- 
piirit  ovat  mullista¬ 
neet  lyhyessä  ajas¬ 
sa  harrastelijoiden 
elektroniikkaproj  ek- 
tit.  Ennen  jokainen  piiri  piti  valmistaa 
erikseen,  mutta  nykyisin  logiikkaa  voi¬ 
daan  rakentaa  FPGA:n  sisään  erityisel¬ 
lä  kuvauskielellä.  Samalle  piirille  mah¬ 
tuu  useita  eri  logiikkayksiköitä.  Tämä 
on  laskenut  huomattavasti  erilaisten 
laitteiden  suunnittelu-  ja  valmistus¬ 
kustannuksia  ja  tehnyt  pientenkin  sar¬ 
jojen  tuottamisesta  kannattavaa. 

Kehityksestä  ovat  hyötyneet  monin 
tavoin  myös  vanhojen  laitteiden  har¬ 
rastajat.  Viime  vuosina  on  käynnisty¬ 
nyt  useita  projekteja,  joissa  vanhoihin 
kotimikroihin  ja  pelikonsoleihin  on 
sovitettu  nykyaikaisia  tallennusväli¬ 
neitä.  Commodore  64:n  omistajat  ovat 
saaneet  muun  muassa  1541  Ultimaten, 
joka  matkii  pikkutarkasti  levyasemaa, 
eivätkä  muutkaan  laitteet  ole  jääneet 
osattomaksi.  Amiga  600:lle  tarkoitet¬ 
tu  ja  Skrollissakin  esitelty  Vampire- 
turbokortti  perustuu  myös  kokonaan 
FPGA-tekniikkaan. 

läisyysasema 

Pelikonsoleille  on  jo  pitkään  ollut 
saatavana  erilaisia  flash-muistiin  pe¬ 
rustuvia  moduuleita,  joille  voidaan 
kirjoittaa  pelejä  tai  muita  ohjelmia  ja 
sitten  ajaa  niitä  alkuperäisessä  laittees¬ 
sa.  Niissä  on  kuitenkin  ilmeiset  rajoi¬ 
tuksensa.  Moduulin  flash-muistiin 
mahtuu  vain  rajallinen  määrä  sisältöä 
kerrallaan,  ja  se  on  aina  ohjelmoitava 
uudelleen  jonkin  isäntälaitteen  avulla. 

Everdrive  on  ukrainalaisen  Igor 


”Krikzz”  Golubovskin  projekti, 
joka  sai  alkunsa  Sega  Megadriven 
muistikortinlukijasta.  Se  sisältää 
flash-muistin  lisäksi  laitteiston  ja 
ohjelmiston,  joka  lukee  halutun 
tiedoston  SD -kortilta,  kirjoittaa  sen 
flashiin  ja  käynnistää  sitten  pelin  var¬ 
sinaisella  konsolilla. 

Koska  Everdrive  on  älykäs  lisälaite, 
se  mahdollistaa  pelkän  flash-muistin 
käytön  lisäksi  myös  monia  muita 
temppuja.  Monissa  malleissa  pelitilan¬ 
ne  on  mahdollista  tallentaa  ja  ladata 
kesken  pelin  aivan  kuten  emulaattoria 
käytettäessä.  Samoin  voidaan  käyttää 
erilaisten  cheat-moduulien  koodeja 
ja  muokata  ROM- tiedostoa  muillakin 
tavoin.  Everdrive  voi  toimia  myös  esi¬ 
merkiksi  Megadriven  CD -aseman  oh¬ 
jaimena,  ja  se  osaa  ladata  32X-laajen- 
nuksen  pelejä  siinä  kuin  tavallisiakin 
Megadrive-pelejä. 

Muutkin  harrastajat  ovat  tuotta¬ 
neet  vastaavia  moduuleita  eri  laitteille 
aina  Atari  2600:  sta  alkaen.  Everdriven 
erottaa  useimmista  muista  vastaavista 
projekteista  se,  että  Krikzz  on  ilmeisen 
tosissaan  tuotteidensa  suhteen  ja  pal¬ 
velu  on  ammattimaista.  Toimitukset 
ovat  nopeita,  uusia  laiteohjelmiston 
versioita  julkaistaan  säännöllisesti  eikä 
vanhojakaan  tuotteita  hylätä.  Päivittä¬ 
minen  on  myös  helppoa,  sillä  uusi  oh¬ 
jelmisto  vain  tallennetaan  SD -kortille, 
josta  Everdrive  noukkii  sen  käynnis¬ 
tyksen  aluksi. 

Piratismia  vai  harrastamista? 

Periaatteessa  Everdriveä  voi  hyödyntää 
pelkästään  täysin  laillisiin  tarkoituk¬ 
siin.  Sen  mukana  ei  toimiteta  mitään 


tekij  änoikeudellisesti  arveluttavaa, 

eikä  laitteen  käyttäminen  vaadi  mi¬ 
tään  muutoksia  konsoliin.  Jos  haluaa 
vaikkapa  katsella  eri  konsoleille  tehtyjä 
demoja  tai  homebrew-pelejä,  tai  perä¬ 
ti  kehittää  sellaisia  itse,  Everdrive  on 
loistava  laite  ohjelmien  testaamiseen 
oikealla  laitteistolla. 

On  kuitenkin  turhaa  teeskennellä, 
etteikö  Everdriveä  useimmiten  han¬ 
kittaisi  kaupallisten  pelien  pelaamista 
varten.  Jokainen  voi  itse  päättää,  mi¬ 
ten  suhtautuu  moraalisella  tasolla  yli 
20-vuotiaiden  pelien  ROM-dumppien 
pelaamiseen  sen  sijaan,  että  kantaisi 
mukanaan  valtavaa  kasaa  alkuperäisiä 
pelimoduuleita.  Lain  silmissähän  tämä 
on  luonnollisesti  tekij  änoikeusrikko- 
mus,  etenkin  jos  kopiot  valmistaa  itse. 

Virallisten  pelien  lisäksi  Everdrive 
lataa  tietenkin  myös  erilaisia  ROM- 
hackeja,  joita  pelaajayhteisössä  on  tuo¬ 
tettu.  Näihin  kuuluvat  muun  muassa 
japanilaisten  pelien  fanikäännökset, 
joita  ei  oikealla  moduulilla  ole  koskaan 
julkaistukaan. 

Testissä  neljä  Everdriveä 

Megadriven  jälkeen  Everdrive  on  valloittanut  muitakin  konsoleita. 
Tällä  hetkellä  se  on  saatavana  myös  NESille,  Super  Nintendolle, 
Nintendo  64:lle,  Game  Boylle,  Game  Boy  Advancelle,  Sega  Master 
Systemille,  Game  Gearille  ja  PC  Enginelle.  Ominaisuudet  vaihtelevat 
hieman  konsolista  riippuen,  mutta  perusperiaate  säilyy  samana. 

Kokeilin  neljää  eri  Everdriveä:  Megadriven  Everdrive-MD  v3:a, 
SNESin  Super  Everdriveä,  PC  Enginen  Turbo  Everdrive  v2:ta  sekä 
Everdrive  N8:n  Famicom-versiota.  Kaikki  löytyvät  Krikzzin  omasta 
kaupasta  osoitteessa  shop.krikzz.com.  Koti-Suomesta  käsin  voi  toki 
olla  vaikea  käsittää,  että  samassa  maassa  käydään  toisaalla  repivää 
sotaa  ja  toisaalla  tehtaillaan  pelikoneiden  flash-moduuleita,  mutta 
Ukraina  on  laaja  valtio,  jossa  alueelliset  erot  ovat  suuria. 


Everdrive-MD  v3 

Krikzz  aloitti  kehitystyönsä  Sega  Megadriven  kortinlukijoista. 
Everdrive-MD  onkin  selkeästi  toimiva  laite  ja  sisältää  kaikki  tarvit¬ 
tavat  ominaisuudet.  Virran  kytkeytyessä  se  lataa  näkyviin  luettelon 
SD-kortilla  olevista  ROM-tiedostoista,  joista  voi  poimia  haluamansa 
ja  siirtää  sen  moduulin  flash-muistiin.  Käyttöliittymä  toimii  Megadri¬ 
ven  ohjaimella. 

Flash-muistin  pyyhkiminen  ja  kirjoittaminen  kestää  hetken,  hieman 
ROM-tiedostosta  riippuen.  Kätevä  ominaisuus  on  se,  että  valmiiksi 
muistiin  ladatun  ohjelman  voi  käynnistää  Start-painikkeella,  vaikka 
virran  olisi  välillä  katkaissut.  Everdrive-MD  osaa  ohittaa  pelien 
aluelukitukset  (paitsi  32X:n  peleissä),  ja  sille  voi  syöttää  myös  cheat- 
moduulin  koodeja.  Koska  Megadrive  on  myös  Sega  Master  System 
-yhteensopiva,  onnistuu  Master  System  -pelienkin  pelaaminen  sa¬ 
malla  moduulilla.  Muutamat  lisärautaa  sisältävät  pelit,  kuten  Virtua 
Racing,  eivät  toimi. 

Pelien  lataamisen  lisäksi  Everdrive-MD:tä  voi  käyttää  muihinkin 
tarkoituksiin.  Jos  käytössä  on  Mega-CD-lisälaite,  Everdrivellä  voi 
muuttaa  sen  aluekoodauksen  yksinkertaisesti  lataamalla  muistiin 
toisen  alueen  BlOSin.  Tämä  toimii  jopa  Pioneer  LaserActivessa,  joka 
yleensä  hylkii  kaikenlaisia  aluevapausvirityksiä. 

Saatavana  on  myös  kehittyneempi  versio  Mega  Everdrive.  Se  tukee 
muun  muassa  savestatea  eli  pelitilanteen  tallentamista  vedokseksi 
muistiin.  Lisäksi  pelien  mainitaan  latautuvan  sillä  flash-muistiin  paris¬ 
sa  sekunnissa,  ilman  odottelua.  Mega  Everdriven  hinta  on  kuitenkin 
korkeampi:  Everdrive-MD  maksaa  noin  80  dollaria,  Mega  Everdrive  yli 
140  dollaria. 


Super  Everdrive 

Super  Nintendo  on  hieman  erilainen  eläin  kuin  Sega-merkkinen 
kilpailijansa.  Siinä  missä  Segalla  moduulit  sisälsivät  vain  harvoin 
mitään  lisäominaisuuksia,  SNESillä  tällaisia  pelejä  on  useita  kymme¬ 
niä.  Kokeilemani  Super  Everdrive  ei  sisältänyt  vakiona  DSP:tä,  mikä 
tarkoittaa  käytännössä,  että  sitä  tukevat  pelit,  kuten  vaikkapa  Mario 
Kart  ja  Pilotvvings,  eivät  toimi. 

Tämä  laskee  hieman  laitteen  hyödyllisyyttä,  jos  sitä  on  tarkoitus 
käyttää  pelaamiseen.  Piirilevyllä  on  kuitenkin  paikka  jälkiasennetta- 
valle  DSP:lle.  Se  on  mahdollista  hankkia  20  dollarin  lisähintaan  tai 
kähveltää  sopivasta  pelimoduulista.  Jälkimmäinen  vaihtoehto  vaatii 
hieman  juottamistaitoa. 

Viimeksi  Japanissa  käydessäni 
löysin  erään  pelikaupan  "romu- 
laarista"  hieman  kärsineen  Pi- 
lotvvings-pelin,  joka  maksoi  alle 
kaksi  euroa.  Minulle  tuli  vahva 
tunne,  että  tämä  kannattaa  poi¬ 
mia  mukaan.  Intuitio  osoittautui 
oikeaksi,  sillä  Pilotvvings  sisältää 
DSP-piirin,  eikä  rupista  moduulia 
jää  moni  kaipaamaan. 

Avasin  moduulin  Nintendo- 
erikoistyökalulla  ja  irrotin  DSP:n 
juotokset  käyttäen  lämmittävää 
tinaimuria.  Lopuksi  puhalsin 
piirin  jalkoihin  kuumailmaa  ja 
vedin  sen  PLCC-ulosvetäjällä 
irti.  Ulosvetäjän  käyttö  auttaa 
osaltaan  siinä,  että  piirin  jalat 
eivät  mene  vinoon. 

Itse  juottaminen  on  varsin  helppoa,  kunhan  huomaa  katsoa,  miten 
päin  piiri  asennetaan  (kääntöpuolelle  muihin  osiin  nähden).  Tämän 
operaation  jälkeen  ainakin  Super  Mario  Kart  ja  Pilotvvings  toimivat 
SD-kortilta  ladattuina  komeasti,  mutta  puutteita  peliyhteensopi- 
vuuteen  jää  edelleen.  Muun  muassa  Super  FX  -piiriä  käyttävät  pelit, 
kuten  Starfox  ja  Super  Mario  World  2,  eivät  toimi. 

Erikoispiireistä  johtuvaa  säätöä  lukuun  ottamatta  Super  Everdrive 
toimii  hyvin  ja  varsin  samanlaisesti  kuin  Everdrive-MD.  Se  on  myös 
hinnaltaan  samaa  luokkaa,  noin  80  dollaria.  Lähes  tuplahintaan  on 
saatavana  SD2SNES,  joka  sisältää  myös  DSP-piirejä  matkivan  FPGA:n. 
Se  tukee  jo  nyt  suurinta  osaa  eri  erikoispiireistä  ja  myös  Super  FX 
-tuki  on  tekeillä. 

Turbo  Everdrive  v2 

NEC  PC  Engine  tunnettiin  lännessä  nimellä  TurboGrafx,  josta  tämän 
laitteen  nimi  juontaa  juurensa.  Toisin  kuin  useimpiin  muihin  Everdri- 
veihin,  Turboon  ei  saa  koteloa.  PC  Enginen  pelit  toimitettiin  pankki¬ 
kortin  kokoisilla  HuCardeilla,  ja  laitteen  piirilevy  on  jo  yksinään  yhtä 
paksu.  Ratkaisu  on  kuitenkin  vähemmän  huolestuttava  kuin  voisi 
ajatella,  ja  piirikortti  tuntuu  riittävän  tukevalta. 

Laitetuki  on  erittäin  hyvin  kunnossa:  kortti  toimii  niin  perus-En- 
ginellä,  kehittyneemmällä  SuperGrafxilla  kuin  LaserActiven  NEC-laa- 
jennuksella.  Läntisen  TurboGrafxin  moduuleissa  on  eri  nastajärjestys, 
joten  Everdrivestä  pitää  valita  kytkimellä,  käytetäänkö  sitä  japanilai¬ 
sen  vai  amerikkalaisen/eurooppalaisen  laitteen  kanssa.  CD-aseman 
ohjelmisto  toimitettiin  tässä  konsolissa  HuCardilla,  joten  Everdrive 
korvaa  myös  tämän  "System  Cardin"  tarvittaessa. 

Käytettävyydeltään  Turbo  vastaa  muita  malleja.  Se  ei  sisällä  juuri 
erikoisominaisuuksia,  mutta  piirilevyllä  oleva  reset-kytkin  on  erityisen 
hyödyllinen,  sillä  PC  Enginessä  ei  ole  omaa  resetiä.  Pelit  latautuvat 
huomattavan  nopeasti,  ja  ohjelmistoyhteensopivuus  on  käytännössä 
täydellinen.  Hinta  on  tutut  80  taalaa. 


Everdrive  N8 

Kasibittisen  Nintendon  Everdrive  on  varmasti  yksi  suosituimmista 
malleista,  ja  ehkä  sen  vuoksi  myös  hinta-laatusuhteeltaan  paras. 
Moduuli  on  saatavana  sekä  NESiin  että  Famicomiin  ja  hinta  on 


molempiin  110  dollaria.  Itse  asiassa  eri  versioissa  on  erona  vain  liitin, 
sillä  Famicom-peleissä  on  60  nastaa,  NES-peleissä  72.  Ohjelmisto 
on  molemmissa  sama,  ja  sovittimella  molemmat  Everdrivet  toimivat 
kummassa  konsolissa  tahansa.  N8:n  käyttöliittymä  on  erittäin  sulava, 
ja  ROMit  käynnistyvät  hetkessä. 

Everdrive  N8  on  halvemmista  moduuleista  ainoa,  joka  tukee  savesta- 
tea  eli  pelitilanteen  tallennusta  missä  tahansa  kohdassa.  Kun  toiminto 
on  otettu  käyttöön  valikosta,  tietyllä  näppäinyhdistelmällä  (esimerkik¬ 
si  start+ylös)  voi  tallentaa  tilanteen,  toisella  näppäilyllä  (esimerkiksi 
start+alas)  ladata  sen.  Tämä  tapahtuu  käytännössä  välittömästi. 

Jotkut  pelit  sekoavat  näin  suorasta  toiminnasta,  mutta  silloin,  kun 
savestatet  toimivat,  voidaan  puhua  todella  mullistavasta  ominaisuu¬ 
desta.  Hankala  tason  loppuhirviö  on  huomattavasti  helpompi  peitota, 
kun  tarjolla  on  loputtomasti  yrityksiä.  Tämän  myötä  Everdrive  tuo  lo¬ 
putkin  emulaattoripelaamisen  hyvät  puolet  myös  oikealle  raudalle.  & 

Nokian  paluu 

Stephen  Elop  puhelinyksiköineen  siivottiin  Microsoftilta  ja 
Nokia  palaa  kännyköihin.  Miten  tässä  näin  kävi? 

Janne  Siren 


Microsoftin  ostaman 
kännykkätoimin- 
nan  alasajo  on  al¬ 
kanut,  samalla  kun 
Nokia  ilmoitti  pa¬ 
luustaan  matkapuhelimiin.  Tavallaan. 

Hopeasurffari  Elop 

Aloitetaan  alusta.  Oliko  Nokian  toimi¬ 
tusjohtaja  Stephen  Elop  troijanhevo- 
nen,  Microsoftin  peiteagentti?  Tuskin. 
Elopilla  on  toki  uran  mittainen  maine 
yrityksiä  pilkkovien  ja  kauppaavien 
galactusten  esitaistelijana.  Hän  on  le¬ 
voton  transitiojohtaja,  ja  tappiollisen 
toiminnan  myynti  Microsoftille  oli 
Nokian  varaventtiili,  jota  käytettiin, 
kun  muutos  epäonnistui. 

Siihen  se  jääneekin.  Microsoftin  sil¬ 
loinen  toimitusjohtaja  Steve  Ballmer 
varmasti  kauppasi  Micro  soft- suhdetta 
Elopille,  mutta  tokkopa  hän  tätä  hallit¬ 
si.  Ballmer  hädin  tuskin  hallitsi  asiassa 
edes  Microsoftia,  jonka  sisäiset  valta¬ 
taistelut  tekivät  yhtiön  Nokia-ratkai- 
susta  vastentahtoisen. 

Nokia  oli  kunnianhimoiselle  Elopille 
ura-askelma  (perhe  ei  muuttanut  mu¬ 
kana),  joka  onnistuessaan  olisi  avannut 
pikatien  isompaan  herrakerhoon.  Epä¬ 
onnistumisen  myötä  maine  kärsi,  avio¬ 
liitto  meni  ja  Microsoft-kokoluokan 
toimitusjohtajahaaveiden  sijaan  tulikin 
potkut.  Myös  Ballmer  joutui  lähtemään. 
Ei  tällä  materiaalilla  kirjoiteta  Troijaa 
uudelleen,  korkeintaan  muistelmia. 


Elopin  virheenä  pidetään  yleisesti 
Nokian  intranetistä  vuotanutta  Burning 
Platform  -kirjoitusta,  jossa  haukuttiin 
yhtiön  tuotteet  ja  jonka  väitetään  tap¬ 
paneen  myynnin.  Tämä  on  vasta  osa¬ 
totuus.  Burning  Platform  vain  runoili 
ongelmia  ja  ratkaisuvaihtoehtoja. 

Suurin  uhkapeli  tapahtui  Capital 
Markets  Day  -tilaisuudessa  11.2.2011 
-  päivämäärä  sai  hätänumerovertauk- 
senkin.  Siellä  Windows  Phonen  ker¬ 
rottiin  korvaavan  Meego-  ja  Symbian- 
tuotteet,  lähes  vuosi,  globaalisti  kaksi 
vuotta,  ennen  kuin  nuo  Windows  Pho- 
net  olisivat  kaupoissa.  Elop  perusteli 
avoimuutta  muutoksen  suuruudella. 

Edellinenkään  johto  ei  ollut  syytön: 
vanhentunut  Symbian  oli  pilkottu  epä¬ 
yhteensopiviin  haaroihin  ja  alamäkeä 
oli  tilkitty  halpuuttamalla.  Kun  parem¬ 
pien  Android-tuotteiden  ekosysteemi 
kasvoi  ja  hinnat  laskivat,  Symbianin 
asema  oli  tukala.  Nokian  Linux- alus¬ 
toja  taas  oli  laiminlyöty  aina,  ja  suunta 
androidiksi  androidin  paikalle  hukat¬ 
tiin  jo  2005. 

Amerikkalaiset  rakastavat  supersan- 
kareita  ja  suuria  eleitä,  ja  näin  myös  Elop 
jätti  ristiriitaisimman  perintönsä  pa¬ 
nemalla  kaiken  kerralla  likoon.  Jos  itse 
julistus  ei  hidastanut  myyntiä,  sen  teki 
viimeistään  operaattoreiden  kiinnos¬ 
tuksen  lopahtaminen.  Lisäksi  tuolloinen 
Windows  Phone  7  ei  sopinut  Nokian 
suurimmille  markkinoille  eikä  tukenut 
Windows  Phone  8:n  sovelluksia. 


Näin  Nokia  haaskasi  vuodet  2011  ja 
2012  odotteluun.  Jäi  kysymys,  olisiko 
tulos  parantunut,  jos  muutokset  olisi 
salattu  pidempään  ja  porrastettu  vii¬ 
saammin  -  tai  hyödynnetty  aikaisem¬ 
min  Androidia. 

Jokapäiväiset  seikkailut 

Niinpä  Nokiaa  ja  Microsoftia  luotsaa- 
vat  nyt  uudet,  yhteensattumana  intia- 
laistaustaiset  toimitusjohtajat:  Rajeev 
Surin  Nokia  keskittyy  matkapuhelin¬ 
verkkoihin  ostamalla  Alcatel-Lucentin 
ja  myymällä  Here-paikkatietoyksikön 
saksalaisille  autojäteille.  Satya  Nadel- 
lan  Microsoft  on  siirtänyt  katseensa 
pilveen  ja  tulevaisuuden  alustoihin, 
esimerkkinä  Hololens-virtuaalilasit. 

Microsoft  on  alaskirjannut  ja  su¬ 
lauttanut  kännykkähankintansa  sekä 
julkaissut  avainsovelluksensa  kilpai¬ 
leville  mobiilialustoille.  Ei  yhtiö  silti 
Windows  Phonesta  luovu:  se  fuusi¬ 
oituu  Windows  10:een.  Jos  Windows 
10  menestyy,  pärjäävät  puhelimetkin 
sen  verran,  että  Microsoftille  kelpaa. 
Tusinamalliston  valmistus  kuitenkin 
loppuu,  ja  tilalle  tulee  tiukka  kolmen 
Lumian  valikoima. 

Nokiaankin  kuuluu  edelleen  mys¬ 
tinen  teknologiayksikkö,  joka  julkaisi 
kesällä  elokuvastudioille  tarkoitetun 
Ozo-virtuaalikameran.  Nokia  intoutui 
myös  vahvistamaan  ryhtyvänsä  mat¬ 
kapuhelimiin,  aikaisintaan  sitten,  kun 
kilpailukielto  Microsoftin  kanssa  rau¬ 
keaa  loppuvuodesta  2016.  Vanhaan  ei 
kuitenkaan  ole  paluuta,  ja  Nokia  pu¬ 
huukin  nyt  brändilisensoinnista. 

Luvassa  on  silti  enemmän  kuin  pelk¬ 
kää  nimen  myymistä.  Nokia  N 1  -tablet- 
timaistiainen  lienee  osuva  kuvaus 
uudesta  mobiilitaktiikasta:  brändi,  de¬ 
sign  ja  vähän  koodia  tulee  Nokialta, 
Android-käyttöj  ärj  estelmä  Googlelta 
ja  toteutus  -  siis  valmistus,  markki¬ 
nointi  ja  jakelu  -  kumppanilta.  Nokia 
N1  kertoo  toki  myös  rajallisesta  levi¬ 
tyksestä:  sitä  sai  pitkään  vain  Kiinasta. 

Nokialla  on  muitakin  tuotesuun- 
nitelmia.  Viime  aikoina  yhtiö  on 
rekrytoinut  ahkerasti  työntekijöitä 
puettavan  ja  sensoriteknologian  saral¬ 
la.  Suunnitelmia  on  lämmitelty  mm. 
Here  Everyday  Adventures  -merkin 
alla,  eivätkä  kaikki  projektit  suinkaan 
lähde  karttayksikön  mukana. 

Nähtäväksi  jää,  kuoriutuuko  Nokian 
seikkailuista  strategiakin.  & 

Pelinkehityksen  vallankumous: 

ammattityökaluja  ilmaiseksi 

Mitä  tarvitaankaan  siihen ,  että  saa  tehtyä  videopelin?  Aluksi  tarvitaan  tietenkin  inspiraatiota.  Ei  peliä 
voi  tehdä ,  ellei  ole  ideaa  siitä, ,  m/Tä  haluaa  tehdä.  Mutta  ei  pelkällä  idealla  vielä  pitkälle  pötkitä,  vaan 
tarvitaan  tietenkin  myös  taitoa  toteuttaa  se.  Toisin  kuin  monet  muut  harrastukset ,  pelinkehitys  on  myös 
välineurheilua ,  sillä  jotta  yleensäkään  voisi  olla  mitään  pelattavaa,  tarvitaan  pelimoottori.  Se  juttu,  joka 
piirtää  grafiikan,  soittaa  äänet,  käsittelee  tiedostot,  vastaanottaa  ohjauksen  ja  pyörittää  pelilogiikkaa. 
Teksti:  Miikka  Lehtonen  Kuvat:  Outi  Sinisalo,  Miikka  Lehtonen 


Lukemattomat  peliprojek- 
tit  ovat  tyssänneet  siihen, 
että  yritetään  taistella 
huonosti  dokumentoituja, 
kankeita  tai  muuten  vain 
puutteellisia  työkaluja  vastaan  ja  sitten 
kyllästytään. 

Onneksi  nykyään  kaikki  on  niin  pal¬ 
jon  helpompaa.  Hyviä  ammattitason 
työkaluja  saa  netistä  ilmaiseksi  niin 
paljon,  kuin  jaksaa  imutella.  Aina  ei 
kuitenkaan  ollut  näin.  Ei  tarvitse  men¬ 
nä  montakaan  vuotta  taaksepäin,  kun 


suurin  osa  nykyisistä  kehitystyöka- 
luista  oli  vielä  pöytälaatikkoko  o  dar  ien 
ulottumattomissa. 

Tokihan  Unreal  Enginen ,  CryEn- 
ginen  ja  Unityn  kaltaisilla  moottoreilla 
on  tehty  pelejä  jo  vuosikausien  ajan, 
mutta  vielä  muutamaa  vuotta  sitten  pe- 
linkehitysparatiisin  portilla  oli  turhan 
kallis  hintalappu.  Itsekin  juuri  ennen 
suurten  moottorien  vallankumousta 
pelinkehitysharrastukseni  aloittaneena 
muistan,  miten  Python-ohjelmointi¬ 
kielen  varaan  rakennettu  PyGame  ja 


muut  tuon  ajan  ilmaiset  vaihtoehdot 
olivat  todella  hankalasti  lähestyttäviä 
ja  ominaisuuksiltaan  rajallisia.  Olisi¬ 
han  niilläkin  varmasti  saanut  tulosta 
aikaan,  jos  olisi  ollut  paljon  kärsivälli- 
sempi  ja  jaksanut  rakentaa  itse  ne  tar¬ 
vittavat  työkalut. 

Vuoden  2009  ihme 

Ennen  vuotta  2009  amatööripelinke- 
hittäjien  vaihtoehdot  olivat  todella¬ 
kin  aika  karut.  Tarjolla  oli  toki  ilmai¬ 
sia  vaihtoehtoja,  kuten  jo  mainittu 

Pelimoottorien  historia,  lyhyt 
oppimäärä 

Ennen  Unreal  Enginen  yleistymistä 
elettiin  pelinkehityksessä  aikamoisessa 
villissä  lännessä,  jossa  lähes  jokainen 
firma  ja  tiimi  käytti  omaa  pelimoottori- 
aan  ja  omia  kehitystyökalujaan.Toki  oli 
olemassa  myös  lisensointiin  tarkoi¬ 
tettuja  moottoreita,  mutta  ne  olivat 
laadultaan  hyvin  vaihtelevia.  Yhdessä 
ääripäässä  on  id:n  Doom-  ja  Quake- 
moottorien  kaltaisia  hittejä,  jotka  olivat 
suosittuja  sen  takia,  että  ne  olivat 
aikansa  huipputasoa.  Monet  tiimit  käyt¬ 
tävät  nykyäänkin  pelimoottoreita,  jotka 
rakentuvat  osittain  Quake-moottorin 
varaan. 

Pääosin  kuitenkin  tiimit  tekivät  itse 
moottorinsa  ja  työkalunsa,  mikä  oli 
varmasti  ihan  kivaa,  jos  sattui  olemaan 
John  Carmackin  kaltainen  nero,  mutta 
vähemmän  kivaa,  jos  halusi  vain  tehdä 
pelejä.  Unreal  Enginestä  tuli  vuosiksi 
alan  standardi  juuri  sen  takia,  että  se  oli 
hyvin  dokumentoitu  ja  yksinkertaisesti 
paljon  parempi,  kuin  mihin  monet  tiimit 
olisivat  itsekseen  pystyneet. 

Nykyään  Unreal  Enginen  valta-asema 
on  historiaa,  mutta  peliala  on  muut¬ 
tunut.  Enää  muut  vaihtoehdot  eivät 
ole  niinkään  yksittäisten  tiimien  omia 
moottoreita,  vaan  kaikkien  Electronic 
Artsin  studioiden  yhteisvaikutuksella 
rakennettuja  ratkaisuja,  joissa  monista 
vahvoista  palasista  muodostuu  erin¬ 
omainen  kokonaisuus. 


PyGame  tai  Adventure  Game  Studio. 
Muutamat  rohkeat  uskalsivat  veloittaa 
rahaa  omista  kehitysympäristöistään- 
kin.  Esimerkiksi  GameMakerin  avulla 
on  todistettavasti  tehty  kivoja  ja  näp¬ 
päriä  2D-pelejä,  esimerkiksi  alkupe¬ 
räinen  Spelunky. 

Teoriassa  mikään  ei  estänyt  amatöö¬ 
rejäkään  hankkimasta  ammattitason 
työkaluja,  kuten  vaikka  Unity  3D:tä, 
Unreal  Engineä  tai  CryEngineä,  joilla 
kaikilla  oli  tehty  todella  nättiä  ja  ko¬ 
vatasoista  jälkeä.  Ainoa  ongelma  oli 
se,  että  moottoreista  pyydettiin  kovia 
summia.  Halvimmatkin  vaihtoehdot 
maksoivat  joitain  tuhansia,  mikä  on 
todella  kova  este  satunnaiselle  ja  vähän 
puolivakavammallekin  indie-pelinke- 
hitykselle. 

Syksyllä  2009  alkoi  vallankumous, 
joka  on  pitkälti  mahdollistanut  nykyi¬ 
sen  indie-kehitysskenen  muodostu¬ 
misen,  sillä  nämä  kovat  ammattitason 
työkalut  muuttuivat  jos  nyt  eivät  täysin 
ilmaiseksi  niin  ainakin  helpommin 
saataviksi.  Ensin  ehti  Unity  Technolo¬ 
gies,  joka  julkaisi  Unity  3D:stä  rajoit¬ 
tuneen,  mutta  ilmaisen  indie -version. 
Unity  saikin  nopeasti  paljon  suosiota 
ja  näkyvyyttä,  mikä  oli  varmasti  osate¬ 
kijä,  kun  marraskuussa  2009  paukahti 
todellinen  pommi.  Elettiin  Playsta¬ 
tion  3:n  ja  Xbox  360:n  kulta-aikaa,  ja 
pelimoottorien  kiistaton  kuningas  oli 
Unreal  Engine.  Joskus  ammoisina  ai¬ 
koina  miltei  jokaisella  pelistudiolla  oli 
oma  moottorinsa,  jota  sitten  vartioitiin 


Kenttäeditorit  ja  modaajat, 
alan  pioneerit 

Indie-pelinkehityksen  juurista  puhut¬ 
taessa  täytyy  muistaa  myös  erilaiset 
modit  ja  kenttäeditorit.  Moni  nykyään 
ammatikseen  pelejä  kehittävä  on 
saanut  alkunsa  tekemällä  vaikka  kenttiä 
Doomiin  tai  kehittelemällä  modeja 
peleihin.  Kun  on  valmis  runko  ja  hyvin 
dokumentoidut  työkalut,  kuten  vaikka 
Valven  Source- pelimoottorin  tai  id:n 
zdTcc/z-pelimoottorien  tapauksessa  pe¬ 
rinteisesti  on  ollut,  innokkaat  amatöörit 
pystyvät  loihtimaan  olemassa  olevien 
pelien  kylkeen  tai  päälle  hämmentä¬ 
vän  erilaisia  ja  itsenäisiä  peliteoksia. 
Esimerkiksi  megasuosittu  DOTA-peli 
sai  alkunsa  Warcraft  III  -modina,  kun 
taas  Counter-Strike  oli  alkujaan  Half- 
Life-  modi. 


karhuemon  innolla  muiden  lähestymi¬ 
siltä.  2000-luvun  alkuvuosina  trendi 
kuitenkin  muuttui  ja  Unreal  Engines¬ 
tä  tuli  se  oletusarvoinen  valinta  miltei 
kaikissa  vähänkään  suuremmissa  pe- 
liprojekteissa.  Niinpä  oli  melkoinen 
yllätys,  kun  Unreal  Engineä  kehittävä 
Epic  Games  julkaisi  moottoristaan  il¬ 
maisen  version. 

Noiden  kuukausien  kaiut  ja  seurauk¬ 
set  tuntuvat  ja  näkyvät  nykyäänkin  pe- 
linkehityksen  maailmassa.  Ensinnäkin 
pienten  tiimien  määrä  on  moninker¬ 
taistunut  räjähdysmäisesti,  eikä  ihme. 
Kun  ammattitason  työkaluja  on  saata¬ 
villa  ilmaiseksi  tai  pilkkahintaan,  kyn¬ 
nys  kokeilla  pelinkehitystä  ja  huomata 
sen  olevan  kivaa  puuhaa  on  matalampi 
kuin  koskaan.  Samaan  aikaan  Steamin 
tapaisten  digitaalisten  jakeluverkos¬ 
tojen  yleistyminen  on  mahdollistanut 
pelien  itsejulkaisun  ja  -jakelun.  Ei  sovi 
myöskään  unohtaa  mobiilipelaamisen 
nousua,  sillä  juuri  mobiilialustat  ovat 
perinteisesti  olleet  Unityn  kotikenttä. 

Kun  käyttäjäkannat  ovat  kasvaneet 
ja  indie-peleissä  liikkuu  aina  vain 
enemmän  ja  enemmän  rahaa,  myös 
moottorialalla  on  alkanut  todellinen 
kilpavarustelu.  Varsinkin  Unity  ja  Un¬ 
real  Engine  kehittyvät  kovaa  vauhtia. 

Nyt  kun  olemme  kerranneet  pika¬ 
vauhtia  modernin  pelinkehityksen 
historian,  tutustutaanpa  tarkemmin 
niihin  suuriin  tekijöihin  ja  niiden 
mahdollisuuksiin  -  sekä  myös  mah¬ 
dollisiin  ongelmiin. 

Stencyl  on  hyvin  helppo  tapa  aloittaa  pelinkehitys.  Pelilogiikka  suunnitellaan  tavalla,  joka  on  välittömästi  ymmärrettävä  ja 
intuitiivinen.  Näin  pääsee  asiaan,  vaikka  koodaus  ei  ihan  sujuisikaan.  Tässä  tehdään  avaruusalukselle  sivuttaisohjausta. 


Minkä  sitten  valitsisin? 

Mikä  sitten  on  se  pelimoottoreista  ja 
kehitysympäristöistä  muikein?  Jos  on 
täysi  noviisi,  Stencyl  on  oikein  mainio 
paikka  aloitella,  sillä  sen  avulla  pääsee 
nopeasti  käsiksi  siihen  hauskaan 
juttuun,  eli  tekemään  peliä.  Jos  taas 
bitti  pysyy  hyppysissä  ja  koodi  sujuu, 
ihan  rehellisesti  sanoen  tekisin  valintani 
hallussa  olevien  ohjelmointikielten 
perusteella.  Vaikka  moottoreissa  ja 
kehitysympäristöissä  on  eroja,  suuret 
linjaukset  ovat  niin  samanlaiset,  että 
molemmilla  pääsee  hyvin  alkuun. 

Jos  C#  tai  JavaScript  ovat  lähellä 
sydäntä,  vastaus  on  Unity.  Jos  taas  C++ 
sujuu,  kokeile  Unreal  Engineä. 

Unity 

Unity  Technologiesin  Unity  3D  oli  to¬ 
della  pitkään  indie -kehityksen  kiistaton 
kuningas.  Osittain  taustalla  oli  puh¬ 
taasti  se,  että  Unity  oli  ensimmäinen 
suurista  ilmaismoottoreista.  Se  nappa¬ 
si  merkittävän  osan  indie -kehittäjien 
huomiosta  ja  tämä  kierre  ruokki  lisää 
huomiota,  kun  Unityä  suositeltiin  hel¬ 
posti  muillekin  innokkaille  yrittäjille. 

Vähintään  yhtä  merkittävää  oli  kui¬ 
tenkin  se,  että  toisin  kuin  monet  muut 
pelinkehitysympäristöt  ja  -moottorit, 
Unity  oli  suunniteltu  helposti  lähestyt¬ 
täväksi  ja  miellyttäväksi  käyttää.  Unity 
tuli  tunnetuksi  siitä,  että  sen  avulla  sai 
todella  helposti  ja  nopeasti  toimivaa 
kamaa  ruudulle.  Ei  silmänräpäyksessä 
tietenkään  mitään  viimeisteltyä  peliä 
tehty,  mutta  aikana  jolloin  yksinkertai¬ 
senkin  idean  testailu  vaati  normaalisti 
paljon  pohjustusta  ja  työtä,  Unity  tun¬ 
tui  todellakin  vallankumoukselliselta. 

Vallankumouksen  keskipisteessä  oli 
Unityn  paras  idea,  Scene  Editor.  Nor¬ 


maalisti  pelejä  kehittäessä  kentät  tai 
vaikka  seikkailupelin  huoneet  täytyi 
joko  koodata  käsin  sijoitelemalla  esi¬ 
neitä  koodin  avulla  tiettyihin  koordi¬ 
naatteihin  tai  sitten  toteuttaa  itse  jon¬ 
kinlainen  kenttäeditori,  jolla  saman 
homman  saisi  tehtyä  mukavammin. 
Unityssä  tämä  ominaisuus  tuli  vakiona 
mukana.  Oli  suorastaan  mieltäräjäyt- 
tävää,  kun  pystyi  raahailemaan  3D-esi- 
neitä  pitkin  kolmiuloitteista  avaruutta, 
painamaan  play-nappia  ja  sitten  ole¬ 
maan  keskellä  juuri  rakentamaansa 
huonetta  vain  minuuttien  työn  jälkeen. 
Scene  Editorin  avulla  esineisiin  ja  ob¬ 
jekteihin  pystyy  myös  drag  8c  drop 
-periaatteella  liittämään  jos  jonkin¬ 
laisia  komponentteja:  koodinpätkiä, 
äänitiedostoja,  animaatioita  ja  niiden 
soittamiseen  tarkoitettuja  härpäkkeitä. 

Unity  on  myös  koodarin  näkökulmas¬ 
ta  erinomaisen  mukava  käyttää.  Tuettu¬ 
ja  kieliä  ovat  JavaScript,  C#  ja  muistona 
muinaisilta  ajoilta  oliopohjainen  harvi¬ 
naisuus,  Boo.  Unityn  omat  laajennukset 
ovat  hyvin  dokumentoituja  ja  miellyttä¬ 
viä  käyttää.  Jos  kuitenkin  tarvitsee  itse 
jotain,  Unity  laajenee  kivasti  tarvittaessa 
vaikka  ihan  raaoilla  C#-luokilla. 

Kuten  arvata  saattaa,  helppo  laajennet¬ 
tavuus  ja  kotikoodariskene  ovat  yhdessä 
luoneet  Unityn  ympärille  todellisen  laa- 
jennusparatiisin.  Jos  Unityn  editori  tai 
taustalla  rullaava  pelimoottori  eivät  val¬ 
miiksi  tue  jotain  ominaisuutta,  toden¬ 
näköisesti  joku  innokas  kotikoodari  on 
sellaisen  jo  värkännyt  ja  joko  jakelee  sitä 
ilmaiseksi  tai  myy  sitä  Unityn  kylkeen 
pukatun  laajennuskaupan  välityksellä. 

Erinomainen  esimerkki  tästä  on  vaik¬ 
ka  ajurituki.  Unity  itse  kyllä  teoriassa 
tukee  peliohjaimia,  mutta  ei  hirveän  hy¬ 
vin.  Saatavilla  on  kuitenkin  erinomaisen 


mainio  plugin,  joka  mahdollistaa  käy¬ 
tännössä  kaikkien  Directlnput-  ja  Xin- 
put-rajapinnat  täyttävien  peliohjainten 
käytön  peleissä.  Tai  miten  olisi  2D-tuki? 
Alkujaanhan  Unity  3D  kehitettiin  vain 
3D-pelejä  varten,  mutta  ei  mennyt  ai¬ 
kaakaan  ennen  kuin  suomalainen  Juha 
Kiili  oli  jo  kyhännyt  mainiot  2D -työ¬ 
kalut  editoriin  ja  moottoriin.  Nykyään 
mies  sitten  työskenteleekin  Unityllä. 

Unityn  suosiota  on  edesauttanut 
myös  se,  että  kun  pelinsä  on  kerran 
tehnyt  vaikka  Windowsille  tai  Androi- 
dille,  sen  voi  verrattain  helposti  por- 
tata  muillekin  alustoille.  Ihan  mistään 
”valitse  alusta  ja  paina  nappia”  -tason 
porttauksesta  ei  kuitenkaan  ole  kyse. 
Ensinnäkin  kaikkia  kohdealustoja  ei 
ole  ihan  noin  vain  kaiken  kansan  saa¬ 
tavilla.  Moderneille  pelikonsoleille  ei 
esimerkiksi  voi  pelejään  kääntää,  ellei 
ole  hyväksyttyjä  lisensoitu  kehittäjä. 

Lisäksi  alustoilla  on  omat  erikoisuu¬ 
tensa.  Olen  itsekin  tapellut  usein  pien¬ 
ten  outouksien  kanssa:  Androidilla 
2D-valikkografiikat  toimivat  ihan 
mainiosti,  iOSdlä  kaikki  pusertuu  ne¬ 
liöksi.  Syytä  etsittiin  kissojen  ja  koirien 
kanssa,  kunnes  kävi  ilmi,  että  kyse  oli 
iOS:n  käyttämän  OpenGL-version  eri¬ 
koisuudesta. 

Kokonaisuutena  Unity  on  kuitenkin 
erinomainen  pelinkehitysympäristö  ja 
moderni  pelimoottori.  Vielä  muutama 
vuosi  sitten  sitä  ei  olisi  voinut  suositel¬ 
la  ihan  kaikenlaisiin  peleihin,  mutta 
nykyään  on  toisin,  sillä  Unity  on  kehit¬ 
tynyt  niin  paljon,  että  vain  pelinkehit- 
täjän  oma  mielikuvitus  on  rajana. 

Unreal  Engine 

Osasyy  sille,  että  Unity  on  vieläkin 
käytännössä  automaattinen  valinta 


Aivan  tällaiseen  jälkeen  amatööritiimit  eivät  ehkä  pysty,  mutta  tuore  Batman:  Arkham  Knight  on  hyvä  esimerkki  siitä,  millais¬ 
ta  jälkeä  Unreal  Engine  4:llä  saa  aikaan. 


mobiili-  ja  indiekehityksessä  löytyy 
Unreal  Enginen  ja  Unityn  filosofisista 
näkemyseroista.  Siinä  missä  Unity  ke¬ 
hitettiin  alkujaan  pienten  porukoiden 
ja  suoraan  sanoen  myös  pienten  pelien 
ympärille,  Unreal  Engine  suunniteltiin 
suuria  AAA-luokan  pelejä  varten.  Se 
näkyi  vähän  joka  puolelta. 

Sitten  Epic  kuitenkin  ajoi  seinään. 
Unreal  Enginen  yksinvalta  AAA- 
pelinkehityksessä  murtui  suurten 
julkaisijoiden  siirtyessä  taas  omien 
moottoriensa  pariin  ja  samalla  indiet 
eivät  kaivanneet  Unrealin  skaalaa  tai 
kaikkia  sen  suurimpiin  produktioihin 
tarkoitettuja  ominaisuuksia.  Niinpä 
Epic  muuttui  aikojen  myötä  ja  tuunasi 
Unreal  Engineä  joustavammaksi.  Ny¬ 
kyään  se  onkin  erinomainen  pelimoot¬ 
tori  ja  -kehitysympäristö  jos  jonkinlai¬ 
siin  peleihin. 

Unityn  tavoin  myös  Unreal  Engine 
on  rakennettu  toimivan,  joustavan  ja 
monipuolisen  editorin  ympärille.  Edi¬ 
torissa  pystyy  kätevästi  rakentelemaan 
pelimaailmoja,  tuunaamaan  animaati¬ 
oita  ja  niin  edelleen.  Pienet  filosofiset 
erot  kuitenkin  paistavat  yhä  läpi  raois¬ 
ta  ja  kielivät  siitä,  että  Unreal  Engineä 
kehitetään  vähän  suurempien  studioi¬ 
den  tarpeet  mielessä. 

Moottorin  ehkä  mielenkiintoisin 
ominaisuus  on  nimittäin  Blueprint, 
joka  on  eräänlainen  visuaalinen  skrip- 
taustyökalu.  Blueprint-näkymässä  peli- 
projektin  eri  luokat  näkyvät  graafisina 
esityksinä  ja  niitä  voi  sitten  yhdistellä 


toisiinsa  pelilogiikan  avulla.  Luokkien 
julkiset  liitännät  ovat  kätevästi  näkyvil¬ 
lä,  ja  homma  toimii  pienen  opettelun 
jälkeen  kuin  tanssi. 

Koodarit  voivat  toki  pohtia,  paljonko 
tuostakin  sitten  on  hyötyä,  mutta  omi¬ 
naisuutta  ei  olekaan  kehitetty  ensisijai¬ 
sesti  meitä  varten,  vaan  produktioihin, 
joissa  myös  ei-koodarien  pitäisi  päästä 
käsiksi  koodiin  ymmärrettävällä  taval¬ 
la.  Kuvitellaan  vaikka  suuri  peli,  jossa 
on  erikseen  pelikenttien  suunnittelijat. 
On  todella  kätevää,  kun  ei  tarvita  mi¬ 
tään  erillistä  kenttäeditoria,  vaan  pe- 
lisuunnittelijatkin  voivat  itse  toteuttaa 
pelilogiikkaa  ja  suunnitella  kenttiä  ja 
kohtauksia  helposti  ja  joustavasti. 

Ei  kannata  kuitenkaan  antaa  tällais¬ 
ten  juttujen  pelotella,  sillä  vaikka  Un¬ 
real  Engine  onkin  ehkä  suunniteltu 
vähän  kehittyneempään  käyttöön  kuin 
Unity,  molempia  voi  hyvin  käyttää 
ristiin:  siinä  missä  Unityllä  onnistu¬ 
vat  suuretkin  produktiot,  Unrealinkin 
oppii.  Toki  pienoisena  kynnyksenä  ny¬ 
kyään  voi  olla  se,  että  siinä  missä  Uni¬ 
ty  tukee  useampia  ohjelmointikieliä, 
Unreal  Engine  ymmärtää  vain  C++:aa. 
Toki  tämäkin  on  parannusta  aiempaan, 
sillä  männävuosina  Unreal  Engine 
pyöri  UnrealScriptin  varassa.  Se  taas 
oli  Epicin  itse  kehittämä  oliopohjainen 
kieli,  joka  oli  kyllä  ihan  toimiva,  mutta 
yksittäisten  pelimoottorien  omat  kielet 
ovat  aina  vähän  rasittavia. 

Yhtäläisyyksiä  selittää  paljon  se, 
että  jos  jompikumpi  suurista  mootto- 


rivalmistajista  kehittää  jotain  uutta  ja 
vallankumouksellista,  toinen  yleensä 
kopioi  sen  melko  pian  omaankin  ke¬ 
hitysympäristöönsä.  Niinpä  Unreal 
Enginestäkin  löytyy  oma  kauppapai¬ 
kansa,  josta  voi  Unityn  tavoin  ostel¬ 
la  koodia,  grafiikkaa,  ääniä  ja  muuta 
muikeaa. 

Unrealin  suurten  tuotantojen  jäljet 
näkyvät  myös  siinä,  että  se  tukee  ole¬ 
tusarvoisesti  aivan  eri  tason  silmäkark- 
kia  kuin  vaikka  Unity.  Unreal  Engine 
on  suunniteltu  ottamaan  kaikki  vääntö 
irti  modernistakin  raudasta  ja  täten 
amatöörimäisinkin  indie-kehittäjä  saa 
nappia  painamalla  peliinsä  sellaista  sil- 
mäkarkkia,  että  oksat  pois. 

Tämä  on  joskus  myös  ongelmallista, 

Mitä  niillä  on  tehty? 

Pelimoottorit  ja  kehitysympäristöt  ovat 

sinänsä  vähän  abstrakti  juttu,  joten 

annetaanpa  niille  tavallaan  kasvot. 

Näitä  pelejä  erilaisilla  moottoreilla  ja 

ympäristöillä  on  saatu  aikaan. 

•  Unreal  Engine:  muun  muassa 
Gears  ofWar  -sarja,  Batman- pelit, 
Borderlands- sarja 

•  Unity:  Pillars  ofEternity,  Kerbal 
Space  Program,  Cities:  Skylines, 

Crossy  Road 

•  Source:  DOTA  2,  Half-Life  2,  Team 
Fortress  2 

•  Stencyl:  Lakeview  Cabin,  Spider- 
ling,  Tiny  Dangerous  Dungeons 

VR?  OK! 

VR  eli  virtuaalitodellisuus  on  pelivuoden 
2015  kuuma  puheenaihe.  Valve,  HTC, 
Oculus,  Sonyjä  lukemattomat  muut 
firmat  ovat  puskemassa  ulos  omia 
lasejaan.  Aihe  kiinnostaa  paitsi  pelaajia, 
myös  pelinkehittäjiä,  sillä  VR  tarjoaa 
aivan  omanlaistaan  tunnelmaa  ja  vaatii 
erityishuomiota  kehittäjiltä. 

Ilahduttavasti  kehitysympäristöt  ja 
pelimoottorit  alkavat  olla  VR-valmiita. 
Tuoreen  Unreal  Engine  4.8:n  myötä 
Unreal  Engine  sisältää  natiivin  tuen 
kaikille  merkittäville  laseille,  myös  So¬ 
nyn  Project  Morpheukselle.  Unitykään 
ei  jää  paljon  pekkaa  pahemmaksi,  sillä 
senkin  tuorein  versio  lisäsi  yhtenäisen 
VR-ratkaisun.  Nyt  homma  ainakin 
teoriassa  toimii  niin,  ettei  kehittäjän 
tarvitse  juuri  huolehtia  siitä,  mitkä  lasit 
käyttäjällä  on. 

sillä  kun  ominaisuuksia  ei  tarvitse  ke¬ 
hittää  itse  tai  edes  ymmärtää  millään 
tasolla,  ei  aina  myöskään  ymmärretä 
sitä,  miten  paljon  resursseja  ne  vaati¬ 
vat.  Onkin  aika  arkipäiväistä  törmätä 
Unreal  Enginellä  tehtyihin  peleihin, 
joiden  grafiikkasuunnittelussa  oh¬ 
jenuorana  on  ollut  ”kaikki  grafiikat, 
kiitos”  Sitten  voidaankin  pohtia,  mil¬ 
lainen  tietokoneiden  vastike  Graalin 
maljalle  kotoa  pitäisi  löytyä,  jotta  pelit 
pyörivät  pehmeästi. 


Ja  entäs  ne  muut? 

Ehkä  olet  maailman  indiein  indieke- 
hittäjä,  etkä  halua  koskea  mihinkään 
vähänkään  kaupalliseen.  Tai  ehkä  ha¬ 
luat  vain  jotain  vielä  helpompaa,  tai 
vain  puhtaasti  erilaisuutta  erilaisuu¬ 
den  nimissä.  Se  on  ihan  OK.  Vaihto¬ 
ehtoja  löytyy. 

Pitänee  toki  mainita  CryEngine ,  sak¬ 
salaisen  CryTekin  pelimoottori,  jolla 
pystyy  tekemään  tautisen  kaunista  jäl¬ 
keä  moderneille  alustoille.  Itse  en  ole 
kuitenkaan  siihen  sen  tarkemmin  tu¬ 
tustunut,  joten  en  uskalla  sen  hyvistä 
tai  huonoista  puolista  juuri  mainita. 

Huomattavasti  mielenkiintoisempi 
vaihtoehto  on  Stencyl ,  joka  on  ensi¬ 
sijaisesti  tarkoitettu  ihmisille,  jotka 
eivät  osaa  koodata.  Ensisilmäyksellä 
mieleen  tulee  vahvasti  legendaarinen 
90-luvun  alun  Klik  n  Play.  Stencyl 
on  toki  monipuolisempi,  mutta  mo¬ 
lemmat  ohjelmat  pyrkivät  tekemään 
algoritmisesta  ajattelusta  ja  koodin 
suunnittelusta  visuaalista  ja  helposti 
ymmärrettävää  puuhaa.  Esineisiin  ja 
olentoihin  voi  liittää  logiikkaa,  jota 
tehdään  sitten  helppojen  if-then-me- 
kaniikkojen  avulla. 

Homma  toimii,  sillä  Stencyl  on  tar¬ 
peeksi  monipuolinen  ja  joustava  mah¬ 
dollistamaan  jos  jonkinlaisia  pelejä. 
Itse  en  ole  sen  kanssa  hirveästi  pelejä 
kehitellyt,  mutta  se  vaikuttaa  erinomai¬ 
sen  toimivalta  ja  kätevältä  paikalta 
aloittaa  pelinkehityksen  opettelu.  Oh¬ 


jelmoinnissahan  tunnetusti  vaikeinta 
on  nimenomaan  algoritminen  ajattelu: 
miten  otetaan  jokin  konkreettinen  toi¬ 
mi  tai  asia  ja  puserretaan  se  sellaisiin 
loogisiin  askelmiin,  että  tuloksena  on 
koodia.  Loppu  on  vain  semantiikkaa  ja 
sanavaraston  kasvattamista. 

Aloitti  millä  moottorilla  aloitti,  pe- 
linkehitys  on  suositeltava  harrastus. 
Vaikka  tuloksena  ei  olisi  koskaan  yh¬ 
tään  katselukelpoista  peliä,  yksinker¬ 
taistenkin  projektien  läpivienti  opettaa 
ja  antaa  paljon.  & 


Mistä  sitten  rahat? 

Kun  moottoreita  levitetään  ilmaiseksi, 
mistä  rahat  sitten  tulevat?  Osittain 
rojalteista  eli  prosenttiosuudesta,  joka 
maksetaan  moottorin  kehittäjälle. 

Unityn  tapauksessa  alle  100  000  taalaa 
tuottavista  peleistä  ei  tarvitse  maksaa 
mitään,  Unreal  Enginen  tapauksessa 
taas  5%  tuloista  menee  Epicille,  jos  teos 
tuottaa  yli  3000  taalaa  vuosineljännek¬ 
seltä. 

Lisäksi  myynnissä  on  ammattilais- 
versioita  moottoreista  ja  kehitystyö- 
kaluista.  Aiemmin  maksun  taakse  oli 
lukittu  perustason  ominaisuuksia,  mutta 
nykyään  ammattilaiset  saavat  lähinnä 
ammattilaisten  tarvitsemia  juttuja: 
paremmat  tiimityökalut,  yksilöityä  tukea 
ja  niin  edelleen. 


Unityn  Scene  Editor  tekee  pelimaailman  suunnittelusta  ja  assetien  käsittelystä  todella  sujuvaa.  Aiemmin  tämä  kaikki  olisi  vaa¬ 
tinut  omien  työkalujen  koodaamisen,  mikä  on  parhaimmillaankin  hankalaa. 

Commodore  64:  a  visual  Commpendium 

230+  sivua,  väripainatus. 

Julkaisija:  Funstock.co.uk 
Tekijä:  Bitmap  Books,  Sam  Dyer 

Saatavuus:  www.funstock.co.uk,  hinta  35  euroa  +  postikulut.  PDF-kirja  10  puntaa. 

Sam  Dyerin  C64-taidekirja  oli 

herran  ensimmäinen  Kickstarterin 
kautta  joukkorahoitettu  pelitai- 
deteos.  Kirja  on  selvästi  ohuempi 
kuin  myöhempi  Amiga-teos,  mutta  se  ei  sen 
kauneutta  syö.  Kuusnelosen  pikselit  kun  ovat 
niitä  kaikkein  kauneimpia  ja  sympaattisimpia. 

Kuusneloskirjan  sympaattisimpia  hetkiä 
ovat  ne,  kun  sivua  kääntäessään  eteen  tulee 
jotain  täysin  odottamatonta.  Kuten  vaikkapa 
Crash-  ja  ZZAP  64  -lehdissä  vaikuttaneen  tai¬ 
teilija  Oliver  Freyn  uskomattomia  kansikuvia 
tai  julisteita.  Niiden  parissa  kasvoi  kokonai¬ 
nen  pelaajasukupolvi. 

Samalla  tulee  selväksi  peligrafiikan  hurja 
kehittyminen  1980-luvun  mittaan.  C64:n 
rauta  ei  muuttunut,  mutta  sekä  taitelijat 

että  kooderit  oppivat  huikeita  uusia  kikkoja. 
Niiden  myötä  sotaratsusta  revittiin  irti  upeita 
suorituksia  aina  3D-grafiikasta  todella 
viimeisen  päälle  viilattuun  pikselitaiteeseen. 
Aina  ei  uskoisi,  että  kaikki  nämä  pelit  on 
tehty  samalle  koneelle. 

Ja  onhan  se  retroajalle  herkkää,  kun  moni 
aikoinaan  rakas  peli  muistuu  mieleen  ja  he¬ 
rättää  kauan  sitten  hautautuneita  muistoja. 
Tämä  kirja  kuuluu  commodoristin  kirjahyl¬ 
lyyn,  siitä  ei  pääse  mihinkään. 

Jukka  O.  Kauppinen 


Commodore  Amiga:  a  visual  Commpendium 

426  sivua,  väripainatus. 

Julkaisija:  Funstock.co.uk 
Tekijä:Bitmap  Books,  Sam  Dyer 

Saatavuus:  www.funstock.co.uk,  hinta  29,99  puntaa  +  postit 


Miten  kaunis  onkaan  pikseli?  Joskus  verrattoman 
kaunis.  Ja  kun  Amigan  pikseleitä  painetaan 
paperille  ja  levitetään  yli  400  sivulle,  on  tulos 
muistoja  ja  ajatuksia  nostattava,  hyvin  erilainen  historiateos. 

Commodore  Amiga:  a  visual  Commpendium  ei  ole 
tietoteos,  vaan  visuaalinen  läpileikkaus  Amigan  historiaan 
ja  sen  pelien  taiteeseen  ja  siihen,  mitä  ne  meille  viestivät  ja 
tarkoittavat.  Mitä  muistoja  ne  herättävät?  Teos  ei  niinkään 
kerro  vaan  pikemminkin  kysyy:  mitä  nämä  kuvat  ja  pienet 
tarinat  sinulle  merkitsevät?  Mitä  ajattelet  katsoessasi  auke¬ 
amalle  levitettyjä  kuvakaappauksia? 

On  myös  ihailtava  kirjan  toimittajien  rohkeutta  esittää 
pikseli  rohkeasti  omana  itsenään,  paljaana  ja  alastomana. 

Teos  on  matka  siitä,  mistä  kaikki  alkoi  ja  miksi  Amigaa 
rakastettiin,  aina  sen  viimeisiin  päiviin  saakka  -  ja  kauem¬ 
mas.  Ja  missä  me  kävimme  tämän  pitkän,  upean  matkan 
aikana.  Se  on  myös  kirja,  josta  olisi  hauska  lukea  jonkun 
täysin  ulkopuolisen  kanssa.  Mitä  ajatuksia  nämä  historial¬ 
listen  pelien  kuvat  ja  kuvaukset  herättävät  nykynuorissa? 
Riittääkö  320x256  enää  mihinkään? 

Jukka  O.  Kauppinen 

Pelejä  pelastamassa  -  Haastattelussa 
videopeliarkiston  katastrofisuunnittelija 

Digitaalisen  aineiston  säily ttämiskäytännöt  ja  arkistointi  ovat  viime  aikoina  Suomessakin 
esille  nousseita  kysymyksiä.  Miten  michiganilaisen  yliopiston  videopeli-  ja  tietokonearkistoa 
ylläpidetään,  hoidetaan  ja  suojellaan?  Miten  arkistossa  on  varauduttu  kriisitilanteisiin? 

Teksti:  Mikko  Tuomela 

Kuvat:  Mikko  Tuomela,  Michiganin  yliopisto,  David  Carter 


Opiskellessani  Univer¬ 
sity  of  Michiganissa 
vuosina  2010-2012 
tutustuin  Rebecca 
Frankiin,  joka  oli 
töissä  yliopiston  kirjaston  ylläpitä¬ 
mässä  Computer  &  Video  Game  Ar- 
chivessa  (CVGA).  Se  on  kampuksella 
sijaitseva,  kaikille  avoin  peliarkisto, 
joka  arkistoi  ja  säilyttää  pelejä  ja  peli¬ 
koneita  ja  jossa  pelejä  voi  myös  pelata 
ja  käyttää  osana  tutkimusta.  Aloitet¬ 
tuaan  työskentelynsä  Rebecca  Frank 
laati  kirjaston  arvokkaille  kokoelmille 
kattavan  katastrofisuunnitelman  ja  te¬ 
kee  nykyään  väitöskirjaa  digitaalisesta 
säilyttämisestä.  Kyselin  hänen  koke¬ 
muksiaan  suunnitelman  laatimisesta  ja 
peliarkiston  arjesta. 


Miten  kiinnostuit  digitaalisten  ai¬ 
neistojen  säilytyksestä  ja  päädyit 
CVGA:lle? 

Kyseessä  oli  enimmäkseen  sattu¬ 
ma.  Opiskelin  Master  of  Science  in 
Information  (MSI)  -tutkintoa  varten 
University  of  Michiganiin  kuuluvas¬ 
sa  School  of  Informationissa  (UMSI). 
Samalla  työskentelin  taiteen,  arkkiteh¬ 
tuurin  ja  tekniikan  kirjastossa  (AAEL), 
jossa  yliopiston  tietokone-  ja  peliar¬ 
kisto  sijaitsee.  Työskentelin  pääasias¬ 
sa  käsikirjastossa,  mutta  minulla  oli 
mahdollisuus  osallistua  myös  muihin 
projekteihin  kirjastossa.  En  tuntenut 
peliarkistoa  ennestään  mutta  olin  in¬ 
noissani,  kun  pääsin  tutustumaan  sii¬ 
hen  ja  työskentelemään  CVGA:ssa. 

Mikä  motivoi  sinut  kartoittamaan 
arkistojen  katastrofisuunnittelua? 

Olen  aikaisemmin  työskennellyt 
liikkeenjohdon  konsultoinnissa  ja  yri¬ 
tysten  tutkimushankkeissa,  ja  mitä 
enemmän  olin  siinä  maailmassa,  sitä 
enemmän  minua  alkoi  kiinnostaa,  mi¬ 
ten  digitaalisia  aineistoja  käsitellään. 
Tajusin,  että  jouduimme  keksimään 
pyörän  aina  uudelleen  kutakin  projek¬ 
tia  varten,  koska  aineistot  eivät  olleet 
muodossa,  jossa  niitä  voisi  hyödyntää. 
Sitä  kautta  kiinnostuin  digitaalisesta 
säilyttämisestä  ja  asiakirjahallinnosta. 

Päädyin  opiskelemaan  MSI -tut¬ 
kintoa,  koska  siinä  voin  yhdistää  ko¬ 


kemukseni  kirjastotyöstä  ja  kiinnos¬ 
tukseni  ratkoa  työssä  kohtaamiani 
ongelmia.  School  of  Informationissa 
huomasin,  että  kaikki  digitaalisiin 
aineistoihin  liittyvät  ongelmat  kos¬ 
kevat  myös  kulttuuriperintöalaa,  ja 
sitä  kautta  kiinnostuin  digitaalises¬ 
ta  säilyttämisestä  tutkimusalana. 

Työskentelin  koko  kirjastoa  kos¬ 
kevassa  projektissa,  jossa  kehitettiin 
katastrofisuunnitelmia,  ja  sitä  kautta 
päädyin  työskentelemään  CVGA-pe- 
liarkistossa.  Koska  peliarkisto  sijaitsee 
kotikirjastossani  AAEL:ssä,  arkisto  ja 
sen  henkilökunta  olivat  minulle  tut¬ 
tuja.  Peliarkiston  kokoelmatkin  olivat 
tulleet  tutuiksi,  joten  sain  edistettyä 
peliarkiston  katastrofisuunnitelmaa 
paljon.  Onnistuin  myös  yhdistämään 
sen  opintojeni  kanssa  ja  tein  CVGA:n 
säilytysarvioinnin  samaan  aikaan. 
Tämä  yhdistelmä  -  arviointi,  suositus- 
raportti  ja  katastrofisuunnitelma  -  sai 
minut  miettimään,  miten  peliarkistoa 
tulisi  hoitaa. 

Millaisista  asioista  katastrofisuun- 
nittelu  koostuu? 

Peliarkiston  katastrofisuunnitelma 
on  itse  asiassa  vain  osa  koko  kirjastora¬ 
kennuksen  suunnitelmasta.  Koska  ar¬ 
kisto  on  niin  erityinen,  sitä  lähestyttiin 
itsenäisenä  kokoelmana,  mutta  suun¬ 
nitelman  piti  silti  istua  koko  kirjaston 
suunnitelmaan.  Meidän  piti  priorisoi¬ 
da  CVGA:n  eri  osiot  mutta  samalla 
priorisoida  se  koko  kirjaston  sisällä. 

Yleisesti  ottaen  katastrofisuunni¬ 
telma  CVGAdle  tai  sen  kaltaiselle  ko¬ 
koelmalle  sisältää  tietoa  siitä  miten 
kriiseihin  reagoidaan  ja  miten  niistä 
toivutaan,  henkilökunnan  yhteystie¬ 
dot,  pelastusprioriteetit  eri  aineistoille, 


ohjeet  kokoelmien  siirtämiseen  ulos 
rakennuksesta,  tiedot  välineistä,  joita 
tarvitaan  onnettomuuden  sattuessa, 
sekä  tiedot  siitä,  miten  kokoelman  osis¬ 
ta  huolehditaan,  jos  ne  vaurioituvat. 

CVGA  oli  kiinnostava  tapaus.  Tein 
suojeluarviointiraportin  vuosina 
2010-2011  ja  sen  ansiosta  sain  käsi¬ 
tyksen  kokoelman  kunnosta.  Se  sisäl¬ 
tää  pelit,  konsolit,  muut  laitteistot  ku¬ 
ten  televisiot  jne.  Lisäksi  kartoitettiin 
säilytystilat,  tilankäyttö,  tilojen  rajoit¬ 
teet  ja  sen  sellaista.  Kokoelma  oli  juuri 
muuttamassa  rakennuksen  sisällä  toi¬ 
seen  paikkaan,  joten  otin  myös  uudet 
tilat  huomioon. 

Miten  peliarkisto  luokitellaan  kir¬ 
jastossa?  Katsotaanko  se  erikois¬ 
kokoelmaksi? 

Minusta  sitä  voidaan  kutsua  eri¬ 
koiskokoelmaksi.  Itse  asiassa  arkki¬ 
tehtuurin  ja  tekniikan  kirjastolla  on 
muutamia  erikoiskokoelma.  Monilla 
kirjastoilla  on  niitä,  mutta  meidän 
peliarkistostamme  tekee  erityisen  se, 
että  tavoitteena  on  säilyttää  myös  pe¬ 
laamisen  kokemus,  ei  pelkkiä  pelejä  ja 
konsoleita.  Koko  CVGA:n  sisältö  on 
tarkoitettu  käytettäväksi,  ja  tämä  asetti 
vaatimuksia  sille,  miten  kokoelmia  tuli 
lähestyä.  Videopelien  tarkoitus  on  tul¬ 
la  pelatuksi,  sen  sijaan  että  ne  pidettäi¬ 
siin  lukkojen  takana,  joten  peliarkisto 
muistuttaa  enemmän  kirjastoa  kuin 
arkistoa,  paitsi  että  aineistot  ovat  käy¬ 
tettävissä  vain  paikan  päällä  eli  niitä  ei 
voi  lainata  kotiin. 

Millaisia  erityishuomioita  tehtiin 
nimenomaan  peliarkistoa  varten? 

Yksi  merkittävimmistä  seikoista 
oli  sähkö.  Häiriöt  sähköverkossa  vai- 


Peliarkiston  suojelemiseen  liittyy 
paljon  uniikkeja  ongelmia,  joita 
ei  ole  kirjojen  kanssa. 

kuttavat  kaikkeen,  ja  ne  voivat  myös 
vaurioittaa  kokoelmaa.  Sähkökatko  ei 
vaikuta  tavallisiin  kirjoihin  mitenkään, 
mutta  meillä  on  paljon  vanhoja  sähkö- 
laitteistoja,  jotka  eivät  välttämättä  pidä 
sähkökatkoista. 

Ongelmatilanteissa  pitää  kaikki  lait¬ 
teistot  pystyä  sammuttamaan  nopeasti. 
Koska  peliarkisto  on  kellarikerrokses¬ 
sa,  pitää  varautua  vesivahinkoihin,  sil¬ 
lä  ne  luovat  aikamoisen  vaaratilanteen. 
Peliarkistolla  on  huone  täynnä  elekt¬ 
roniikkaa,  jossa  on  virta  päällä,  joten 
myös  mahdolliset  tulipalot  vaativat 
erityishuomiota. 

Arkiston  suojeleminen  on  haas 
tavaa  mutta  niin  on  myös  henki 
lökunnan  suojeleminen.  Tämän 
vuoksi  meidän  piti  ottaa  huomioon 
muun  muassa  sähköpalot  ja  oikosu¬ 
lut.  Suuri  osa  kokoelmista  on  kovassa 
käytössä,  joten  välillä  ongelmana  ovat 
piuhojen  kärähtämiset.  Kaiken  kaikki¬ 
aan  peliarkiston  suojelemiseen  liittyy 
paljon  uniikkeja  ongelmia,  joita  ei  ole 
kirjojen  kanssa. 

Miten  tulviin  ja  muihin  vesivahin¬ 
koihin  reagoidaan? 

Tarkoituksena  on  saada  kokoelmat 
ulos.  Suurin  osa  kokoelmasta  on  pyö¬ 
rillä  varustetuissa  kaapistoissa,  joten 
jos  vain  on  aikaa  ja  riittävän  turvallista, 
niin  kärryt  haetaan  ulos,  ovet  suljetaan 
ja  henkilökunta  poistuu  paikalta.  Myö¬ 
hemmin  voidaan  vielä  palata  takaisin 
pelastamaan  loput  -  sille  on  omat  pri¬ 
oriteettinsä.  Kun  vaara  on  ohi,  aletaan 
pelastaa  vaurioituneita  kokoelman  osia. 

Lainaavatko  pelaajat  pelejä  sa¬ 
malla  tavalla  kuin  kirjoja? 

Peliarkiston  kokoelmat  ovat  käytös¬ 
sä  vain  paikan  päällä.  Pelaajat  lainaavat 
ne  tiskiltä  mutta  eivät  vie  niitä  kotiin. 
Koska  kokoelmaa  käsitellään  paljon, 
esimerkiksi  levykotelot  kuluvat,  ja  le¬ 
vyihin  voi  tulla  naarmuja,  joten  niitä 


varten  on  oma  laatikostonsa  tiskin 
takana.  Pelaajat  voivat  selata  koteloita 
hyllyillä  ja  sitten  pyytää  arkistonhoita¬ 
jalta  haluamansa  levyn. 

Onko  vanhempien  pelikoneiden 
käyttöön  erityisiä  sääntöjä  tai 
käytäntöjä? 

Käytännöt  riippuvat  paljon  siitä, 
mistä  pelikoneesta  on  kyse  ja  millaiset 
arkistot  meillä  on  juuri  sille  koneelle. 

En  tunne  eri  konsolien  ja  pelityyppi- 
en  käytäntöjä  tarkasti.  Joidenkin  van- 

Tavoitteena  on  säilyttää  myös 
pelaamisen  kokemus,  ei  pelkkiä 
pelejä  ja  konsoleita. 

hempien  konsolien  ja  kannettavien  pe¬ 
lilaitteiden  käyttöä  on  rajoitettu,  mutta 
toisaalta  arkistossa  monien  vanhojen 
koneiden  pelit  ovat  suoraan  hyllyssä, 
josta  ne  voi  ottaa  pelattavaksi. 

Miten  kokoelmaa  ylläpidetään  ja 
miten  pelit  valitaan? 

Pääarkistonhoitaja  David  Carter 
hoitaa  kaiken  tämän.  Kokoelman  ke¬ 
hittäminen  ei  ole  minun  vastuullani, 
mutta  tiedän  kertoa,  että  koska  arkis¬ 
ton  tarkoituksena  on  saada  ihmiset 
käyttämään  laitteita,  mikään  ei  ole  uu¬ 
denveroisessa  kunnossa.  Usein  CVGA 
korvaa  rikkoutuneet  pelit  ja  laitteet 
toimivilla.  Arkistossa  on  varaohj äimiä 
ja  -konsoleita  eniten  käytetyille  laitteil¬ 
le.  Henkilökunta  on  myös  oppinut  kor¬ 
jaamaan  rikkoutuneita  laitteita.  Koska 
tarkoituksena  on  säilyttää  pelaamisen 
kokemus,  mielestämme  kaikki  on  kor¬ 
vattavissa. 

Miten  peliarkiston  henkilökunta  on 
oppinut  korjaamaan  pelikoneita? 

Arkistonhoitajilla  on  jonkin  verran 
ohjekirjoja  videopelilaitteiston  puh¬ 
distamiseen  ja  korjaamiseen.  Ohjeita 
on  myös  monilla  www-sivustoilla,  ja 


Yhdysvalloissa  keräilijäpiirit  ovat  hy¬ 
vin  omistautuneet  pitämään  laitteistot 
kunnossa.  Juuri  heiltä  suuri  osa  ohjeis¬ 
ta  tulee. 

Miksi  kokoelman  eri  osilla  on  prio¬ 
riteetit?  Eikö  kaikki  olekaan  arvo¬ 
kasta? 

Kokoelman  osien  priorisointi  on  osa 
yliopiston  riskienhallintaa.  Vaaratilan¬ 
teessa  ei  välttämättä  pystytä  pelasta¬ 
maan  kaikkea,  joten  täytyy  tietää,  mis¬ 
tä  aloitetaan,  jos  aikaa  on  vähän.  On 
myös  hyvä  ylläpitää  täydellistä  lis¬ 
taa  kokoelmien  sisällöstä.  Jos  jotain 
ikävää  tapahtuu,  tiedämme,  mitä 
on  menetetty,  mitä  täytyy  hankkia 
uudelleen  ja  niin  edelleen. 

Katastrofisuunnitelma  käsittelee 
onnettomuustilanteisiin  vastaamista, 
kun  taas  kokoelmien  korvaaminen 
jälkikäteen  on  yksittäisten,  eri  osa- alu¬ 
eista  vastaavien  henkilöiden  vastuulla. 
Suurissa  tutkimuskirjastoissa,  kuten 

Vaaratilanteessa  -  -  täytyy 
tietää,  mistä  aloitetaan,  jos 
aikaa  on  vähän 

meillä,  kokoelmien  arvoa  ei  voi  mitata 
rahassa.  Joitain  asioita  ei  vain  voi  kor¬ 
vata.  Katastrofisuunnittelun  päämäärä 
on,  että  teemme  kaikkemme,  jotta  väl¬ 
tyttäisiin  vahingoilta. 

Onko  muilla  yliopistoilla  vastaavia 
peliarkistoja? 

Videopeliarkistot  eivät  ole  kovin 
yleisiä.  Stanfordilla  on  yksi  kokoel¬ 
ma  ja  toinen  on  Teksasin  yliopistossa, 
Austinissa.  Meidän  arkistomme  on  ai¬ 
noa,  jossa  saa  pelata  kaikkea.  Stanford 
ei  anna  käyttäjien  pelata  mitään  pele¬ 
jään.  Myös  peliyhtiöillä  on  kokoelmia 
omista  peleistään,  mutta  ne  eivät  ole 
avoinna  yleisölle.  Yritimme  tutkia  asi¬ 
aa,  mutta  peliyhtiöiltä  oli  todella  han¬ 
kalaa  saada  tietoa  asiasta.  Tietääkseni 

CVGA  on  täysin  ainutlaatuinen  sekä 
kokoelman  kattavuuden  että  pelaamis- 
kokemuksen  säilyttämisen  kannalta. 

Tuleeko  sinulle  mieleen  muita  ko¬ 
koelmia,  jotka  edes  muistuttaisi¬ 
vat  CVGA-peliarkistoa? 

Löysimme  paljon  yhtäläisyyksiä 
Askwith  Media  Libraryn  kanssa,  joka 
arkistoi  elokuvia.  Lisäksi  on  olemassa 
videoarkisto  Donald  Hall  Collection. 
Tutkimme,  miten  he  ylläpitävät  koko¬ 
elmiaan,  ja  käytämme  samoja  menetel¬ 
miä  pelilevyjen  korjaamiseen. 


Mitä  itse  haluaisit  pelastaa  kata¬ 
strofitilanteessa? 

Haluan  pelastaa  asioita,  jotka  ovat 
kaikkein  harvinaisimpia.  Haluaisin 
säilyttää  esimerkiksi  Colecovisionin  ja 
Commodoren  konsolit,  koska  niiden 
korvaaminen  on  vaikeaa.  Arkiston  ko¬ 


koelmaan  kuuluu  myös  Nintendo  Vir¬ 
tual  Boy,  joka  on  todella  siisti!  Emme 
anna  ihmisten  pelata  sillä  kovin  paljon, 
koska  se  menee  helposti  rikki.  Minun 
ensimmäinen  videopelini  oli  Tetris, 
jota  pelasin  Game  Boylla,  joten  toki 
haluaisin  pelastaa  sen  myös. 


•  Computer  &  Video  Game  Archive: 
http://www.lib.umich.edu/computer-video-game-archive 

•  Esitelmäkalvot  katastrofisuunnitelmasta: 
http://www.slideshare.net/frankrd/game-over-disaster-planning-for-the-computer-and- 
video-game-archive-at-the-university-of-michigan 


Vielä  ehdit  mukaan  rakentamaan  pelimuseota! 
mesenaatti.me/suomenpelimuseo 

www.suomenpelimuseo.fi 


Kun  suositun  laitteen  tuotekehitys  pysähtyy,  muut  arvelevat  usein  voivansa  tehdä  asian  pa¬ 
remmin.  Jotkut  onnistuvat,  useimmat  eivät 

Teksti:  Mikko  Heinonen 

Kuvat:  Mikko  Heinonen,  VVikimedia  Commons  -käyttäjä  TeleCarlos 


Sinclair  ZX  Spectrum  oli 
briteille  iso  juttu.  Suomes¬ 
sakin  se  oli  kohtalaisen 
suosittu  mutta  jäi  Com- 
modoren  ja  myöhemmin 
Spectravideon  jalkoihin.  Saarivalta¬ 
kunnassa  kuminäppäimistöjä  leivot¬ 
tiin  innokkaasti:  suurin  osa  myydyistä 
viidestä  miljoonasta  koneesta  päätyi 
sinne. 

Sir  Clive  Sinclair  oli  kohtalainen  in¬ 
sinööri,  muttei  erityisen  lahjakas  lii¬ 
kemies.  Vaikka  ZX- sarjan  tietokoneet 
kävivät  kaupaksi,  kaikenlaiset  muut 
projektit  (kuten  C5-sähköauto,  pakko¬ 
mielle  pienen  television  kehittämiseen 
ja  jokseenkin  epäonnistunut  Sinclair 
QL)  veivät  yrityksen  talouden  kuralle. 
Sinclair  Research  kaatui  elektroniikka- 
jätti  Amstradin  syliin.  Koska  Amstra¬ 
dilla  oli  myös  oma  tietokonemallis- 
tonsa,  sitä  kiinnosti  lähinnä  valmistaa 
Spectrumia  niin  kauan  kuin  se  kävisi 
kaupaksi.  Malliuudistukset  olivat  hy¬ 
vin  vaatimattomia  ja  niihin  sisältyi 
etupäässä  muistin  ja  liitäntöjen  lisää¬ 
mistä. 

Samaan  aikaan  16-bittiset  kotimik¬ 
rot  tekivät  tuloaan.  Koska  Spectrum 
oli  ollut  alusta  asti  suosituista  koti¬ 
mikroista  teknisesti  vaatimattomin, 
Amigan  ja  Atari  ST:n  aikakautena 
sen  karkea  grafiikka  ja  piipperiäänet 


vaikuttivat  jo  todella  jälkeenjääneiltä. 
Toisaalta  monella  oli  jo  hankittuna 
iso  valikoima  Spectrum-ohjelmistoa, 
joten  ajatus  tehokkaammasta  mutta 
Spectrumin  kanssa  yhteensopivasta 
laitteesta  saattoi  vaikuttaa  hyvältä. 

Super-Spectrum  syntyy 

Alan  Miles  ja  Bruce  Gordon  muodos¬ 
tivat  Miles  Gordon  Technologyn,  joka 
valmisti  ZX  Spectrumin  lisälaitteita. 
Heidän  mielestään  markkinoilla  oli 
tilaa  myös  kokonaiselle  tietokoneelle, 
joka  olisi  kuin  Spectrum  mutta  tekisi 
kaiken  paremmin.  Perustaksi  valittiin 
tuttu  ja  turvallinen  Zilog  Z80,  joka  kel¬ 
lotettiin  kuuteen  megahertsiin  Spect¬ 
rumin  3,5:n  sijasta.  Muistia  oli  vakiona 
256  kilotavua,  ja  3, 5 -tuumainen  levy¬ 
asema  korvasi  kasetit  ja  Microdrivet 
tallennusvälineenä.  Grafiikkaa  teräs¬ 
tettiin  uusilla  näyttötiloilla,  joiden 
rakenne  oli  Spectrumia  yksinkertai¬ 
sempi.  Äänipuolesta  vastasi  kuusika- 
navainen  Philips  SAA  1009. 

Karmea  kuminäppäimistö  korvat¬ 
tiin  kallistetulla  kirjoituskonenäppäi¬ 
mistöllä,  jonka  sivuprofiilista  kone  sai 
nimensäkin.  Ulkonäkö  viimeisteltiin 
hauskoilla  sinisillä  tassuilla,  jotka  an¬ 
toivat  koneelle  hyvin  omaleimaisen 
ilmeen.  BASIC  oli  varsin  kehittynyt. 
Mikä  parasta,  kaikki  edistyneet  omi¬ 


naisuudet  olivat  myös  kytkettävissä 
pois  päältä,  jolloin  SAM  Coupe  pystyi 
emuloimaan  Spectrumia  lataamalla 
sen  ROM-tiedoston  muistiinsa.  Vaik¬ 
ka  mikromarkkinat  olivat  hyvin  täyn¬ 
nä,  vuoden  1989  jouluna  tämä  olisi 
voinut  hyvinkin  olla  menestysresepti 
valtakunnassa,  jossa  Spectrum  tarkoit¬ 
ti  samaa  kuin  C64  meillä. 

Coupen  kone  pätkii 

Ensimmäinen  takaisku  oli,  että  MGT 
ei  saanutkaan  SAM  Coupeta  joulu- 
markkinoille  1989.  Suunnittelu  ja  val¬ 
mistus  viivästyivät.  Osansa  asiaan  oli 
myös  sillä,  että  RAM-muistin  hinta 
nousi  yllättäen.  Näin  menetettiin  jo 
lähtökohtaisesti  iso  määrä  asiakkaita 
kilpailijoille,  ja  pienen  yrityksen  pää¬ 
omat  jäivät  kiinni  myymättömään  va¬ 
rastoon. 

Koneita  saatiin  kuitenkin  myytyä 
noin  8  000  kappaletta.  Valitettavasti 
hyvin  pian  jouduttiin  ottamaan  yhteyt¬ 
tä  täsmälleen  samaan  määrään  asiak¬ 
kaita,  sillä  SAMin  sisälle  asennettuun 
ROM -piiriin  oli  jäänyt  useita  virheitä. 
Pahin  niistä  esti  käyttöjärjestelmän 
lataamisen  levykkeeltä.  Piirien  vaih- 
toruljanssi  tuhosi  MGT:n  talouden 
lopullisesti,  ja  se  teki  konkurssin  jo  ke¬ 
säkuussa  1990. 

Miles  ja  Gordon  eivät  kuitenkaan 

olleet  valmiita  lopettamaan.  He  ostivat 
MGT:n  varastot  vasta  perustetun  SAM 
Computers  Ltd:n  piikkiin  ja  jatkoivat 
laitteiden  valmistusta  sekä  myyntiä. 
Hintaa  laskettiin,  markkinoille  saatiin 
jokusia  uusia  lisälaitteita  ja  SAMCo 
yritti  käynnistellä  ohessa  myös  ohjel¬ 
mistotuotantoa.  Esimerkiksi  Eliten 
SAM-versio  oli  kuitenkin  vain  korpul¬ 
le  siirretty  Spectrum-painos. 

Isot  kustantajat  eivät  SAMille  juuri 
korviaan  lotkauttaneet,  sillä  kohdeylei¬ 
sö  oli  kovin  rajoittunut.  Pienempiä  toi¬ 
mijoita  S  AM -käyttäjien  rahat  sentään 
kiinnostivat,  joten  muutamia  kunnon 
pelejä  saatiin:  pikkufirma  Fred  Pub¬ 
lishing  osti  oikeudet  muun  muassa 
Lemmingsin  kääntämiseen  SAMille. 

Todellisuus  saa  kiinni 

Vuoden  1992  puolivälissä  SAM  Com- 
putersin  kuolonkello  löi  kaksitoista. 
Aikana,  jolloin  Amigakin  alkoi  olla 
vanhentunut  tuoreimman  PC-rau- 
dan  rinnalla,  ei  pikkuisen  piristetyllä 
Spectrumilla  ollut  todellisia  mahdolli¬ 
suuksia  menestyä.  West  Coast  Compu¬ 
ters  -niminen  yritys  osti  loppuvaraston 
ja  tekaisi  ”uuden”  SAM  Elite  -mallin 
tuplaamalla  muistin  512  kilotavuun. 
Se  ei  aiheuttanut  ostoryntäystä. 

SAM  Coupe  ei  lopulta  ollut  ihan  niin 
Super- Spectrum  kuin  voisi  luulla.  Suo¬ 
ritin  oli  kyllä  hieman  nopeampi,  mut¬ 
ta  grafiikan  toteutustavasta  johtuen  se 
joutui  väistämään  ASIC-piiriä  muistia 
käyttäessään.  Käytännön  laskentate¬ 
ho  ei  paljonkaan  esikuvasta  eronnut. 
Kotikutoisuuden  vuoksi  siellä  ja  täällä 


oli  myös  ominaisuuksia,  jotka  kielivät 
viimeistelyn  puutteesta:  resetoimalla 
kone  sopivassa  kohtaa  oli  muun  muas¬ 
sa  mahdollista  tuhota  koko  levykkeen 
sisältö.  Kahta  peliohjainta  yhtä  aikaa 
käytettäessä  ne  häiritsivät  toisiaan. 
TV-modulaattori  oli  asennettu  virta¬ 
lähteen  sisään,  mikä  ei  ainakaan  vä¬ 
hentänyt  kuvan  häiriöiden  määrää. 

Suurin  ongelma  oli  kuitenkin  kaiketi 
se,  että  taaksepäin  yhteensopivuuden 
merkitystä  oli  yliarvioitu.  Spectrum 
oli  jo  SAMin  julkaisun  aikaan  vanha 
kone,  josta  monet  olivat  valmiit  pääs¬ 
tämään  irti  modernimman  tarjonnan 
edessä.  Parannukset  olivat  niin  lieviä, 
että  laitteesta  oli  lopulta  iloa  lähinnä 
kovimmille  faneille  ja  ohjelmoinnin 
harrastajille.  Uuden  Amstradin  val¬ 
mistaman  Spectrumin  kun  sai  edelleen 
kaupasta,  jos  etsi  pelkkää  pelilaitetta. 
Myyntitavoitteen  saavuttaminen  olisi 
ollut  hankalaa  jo  vuoden  1989  joulu  - 
markkinoilla,  ja  kun  ne  lipsahtivat  kä¬ 
sistä,  peli  oli  pelattu. 

Samanlainen  tarina  on  nähty  monen 
muunkin  laitteen  haaskalla:  esimerkik¬ 
si  yksikään  Commodoren  konkurssin 
jälkeinen  C64-  tai  Amiga-uusintaver- 
sio  ei  singahtanut  maailmanmenestyk¬ 
seen.  Ne  jättivät  jälkeensä  samanlaisia 
vanoja  konkurssiin  menneitä  yrityksiä 
ja  sekalaisia  oikeuksien  omistajia.  Ki¬ 
rous  hälveni  vasta  2000-luvulla,  kun 
kentälle  ilmestyi  piensarjoihin  erikois¬ 
tuneita  pikkufirmoja,  jotka  eivät  tavoi¬ 
telleet  kuuta  taivaalta. 


Sisäpiirin  lempilapsi 

Kun  West  Coast  Computers  laittoi  luu¬ 
kut  kiinni  vuoden  1994  tienoilla,  SAM 
Coupen  maailmanvalloitus  oli  viral¬ 
lisesti  päättynyt.  Arvioiden  mukaan 
noin  12  000  hassua  sinitassuista  britti- 
mikroa  oli  päätynyt  ostajille.  Moni  voi¬ 
si  arvella,  että  homma  päättyi  tähän. 

Tietokoneharrastus  on  kuitenkin  sii¬ 
tä  jännittävä,  että  mitä  erikoisempi  tai 
marginaalisempi  laite  on  kyseessä,  sitä 
varmemmin  se  löytää  oman  harrasta¬ 
japiirinsä.  SAM  Coupen  kohdalla  tämä 
piti  paikkansa  erityisen  hyvin.  Kun 
virallista  ohjelmistoa  ei  käytännössä 
ilmestynyt,  ottivat  yksittäiset  harrasta¬ 
jat  asiakseen  tukea  konetta  omilla  tuo¬ 
toksillaan.  Isossa-Britanniassa  ilmestyi 
useampikin  fanzine  ja  diskettilehti,  ja 
saatavana  oli  myös  paljon  erilaisia  lisä¬ 
laitteita  aina  IDE-kiintolevyohjaimeen 
asti. 

Vähäisestä  valmistusmäärästään 
johtuen  SAM  on  nykyisin  hintava 
aparaatti.  Verkkohuutokaupoissa  toi¬ 
mivat  yksilöt  maksavat  jo  nyt  satoja 
euroja,  laatikon  kanssa  tonnin.  Ei  siis 
ihme,  että  harrastus  ei  juuri  houkut- 
tele  uusia  ystäviä  mutta  entiset  tun¬ 
tuvat  jatkavan  toimintaa  ahkerasti. 
SAM  Revival  -diskettilehti  ilmestyy 
edelleen,  ja  rautapuolella  saatavana  on 
mm.  kortinlukija,  verkkokortti  sekä 
adapteri  C64:n  SID-äänipiirille.  Pele¬ 
jä  sekä  skenedemoja  tehtaillaan  myös 
yhä.  Kenties  aktiivisin  toimija  Quazar 
on  pyörittänyt  omaa  SAM -verkko¬ 
kauppaansa  jo  21  vuotta  osoitteessa 
www.samcoupe.com.  & 

Satunnainen  samooja 

Kolme  vuosikymmentä  suomalaista  roolipelaamista,  osa  2 

Suomalaisen  roolipelaamisen  veteraani,  Peliluolan  suurmestari  Nordic  jatkaa  historiankir¬ 
jojen  tutkimista.  Vuosituhannen  jälkeen  edessä  odottivat  saatanalliset  säkeet,  harrastuksen 
hiipuminen  ja  uusi  nousu  yllättävin  keinoin. 

Teksti:  Nordic  the  Incurable  Kuvat:  Mikko  Torvinen,  Nordic  the  Incurable 

Tämä  artikkeli  on  jatkoa  Skrollin  numerossa  2015.2  julkaistulle  Satunnainen  samooja  -jutulle. 


uosituhannen  vaih¬ 
teen  lähestyessä  Clay- 
more  -  ro  olipelilehti 
hiipui  tekijöiden  kii¬ 
reiden  ja  suppean  le¬ 
vikin  vuoksi.  Roolipelaamisen  suosio 
oli  tuohon  aikaan  vielä  kohtalaisen 
korkealla,  mutta  jostain  syystä  suo¬ 
malaiset  roolipelaajat  eivät  koskaan 
oikein  innostuneet  alan  lehdistä.  Edes 
ulkomaiset,  Dragonin  kaltaiset  varsin 
laadukkaat  lehdet  eivät  menneet  pelaa¬ 
jille  kaupaksi. 

Kotimainen  Magus  jaksoi  sitkeästi 
yrittää.  Sillä  oli  vuositilaajiakin  jonkin¬ 
moinen  määrä,  mutta  ei  siitäkään  mi¬ 
tään  varsinaista  hittiä  tullut.  Toki  neljä 
numeroa  vuodessa  oli  myös  rauhalli¬ 
nen  ilmestymistahti.  Edellinen  nume¬ 
ro  ehdittiin  lukea  muutamaan  kertaan 
läpi  uutta  odotellessa. 


Lehden  tekemisen  ilon  ohella  hom¬ 
masta  koitui  muutakin  hyvää.  Clay- 
moren  ja  muutamien  aiempien  pai¬ 
notuotteiden  valmistusprosesseissa 
olin  havainnut  tamperelaisen,  jo  edes¬ 
menneen  Tehokopioinnin  erinomai¬ 
sen  edulliseksi  paikaksi.  Niinpä  aloin 
teettää  siellä  pieniä  A6-kokoisia  pelejä 
sadan  kappaleen  painoksina,  osittain 
tekemisen  ilosta  ja  osin  siksi,  että  pai¬ 
nattaminen  oli  niin  halpaa.  Ensimmäi¬ 
nen  peli  taisi  olla  Kalmo,  sittemmin 
lähes  legendaarisen  maineen  saanut 
zombieroolipeli,  jossa  pelaajahahmot 
ovat  zombeja.  Kalmo  meni  hyvin  kau¬ 
paksi,  ja  siitä  otettiin  ainakin  viisi,  aina 
hiukan  uudistettua  painosta. 

Kalmon  hyvän  vastaanoton  siivit¬ 
tämänä  tein  liveroolipeli  Elokalmon. 
Peleissäni  alkoi  vilistä  yhä  oudompia 
aiheita.  Alkeiseliöroolipeli  Ameba, 


maalaisroolipeli  Inkkunen,  Ankku- 
nen,  Ynkkynen,  Hakomäki  sekä  lelu- 
roolipeli  Leluelo  ilmestyivät  muuta¬ 
man  vuoden  sisään.  Vaikka  pelien  aihe 
oli  outo  tai  humoristinen,  ne  olivat 
yksinkertaisuudestaan  huolimatta  pe¬ 
lattavia.  Erityisesti  Inkkunen  jne.  -ro- 
pen  parista  muistan  muutamia  todella 
hauskoja  ja  vauhdikkaita  seikkailuja  - 
unohtamatta  tietenkään  Kalmoa,  jota 
pelasimme  useaan  otteeseen. 

Jo  mainittujen  lisäksi  tunsin  tar¬ 
vetta  tehdä  soolopelin  nimeltä  File  X, 
Warhammer-maailmaa  parodioivan 
figupeli  Fartslammerin,  absurdin  sar¬ 
jakuvan  mestaria  Jukka  Tilsaa  kunni¬ 
oittavan  Tilsaworldin  sekä  mainion, 
silloisesta  D20-hypestä  nimensä  saa¬ 
neen  Väinö  D20:n.  Näistä  erityises¬ 
ti  Väinö  kohosi  suosioon  ja  on  ollut 
vielä  vuosien  jälkeenkin  kysytty  peli. 

Suomessa  julkaistiin  useaa  harrastajapohjaista  roolipelilehteä,  mutta  hiteiksi  ne  eivät  nousseet. 


Eikä  ihme:  se  on  erinomaisen  hauska 
ja  järjetön  roolipeli,  jossa  ei  tarvita 
lainkaan  pelinjohtajaa.  Kalevalaiseen 
maailmaan  sijoittuvassa  Väinössä  pe¬ 
lihahmoksi  voi  valikoitua  länsituuli, 
saunantakunen  tai  vesikirppu. 

Jo  näihin  aikoihin  minulla  oli  usein 
uutta  peliä  suunnitellessani  tavoittee¬ 
na  tehdä  peli,  jonka  kaltaista  ei  vielä 
ollut  olemassa.  Taisin  onnistuakin  aika 


CLAYMORE 


2/95  FANTASTINEN  ROOLIPELILEHTI  25  /y\J^ 


Suomalaiset  roolipelaajat  eivät  innostuneet 
roolipelilehdistä. 


hyvin,  koska  en  vieläkään  ole  kuullut, 
että  kukaan  muu  olisi  tehnyt  roolipe¬ 
liä  ameboista,  leluista  tai  maalaistol- 
vanoista. 

Pahuuden  teillä 

1990-luvulla  oli  liikkeellä  ulkomaan 
huhuihin  perustuvia  lehtijuttuja,  jois¬ 
sa  kauhisteltiin  roolipelien  mahdol¬ 


lista  saatanallisuutta.  Olipa  täällä  ko¬ 
tomaassakin  joitakin  yksilöitä,  jotka 
vailla  suurempaa  tietoa  saarnasivat 
ropeilun  vaaroista.  Eräässä  tapaukses¬ 
sa  huolestunut  kirjoittaja  kauhisteli 
sitä,  kuinka  roolipelissä  "pelinjohtaja 
pakotti  pelaajat  syömään  koiransa”. 
Kyseessä  oli  ropeseikkailun  kuvitel¬ 
tu  tilanne,  jossa  seikkailijaseurue  oli 


Zombieroolipelit  Kalmoja  Elokalmo  aloittivat  pienten  lehtiökokoisten  roolipelien  sarjan. 
Pikkusarjoina  tehtävissä  seikkailuissa  oli  tilaa  myös  oudoille  ideoille. 

Sattuneesta  syystä  Roolipelaajan  saatananpalvonta- 
opasta  myytiin  vain  tiskin  alta. 


LÄNNEN  MAAT 


ROOLIPELI  VALOON 
ASTUMISESTA 


Yksi  pelaaja  ja  monta  pelinjohtajaa?  Muinaisen  Egyptin 
mytologia  innoitti  Lännen  maat  -roolipeliä,  josta  tulikin 
erikoinen  luomus. 


ansassa  nälkäkuoleman  partaalla.  Täl¬ 
löin  pelihahmot  joutuivat  turvautumaan 
koirapaistiin  selvitäkseen  hengissä.  Mie¬ 
likuvitus  oli  ilmeisesti  tuntematon  käsite 
monille  pelien  vastustajille. 

Osittain  noiden  tapausten  innoitta¬ 
mana  väsäsin  jossain  välissä  humoris¬ 
tisen  pikku  vihkosen  nimeltä  Jokaisen 
roolipelaajan  saatananpalvontaopas. 
Fantasiapelien  Lauri  Tudeer,  joka  mie¬ 
lihyvin  otti  pikkupelini  myyntiin,  kui¬ 
tenkin  katsoi,  että  ärsytyskynnyksen 
mahdollisesti  ylittävä  opas  ei  kuulunut 
Fantsun  tiskille.  Niinpä  sitä  myytiin 
tiskin  alta.  Hyvin  sekin  meni  kaupak¬ 
si,  sillä  minullakaan  ei  ole  jäljellä  enää 
kuin  pari  kappaletta. 

Pikkupelien  teko  oli  mukavaa,  vaik¬ 
ka  eihän  siitä  rahallisesti  hyötynyt.  Nii¬ 
den  tekeminen  kuitenkin  jäi  pitkäksi 
aikaa,  kun  Tehokopiointi  lopetti  ja  me¬ 
netin  edullisen  kopiopaikkani. 

Kunnon  kampanjat 

Peliporukassamme  pelattiin  90-luvun 
lopulla  monia  hyviä  kampanjoita.  Pi- 
demmistä  muistuvat  mieleeni  hyvät 
seikkailut  muun  muassa  Vampiren, 
Wraithin,  Earthdawnin  ja  Fading 
Sunsin  parissa. 

Käytimme  myös  kuukausikaupal¬ 
la  aikaa  Deadlandsin  preerioilla.  Se 
oli  hyvin  miellyttävä  tuttavuus.  Asi¬ 


aan  vaikuttivat  niin  mielenkiintoinen 
maailma,  toimivat  säännöt  kuin  pelin¬ 
johtajamme  Hansin  syvällinen  paneu¬ 
tuminen.  Hänen  ansioihinsa  lukeutui 
muun  muassa  upeat,  vanhaan  valoku- 
vatyyliin  taiteillut  kuvat  hahmoistam¬ 
me. 

Deadlandsissa  tapahtumien  taustana 
on  villi  länsi  höystettynä  oudolla  tek¬ 
niikalla,  henkimaailmalla  ja  ylimaail- 
mallisilla  otuksilla.  Hahmomme  vai¬ 
kuttivat  pienessä  lännen  kaupungissa, 
jonka  "rakentamiseen”  kaikki  pelaajat 
osallistuivat.  Pelihahmojen  elämässä 
oli  paljon  muutakin  kuin  vain  rosvojen 
takaa-ajoa  ja  taistelua.  Muutamilla  oli 
aktiivista  sosiaalista  ja  perhe-elämää, 
ja  eräskin  ikimuistoinen  pelikerta  kes¬ 
kittyi  siihen,  kun  seriffi  ja  lakimies 
lähtivät  junalla  isoon  kaupunkiin  os¬ 
tamaan  puolisoidensa  ohjeiden  mu¬ 
kaisia  astiastoja.  Sirpaleista  huolimatta 
kaikki  päättyi  lopulta  hyvin. 

Fading  Suns  oli  hiukan  erilainen 
scifiroolipeli.  Siinä  avaruus  oli  laajalti 
asutettu  ja  alukset  kulkivat  planeetto¬ 
jen  välillä.  Maailma  oli  vanhanaikai¬ 
sen  feodaalinen  luokkayhteiskunta, 
jossa  valta  todella  oli  niillä,  joilla  se 
oli.  Mahtisuvut  kamppailivat  alueis¬ 
ta,  rahasta  ja  vallasta,  ja  pelihahmot 
koettivat  valita  viisaasti  oikean  puolen. 
Maailma  sisälsi  paljon  mielenkiintois¬ 


ta  nähtävää,  koetta¬ 
vaa  ja  kokeiltavaa,  ja 
se  jäi  mieleen  mai¬ 
niona  vaihtoehtona 
perus-  Star  Wars 
-tyyliselle  avaruus - 
räiskinnälle. 

Tarinankerron- 
tapelit,  kuten  niitä 
nimitettiin,  olivat 
kova  sana  90-luvul- 
la.  Mekin  pelasim¬ 
me  niistä  ainakin 
Wraithia  ja  useaan 
otteeseen  Vampirea. 
White  Wolf  -yhtiön 
tuottamassa  peli- 
sarjassa  vaikuttivat 
mainittujen  lisäksi 
sellaiset  pelit  kuin 
Werewolf,  Mage, 
Changeling  ja  Tri- 
nity.  Nämä  olivat 
tuolloin  aiheiltaan 
uusia  ja  omaperäi¬ 
siä,  ja  kun  niitä  vielä 
markkinoitiin  hy¬ 
vin,  saivat  ne  aikaan  meillä  Suomessa¬ 
kin  pienimuotoisen  World  of  Darkness 
-hypetyksen. 

Tarinankerronta  tai  siihen  kannusta¬ 
minen  eivät  säännöissä  tulleet  miten¬ 
kään  vahvasti  esille.  Myöskään  pelien 
säännöstöt  eivät  olleet  erityisen  kevyi¬ 
tä  eivätkä  joustavia.  Ne  oli  kuitenkin 
suunniteltu  hyvin,  ja  pelit  tarjosivat 
mahdollisuuden  hauskaan  pelaami¬ 
seen,  mutta  ihmeellisen  harva  pelaaja 
huomasi  koskaan  kyseenalaistaa  nii¬ 
den  "tarinankerrontaa”  Itse  en  sitä 
ainakaan  koskaan  havainnut  yhtään 
enempää  kuin  muissakaan  peleissä,  ja 
oman  porukkamme  tyyli  on  ollut  aina 
melkoisen  vapaa  ja  ennakkoluuloton. 

Olen  aina  -  sekä  pelaajana  että  pe¬ 
linjohtajana  -  arvostanut  sitä,  että  hah¬ 
moilla  on  yrittämisen  vapaus.  Säännöt 
tai  seikkailun  raamit  eivät  saa  kahlita 
hahmojen  kokeilumahdollisuuksia. 
Pelinjohtajalla  täytyy  olla  sen  verran 
sävellyskykyä,  että  hän  osaa  suhtautua 
pelihahmojen  erilaisiin  temppuihin 
oikein. 

Muutaman  kerran  olen  törmännyt 
tilanteeseen,  jossa  hahmo  yrittää  tehdä 
jotain  yllättävää  ja  pelinjohtaja  vain  il¬ 
moittaa  ilman  perusteluja:  "Et  voi  teh¬ 
dä  sitä”  Aaargh!  Tuollaista  minun  on 
vaikea  kestää.  Vaikka  suon  mielelläni 
pj:lle  kaiken  vallan,  täytyy  hänen  osata 

käyttää  sitä  viisaasti.  En  osaa  kovasti 
arvostaa  pelinjohtajaa,  jonka  täytyy 
asetella  hahmojen  ympärille  näkymät¬ 
tömiä  seiniä. 

Vanhat  pelaajat 

Vuosituhannen  vaihduttua  roolipeli- 
harrastuksen  hiipuminen  näkyi  yhä 
selvemmin.  Suurelta  osin  se  johtui  uu¬ 
sien  pelaajien  puutteesta.  Nuoriso  oli 
tottunut  digitaaliseen  pelaamiseen,  ja 
erilaiset  pelikoneet  tarjosivat  jo  varsin 
kiinnostavia  pelimaailmoja.  Oli  vai¬ 
kea  keksiä  mitään  syytä,  miksi  nuoren 
kannattaisi  tarttua  200-sivuiseen  kir¬ 
jaan  ja  ryhtyä  kuvittelemaan  fantasia- 
maailman  tapahtumia,  kun  ne  olivat  jo 
hänen  edessään  ruudulla  elokuvamai¬ 
sen  näyttävänä  toimintana. 

Valitettavasti  sama  pätee  edelleen. 
Vanhat  roolipelaajat  jatkoivat  pelailua, 
mutta  vapaa  opiskelijaelämä  vaihtui 
pikkuhiljaa  työhön  ja  perhe-elämään. 
Nämä  vaikuttivat  osaltaan  monen  pe¬ 
liryhmän  yhä  harvemmiksi  käyviin 
ropeiltoihin. 

Itselläni  on  käynyt  niin  hyvä  onni, 
että  pelaamiseni  on  jatkunut  melkoi¬ 
sen  katkeamattomana  1980-luvun  lo¬ 
pulta  saakka.  Pekamme  kerran  viikos¬ 
sa  ja  vain  muutaman  kerran  vuodessa 
saatamme  pitää  parin  kolmen  viikon 
tauon  joulu-,  kesä-  tai  muiden  lomien 
vuoksi.  Vaihtuvuutta  peliryhmämme 
kokoonpanossa  on  luonnollisesti  ollut, 
mutta  sekin  on  ollut  perin  hillittyä. 

Nykyisestä  joukosta  minun  lisäkseni 
Skide  on  pelannut  alusta  asti  ja  ollut 
mukana  koko  ajan  YK-komennusta 
lukuun  ottamatta.  Hanski  on  ollut  va- 
kiohemmo  yli  20  vuotta  ja  toiminut 
usein  myös  pelinjohtajana.  Villekin  lie¬ 
nee  hengaillut  mukana  lähes  kymme¬ 
nen  vuotta,  ja  Kahelia  on  kokemusta 
porukassamme  noin  kolmen  vuoden 
verran. 

Aiemmista  sankareista  Archie  kuu¬ 
lui  alkuaikojen  vakiokalustoomme 
monen  vuoden  ajan  mutta  poistui 
sitten  elämään  oikeaa  elämää.  Japi  oli 
mukana  joukossamme  melkein  kaksi¬ 
kymmentä  vuotta.  Elävä  legenda,  Pete, 
oh  alkuaikoina  mukana  monissa  tais- 
telullisissa  kampanjoissa,  etenkin  Cy- 
berpunkissa  ja  Warzonessa.  Tappioita 
syntyi  niin  omille  kuin  vastustajillekin, 
onneksi  yleensä  enemmän  jäljempä¬ 
nä  mainituille.  Mano,  Antti,  Tommi, 
Paula,  Kimbe  ja  monet  muut  ovat 
vierailleet  peliporukassamme  vuosien 


aikana.  Ja  mikä  ihmeellistä,  kaikkien 
kanssa  on  ollut  upeaa  pelata! 

Pelitekoja 

2010-luvulle  tultaessa  olin  pitänyt  pit¬ 
kähköä  taukoa  omissa  julkaisuissani. 
Ideoita  kyllä  oh,  ja  omaan  käyttöön 
tein  niin  rooli-  kuin  lauta-  ja  korttipe¬ 
lejäkin.  Jossakin  vaiheessa  suunnittelin 
muinaisen  Egyptin  mytologiaan  liitty¬ 
vää  peliä.  Idea  jäi  hautumaan,  ja  kun 
kävin  museokeskus  Vapriikin  Egypti- 
aiheisessa  näyttelyssä,  innostuin  työs¬ 
tämään  peliä  kunnolla. 

Pelimalliksi  muotoutui  roolipeli, 
koska  lautapelejä  aiheesta  oh  jo  useita. 
Muutamien  yleisroolipelien  lisäosista 
löytyi  Egypti-aiheita,  mutta  täysimit¬ 
taista  Egypti- ropea  en  löytänyt.  Ha¬ 
lusin  tehdä  jotakin  erilaista  ja  uutta. 
Tuumasin,  että  maailmassa  tuskin  on 
kovin  monta  ropea,  jossa  on  yksi  pe¬ 
laaja  ja  monta  pelinjohtajaa.  Sellaisen 
voisin  siis  tehdä. 

Egyptin  rikas  mytologia  tarjosi  pal¬ 
jon  mahdollisuuksia.  Kuin  itsestään 
ajatukset  johtivat  siihen,  että  pelinjoh¬ 
tajat  ovat  tietysti  muinaisia  jumalia. 
Pelaajalle  jäi  näin  kuolleen  egyptiläi¬ 
sen  osa.  Pelaajan  täytyy  kuljettaa  vai¬ 
najaa  manalassa  jumalten  asettamien 
haasteiden  ohi  ja  lopulta  selviytyä  hei¬ 
dän  suorittamastaan  kuulustelusta” 
autuuteen  päästäkseen.  Lännen  maat 
-pelistä  tuhkin  hyvän  taustatyön  an¬ 
siosta  erinomaisen  toimiva. 

Kustantajaksi  löytyi  kotimaista  pe- 
lintekoa  edustava  Myrrysmiehet,  ja 
peli  julkaistiin  Ropeconissa  2013.  Se 
on  seurapelimäisen  helppo,  mutta  sii¬ 
nä  on  myös  roolipelimäistä  vapautta 
ja  päätöksentekoa.  Jopa  Vapriikki  kel¬ 
puutti  Lännen  maat  myymälänsä  vali¬ 
koimiin. 

Huomasinpa  sitten  opetusropekil- 
pailun  netissä.  Aikaa  oh  muutama 
päivä.  Kun  olin  kerran  jo  uppoutunut 
Egyptiin,  niin  enpä  siinä  sen  enempää 
miettinyt  vaan  tarjouduin  tekemään 
aiheesta  opetuspelin.  Pääsin  mukaan 
yhtenä  valituista  ja  väänsin  varsin 
toimivan  ja  selkeän  Valon  maa  -pelin 
Otavan  opiston  käyttöön.  Pelin  voi  la¬ 
data  ilmaiseksi  heidän  sivuiltaan. 

Seuraavana  vuonna  kehitin  Marsin 
agentit  -huumoripelin.  Siinä  oh  eri¬ 
koista  parviälyn  käyttö,  eli  pelihahmot 
ovat  yhdessä  fiksumpia  kuin  yksinään. 
Pelistä  tuli  odotusten  mukainen,  mutta 
siitä  olisi  tullut  vielä  parempi,  jos  olisin 


osannut  miettiä  siihen  mukaan  Sami 
Koposen  myöhemmin  ehdottamia  pa¬ 
rannuksia. 

Tänä  vuonna  Ropeconissa  julkais¬ 
tiin  jälleen  Myrryksen  kustantamana 
humoristinen,  joskin  teemaltaan  kam¬ 
mottava  seurapeli  Tupilak.  Sen  erikoi¬ 
suuksia  ovat  sekä  aihe  (kuolema  Grön¬ 
lannissa)  että  taulukoihin  perustuva 
pelaaminen.  Se  sopii  mille  tahansa  pe¬ 
laajamäärälle  eikä  vaadi  minkäänlaista 
pelinjohtamista  eikä  muuta  kontrollia. 
Peli  taidettiin  myydä  loppuun  jo  Rope¬ 
conissa,  mutta  siitä  tulee  toivottavasti 
pian  uusi  painos. 

Ropenäkymät 

Roolipelien  suosio  on  sekä  maailmalla 
että  meillä  kovin  alhainen  verrattuna 
15-20  vuoden  takaiseen  aikaan.  Kyl¬ 
lä  pelejä  yhäkin  tehdään,  myydään  ja 
pelataan,  mutta  pelikaupan  ropehylly 
on  kovin  säälittävä  wanhoihin  hywiin 
aikoihin  verrattuna.  Sieltä  löytyy  lä¬ 
hinnä  Dungeons  ja  Dragonsia,  joiden 
kaverina  on  Pathfinderit,  Praedorit  ja 
muutama  muu  peli.  Loppuja  myydään 
yksi  tai  kaksi  kappaletta  vuodessa. 

Lautapelit  ovat  puolestaan  nousseet 
suosion  harjalle,  eikä  se  ole  lainkaan 
huono  asia.  Niistä  löytyy  nykyään  niin 
mahtavan  upeita  systeemejä,  näyttä¬ 
viä  pelilautoja  ja  hienoja  maailmoja, 
että  parhaimmillaan  ne  tarjoavat  lähes 
roolipelimäisiä  elämyksiä.  Omassakin 
peliporukassamme  yhä  useampi  peli- 
ilta  kuluu  lauta-  tai  korttipelien  parissa. 
Kaikilla  meillä  olisi  kyllä  halua  pelata  To¬ 
pejakin,  mutta  kenelläkään  ei  taida  olla 
aikaa  tai  intoa  ryhtyä  pelinjohtajaksi. 

Vuosia  sitten  tekemäni  viikinkiaihei- 
nen  kampanjakin  odottelee  edelleen 
pelauttamista.  Ehkä  sitten  joskus...  & 

Kuka  Nordic? 

Suomalaisen  roolipelimaailman  grand 
old  man  Nordic  the  Incurable  on  tehnyt 
ja  julkaissut  vuosikymmenten  mittaan 
kymmeniä  roolipelejä,  pelannut  läpi 
valtavan  määrän  muiden  luomuksia 
ja  kirjoittanut  roolipeleistä  viiteen  eri 
lehteen.  Tietokonepelaajat  muistavat 
Nordicin  Mikrobitti-lehdessä  ilmes¬ 
tyneestä  Peliluola-palstasta,  jonka 
kautta  Nordic  loi  Suomeen  kukoistavan 
pohjan  sekä  tietokone-  että  perinteisille 
roolipelaajille.  Nordic  työskentelee  yhä 
pelialalla,  tekee  edelleen  roolipelejä  ja 
pelaa  viikoittain. 


67 


Yhden  illan  projekti:  Joystick-testeri 

Itse  tehdyt  laitteet  on  tärkeää  testata  rakentamisen  ja  käyttöönoton  välissä.  Jopa  joystick  voi 
väärin  rakennettuna  aiheuttaa  koneelle  vahinkoa.  Tämän  jutun  ohjeita  j oy stick-tester in  ra¬ 
kentamiseen  voi  soveltaa  melkein  minkä  tahansa  nappeja  kytkevän  ohjaimen  testaamiseen. 

Teksti:  Ville  Ranki,  Risto  Mäki-Petäys,  Annika  Piiroinen  Kuvat:  Risto  Mäki-Petäys 


Olen  rakentanut  viime 
vuosina  useamman  Ata- 
ri-liitännäisen  joystickin, 
koska  suosikkiohjaimeni 
TAC-2  on  turhan  pieni  aikuiseen  kou¬ 
raan.  Tikkuja  rakennellessa  voi  kui¬ 
tenkin  aina  mokata  ja  kytkeä  johtoja 
väärin.  Tällöin  parhaassa  tapaukses¬ 
sa  tikku  ei  toimi  ja  huonoimmassa  se 
voi  aiheuttaa  vahinkoa  tietokoneelle. 
Esimerkiksi  Commodore  64:n  joy- 
stick-liitännän  nastassa  7  on  5  V:n 
jännite,  jonka  suoraan  maahan  kytke¬ 
mällä  muun  muassa  näppäimistöä  ja 
joystickiä  lukeva  CIA-piiri  hajoaa.  Tä¬ 
män  vuoksi  tikun  toimivuus  olisi  hyvä 
voida  testata  ennen  tietokoneeseen 
kytkemistä. 

Saatuani  valmiiksi  uusimman  tikku¬ 
ni  minulla  ei  ollut  turvallista  tapaa  sen 
testaamiseen.  Niinpä  päätin  rakentaa 
joystick- testilaitteen,  joka  valmistui 
parin  tunnin  puuhastelun  jälkeen. 

Tavoite 

Rakennetaan  joystick-testeri.  Testeri 
sytyttää  ledejä  palamaan  sen  mukaan, 
mitä  kytkentöjä  kahvan  sisällä  sulkeu¬ 


tuu  sitä  testattaessa.  Laitteen  käyttäjä 
tarkkailee,  syttyvätkö  testiliikkeitä  vas¬ 
taavat  ledit. 

Osat  ja  työkalut 

•  verolevyä  (viivarasterilla) 

•  kolvi  ja  tinaa 

•  tinaimuri  tai  tinaimusukka  (epä- 
onnistuneitten  juotosten  korjaami¬ 
seen) 

•  ledejä  tai  7-segmenttinäyttö  (käyte¬ 
tään  suuntien  ilmaisemiseen) 

•  vastuksia 

•  uros-DB9-liitin 

•  virransyöttö  (USB-johto  tai  -liitin, 
paristoko  telo  tms.) 

•  yleismittari 

•  ehjä  joystick  (testaamiseen) 

Osien  hinnaksi  tulee  muutamia  euroja. 
Jos  työkaluja  ei  omista  entuudestaan, 
ne  voi  ostaa  yhteensä  muutamalla 
kympillä.  Rakensin  oman  testerini 
Tampereen  Hacklabilla,  jossa  kaikki 
osat  ja  työkalut  löytyivät  elektroniikka- 
työpisteen  tuolilta  nousematta. 

Nastat  ja  kytkennät 

Atari- joystickin  toiminta  perustuu 


siihen,  että  se  yhdistää  kytkimillä  eri 
signaalinastoja  maahan  (esimerkiksi 
ylös,  alas,  tulitus).  Atari-joystickit  ( au - 
tofirea  lukuun  ottamatta)  eivät  tarvitse 
käyttöjännitettä  tai  älyä,  kuten  esimer¬ 
kiksi  USB-liitäntäiset  joystickit.  Tikku 
kytketään  9-nastaisella  D-liittimellä 
(DB9,  kuva  2)  tietokoneeseen.  Tikus¬ 
sa  on  naaras-  ja  koneessa  urosliitin. 
Nastojen  numerot  on  merkitty  usein 
fyysiseen  liittimeen  pienillä  numeroil¬ 
la.  Testerin  kannalta  Atari-joystick  on 
viisi  kytkintä. 

Ledit  palamaan 

Ledien  sytyttäminen  vaatii  sähköä,  jota 
saa  kätevästi  muun  muassa  USB-liitti- 
mistä,  joissa  on  viiden  voltin  jännite. 


1  2  3  4  5 

O  O  O  O  O 

6  7  8  9 

O  O  O  O 


Kuva  1.  D-liittimen  kaaviokuva.  Nastat  järjes¬ 
tyksessä: 

1 .  Ylös.  2.  Alas.  3.  Vasemmalle.  4.  Oikealle. 
5.  Potentiometri  pysty.  6.  Tulitus.  7.  +5  V. 

8.  Maa.  9.  Potentiometri  vaaka. 

Kuva  2.  Piirilevylle  juotettava  D-liitin.  Viereisessä  kuvassa  sama  liitin,  jonka  lomittaiset  jalat  on 
taivutettu  sopimaan  verolevylle. 

USB-kaapeleissa  käytetään 
standardoitua  värimerkintää, 
joten  johdon  kuoren  alta  löy¬ 
tyy  punainen  (plus)  ja  musta 
(miinus  tai  maa)  johto. 

Ledi  on  diodi,  jonka  voit 
kuvitella  johdonpätkäksi, 
jonka  läpi  virta  pääsee  vain 
yhteen  suuntaan.  Jos  kytket 
ledin  plus-  ja  miinusnavan 
väliin  virtalähteeseen  toi¬ 
sinpäin,  mitään  ei  tapahdu, 
koska  virta  ei  kulje.  Päinvas¬ 
toin  kytkemällä  saat  aikaan 
oikosulun,  jolloin  ledi  vil- 
kahtaa  viimeisen  kerran.  Tätä  ei  kan¬ 
nata  kokeilla  tarkoituksella,  sillä  virta¬ 
lähde  ei  välttämättä  pidä  oikosulusta. 

Ledi  tarvitsee  kaverikseen  etuvas- 
tuksen,  joka  hillitsee  sen  läpi  kulkevaa 
virtaa.  Viiden  voltin  jännitteellä  sopi¬ 
va  etuvastuksen  resistanssi  on  ledistä 
riippuen  suurin  piirtein  330  H.  Suu¬ 
remmalla  resistanssilla  ledi  palaa  him- 
meämmin  ja  pienemmällä  kirkkaam¬ 
min,  ääritapauksessa  rikkoutuen. 

Diodin  suunnalla  on  väliä.  Ledeissä 
pidempi  jalka  osoittaa  plussan  ja  lyhy¬ 
empi  miinuksen.  Vastuksen  suunnalla 


Kuva  3.  7-segmenttinäyttö  kuvapuolelta  sekä 
alhaalta. 


Kuva  4.  USB-runkoliitin  paikallaan.  Verolevylle  joutuu  tekemään 
sopivat  reiät. 


Kuva  5.  USB-kaapeli  kuorittuna. 


ei  ole  väliä.  Lisäksi  ei  ole  väliä,  kum¬ 
malla  puolen  lediä  etuvastus  on,  sillä 
se  jarruttaa  virran  kulkua  molemmissa 
tapauksissa.  Piirissä  olevan  kytkimen 
paikalla  ei  ole  myöskään  merkitystä. 
Kuvassa  1  on  esimerkkikytkentä  kytki¬ 
mellä  syttyvälle  ledille. 


+5  V 


”1— < 


330  n  Ja 


Kuva  6.  Esimerkkikytkentä  kytkimellä  sytty¬ 
välle  ledille. 


Vaihe  0 

Hahmottele  verolevyn  ja  osien  kans¬ 
sa,  miten  saat  mahtumaan  verolevylle 
osat  sekä  niiden  ympärille  tilaa  hyppy- 
langoille.  Jätä  varmuuden  vuoksi  ve¬ 
rolevyn  linjojen  leikkauskohtiin  tilaa 
viillon  tekemiseen. 

Mieti,  mihin  kohtaan  verolevyä  näyt¬ 
tö  (tai  ledit)  kannattaa  laittaa  niin,  että 
tarvitsee  tehdä  mahdollisimman  vä¬ 
hän  juotoksia.  Täplärasteriverolevyllä 
voit  yhdistää  vierekkäisiä  reikiä  yhteen 
tinasillalla,  mutta  pidemmät  vedot 
kannattaa  tehdä  hyppylankoina. 

On  mahdollista  suunnitella  kytkentä 
lennosta,  mutta  jos  olet  epävarma,  niin 
piirrä  kytkentäsi  ensin  vaikkapa  ruutu¬ 
paperille. 

Vaihe  1 

Kytke  virransyötön  nastat  (+  ja  -)  ve¬ 
rolevyn  reunaan. 

Jutun  esimerkkilaitteessa  piirilevylle 
juotettiin  USB-runkoliitin,  johon  voi 
kytkeä  sopivan  USB -johdon. 

Verolevyyn  voi  juottaa  myös  piikki- 
riman  pätkän,  jolla  voi  syöttää  sähköä 
jostain  muusta  virtalähteestä  ilman 
USB-isäntälaitetta  tai  -keskitintä. 


Kuva  7.  Ensimmäinen  rajapyykki  saavutettu:  ledi  palaa. 

Vaihe  2 

Tee  harjoitusmielessä  virtavalo  verole- 
vylle.  Tarvitset  vastuksen  ja  ledin.  Tar¬ 
kista  yleismittarilla  ennen  kytkemistä, 
että  virransyötön  nastojen  välille  ei  ole 
syntynyt  siltoja  (oikosulkuja).  Tarkis¬ 
ta,  että  valo  syttyy,  kun  kytket  virtaläh¬ 
teen  kiinni. 

Ohjaimen  liittimen 
kytkeminen 

Projektin  mekaanisesti  haastavin  osa 
on  D -liitin.  Löysin  Hacklabista  vain 
liittimiä,  joissa  on  90  asteen  kulma 
piirilevylle  kiinnittämistä  varten.  Va¬ 
litettavasti  ylä-  ja  alarivien  nastat  ovat 
hieman  lomittain,  eikä  liitin  sovi  suo¬ 
raan  verolevylle.  Ratkaisin  ongelman 
tylysti  taivuttamalla  yläriviltä  tulevat 
nastat  kärkipihdeillä  sivulle  niin,  että 
ne  sopivat  verolevyn  reikiin  (kuva  2). 

Jos  tämä  ei  onnistu,  voit  pistää 
DB9-liittimen  johdonpätkien  perään, 
jolloin  joudut  kiinnittämään  sen  ko¬ 
teloon  kunnolla.  Toisaalta  tällöin  tar¬ 
vittavien  hyppylankojen  määrä  vähe¬ 
nee.  Huomaa,  että  kaikkia  yhdeksää 
nastaa  ei  tarvita  -  suunnat,  tulitus  ja 
maa  riittävät.  Päätä,  miten  kiinnität 
liittimen. 

Piirilevylle  kiinnitettävää  liitintä 
käytettäessä  huomioi,  että  etummaiset 
nastat  jäävät  liittimen  alle.  Kannattaa 
siis  ensin  kytkeä  niiden  johdot  piirile- 


1 

W 

•  iHVIt 


Kuva  8.  Verolevylle  D-liitintä  varten  poratta¬ 
vat  reiät.  Liittimen  alle  jäävät  johdot  on  ve¬ 
detty  valmiiksi  ennen  liittimen  asennusta. 


vylle  ja  vetää  johdot  liittimen  alta  -  sit¬ 
ten  vasta  kiinnittää  liitin  (kuva  8). 

Vaihe  3 

Kytke  D -liittimen  nastat  verolevylle. 
Tarkista,  ettei  nastojen  välille  ole  syn¬ 
tynyt  siltauksia. 

Näytön  rakentaminen 

Aluksi  oli  tarkoitus  tehdä  testerin 
näyttö  viidestä  ledistä,  jotka  syttyvät 
tikkua  vääntäessä  tai  nappia  paina¬ 
essa.  Päädyin  kuitenkin  käyttämään 
7-segmenttinäyttöä  (kuva  2).  Näyttöjä 
on  kahdenlaisia:  yhteisanodinäytössä 
(common  anode)  on  yhteinen  plusna¬ 
pa  ja  segmenttejä  vastaavat  miinusna¬ 
vat  ja  yhteiskatodinäytöissä  (common 
cathode)  yhteinen  miinus  ja  segmen¬ 
teille  plus. 

Jos  käytät  irrallisia  ledejä,  niin  voit 
tehdä  näytöstä  vapaammin  haluamasi 
kaltaisen,  mutta  joudut  vetämään  jo¬ 
kaiselle  ledille  erikseen  plussan  ja  mii¬ 
nuksen. 

Tässä  ohjeessa  kaikilla  ledeillä  on 
yhteinen  etuvastus,  jolloin  useamman 
ledin  palaessa  samanaikaisesti  kirkka¬ 
us  himmenee.  Ahkerampi  rakentaja 
voi  halutessaan  kytkeä  kullekin  ledille 
oman  etuvastuksen.  Tämä  ratkaisu  on 
käytännöllisempi  myös,  jos  käytetään 
erityisen  tehokkaita  ledejä. 

Anodi:  +  tai  positiivinen  napa. 

Katodi:  maa  tai  negatiivinen  napa. 

Tässä  jutussa  käytetään  tekstin  lomassa 
plus- ja  miinustermejä  luettavuuden 
vuoksi. 


Vaihe  4a  (jos  käytät  näyttöä) 

Selvitä,  miten  näyttösi  toimii,  ja  suun¬ 
nitele  sen  kytkentä. 

Selvitä  yleismittarin  dioditesterillä 
näytön  nastat  ennen  juottamista  vero- 
levylle.  Yleensä  näytössä  on  eri  puolilla 
nasta  yhteiselle  plus-  tai  miinusnaval¬ 
le.  Löydät  sen  mittarin  dioditesterillä 
käymällä  mittarin  antureilla  läpi  näy¬ 
tön  vastakkaisten  puolten  jalkoja.  Mit¬ 
tari  piippaa,  jos  olet  löytänyt  yhteisen 
nastan.  Tämän  jälkeen  voit  kytkeä  mit¬ 
tarin  anturin  jompaankumpaan  yhtei¬ 
sistä  nastoista  ja  käydä  toisella  antu¬ 
rilla  läpi  muita  nastoja.  Mittarin  virta 
riittää  sytyttämään  lediä  himmeästi. 
Jos  yksikään  ledi  ei  syty,  vaihda  mitta¬ 
rin  anturit  toisin  päin. 


Kuva  9.  Segmenttinäyttö  juotettuna  paikal¬ 
leen  ja  kytkettynä.  Tila  käy  helposti  ahtaaksi, 
ja  johdoista  tulee  spagettia. 


Jutun  esimerkkilaite  rakennettiin 
niin,  että  näytön  neljä  alinta  segment¬ 
tiä  vastaavat  tikun  suuntia  ja  piste  tuli- 
tusnappia. 

Jos  käytössäsi  ei  ole  yleismittaria, 
voit  selvittää  näytön  toiminnallisuu¬ 
den  kytkemällä  näytön  kaikki  nastat 
piirilevylle.  Kytke  syöttöjännitteestä 
vastuksen  kautta  irrallinen  johdon 
pää  sekä  toinen  johto  maasta  ja  kokei¬ 
le  näillä  johdoilla  näytön  jalkoja  läpi. 
Etuvastuksen  ansiosta  et  voi  rikkoa 
näyttöä.  Kirjoita  ylös,  mikä  nasta  vas¬ 
taa  mitäkin  segmenttiä. 

Vaihe  5a  (jos  käytät  näyttöä) 

Kytke  näytön  yhteinen  anodi  tai  kato¬ 
di. 

Voit  asettaa  näytön  verolevylle,  juottaa 
nastat  ja  kytkeä  näytön  yhteisen  nas¬ 
tan:  anodin  virransyöttöön  tai  katodin 
maahan.  Juota  myös  etuvastus  anodin 
ja  ledin  väliin. 

Vaihe  5b  (jos  et  käytä  näyttöä) 

Kytke  kunkin  ledin  miinus  vastuksen 
kautta  maahan. 

Vaihe  6 

Kytke  D -liittimen  nastat  verolevyltä 
näyttöön  tai  ledeihin. 

Termit 

•  LED  -  Light  Emitting  Diode,  valo- 
diodi. 

•  Vastus  -  Resistor,  komponentti  joka 
rajoittaa  virran  määrää.  Yksikkö  ohmi 
(0). 

•  Verolevy  -  Prototyyppien  tekemiseen 
tarkoitettu  piirilevy,  jolla  on  ristikossa 
reikiä.  Toisella  puolella  reikien  ympä¬ 
rillä  on  kuparia.  Komponenttien  jalat 
voi  työntää  rei'istä  läpi  ja  juottaa  sit¬ 
ten  toisen  puolen  kuparireunukseen. 

Vedä  D -liittimen  nastoista  hyppylan- 
goilla  erillisten  ledien  miinusnapoihin 
tai  vaiheessa  5a  tekemäsi  suunnitel¬ 
man  mukaisesti  näytön  segmenttien 
nastoihin. 

Ensimmäiseksi  kannattaa  juottaa 
paikalleen  maa  (nasta  8)  ja  sen  jälkeen 
haluamassasi  järjestyksessä  suunnat  ja 
tulitus.  Kokeille  testeriäsi  aina  juotok- 
sen  tekemisen  jälkeen  ehjän  joystickin 
kanssa  ja  varmista,  että  se  toimii  odo¬ 
tetusti. 

Vaihe  7 

Tarkista  vielä,  ettei  missään  ole  siltauk- 
sia.  Kytke  virrat  laitteeseen  ja  testaa 
toimivaksi  tiedetyllä  joystickillä,  että 
kustakin  liikkeestä  syttyy  oikea  ledi. 
Korjaa  mahdolliset  väärin  kytketyt 
suunnat. 

Viimeistely 

Viimeistään  tässä  vaiheessa  voit  sahata 
verolevystä  ylimääräiset  osat  pois  niin, 
että  saat  piirilevystä  mahdollisim¬ 
man  pienen.  Jos  käytät  johdonpätkien 
varassa  olevaa  D-liitintä,  kannattaa 
keksiä  jokin  muovirasia,  johon  saat 


testerisi  laitettua  niin,  että 
D -liittimen  saa  kiinnitettyä 
tukevasti  paikalleen.  Jos  D- 
liitin  on  piirilevyn  reunassa 
juotettuna,  riittää  kevyempi 
kotelointi.  Itse  tein  läpinä¬ 
kyvästä  akryylilevystä  piiri¬ 
levyn  kokoiset  levyt,  jotka 
kiinnitin  pulteilla  piirilevyn 
kummallekin  puolelle.  Hi- 
fistelijä  voi  vaikkapa  3D- 
tulostaa  itselleen  hienon 
kotelon. 

Lopputuloksena  syntyi 
toimiva  joystick-testeri.  Tes¬ 
tasin  sitä  sekä  uuden  mikro - 
kytkimillä  tehdyn  joystickin 
kanssa  että  vanhan,  huolta- 
mattoman  TAC-2:n  kanssa. 

Uuden  tikun  kanssa  ledit 
palavat  kirkkaina  joka  suun¬ 
taan,  mutta  TAC-2:lla  ne  pa¬ 
lavat  selvästi  himmeämmin 
ja  epätasaisemmin,  koska  ti¬ 
kun  sisäiset  kontaktipinnat  ovat  hapet¬ 
tuneet.  Eli  pelkän  johdotuksen  lisäksi 
testerillä  voi  testata  tikun  kontaktien 
kuntoa.  & 


Kuva  10.  Lopullinen  laite  kasattuna. 


IMUKflKIklUMJSI 


TEKSTIPAINOTTEINEN  SARJAKUVA 


EIKÖHÄN  SELVITETÄ 
TÄMÄ  YKSINKERTAISELLA 
KOKEELLA:  3 OOOO  MERKKIÄ. 
AIKA  ALKAA...  NYT! 


ENSIN 

KÄYNNISTÄN 

KONEENI... 

Are  you  ready  for  The  Hunt? 

